
HERCZEG  FERENCZ. 

1863 — 

Herczeg  Ferencz  még  él,  róla  még  nem  írok  élet- 
rajzot. Nem  az  tart  vissza,  mintha  rosszul  esnék  őt  (mint 
kedvencz  Írómat)  azzal  a  tárgyilagossággal  és  abból  a 
hangnemből  tárgyalni,  a  melylyeJ  a  megholt  jeleseket : 
erre  nézve  az  előirás  parancsol ;  a  legszebb  termetű 
legénynek  is  le  kell  vetkőznie,  mikor  katonamértéket 
vesznek  róla  ;  visszatart  azonban  a  princzipiumom,  hogy 
a  minek  ^  végét  nem  tudom,  az  elejét  nem  merem  tudni. 

Nem  csak  él  még,  és  remélhetőleg  sokáig  fog  élni, 
(hiszen  csak  negyvenkét  éves),  de  folytonos  emel- 
kedésében, mely  egy  fénylő  ívet  ír  le,  még  nem  jutott 
addig  a  pontig,  hol  az  iv  hajlásából  teljesen  kivehetők 
az  emelkedés  dimensiói.  Herczeg  még  mindig  fölfelé 
megy  pályáján,  s  láttam  őt  magam  alatt,  magam  mellett, 
és  látni  vélem  már  fölöttem. 

Nem  jött  nagy  robajjal,  a  hogy  a  lángelmék  előtop- 
pannak, mennydörgésszerűén,  eget  hasító  tűzvonalakkal, 
nem  is  tartozik  talán  a  nagy  írók  közé  (kikből  öt-hat 
él  egyszerre  a  földgolyóbison),  csendesen  jött,  szeré- 
nyen, szinte  lábujjhegyen,  tiszta  homlokkal  és  bizó 
tekintettel,  föltűnés  nélkül  mozgott,  a  szürke  kezdőkből 
bontakozva  ki  lassan,  egy  félfejjel,  egy  egész   fejjel  — 

majd  az  előtérbe  lépett  szinte  társtalanul  s  azóta  ott  is 
maradt. 

A  kezdőkből  bontakozott  ki,  de  ő  nem  volt  kezdő  : 
csikó  fogait  már  előbb  németül  hullatta  el.  Német  vá- 
rosban, német  környezetben  születve,  növekedve,  anya- 
nyelve német  volt  s  első  zsöngéi  is  ezen  a  nyelven 
jelentek  meg. 

Az  a  Herczeg  Ferenci,  a  kit  mi  birunk,  a  magyar 
faj  varázslatos,  hódító  erejének  egy  értékes,  eleven 
példája.  Született  Verseczen  ekkor  és  ekkor .  .  .  Mily 
banalitás !  Lett  valahogy.  Lett  a  földanyától.  Magyar 
helyekre,  magyar  népek  közzé  került,  s  ez  a  levegő 
átgyúrta  őt,  magyarul  kezdett  írni. 

Első  regénye  a  (("Feni  és  alant))  már  mindjárt  sokat 
ígérő,  érdekes  munka.  Első  beszély  kötetében  a  ((Mu- 
tamur))-hzn  pedig,  mely  1 892-ben  jelent  meg,  már 
pompás  apró  dolgok  vannak.  A  közönség  nagyobb 
figyelmét  ellenben  a  aGyurkovics  leányok)),  a  bácskai 
hánykolódó  nemesség  törül  metszett,  könyedén  oda- 
vetett, szellemtől  szikrázó  rajzai  irányították  feléje. 
Annyi  megfigyelés  nyilvánul  e  rajzokban,  hogy  két 
Írónak  is  elég  lenne.  Ezután  másnemű  elbeszélő  mun- 
kái következtek.  «Stmon  Zsuzsa»,  ((Szabolcs  házasságai, 
melyekben  pszichológia  és  analízis  van.  Azután  a  ((Po~ 
gányok»  jöttek  ;  ezekben  tanulmány  van  és  a  korba  való 
mély  betekintés. 

Ennyi  oldalról  mutatta  be  magát.  A  hol  ilyen  elkáp- 
ráztató a  kirakat,  mi  minden  lehet  ott  a  boltban  ? 
Közbül    színművei    arattak    sikert,    a  (("Dolovai  nábob 

iánya»,  és  egyre  feljebb.  ((Ocskay  brigadéros))  és  még 
feljebb,  ((Bizáncz)>,  a  hol  már  a  kompoziczió  is  jó  és  a 
dikczió  magas  szárnyalású,  s  a  mellett  jellemző,  erő- 
teljes és  színes,  mint  egy  keleti  szőnyeg. 

Ah  ez  a  Herczeg!  Ez  minden  theoriát  agyongázol, 
a  mit  fölépítettünk,  arról,  hogy  a  nyelvet  az  anyatejjel 
kell  beszivni.  Előtte  föltárta  a  fátyolát,  mézét,  rejtett 
szépségeit,  gyönyörűséges  formáit,  gyöngédebb  akar- 
ván hozzá  lenni  más  idegenekhez  képest,  mintha  mon- 
daná: «A  miért  olyan  bolond  voltál  édes  fiam,  hogy 
magyar  iró  lettél,  mikor  világnyelven  is  írhattál  volna, 
teljesen  oda  adom  neked  magamat.)) 

És  odaadta.  Behatolt  a  magyar  nyelv  minden  titkaiba. 
Friss  és  hajlékony  az  ő  stylusa,  néhol  valóságos  muzsika 
és  rajta  van  a  magyar  muskátli  illat. 

Apró  rajzai  a  legbájosabb  jou-jouk  e  nemben.  Ezek- 
ben szinte  Csehov  Antallal  vetekedik.  Ez  érdekes  kis 
dolgok  thémáit  a  közönséges  életből  veszi,  úgyszólván 
a  levegőbű',  a  semmiből  kapkodja  ki,  mint  az  eszkamotőr 
az  ezüst  huszasokat- 

Magas,  sovány  alak,  agyag-sárga  haj,  oldalt  szépen 
elválasztva,  tenger-kékes  szem,  szelid  és  fürge  tekintetű. 
Egészen  modern  ember,  a  kor  szülöttje,  jobban  mondva 
a  mai  napé,  és  épen  azért  övé  a  holnap  és  a  holnapután 
is.  Egy  okos,  distingvált  gondolkozású,  hideg  eszű 
gentleman,  a  ki  illedelmes,  előkelő,  választékosan  öltö- 
zik, választékosan  beszél  és  választékosan  cselekszik. 
A  megtestesült  korrektség.  Este  lefekvés  előtt  húsz 
esztendő  óta  pontosan  felhúzza  a  Pateck  óráját  és  azzal 

a  tudattal  hajtja  le  Altdcutsch  tipusu  fejét  dunai  lud- 
pihéből  töltött  vánkosára,  hogy  a  világ  jól  van  teremtve 
és  ha  az  ember  mindent  jól  elvégezve  alszik  egyet,  reg- 
gelre megint  ilyen  jó  állapotban  találja. 

Mikszáth  J{álmán. 


POGÁNYOK 


Herczeg  F. :  Pogányok. 


Első  kiadása  megjelent   1^02 -ben. 

Az  újhitűek  akkor  az  ezernegyvcnhatodik  eszten- 
dőt írták  az  Ur  születése  után. 

Bíboros  alkonyatra  barna,  enyhe  éjszaka  követ- 
kezett. 

A  hold  még  nem  kelt  föl  a  Maros  völgye  fölött, 
az  égboltozat  nem  is  világította  meg  a  síkságot, 
csak  tündöklött  magában. 

A  csillaghadak  megszaporodtak  a  csodálatosan 
tiszta  éjszakában.  A  békésen  vonuló  égi  nyájak  közé, 
melyeket  számon  tart  a  pusztai  nép  szeme,  idegen 
csillagok  keveredtek.  Szúrosszemű  kis  jószágok,  me- 
lyek ismeretlen  csillaghavasok  gyémántködös  csúcsá- 
ról ereszkedtek  alá,  mint  a  kőszáli  kecske  a  lege- 
lésző juhnyáj  közé. 

Csak  egy  helyen  volt  sötét  az  ég :  a  folyó  irányá- 
ban. Ott  ijesztő  feketén,  mint  a  föld  gyomrába  ve- 
zető nagylyuk,  ásítozott  Csanád  földvárának  tömege. 

Palánkfallal  koronázott  lomha  földsánczajnak  és 
óriás  gerendákból  ácsolt  őstornyainak  árnyékképe 
olyan,  mint  egy  formátlan  ököl,  a  mely  torkon  ra- 
gadta és  leteperte  a  szabad  pusztát.  Vagy  olyan, 
mint  a  fekete  koporsó,  a  melybe  a  délvidéki  nem- 
zetségek szabadságát  temették.  Sötét  tilalomfa  a 
rónaság  szivében.  Örökös  fenyegetés  és  irgalmatlan 
parancsszó,  a  mely  a  sátoros  pogányoknak  szól. 

Ajtony  űr  hajdani  birodalmának  legtávolabbi  zu- 
gában is  érzik  a  fullasztó  nyomást,  a  mclylyel  a  fe- 
kete épülethalmaz  a  puszta  mellérc  nehezedik.  Hö- 
rögnek alatta  a  szabad  pusztai  nemzetségek,  hány- 
kolódnak, mint  a  leütött  őzbak  a  hiúz  karma  alatt : 
de  talpraállani  már  nem  tudnak. 

Alkonyatkor,  ha  már  bezárultak  a  vár  kapui,  néha 
kísérteties  árnyékok  bukkannak  föl  a  rónaság  szem- 
határán. Kalandos  körvonalú,  félelmetes  éjjeli  lova- 
sok, kik  nesz  nélkül  kerülgetik  a  földsánczokat  és 
a  gyűlölettől  izzó  szemmel    méregetik    a   tornyokat. 

A  sánczok  és  a  fatornyok  fölé,  büszkén  uralkodva 
a  váron,  hatalmas  kőpalota  emelkedik.  Oly  daczosan 
mereszti  égnek  a  saroktornyait,  mintha  négy  öklével 
fenyegetné  a  szálló  fellegeket. 

—  Az  isten  vára!  —  suttogják  a  pusztai  emberek. 

Ott  lakik  az  új  isten,  a  kit  István  király  hozott. 
A  ki  járt  a  palotájában,  azt  beszéli,  hogy  a  falai  is 
ezüstbe,  bársonyba  öltöztetvék.  Véres  bálványképek 
vannak  benne,  félig  nyúzott  és  keresztre  szögezett 
kis  istenek  ...  Az    isten   várát    fekete   papok   őrzik. 


Azok  sokat  böjtölnek,  ostorozzák  magukat  és  ha- 
lottas éneket  énekelnek.  Mert  az  új  isten  szomorú 
úr  és  kedvét  leli  a  kö nyékben  és  a  gyászban.  Az  új 
isten  haragos  úr  és  örök  tűzre  vet  mindenkit,  a  ki 
nem  fizet  neki  dézsmát. 

11. 

Alvó  éjjel  fenn  a  vár  fokán,  a  nagy  torony  ár- 
nyékában, megszólalt  egy  emberi  hang.  Egy  másik 
hang  meg  válaszolt  neki.  Embert  nem  lehetett  látni 
a  sötétségben  és  a  toronyi  őr  azt  hihette,  hogy  az 
éj  szellemei  társalognak  érczes  hangon. 

—  Te  vagy  az,  Márton  kanonok? 

—  Én  vagyok,  Valter  uram. 

—  Éjnek  idején  mit  művelsz  egyedül  a  vár  fokán? 

—  Nézem  a  pusztában  égő  tüzet. 

—  Mi  nézni  való  van  azon? 

—  Sötét  alakok  guggolnak  körülötte  .  .  .  Vájjon 
kjk  lehetnek? 

—  Csavargó  pogányok  lesznek,  Márton.  A  pusz- 
tai asszony  cselédjei. 

—  Egyikük  néha  föl-fölkel,  hogy  egy  nyaláb  szá- 
raz nádat  vessen  a  tűzre  ...  A  láng  elfullad  egy 
pillanatra,  aztán  sziporkázva  fölcsap  megint . .  .  Lá- 
tod, hogy  ég?  Látod,  hogy  lobog?  Piros  gőz  go- 
molyog fölötte .  .  . 

—  A  lelked  is  nyugtalan,  Márton,  mint  a  pusztai 
tűz  lobogása. 

—  Mert  fújja  a  pusztai  szél. 


—  Hallgass  rám,  Márton !  Gellért  püspök  küldött 
hozzád.  Azt  mondta :  Mi  dolog  az  Márton  kano- 
nokkal ?  Fölmentem  a  böjt  alul  és  mégsem  eszik. 
Eltiltottam  a  virrasztástól  és  mégsem  pihen.  Az 
arcza  sápadt,  mint  a  fogyó  holdé,  a  tekintete  pedig 
izzó,  mint  a  beteg  farkasé.  Magában  jár  a  kanonok 
és  a  testvérei  félnek  hozzá  szólni.  Mi  dolog  ez  ? 

—  A  püspök  kérdi  ? 

—  A  püspök  mindnyájunk  atyja  és  téged  különö- 
sen kedvel.  Nagy  és  szent  feladatot  szánt  neked : 
pogány  testvéreid,  a  besscnyők  megtérítését. 

—  A  püspök  jó  atya.  Sohasem  ostoroztatott  meg 
és  gyakran  nevezett  a  fiának. 

—  Mit  válaszolsz  a  kérdésére? 

—  Mondd  meg  püspök-atyámnak,  hogy  a  fia  két 
hét  múlva  halott  lesz. 

—  Beteg  vagy,  Márton? 

—  Nem  tudom,  mi  a  betegség. 

—  Mi  ölne  meg  hát  két  hét  alatt? 

—  Megöl  a  puszta  szele. 

—  Nem  értem  a  szavadat,  Márton. 

—  Nem  érted  uram,  mert  német  vagy.  De  én  itt 
születtem  a  pusztán. 

—  Gyónj  meg,  fiam.  A  püspök  kivánja. 

—  Nem  tudom,  hogy  bűnös  vagyok-e,  de  azt  hi- 
szem, hogy  el  fogok  kárhozni.  Kárhozatba  ejt  a 
puszta  szele.  Confiteor,  páter!  A  míg  a  bakonyi 
papoknál  nevelkedtem,  nyirkos  erdő  méhen,  nem 
gondoltam   a   pusztával.    Semmivel   sem  gondoltam. 


csak  sanyargattam  magamat,  mint  a  többiek  és  reg- 
geltől estig  az  üdvösségemért  imádkoztam  .  .  . 

—  Jámbor  testvéreid  akkor  mártír-halált  jósoltak 
neked,  buzgalmad  jutalmául  . . . 

—  Gellért  úr  akaratából  ide  kellett  jönnöm.  És 
a  mióta  újból  hallom  a  szél  zizegését,  a  szabad 
pusztai  szélét,  mely  egykor  atyám  sátorpalotájának 
ponyváját  dagasztotta  és  harczi  paripám  sörényével 
játszott:  azóta  bezárultak  fölöttem  a  mennyország 
kapui .  . . 

—  Keress  erőt  az  imádságban! 

—  Confiteor,  páter!  A  feszület  előtt  térdepelek 
és  egyre  hallom  a  nádasok  zúgását.  Zsolozsmát  éne- 
kelek, közbe  pedig  bessenyő  harczi  dalok  járnak  az 
eszemben,  a  melyekről  azt  hittem,  hogy  régen  el- 
felejtettem. És  hiába  igyekszik  a  lelkem  égfelé : 
mindig  visszacsap  és  mélyen  a  puszta  fölött  kalan- 
dozik, a  puszta  fölött,  mint  borús  időben   a   fecske. 

—  Hallgatlak,  fiam. 

—  Tudod,  uram,  hogy  jól  tűröm  a  fájdalmat.  Gye- 
rekkoromban is  csak  egyszer  sírtam :  mikor  a  nagy 
István  király  kiirtotta  pogány  nemzetségemet  és  én 
árván  maradtam  a  Tisza  partján.  Azóta  száraz  volt 
a  szemem.  De  egy  hónap  óta  úgy  érzem,  mintha 
szakadatlanul  forró  csöppek  peregnének  a  szívemre. 
Tud  az  ember  szíve  sírni,  Valter? 

—  Beszélj  tovább,  fiam. 

—  Ha  lónyerítést  hallok  a  pusztán :  megreszket 
minden  tagom.  Ha  távoli  tülökszó   üti   meg  a   füle- 


mct:  eláll  a  szívem  verése.  És  hogy  irigylem,  haj, 
hogy  irigylem  a  parton  röpködő  síró  csüllőket !  Sza- 
badon járhatják  a  nádast  és  nem  kell  törődniök  az 
örök  üdvösségükkel  . . . 

—  Irtózat  fog  el,  Márton !  Emlékszel  a  mi  bol- 
dogtalan Jeromos  testvérünkre?  Buzgón  szolgálta  az 
Urat,  míg  aztán  eszét  nem  vette  a  magyar  betegség 
és  kiszökött  a  pusztába,  a  hol  most  átkozott  pogá- 
nyokkal sátorozik.  Miféle  gonosz  démon  csábít  tite- 
ket a  kietlen  mezőkre  ? 

—  Hetek  óta  ugyanegy  álomkép  zaklat.  Almom- 
ban künn  járok  a  pusztán.  Körülöttem  sehol  egy 
ember.  Rohanva  sietek  tovább,  mindig  tovább  !  Néha 
fölsikoltok  örömömben,  mint  a  vadmadár.  Néha  le- 
vetem magamat  a  földre  és  megölelem  az  elperzselt 
gyöpöt.  Aztán  megint  tovább  sietek,  mindig  tovább, 
míg  a  lélekzetem  el  nem  áll,  az  erőm  el  nem  hagy. 
Összeroskadok  és  haldokolva  oly  boldog  vagyok, 
atyám,  oly  boldog,  a  minő  ébren  nem   voltam  soha ! 

—  A  sátán  nyújtogatja  feléd  karjait,  a  sátán,  a  ki 
farkas  képében  kullog  a  pogány  pusztában  . . .  Ne 
hallgass  szavára,  Márton  1 

—  Megfogadtam  püspök-atyámnak,  hogy  enge- 
delmes fia  leszek  és  ura  maradok  a  szavamnak.  De 
bele  fogok  halni. 

—  Ki  törődnék  a  földi  életével  ?  Csak  a  halálunk 
legyen  boldog. 

—  A  halálom  átkozott  lesz,  atyám.  Mert  a  ha- 
lálomban is  bántani  fog  a  gondolat,  hogy  a  székes- 


egyház  nyirkos  czintermében  kell  nyugodnom  és 
nem  pihenhetek  künn  a  pusztán,  a  széljárta  pusz- 
tán ..  . 

—  Rajtad  csak  a  Jézus  irgalma  segíthet.  Most 
kövess,  kanonok,  itt  a  zsolozsma  ideje. 

A  két  pap  megindult  a  székesegyház  felé.  Lassú 
léptekkel  mentek  a  vár  fokán  és  a  mint  a  szél  meg- 
dagasztotta a  köntösük  bő  ujját,  denevérszárnyuk 
nőtt.  A  kivilágított  egyházból  már  hangzott  a  kano- 
nokok latin  himnusza: 

«llram,  bosszúállásnak  erős  Istene,  bosszúálló  erős 
Isten,  jelenjél  meg!» 

111. 

A  pusztai  tűz,  mely  az  imént  apró  fénypontokat 
rajzolt  a  vár  fokán  álló  emberek  szemébe,  ott  csil- 
lámlott a  Maroson,  az  avar-gát  irányában. 

Ujhitü  ember  éjnek  idején  nem  szivesen  került 
arra  fele.  A  gyöpös  földhányás  tövében  öreg  mo- 
csártölgy állott,  melyet  az  óhitűek  szentként  tisztel- 
tek. Azt  tartották,  hogy  holdtöltekor  odagyülekez- 
nek a  holdleányok.  Némelyek  erősködtek  is,  hogy 
látták  a  szelidarczu,  fehérruhás  szűzeket,  a  mint 
lassan,  mint  a  szálló  éjjeli  gémek,  aláereszkednek  a 
levegőégből.  A  tölgy  kinyúló  ágain  megülnek  s  da- 
lolgatva pörgetik  ezüstorsójukat.  A  nádi  bábák  meg 
felelgetnek  nekik  a  vízből. 

Csanád  ispán,  a  ki  akkoriban  kopjanyéllel  ker- 
gette a  marosmentieket  keresztvíz  alá,  földulatott  a 


megyéjében  minden  bálványkövet  és  kivágatott  min- 
den szent  fát.  Ezt  az  egyet  mégis  megkimélte. 

Ha  keresztény  ember  nem  is  járt  szivesen  a  fa 
árnyékában,  melyet  titokzatos  keze!:  áldozati  állatok 
koponyáival  és  beteg  emberek  ruháival  ékes/tgettek, 
a  püspöki  halászok  mégis  úgy  vélekedtek,  hogy  arra 
esik  a  Maroson  a  legjobb  tanyavetés.  Nem  is  volt 
valami  vakbuzgó  keresztény  hirük.  Az  egyházfi  vir- 
gácsától félve,  ünnepnapon  bevonult  az  egész  ha- 
lászfelekczet  a  marosvári  Boldogasszony-templomba, 
de  a  prépost  mégfs  azt  tartotta  felőlük,  hogy  dene- 
vérhitüek.  Karácsonykor  meg  is  intette  őket  a  szó- 
székről, hogy  hálókötéskor  ne  merészkedjenek  ékte- 
len magyar  nótákat  énekelni,  inkább  zengjenek 
Istennek  tetsző  Mária-éneket. 

A  lobogó  tűz  körül  vagy  harmincz  ember  kupo- 
rodott a  gyöpön.  Nem  volt  valamennyi  a  felekezet- 
ből való;  a  fele  környékbeli  legényekből  telt  ki,  a 
kik  a  lovukat  hozták  éjszakai  levegőre.  Az  ispán 
ugyan  eltiltotta  az  ilyen  gyanús  éjjeli  kóborlást,  de 
nyári  időben  még  a  várbeli  legények  is  átúsztattak 
a  Maroson,  hogy  tüzet  rakhassanak  a  szabad  pusztán. 

Maguk  se  tudták  ugyan,  hogy  mi  dolguk  a  har- 
matos réten,  csak  hajtotta  őket  sátoros  apáik  nyug- 
hatatlan vére. 

A  férfiak  mozdulatlanul  és  némán  ültek  a  tűz  kö- 
rül. A  fölcsapó  láng  szilaj  ragyogásával  megara- 
nyozta barázdás  arczukat.  Ha  lelohadt  a  tűz,  egy 
perezre   árnyékba   borultak  és  hegyes   süvegjükkel, 

bő  subájukkal  olyanok  voltak,  mint  az  óriás  kucsmás 
gombák  családja,  mely  most  bujt  ki  a  föld  alul.  Kissé 
hátrább  heverésztek  a  halászbokor  fattyú-laptárosai 
és  a  lóőrző  suhanczok. 

A  nagy  csöndességet  most  megzavarta  a  laptáros 
gyerek,  a  ki  vizet  hozott  a  Marosról.  Odatette  a 
vödröt  a  főpiczés  elé  és  nyugodtan  jelentette : 

—  Holt  ember  akadt  a  vejszébe. 

—  Tegnap  beleveszett  egy  böszörmény  asszony 
a  gátnál,  —  szólt  az  egyik  lóőrző. 

A  laptáros  félvállról  felelt  csak  vissza : 

—  Nem  asszony  az,  ha  ember :  hasmánt  úszik  a 
vizén. 

Öreg  Pós,  a  főpiczés,  közönyösen  nézte  a  tüzet, 
az  inszedő  azonban  odaszólt  a  legényeknek : 

—  Tartsátok  szemmel  az  öreg  hálót,  hogy  össze 
ne  bogozza  a  Büfögő. 

(A  furfangos  viziember  olykor  halottnak  tetteti 
magát  és  meredt  szemmel  úsztat  a  Maroson,  hogy 
hozzáférkőzzék  a  szerszámhoz.) 

Oly  halkan  beszélt,  mintha  biztosra  venné,  hogy 
füle  van  a  Marosnak.  A  fiúk  meg  visszafojtott  lélek- 
zettel  hallgatództak,  hogy  loccsan-e  már  a  fekete  víz. 

—  Pós  báty,  —  kezdte  újból  a  laptáros  gyerek,  — 
a  vejszébe  akadt  ember  lapoczkája  alatt  nyílvessző 
van  ...  És  alkonyatkor  is  úsztatott  a  Maros  meg- 
nyilazott embert.  Messzi  útról  jöttek  azok. 

—  Akkor  hát  az  erdélyiek  békétlenkednek  megint. 
Erre  megint  megszólalt  a  halászbokor  inszedőjc. 


Sötét   képű,    horpadt    mellű    ember   volt.    Rekedtes 
hangon  és  sebesen  beszélt. 

—  Nem  is  lesz  békesség  addig,  míg  új  földosz- 
tást nem  csinálnak!  Mert  az  első  osztás  nem  volt 
igazságos.  A  hadakozók  elvették  a  legjavát,  a  többi- 
nek a  hitványa  jutott,  soknak  meg  semmi.  István  úr 
pedig  elvette  sok  embertől  azt  is,  a  mije  volt  és 
odaadta  a  papnak  és  a  németnek  . .  .  De  hiszen  majd 
csinálnak  új  osztást  Endre  meg  Levente.  Csak  hadd 
kezdjék  az  erdélyiek! 

A  főpiczés  elhallgattatta  a  lármás  embert.  Egy 
csomó  nádat  vetett  a  lángra,  aztán  kedvtelenül  dör- 
mögte : 

—  A  tavasz  óta  minden  gyerek  és  minden  bolond 
háborúval  álmodik.  De  a  míg  Csanád  ispán  nyugod- 
tan ül  a  várában,  addig  csak  szóbeszéd  a  háború. 
Mert  nem  hiába  van  kesely üorra  az  ispánnak :  előbb 
megszimatolja  ő  a  vér  szagát,  mint  akárki  fia.  És  mikor 
a  többi  még  kantároz,  akkor   ő   már   nyeregben  ül. 

Öreg  Pós  elhallgatott  és  a  halászok  közül  senki  sem 
mert  neki  ellentmondani.  Egy  hetykearczú  legény 
azonban,  a  ki  két  szürke  kanczájával  az  imént  érke- 
zett a  nádas  felől,  vakmerően   megtörte   a   csendet. 

—  Pós  báty,  nyergeltet  ám  az  ispán ! 

A  halászok  valamennyien  a  legény  felé  fordultak. 
Az  meg  körülnézett  és  fojtott  hangon  mondta : 

—  Pirkadáskor  rajta  üt  a  pusztai  asszonyra. 
Erre  aztán  megeredt  a  kérdezősködés. 

—  Várja-e  a  pusztai  asszony  Csanád  urat? 

—  Hogy  várja-e?  Egy  hete  készül  már  a  foga- 
dására. Azóta  egyebet  se  tesznek  a  csiszárjai,  mint 
nyilat  tollaznak.  Mert  ellát  a  besenyő  asszony  oda 
is,  a  hol  nem  jár  a  szeme. 

A  marosvári  legény  láthatólag  büszke  volt  arra, 
hogy  ilyen  társaságban  beszélhet.  Apróra  elmondta 
a  Csanád  ispán  és  a  besenyő  határőrök  közt  kitörő 
félben  levő  viszály  okát. 

A  besenyő  határőrök  már  a  nyár  óta  nem  jártak 
be  a  templomba,  a  mióta  az  új  határjárásnál  az 
oroszlámosi  papoknak  osztották  a  legjobb  legelői- 
ket. Csanád  egy  pár  nappal  ezelőtt  kiüzent  a  bese- 
nyők asszony-ispánjának,  Seruzádnak,  a  kinek  kü- 
lönben keresztapja  is  volt,  hogy  Nagyboldogasszony 
napján  ott  akarja  látni  a  szentmisén,  minden  sátor- 
népével egyetemben.  Ha  ezúttal  se  jönne,  majd 
maga  megy  ki  érte  a  besenyő  berénybe  és  végre- 
hajtja rajta  a  büntetést,  a  melyet  a  szentegyház  a  ha- 
nyag templomlátogatóra  mér  :  tövig  lenyiratja  a  haját. 

A  dölyfös  pusztai  asszony  ekkor  nagy  csúfságot 
követett  el  Csanád  ispánon,  a  mit  még  férfi-ember 
sem  merészkedett  megtenni.  Azt  üzente  vissza,  hogy 
megvárja,  megcsikózik-e  Boldogasszony  napjára  a 
vemhes  kanczája.  Ha  kanczacsikót  ell,  akkor  meg- 
teszi a  keresztapja  kivánságát. 

Seruzád  kabolája  alkalmasint  méncsikót  ellett, 
mert  Boldogasszony  napja  immár  elmúlt  és  egy  szál 
besenyő  se  mutatkozott  a  templomban.  Most  hát 
azért  nyergeket  az  ispán. 

—  Nem  bomlana  a  besenyő,  —  szólt  a  főpiozés,  — 
ha  föl  nem  biztatták  volna  a  bujdosó  javasemberek. 
Azok  kiolvasták  a  hamuból,  hogy  Alpár  vezérük 
tüstént  a  Bege  partján  terem,  mihelyt  megfújják  a 
szent  csatakürtöt . . . 

—  Vájjon  merre  lappang  a  besenyő  vezér?  — 
kérdezte  az  egyik  halász. 

—  Keresd  meg,  —  biztatta  Pós  báty  tréfásan.  — 
Ha  hírt  adnál  róla  a  besenyőknek,  szerezhetnél  vagy 
egy  iszákra  való  ezüstpénzt. 

Alpár  úr,  a  Surbán-törzséből  való  besenyők  ve- 
zére, fia  volt  az  öreg  Thonuzóbának.  Az  öreg  ve- 
zért, mivel  nem  engedett  az  apái  hitéből,  István 
király  eltemettette  az  abádi  révnél.  Eltemettette 
elevenen,  feleségestül  és  lovastul.  A  király  akkor 
magával  vitte  Thonuzóba  két  árváját,  Alpárt  és  a 
kis  Orköndöt.  Azóta  nyomuk  veszett  az  úrfiaknak. 
Némelyek  úgy  tudták,  hogy  a  papok  kezébe  kerül- 
tek, de  a  nagy  többség  meg  volt  róla  győződve, 
hogy  elpusztultak.  A  hevesi,  a  mosonyi  és  a  dél- 
vidéki surbán-besenyők  azonban  még  egyre  várják 
ifjú  vezérüket.  A  regőseik  róla  danolnak,  áldomásai- 
kon pedig  Alpár  úrra  köszöntik  az  első  kupát.  Forró 
epedéssel,  megható  makacssággal  várják. 

A  marosi  legény,  a  ki  az  imént  a  nagy  újságot 
hozta,  megint  megszólalt : 

—  A  káptalanban  van  egy  ifjú  kanonok,  —  egy 
hónappal  ezelőtt  hozta  magával  a  püspök  túl  a  Duná- 
ról,  —   róla   azt   beszélik,   hogy   besenyő  főember. 

Vagy  húsz  esztendős  lehet.  Mindig  magában  jár;  a 
nézése  olyan  kemény,  mint  a  kopja  hegye.  A  neve 
Márton  kanonok. 

Erre  aztán  elgondolkoztak  valamennyien  és  újból 
mélységes  hallgatásba  merültek.  Időközben  a  nádas 
fölött  felbukkant  a  hold  vérvörös  korongja. 

—  Holdtölte!  —  mormogták  többen  egyszerre, 
szinte  ünnepies  hangon. 

A  nagypiazés  eloltotta  a  tüzet  a  vödörrel.  A  hold, 
ha  megtelve  kél  föl,  nem  szereti  látni  az  emberrakta 
tüzet.  Így  tartották  legalább  a  régiek.  Hiszen  igaz, 
a  halászfelekezet  újhitü  volt,  de  azért  nem  szivesen 
tűzött  volna  össze  a  titokzatos  hatalmasságokkal,  a 
melyeket  az  apái  uraltak. 

Valamennyien  a  holdat  nézték.  Jó  ideig  úgy  lát- 
szott, mintha  odaragadt  volna  a  szemhatárhoz.  Szinte 
tojásformára  nyúlt  az  erőlködésbe,  hogy  elszakadjon 
a  földtől.  Majd  egyszerre  könnyedén,  sajátságos 
szomorú  bájával  ott  lebegett  a  síkság  fölött. 

Ebben  a  perczben  különös  hang  hallatszott  a 
szent  fa  felől.  Mintha  egy  óriás  fatülök  szólalt  volna 
meg  mély,  puha,  szivettépően  szomorú  zöngéssel. 
Első  meglepetésében  arra  gondolhatott  volna  az  em- 
ber, hogy  maga  a  pusztaság  szíve  szólalt  meg,  a 
reszkető  holdsugarak  szelid  czirógatásától.  Pedig 
emberi  szózat  volt.  Egy  éneklő  férfi  hangja. 

A  halászok  nem  láthatták  az  énekest,  de  vala- 
mennyien sokkal  fiatalabb  keresztények  voltak,  sem- 
hogy tüstént  meg  nem  ismerték   volna  az  ősvallás 


szent  énekét.  Akárhányszor  megesett  már  velük,  ha 
meglátták  a  teli  holdat,  hogy  önfeledten  maguk  is 
zümmögni  kezdték  a  Holdisten  jólismert  dalát.  Az 
ének  nem  hasonlított  a  Boldogasszony  kanonokjai- 
nak latin  kántusához.  Egyszerű  volt,  szinte  együgyű  ; 
erőteljes,  majdnem  nyers.  És  mégis  oly  édes,  oly 
fájdalmas  és  ismerős,  mint  az  ősrégi  dajkadal,  mely 
verőfényes  gyermekkorára  emlékezteti  a  megvénhcdt 
embert.  Vontatott  ritmusa,  a  melyben  egy  örökös 
kérdés  és  a  ráadott  válasz  látszott  ismétlődni,  még 
a  Volga  széljárta  síkságain  született. 

Az  ének  elhallgatott,  mikor  a  hold  magasabbra 
emelkedett.  Öreg  Pósnak  is  elszorult  egy  kissé  a 
melle,  a  fiatalokat  pedig  keserű  elégedetlenség,  va- 
lami dühös,  forró  honvágyféle  szállotta  meg. . . 

Most  káprázat  érte  a  szemüket:  a  hold  egy  pil- 
lanatra elsötétedett.  Az  avar-gáton  lovas-ember  fe- 
kete árnyképe  bukkant  föl.  A  halászok  az  első  pilla- 
natban azt  hihették  volna,  hogy  egyenesen  a  hold 
korongjából  lépett  elő. 

A  lovasember  leereszkedett  a  lejtőn  és  lassú  üge- 
téssel elhaladt  a  halászok  mellett,  a  nélkül,  hogy 
feléjük  fordította  volna  az  arczát.  A  ki  még  nem 
látta,  az  jól  szemügyre  vehette  most  a  fehér  hold- 
fényben. Kicsi,  zömök,  inas  nyakú  öreg  ember  volt. 
A  feje  búbját  tenyérnyi  aranysüveg  borította.  Sűrű, 
hófehér  szakálla,  koromfekete  szemöldöke  és  szúrós 
szeme  volt.  A  haját  az  ó-hitűek  szokása  szerint  há- 
rom csimbókban  viselte. 

A  pusztai  emberek  gyakran  láthatták  az  öreget, 
a  mint  éjjeli  ködfoszlányként  végigvonult  a  réten. 
Tudták  is,  hogy  kicsoda.  A  nyugatról  jövő  árvíz  el- 
öntötte az  egész  országot,  feldöntött  és  elsodort 
mindent,  a  mi  régi  volt  és  magyar;  az  ősi  alkot- 
mányból csak  egy  kemény,  öreg  pillér  maradt  meg, 
a  mely  magányosan  viaskodott  a  tajtékzó  tengerrel. 
Hol  itt  bukkant  föl,  hol  ott.  Bús  bolyongásában  féle- 
lemmel töltötte  el  az  új-hitüeket  és  gyűlöletet  szított 
az  ó-hitüek  között.  A  nép  babonás  tisztelettel  em- 
legeti a  nevét.  Azt  beszélik  róla,  hogy  meg  tudja 
nyergelni  a  szálló  felleget  és  útjából  el  tudja  térí- 
teni a  kilőtt  nyilat. 

A  ki  beszél  róla,  csak  úgy  emlegeti :  a  bujdosó 
öreg. 

A  nevét  sohasem  ejtik  ki.  Pedig  jól  tudják, 
hogy  kicsoda :  az  erdélyi  Gyulák  véréből  való  utolsó 
táltos,  a  bujdosó  főpap. 

A  bujdosó  öreg  időközben  odaért  a  marosi  rév- 
hez, szemben  a  várral.  Ott  megállította  a  lovát  és 
megfújta  a  rézkürtjét. 

Valami  megdöbbentően  harczias  és  fenyegető  riadó 
verte  föl  a  vár  falának  visszhangját.  Úgy  hangzott, 
mint  a  háromszor  megismételt  rigórikoltás. 

Mihelyt  a  kürtjel  elhangzott,  a  bujdosó  fölemelte 
kiáltó  szavát.  Különös,  éneklő  ritmusban,  de  oly 
harsogó  hangon,  mely  bizonyára  megremegtette  a 
várbeli  káptalan  vászonablakait,  kiáltotta  bele  a  sötét 
éjszakába : 

Herczeg  F.  :  Pogányok.  -i 

—  Thonuz  fia  Alpár  I  Alpár  vezér  —  Alpár ! 
Ébredj  —  virrad  márl 

És  mintha  biztosra  venné,  hogy  az,  a  kit  illet, 
meghallotta  a  szavát,  megfordította  lovát  és  sebesen 
nekivágott  a  nádasnak. 

Köröskörül,  mindenütt  a  nádasban,  sok  ezer  béka 
brekegte  és  kuruttyolta  szerelmi  dalát.  Az  énekük 
rezgő  bugássá  tömörült  és  messzire  szűrődött  az 
éjszaka  csendjében. 

IV. 

Éjfél  után,  hogy  megszólalt  a  fürj,  lódobogás  és 
fegyverzörgés  verte  föl  a  puszta  csendjét.  A  halászok 
már  akkor  künn  jártak  a  Maroson,  de  a  kóborló 
legények  ott  lapultak  meg  a  gát  tövében  és  a  fehér 
holdfényben  láthatták,  mint  vonulnak  a  marosvári 
ispán  kopjásai  a  rév  felől  a  nádas  gázlójának.  A  pa- 
ripákat szügyig  eltakarta  a  köd  és  oldalvást  nézve, 
úgy  rémlett,  mintha  lóbáló  fejjel  úsznak  meg  a 
rétet. 

Vagy  ötszázan  lehettek  az  ispán  testőrei.  Ötszáz 
marczona  külsejű,  elszánt  verekedő,  a  kiket  Csanád 
maga  toborzott  össze  a  száznyolcz  nemzetség  legra- 
konczútlanabb  vérű  legényei  közül  és  kiket  csak  az 
ő  irgalmatlan  keze  tudott  féken  tartani.  Az  állati 
erejükben  bizakodó,  bivalynyaku,  dölyfös  ábrázatú 
fiatal  legények  oldalán  a  lovascsaták  minden  körmön- 
font mesterfogását  kitanult,  irtóztató  sebforradásoktól 
elrút/tott  öregek  ügetnek.  A  lovasok  az  ősi  kaczagányt 

viselik:  két  összevarrt  fekete  báránybőr  közül  az 
egyik  a  mellüket,  a  másik  a  hátukat  födi ;  a  két  karjuk 
hónaljig  meztelen ;  a  derekukat  pitykés,  széles  öv 
szorítja  át.  A  fejükön  hegyes  báránybőr-süveg  van 
tenyérnyi  fényes  rézholddal,  a  mely  harczias  dísz  is, 
meg  védelem  a  kardvágás  ellen. 

A  kengyel  mellé  tűzött  kopja  a  vállukra  vetett 
szíjon  tánczol.  Az  íjuk  meg  a  tegezük  az  övükön 
függ.  Ezt  a  báránybőrbe  öltöztetett  félelmetes  csa- 
patot a  nép  szája  tréfásan  Csanád  ispán  báránykái- 
nak  nevezte. 

A  derékhad  élén  három  sisakos  férfi  lovagolt. 
A  középső  volt  a  marosvári  ispán,  minden  idők 
egyik  legnagyobb  katonája,  Csanád  úr. 

Gyalogszerrel  csak  középmagasságú  ember  volt, 
lóháton  azonban  óriás  benyomását  tette.  Fiatalabb 
éveiben  híres  volt  a  testi  erejéről ;  most  is  csontot 
zúzott  még  a  keze  nyomása,  de  amióta  sokat  bán- 
totta a  sűrű  vére,  lomhává  lett  a  testtartása.  A  ki 
nappali  világosságnál  látta,  az  meglepetten  tapasz- 
talhatta, hogy  soha  még  emberi  ábrázat  annyira  nem 
hasonlított  az  oroszlánéhoz,  mint  az  ispáné.  Még  a 
színében  is.  Amióta  őszülni  kezdett,  különös  sárgás 
színt  nyert  a  haja  meg  a  szakálla,  az  arcza  pedig  a 
betegsége  óta  sárgásbarna  lett. 

Arczán  a  ragadozók  királyának  komor  nyugalma 
és  bús  méltósága  ült,  a  mely  azonban  csak  rosszul 
leplezte  szörnyű  ingerlékenységét.  Éles,  világos,  ir- 
galmatlan  okos  szemét  a  vastag  felső   pillája  félig 


elfedte,  a  mi  gőgös  kifejezést  adott  neki.  Meglát- 
szott ezen  a  rettenetes  szép  koponyán,  hogy  az 
ispán  vasakaratu  és  oroszlánbátorságú  ember ;  de  az 
is  meglátszott  rajta,  hogy  a  ravaszsága  talán  még  az 
erejénél  is  nagyobb. 

Csanád  úr  hatalmas  etelközi  lovon  ült.  Csúcsos 
ezüstsisakot  viselt  a  fején  és  vasinget  a  mellén, 
A  nyerge  mellett  kétélű  nagy  aczélbaltája  függött, 
a  nu'nővel  akkoriban  a  konstantinápolyi  császár  nor- 
mán testőrei  hadakoztak.  A  báránykák  azt  beszélték, 
hogy  uruk  az  összecsapás  dühében  ezzel  a  baltával 
paripástul  üti  agyon  a  lovast. 

Az  ispán  jobbkezén  Taszilló  pap  lovagolt,  a  ma- 
rosvári káptalan  harczias  prépostja.  A  pap  fazéksi- 
sakkal, háromszögletű  pajzszsal  és  hosszú  német 
pálossal  fegyverkezett.  Taszilló  frank  fejedelmi  vér- 
ből eredt;  hajdanában,  mielőtt  még  betelt  volna  a 
földi  dolgok  hiúságával,  híres  vitéz  volt.  Most  azon- 
ban már  elfelejtette  daliás  nevét  és  csak  az  Úr 
dicsőségét  akarta  szolgálni.  A  külseje  olyan  volt, 
hogy  a  ki  egyszer  meglátta,  az  nem  felejti  el  egyköny- 
nyen.  Hórihorgas,  sovány  termete  volt,  az  arcza 
pedig  oly  ijesztően  sápadt,  szigorú  és  szomorú, 
mint  a  koporsóra  faragott  kőkép.  Keskeny,  vértelen 
ajkáról  ritkán  hangzott  fölösleges  szó,  beszédes 
csak  a  szeme  volt,  a  melyben  ott  ragyogott  a  rajon- 
gás tüze. 

Az  ispán  balján  poroszkált  Becs  várnagy,  a  kit  a 
nép  Vak  Becsnek  nevezett,  amióta  egyik  feldühödött 


báránykája  kiverte  a  félszemét.  Egyébként  rézvörös 
madárarcza  és  csodálatosan  hosszú  keselyűnyaka  volt, 
a  melyen  kötélvastagságú  erek  dagadoztak.  Ha  a 
külseje  ragadozó  madárra  emlékeztetett,  a  lelkülete 
némileg  hasonlatos  volt  a  lánczos  ebéhez,  a  mely 
marczangoló  fogait  nem  a  maga,  hanem  a  kenyéradó 
gazdája  szolgálatában  használja.  Ha  a  Csanád  úr 
úgy  akarja,  akkor  Vak  Becs  a  keresztény  hadfiak  Kyrie 
eleison  kiáltásával  rohan  a  pogányok  nyílzáporába. 
Ha  azonban  mást  akart  volna  az  ispán,  akkor  Vak 
Becs  a  régi  Hujrá  kiáltással  aprította  volna  az  újhi- 
tüeket. 

Az  előkészületek,  a  melyeket  a  csapat  hajnali 
útjához  tett,  elárulták,  hogy  Csanád  nem  veszi  tréfára 
a  pusztai  asszonynak  szóló  látogatást.  Az  utóhadban, 
a  nagyszámmal  összepányvázott  nyílhordó  lovak  kö- 
zött ott  poroszkált  a  bakó  nagy  vasollóval  az  övében. 
Ennek  az  éle  alatt  fog  elhullani  Seruzád  barna  haja, 
messzi  földön  a  legszebb  asszonyi  haj.  A  legtöbb 
kopjás  mocskos  bőrzsákot  is  hordott  a  nyeregkápája 
alatt.  Ilyen  zsákokban  gyűjtötték  az  emberfejeket. 
Vak  Becs  számítása  szerint,  ha  simán  folyik  le  a 
dolog,  akkor  is  Seruzád  asszony  minden  fürtjével 
egy-egy  besenyő  fejet  kell  levágni. 

Csanád  ispán  már  régen  tudta,  hogy  előbb-utóbb 
birokra  kell  mennie  a  határőrökkel. 

A  Kajdum-nemzetségből  való  besenyők  (arany- 
hadnak is  nevezték  őket  a  czifra  hadviseletük  miatt), 
a  Kuel  nemzetéből  való  fekete  besenyőkkel  közösen 


bírták  a  Bcgc  és  a  Temes  partján  fekvő  földeket. 
Nagy  önérzettel  a  király  jámbor  határőrcinek  nevez- 
ték magukat ;  de  azért  mindent  műveltek  a  határon, 
csak  éppen  hogy  nem  őrködtek.  Kevély,  izgága, 
feketevérű  és  harczias  nemzet  volt,  mely  egypár 
évvel  ezelőtt  csak  kénytelen-kelletlen,  bizonyos  kövér 
szántóföldek  és  legelők  elnyerése  reményében  vette 
föl  a  szent  keresztségét.  Mikor  az  ispánjuk,  vagy 
mint  ők  mondták :  a  békéjük  meghalt,  —  némelyek 
szerint  vadkan  ölte  meg,  mások  szerint  a  tulajdon 
felesége  kése,  —  az  aranyhad  a  beké  özvegyét,  a 
kardos  Seruzád  asszonyt  emelte  pajzsára.  A  fekete 
besenyők  azonban  nem  akartak  asszonyt  uralni ; 
véres  villongások  után  kiszakadtak  a  begei  táborból 
s  a  Temes  mentén  fölvonultak  a  karáni  völgybe. 

A  mióta  asszonyi  kormány  alatt  állott,  mintha  csak 
végleg  megbomlott  volna  az  aranyhad.  A  tavaszszal 
üstökös  csillag  járt  az  égen  és  mivel  az  ilyen  égi 
jel  mindenütt  a  világon  háborút  jelent,  a  kajdumok 
fölhagytak  a  szántás-vetéssel,  fegyverkezni  kezdtek 
s  egész  nyáron  át  oly  izgatottan  rajzottak  a  pusz- 
tán, mint  a  megfüstölt  darazsak.  Egyéb  ellenség 
hiányában  a  fekete  besenyőkkel  kötekedtek.  A  begei 
besenyő-berényben  akkorában  megint  sűrűn  fordul- 
tak meg  a  bujdosó  javasemberek  és  az  ősi  hithez 
sz/tó  regősök.  Az  izgatottságukat  még  növelték  az 
Alpár  vezér  közeli  eljövetelére  vonatkozó  különös 
jóslások. 

Csanád    úr   türelmének    mértéke    végül    betelt    a 

vakmerő  sértéssel,  a  melyet  az  elbizakodott  pusztai 
asszony  a  szentegyházon  és  az  ispán  tekintélyén  el- 
követett. 

A  báránykák  időközben  átkeltek  a  Harangod  se- 
kély vizén  és  Vak  Becs  megsarkantyúzta  a  lovát, 
hogy  utóiérje  a  fürkészőket,  a  kik  előre  szegzett 
kopjával  vágtattak  a  sereg  élén,  szimatoló  kopók 
módjára  nagy  íveket  vágva  a  zsombékban. 

Ekkor  megszólalt  Taszilló  pap.  Latin  nyelven  be- 
szélt az  ispánhoz ;  miként  Gellért  püspök,  ő  sem 
értette  a  nemzet  nyelvét. 

—  Értésünkre  esett,  —  mondta,  hogy  a  kevei 
erdőkben  tanyázó  üzbégek  kőbálványt  fogtak  ki  a 
Dunából  és  oltárt  építettek  neki  az  erdőben.  A  kevei 
várnagy  nem  meri  összetörni  a  gyalázatos  bálványt, 
de  elvárjuk  tőled  uram,  hogy  nem  tűröd  a  szégyen- 
foltot egyházmegyénk  jó  hírnevén. 

—  Ha  fejét  vetted  a  sárkánynak,  akkor  eltipor- 
hatod a  kígyót  is,  —  válaszolt  Csanád  úr  kurtán. 

—  Hiszed,  uram,  hogy  délig  elkészülünk  az  arany- 
haddal  ?  —  kérdezte  Taszilló. 

—  Vagy  mi  vele,  vagy  ő  velünk,  —  válaszolt  szá- 
razon az  ispán. 

—  Ha  nem  bízol  az  erődben,  akkor  bölcsen  cse- 
lekedtél volna,  ha  fegyverbe  szólítod  a  várjobbágyo- 
kat  is  . . . 

Csanád  úr  vállat  vont.  Alkalmasint  gyermekesnek 
találta  a  pap  elkésett  jótanácsát. 

—  Megtettem  volna,   ha  megbíznám  bennük,  — 


'4 

válaszolt  mogorván.  —  De  nem  bízom  már,  csak  a 
tulajdon  kardomban  —  a  testőreimben  is  csak  addig, 
a  míg  előttük  lovagolok. 

A  prépost  sötéten  tekintett  az  ispánra,  Csanád 
pedig  dübörgő  oroszlánhangján  folytatta : 

—  Nincs  már  időm  a  várakozásra!  Az  alföldi 
urak  szállásain,  a  Marostól  egészen  a  Szamosig, 
éjjel-nappal  kong  a  pöröly.  Tudod-e,  hogy  kinek 
kalapálják  a  sok  nyilat?  Neked,  szent  atyám  és 
nekem.  Nem  a  széllel  bélelt  besenyő  a  mi  ellensé- 
günk, hanem  a  zákányos  fejű  alföldi  és  a  furfangos 
erdélyi . .  .  Nekem  holnapig  ötszáz  koponyára  van 
szükségem,  a  melyet  kitűzhetek  a  váram  falára  .  .  . 
Akkor  talán  eszükbe  veszik  az  urak,  hogy  öreg 
Csanád  ispán  még  nem  hullatta  el  minden  fogát. 

—  Lázadás  készül  a  Tiszán,  lázadás  a  hegyeken 
túl,  lázadás  mindenütt!  —  szólt  a  pap. 

Azzal  lehajtotta  fejét  és  csendesen  imádkozni 
kezdett. 

Csanád  úr  ajka  szélén  egyszerre  epés  mosoly 
jelent  meg.  A  beteg  oroszlán  keserű  kedvét  lelte  az 
emberek  meggyötrésében. 

—  Tudod,  mit  mondanak  a  tiszai  urak  ?  Azt  mond- 
ják, hogy  ők  nem  elllenségci  a  Názáreti  Jézusnak, 
de  ellenségei  az  olasznak  és  a  németnek,  a  ki  a 
Krisztus  palástjába  kapaszkodik.  Azt  vallják,  hogy 
Jézus  igaz  Isten,  de  a  kik  az  ő  nevében  jöttek  közi- 
bénk,  azok  hamis  apostolok. 

Taszilló  kérdőleg  szegezte  sötét  szemét  Csanádra. 
Az  pedig  látható  kedvteléssel  folytatta: 

—  A  bellusi  Vata,  a  ki  most  első  ember  közöttük, 
elolvastatta  íródeákjaival  a  szent  könyveket  és  azok 
kiböngészték,  hogy  a  régi  apostolok,  mikor  betel- 
tek a  szentlélekkel,  idegen  nyelven  kezdtek  szóno- 
kolni és  minden  népnek  a  maga  nyelvén  hirdették 
az  igét.  íme,  mondja  most  Vata,  az  apostolok,  a  kiket 
István  hozott  közibénk,  nem  értik  a  mi  nyelvünket 
és  idegen  erkölcsökre  oktatnak  bennünket,  tehát 
nem  is  igaz  apostolai  a  szentléleknek. 

—  Gyalázatos  eretnekség!  —  kiáltotta  a  pré- 
post. —  Százszor  gyalázatosabb  a  pogányok  hitet- 
lenségénél  is! 

A  prépost  észrevette  Csanád  ajkán  a  gonosz  mo- 
solyt és  ekkor  egyszerre  úgy  rémlett  előtte,  hogy 
belát  a  nagyúr  szövevényes  lelkébe.  Leküzdötte  tehát 
fölindulását  és  hidegen  mondta: 

—  Bizony  mondom,  ha  gyapjúba  öltöznek  is  a 
magyarok,  azért  a  szívükben  farkasok  valamennyien. 
István  király  jól  ismerte  a  ragadozó  természetüket, 
azért  sem  bízta  rájuk  az  egyház  szent  aklának  őrizetét. 
Haló  porában  is  áldassék  a  nagy  király,  hogy  szent 
buzgalmában  nem  ismert  kíméletet  a  tulajdon  vérével 
szemben  sem.  A  hogy  Ábrahám  kész  volt  az  Úrnak 
föláldozni  tulajdon  fiát,  hasonlóképpen  István  is  föl- 
áldozta Istennek  tulajdon  vérét,  kiűzvén  országából 
a  hitükben  gyönge  Arpád-hercz egeket  és  trónjára 
emelve  a  hitében   erős   velenczeit.    Péter   úr  pedig. 

ha  vannak  is  fogyatkozásai,  örök  érdemeket  szerzett 
magának  azzal,  hogy  betetőzve  István  művét,  meg- 
hódolt a  kereszténység  fölkent  harczosa,  a  német 
király  előtt  és  kipróbált  hitű  idegenek  kezébe  adta 
a  hatalmat.  A  magyar  urak  túlsókat  kérkednek  hon- 
foglaló őseik.  Árpád  és  az  ő  vezérei  dicsőségükkel. 
De  meg  vagyon  írva,  hogy  nincs  dicsőség  a  földön, 
csak  az,  a  melyet  az  egy  Isten  szolgálatában  szerez 
az  ember.  És  túlsókat  hánytorgatják  a  magyar  urak 
azt  is,  hogy  ez  a  föld  a  magyaroké.  De  mi  a  ma- 
gyar? Mi  a  német?  Üres  szó,  lehelet!  A  nemzetek 
jönnek  és  tünedeznek,  mint  a  folyóvíz  habjai ;  örök 
ország  csak  egy  van :  a  Jézus  országa.  Jézus  a  római 
szent  pápa  és  a  császár  kezébe  adott  minden  földi 
hatalmat.  A  ki  pedig  nem  alázkodik  meg  Jézus  földi 
helytartói  előtt,  az  föllázad  az  ég  ellen  és  elveendi 
kevélységének  büntetését .  .  . 

Csanád  úr  gúnyos  nyugalommal  hallgatta  a  papot. 
Valószínű  egyébként,  hogy  bár  nem  értett  minden- 
ben egyet  a  préposttal,  még  kevésbbé  értett  egyet 
Vatáékkal.  ó  egész  életén  át  a  maga  magános,  ki- 
fürkészhetetlen és  mindig  czélhoz  vezető  útjain 
haladt. 

Ifjú  korában,  mikor  még  Ajtony nak,  a  marosvári 
nagyúrnak  volt  hadnagya,  elszánt  és  veszedelmes 
ellensége  volt  a  kereszténységnek.  Később,  hogy 
fölismerte  az  új  hitben  rejlő  ellcntállhatatlan  terjesz- 
kedő erőt,  István  király  szolgálatába  szegődött  és  a 
királyi  seregek  élén  véget  vetett  Ajtony  hatalmának 

és  életének.  Azóta  Csanád  volt  a  magyar  keresz- 
ténység éles  pallosa. 

Soha  nem  kért  még  tanácsot  senkitől,  Csanád  úr 
ezúttal  is  tudja,  hogy  mit  kell  tennie.  Ezúttal  is  ő 
lesz  a  pallos.  Latba  veti  egész  irtóztató  erejét  és 
minden  kegyetlen  elszántságát,  hogy  megvédelmezze 
az  új  rendet  és  hogy  megvédelmezze  a  tulajdon, 
országraszóló  hatalmát  és  mérhetetlen  vagyonát. 

Az  ispán  talán  még  folytatta  volna  az  évődést,  ha 
a  paripája  horkanva  föl  nem  vágja  a  fejét. . .  A  bá- 
ránykák soraiból  morgás  hallatszott . . . 

Ott  voltak  a  besenyő-berény  határdombjánál,  a 
melyre  Gellért  püspök  nemrégiben  nagy  fakeresztet 
állított.  A  feszület,  szentségtörő  kezektől  kidöntve, 
most  keresztbe  feküdt  az  úton  ...  A  Megváltó  alakja 
arczczal  a  göröngyön  pihent.  A  kereszt  helyébe 
vékony,  hosszú  kopját  tűztek,  annak  hegyére,  gyalá- 
zatos gúnyképen,  véres  lófej et  ütöttek  . . . 

Taszilló  pap  homlokán  két  vérpiros  folt  jelent  meg. 

—  Meggyalázták  az  Urat!  —  mormogta  meg- 
semmisülten. 

Az  ispán  araza  elsötétedett. 

—  Kigúnyolnak  engem!  —  hörögte. 

Csikófej  volt,  egy  fehér  csikó  feje.  A  hajnali  szél 
meglobogtatta  két  füle  között  a  sörényt,  a  szája  pe- 
dig nyitva  volt,  mintha  röhögne. 

Eg)'ik  legény  le  akarta  verni  a  kopjáról. 

—  Ne  bántsd  1  —  rivalt  rá  Csanád.  —  Majd  csak 
akkor,  ha  a  helyébe  tűzöd  a  hitetlen  szuka  koponyáját  1 


A  hold  ekkor  sötét  fclhőfoszlány  mögé  bujt.  A  tö- 
mött sorokban  ügető  csapat  olyan  volt,  mjnt  egy 
óriás,  fekete,  tüskés  hernyó,  a  mely  éhesen  és  mohón 
kúszik  a  besenyő  puszta  szíve  felé. 


Erősen  hajnalodott  már,  mikor  a  Csanádiak  elér- 
ték a  besenyő  erdő  szélét. 

Az  ispán  parancsára  ott  megállapodtak,  hogy  meg- 
várják az  előre  küldött  fürkészők  jelentését.  Né- 
hányan a  kopjások  közül  megitatták  lovukat,  mások 
a  fegyverzetüket  vizsgálgatták.  Aztán  valamennyien 
mozdulatlanul  és  figyelmesen  nézték  a  hajnali  köd- 
ben feketélő  erdőt,  mint  a  farkascsorda  a  juhakol 
falát.  Elszántak  voltak,  de  nem  jókedvűek ;  tudták, 
hogy  az  aklot  ezer  veszett  besenyő  komondor  őrzi. 

Jó  idő  múlva  vágtató  lovas  érkezett  a  ködből: 
Vak  Becs. 

—  Uram,  —  mondta,  —  csudát  láttam  az  erdő- 
ben !  A  besenyő  tábor  úgy  eltűnt,  mintha  elnyelte 
volna  a  föld  ...  A  kutyafülű  asszony  fölkerekedett 
és  szekerestől,  sátrastul  egérutat  vett.  A  téli  szállá- 
sát, meg  a  takarmányát  fölégette. 

—  Utána !  —  kiáltotta  Csanád. 
A  várnagy  igazat  beszélt. 

A  sötét  erdőfalaktól  szegélyezett  hatalmas  tisztás, 
a  hol  tegnap  még  egész  sátorváros  állott,  most  néma 
volt   és   elhagyott.  Csak   a   kopárra   tiprott  gyöp,  a 


földbevert  néhány  cíeövek  s  a  mindenütt  elszórt  alon\ 
mutatta,  hogy  ott  emberek  tanyáztak.  A  hulladékok 
közt  néhány  sovány  eb  kaparászott ;  ezek  megriadva 
futottak  meg  a  lovasok  láttára.  Az  erdő  szélén  emel- 
kedő domb  tetején  vékony  füstsávot  eresztettek  ég- 
nek az  elüszkösödött  gerendák.  Ott  állott  nemrégi- 
ben a  besenyő  beké  nyersen  összetákolt  téli  szállása. 
A  báránykák  némán  néztek  össze.  A  réten  fülledt, 
szinte  ijesztő  csend  honolt. 

A  fekete  erdő  fölött  egy  magános,  szomorú  csillag 
küzködött  még  a  hajnali  szürkülettel. 

—  Szél  verje  össze  a  bokájukat  az  ebhitüek- 
nck,  —  fakadt  ki  Vak  Becs,  —  mindig  mondtam, 
hogy  czimboráik  vannak  a  várban! 

Az  egyik  lovas  a  kopjája  nyelével  egy  halálra  ré- 
mült embert  terelt  Csanád  elé.  Egy  verem  mélyén 
meglapulva  találta,  alva  vagy  alvást  tettetve. 

A  rab  arczra  vetette  magát  az  ispán  előtt  és  meg- 
csókolta a  földet.  Aztán  térdre  emelkedett,  miköz- 
ben a  foga  erősen  vaczogott  a  félelemtől. 

Első  pillantásra  meglátszott,  hogy  nem  a  hadi 
rendből  való  ember,  de  meg  nem  is  besenyő.  A  há- 
tán három-húros  hegedűt  viselt,  a  mely  eléggé  el- 
árulta a  mesterségét.  Egyike  volt  azoknak  a  csavargó 
regősöknek,  a  kikre  akkoriban  igen  rossz  napok  jár- 
tak, a  mióta  Gellért  püspök  erősen  megkorholta  a 
magyar  urakat,  a  miért  a  regősök  és  igriciek  hiába- 
valóságait hallgatják  és  egész  éjszakákon  keresztül  a 
terített  asztal  mellett  ülnek.  A  csavargó  kopott  bőr- 

zekét,  kék  gatyát  és  bocskort  viselt.  Zömök  fíczkó 
volt,  feltűnően  rút,  csupasz  arczczal  és  olyanféle 
tolvajszemmel,  a  melyről  a  nép  azt  tartja,  hogy  a 
pillantásától  a  szög  is  megreszket  a  falban.  A  hosszú 
haját  németesen  leszoktatta  az  arczára,  úgy,  hogy  a 
két  füle  láthatatlan  maradt.  Ez  a  körülmény  azt  a 
gyanút  ébreszthette  a  bizalmatlan  természetű  em- 
berben, hogy  a  fülét  otthagyta  valamelyik  törvény- 
bíró  kezében. 

—  Ki  vagy?  —  kérdezte  az  ispán,  vasvillatekin- 
tetét a  hegedősnek  szegezve. 

—  Istenfélő  keresztény  vagyok,  —  válaszolt  sze- 
pegve a  vágottfülü.  —  A  nevem  Ekése  ...  A  pan- 
nonhalmi szent  atyáktól  megtanultam  a  betűvetést 
és  áhitatos  éneket  is  tudok  pengetni  a  kobozomon. 

—  Mit  keres  keresztény  ember  az  ebhitüek  ta- 
nyáján? 

—  Zokon  ne  essék  a  szavam,  nagyuram,  nem  ön- 
kényt vetődtem  ide.  Gyalogszerrel  a  kevei  várnagy- 
hoz igyekeztem,  a  ki  kedvelője  a  jámbor  éneknek, 
de  az  este  lefüleltek  a  réten  portyázó  határőrök  . .  . 

—  Beszéld  el,  hogy  mit  tapasztaltál  a  táborban. 
De  ügyelj  a  nyelvedre! 

Ekése  újból  megcsókolta  a  földet. 

—  Az  életem  a  kezedben,  nagyuram.  Mikor  ide- 
hurczoitak,  már  egy  sátor  sem  állott  a  tisztáson. 
Csupa  fegyveres  embert  láttam  az  őrtüzek  körül  — 
Duhaj  kedvük  volt,  danolgattak  és  ittak A  be- 
szélgetésükből megtudtam,  hogy  a  sátoros  szekereik 

az  asszonynéppel  már  délután  útra  keltek .  .  .  Egy 
asszonyember  mégis  volt  közöttük,  azt  vezérükként 
tisztelték  valamennyien.  Hosszi,  derék  asszony ;  vas- 
inget visel  és  kürtöt  a  nyakában  .  . ,  Mikor  meg- 
látták, hogy  regős  vagyok,  nem  bántottak,  de  arra 
szorítottak,  hogy  igyam  velők  és  danoljak  nekik .  .  . 
Nem  szívesen  tettem,  nagyuram,  mert  jámbor  ke- 
resztény vagyok,  de  nem  mertem  ellenkezni . . . 

—  Ne  fecsegj,  hanem  mondd  el,  a  mit  láttál ! 

—  A  hold  már  jó  magasan  járt,  mikor  egy  arany- 
süveges öreg  ember  érkezett  a  táborba.  Ekkor  olyan 
istentelenségre  vetemedtek,  a  melyre  csak  borzadva 
tudok  visszagondolni  és  a  melyet  nem  merek  el- 
mondani . . . 

—  Beszélj ! 

—  Te  kivánod,  nagyuram,  hát  elmondom :  lovat 
áldoztak  a  förtelmes  halványuknak.  A  fehér  csikót 
az  aranysüveges  ember  szúrta  le,  a  sátán  átkozott 
főpapja.  Mikor  elfolyt  a  csikó  vére,  megfújtak  min- 
den kürtöt  és  iszonyatosan  csattogtatták  a  fegyve- 
reiket .  .  .  Aztán  tánczot  jártak  a  lobogó  máglya 
körül,  a  tánczot  pedig  a  vasinges  asszony  vezette . . . 
A  férfiak  üstökbe  vágták  a  hajukat,  lóhúst  ettek  és 
egyéb  istentel enségeket  is  műveltek  . .  .  Azt  mond- 
ták, hogy  a  német  gyalog-isten  már  nem  parancsol 
nekik,  megint  a  régi  lovas-isten  úr  a  pusztán.  Haj, 
hogy  vérzett  az  én  keresztény  szívem  a  sok  gyalá- 
zatosság láttára! 

—  Mikor  keltek  útra?  —  kérdezte  az  ispán. 

—  Arról  nem  tudok,  nagyságos  uram.  Hogy  el- 
meneküljek tőlük,  elbújtam  a  verembe.  Mi  tagadás 
benne,  sok  bort  itattak  velem  és  így  mély  álomba 
merültem.  Csak  akkor  ébredtem  föl,  mikor  a  szol- 
gádnak oldalba  tetszett  engem  rúgni. 

Az  ispán  elfordította  a  szemét  és  sötét  arc^czal 
nézte  az  égen  álló  magános  csillagot.  Most  aztán 
Vak  Becs  kezdte  faggatni  a  regőst. 

—  Hol  hagytad  el  a  füledet?  —  kérdezte. 

—  A  marosi  várban,  —  válaszolt  Ekése  szerényen, 
lesütött  szemmel. 

—  Emlékszem  rád,  csavargó!  Két  évvel  ezelőtt 
Ítélt  el  az  ispán  tolvajlás  miatt .  . . 

Ekkor  megszólalt  Taszilló  prépost  is. 

—  Törjétek  össze  a  hegedűjét  1 

Az  egyik  kopjás  lerántotta  Ekése  válláról  a  szíjon 
függő  kobozt  és  összetiporta  a  patkós  csizmá- 
jával. 

—  Ekése,  —  mondta  a  várnagy,  —  az  orroddal 
még  adósunk  vagy.  Ha  beütöd  az  orrodat  a  várunkba, 
megvesszük  rajtad  a  tartozást. 

Csanád  ispán  véget  vetett  a  beszélgetésnek. 

—  Utána ! 

Vak  Becs  megvakarta  a  füle  tövét .  . .  Azokból,  a 
miket  eddig  tapasztalt,  tisztán  látta,  hogy  az  arany- 
had el  van  szánva  a  legvégsőre  is.  Ha  váratlanul 
megrohanhatta  volna  a  besenyőket,  a  báránykái  al- 
kalmasint elbántak  volna  velők.  De  nyilt  csatában 
nem   tanácsos   kikötni    kétannyi  emberrel.   A   bese- 

nyőnek  különben  nem  szokása,  hogy  olcsón  adja  az 
irháját. 

A  jámbor  várnagy  ezt  csak  elgondolta,  de  meg 
nem  mondta  az  urának.  Egy  pillantást  vetett  az 
arczára,  melyen  ujjnyi  vastagra  dagadtak  az  erek, 
aztán  a  keze  csuklóján  függő  kurta  ostorral  végig- 
vágott a  sárgája  fején  és  maga  is  azt  mondta:  Utána! 

Mikor  az  utolsó  lovas  is  eltűnt  már  a  fák  között. 
Ekése  föltápászkodott  a  földről.  Összeszedte  a  he- 
gedűje romjait  és  búsan  nézegette,  illesztgette.  Az- 
tán egyszerre  nagy  méreg  vett  rajta  erőt.  Az  elvo- 
nult sereg  után  pökött  és  dühösen  kiáltotta : 

—  Verjen  meg  a  Jézus  Krisztus! 
Óvatosságból  még  hozzátette : 

—  És  verjen  meg  Allah,  verjen  meg  Okkán 
isten  is. 

Ez  a  regős  egyike  volt  a  denevérhitüeknek,  a  kik 
akkoriban  nagy  számmal  találkoztak  az  országban. 
A'linden  istentől  féltek,  de  egyiket  sem  tisztelték. 

Utána ! 

A  pusztán  is  könnyen  megtalálni  az  utat,  a  melyet 
ezer  ló  tipor ...  A  báránykák  délnek  vették  az  út- 
jukat. 

Mikor  a  begei  nagy  nádasok  közé  értek,  vakító 
és  lángoló  fényözön  ömlött  végig  a  síkságon.  Em- 
ber és  állat  ragyogott  az  izzadtságtól,  de  valameny- 
nyire  átragadt  a  vezér  dühös  üldöző  kedve.  A  bá- 
ránykák   tudták    ugyan,    hogy    nagy    túlerővel    kell 

megvívniok,  de  azért  nem  kedvetlenedtek  el.  Oly 
vakon  megbíztak  Csanád  győzhetetlen  hírében,  hogy 
az  6  hadnagysága  alatt  megverekedtek  volna  akár 
a  pokol  légióival  is. 

óránkint  meg-megállapodtak,  hogy  pihentessék  a 
paripáikat.  A  kulacs  ilyenkor  kézről-kézre  járt . . . 
Csanád  azonban  hamarosan  véget  vetett  a  pihenő- 
nek. Utána ! 

Sűrűségek  és  szikes   mezők   repülve   maradtak  el 

mellettük Hébe-korba  egy-egy   nyilt   tó  partjára 

értek,  a  hol    nagy   garral  rebbent   föl  a  vízi  vad 

Ebéd  idején,  mikor  már  izzó  hőség  ült  a  nádasok 
fölött,  a  prépost  odatereltette  paripáját  Csanád  mellé. 

—  Uram,  —  mondta,  —  nem  jó  dolgot  művelünk. 
Ha  cl  is  érjük  a  pusztai  asszonyt,  hogyan  ütközzünk 
meg  vele  fáradt   paripáinkon? 

Az  ispán  ekkor  Taszilló  felé  fordult  s  a  pap  meg- 
rémült az  arczától.  Csanád  arczszíne  kékes  volt, 
majdnem  fekete.  A  szeme  vérben  forgott.  Nehezen 
lihegve  beszélt. 

—  Vagy  lenyírom  a  pusztai  asszony  haját,  vagy 
itt  temetkezem  a  kopolyában.  Mert  mondom  neked, 
ha  el  nem  tiporjuk  ma  ezt  a  tüzet,  ha  Csanád  ispán 
megpörkölten,  szégyenszemre  vonul  haza :  akkor 
holnap  már  lángban  áll  a  tulajdon  házunk  és  velem 
együtt  benne  égtek  ti  isi 

—  Akkor  hát  oltalmazzon  bennünket  a  sereg  ural 


A   nap   már   lehajlófélben   volt,    mikor  Vak  Becs 

oda  ügetett  az  ura  mellé  és  a  kezével  a  keleti  szem- 
határra mutatott. 

—  Ott  vannak! 

Egy  alacsony  parton  néhány  fekete  pont  moz- 
gott. A  messziségből  túzokfalkának  is  nézhette  volna 
az  ember. 

—  Rojtos  kopjájuk  van,  besenyők !  —  mondta  a 
várnagy,  a  ki  a  félszemével  annyit  látott,  mint 
kettővel  a  hiúz. 

Vak  Becs  ámulva  látta,  hogy  az  ispán  lehunyt 
szemmel  ül  a  lován  .  .  . 

—  Utána!  —  hörögte  Csanád. 

A  besenyők  jó  ideig  meg  se  mozdultak  a  dombon. 
Pedig  mindössze  csak  tízen-tizenketten  lehettek. 
Mikor  a  báránykák  már  csak  néhány  nyíllövésnyire 
voltak  tőlük,  végre  felczihelődtek.  De  még  akkor  is 
kézről-kézre  adták  a  kulacsot  és  igazgatták  a  kan- 
társzárat. Egyikük,  egy  hosszú  kamasz,  a  ki  tarka 
paripán  ült,  tölcsért  csinált  a  két  tenyeréből  és 
eléjük  kurjantott  az  üldözőknek  : 

—  Lassódj,  Becs  báty,  holnapra  is  kell  a  ló! 

A  társai  nyerítő  kaczagással  fogadták  ezt  a  mon- 
dást. Ekkor  aztán  egyikük  éles  füttyentést  hallatott, 
a  mire  valamennyien  a  lovuk  sörénye  fölé  hajolva, 
nyílsebesen,  mint  a  fecskeraj,  tova  repültek  a  sík- 
ságon. 

—  Soha  sem  érjük  utói  őket!  —  momogta  a  vár- 
nagy elkeseredten. 

A    besenyők    el-eltünedeztek  a    dombok    mögött, 

majd  újból  fölbukkantak  üldözőik  szeme  előtt.  Néha 
meg  is  szaporodott  a  számuk.  Most  vagy  harminczan 
vágtattak  egy  sorban,  nagyokat  kurjongatva  és  a 
kopjájukat  a  fejük  fölött  pörgetve.  Egyikük  hanyatt 
feküdt  a  vágtató  lován,  a  másik  pedig  fölállott  a 
nyeregben.  Ingerkedtek  az  üldözőikkel. 

Vak  Becs  egyszerre  nagyot  káromkodott.  Hát  nem 
elcsalták  a  kocsicsapásról  ? 

A  kóborló  mihasznákat  üldözve,  letértek  a  derék- 
had nyomáról.  A  várnagy  irányt  változtatott  és  me- 
gint délfelé  vezette  legényeit.  A  besenyő  csapat 
rögtön  visszafordult  és  most  már  nyomon  követte  a 
báránykákat,  mint  szúnyograj  a  réten  járó  embert. 
Jobbkéz  felől  is  fölbukkant  néhány  rojtos  kopja  és 
a  besenyők,  pihent  lovaikban  bizakodva,  most  már 
alig  egy-két  nyíllövésnyire  rajzottak  a  testőrök  körül- 
Egy-egy  fiatal  suhancz,  a  ki  sehogy  sem  fért  a  bőt 
rébe,  közelebb  is  terelte  a  paripát  és  trágár  szavakat 
ordítozva,  robogott  el   mellettük. 

—  Most  már  tudom,  hogy  hova  veszi  magát  a 
pusztai    asszony,   —   mondta  a   várnagy,  —  a  kéve 

homokba ! 

—  Utána!  —  mormogta  Csanád. 

Már  alkonyodni  kezdett,  mikor  végül  fölfedezték 
a  besenyő  derékhadat  a  puszta  szemhatárán.  A  vár- 
nagy jelentést  tett  Csanádnak ;  az  ispán  sarkantyúba 
kapta  fáradt  lovát  és  kivágtatott  a  sorból.  A  legényei 
csodálkozva  néztek  utána  ...  A  paripája  nagy  kört 
hasított   a  gyöpön,  majd  Marosvár  felé  fordult  .  .  . 

Az  ispán  megingott  nyergében  s  a  ló  nyakára 
dőlt  .  .  .  Néhányan  utána  vágtattak  és  éppen  jókor 
érkeztek,  hogy  karjukkal  fölfogják  a  nyergéből  le- 
sikló  nagy  urat. 

Az  óriás  ott  feküdt  az  elperzselt  gyöpön,  lecsukott 
szemn\el,  sötétkék  arczczal,  félelnictesen  hörögve  .  .  . 

—  A  sűrű  vérével  birkózik,  —  suttogták  a  le- 
gények. 

- —  Uram,  Csanád  uram !  —  kiáltotta  Vak  Becs. 

A  nap  már  akkor  lehunyófélben  volt.  Az  égbol- 
tozat vérvörös  volt,  a  puszta  is,  mintha  minden 
nádszálat  vérbe  mártottak  volna.  Teljes  szélcsend 
volt,  fűszál  sem  mozdult.  A  távolból  a  száguldozó 
besenyő  lovak  dobogása  és  sűrű  tülkölés  hallatszott. 

Taszilló  pap  letérdelt  Csanád  mellé  és  fenhangon 
kezdte  mondani  a  haldoklók  fohászát: 

—  Proficisce  anima  christiana  . .  , 

Csanád  ekkor  kinyitotta  megint  a  szemét.  Nem 
tudta,  hol  van  és  semmit  sem  értett  abból,  a  mi 
körülötte  történik.  Szomorúan,  tépelődve  és  kérdőleg 
bámult  a  piros  égre,  közbe  pedig  egyre  ismételgette 
azt  a  szót,  a  mely  most  megoldhatatlan  rejtélyként 
nehezedett  a  lelkére. 

—  A  pusztai  asszony !  A  pusztai  asszony ! 

A  pap  feje  fölött  besenyő  nyílvessző  süvöltött  el. 
Ekkor  megszólal  Vak  Becs  harsány  hangja: 

—  Körbe,  legények!  Védjük  meg  urunk  holt- 
testét! 

VI. 

Vasárnapra  virradt. 

Marosvárott  —  a  mely  helyet  újabban  István 
király  akaratából  Csanád  várának  kezdték  ne- 
vezni —  délben  mitsem  tudtak  még  a  besenyők 
ellen  kivonult  őrség  sorsáról. 

A  vízikapu  előtt  és  benn  a  várban  jókora  sürgés- 
forgás uralkodott.  A  püspöki  székváros  ilyenkor  meg- 
telt a  keresztvízre  áhítozókkal,  a  kiket  a  papok  és  az 
ispán  emberei  hosszú  rajokban  vezettek  a  székes- 
egyházba. 

Ujabban  különösen  megszaporodott  az  ifjú  ke- 
resztények száma,  a  mióta  híre  járt,  hogy  Csanád 
ispán  ki  akarja  verni  földbirtokukból  az  összes  óhitű 
nemzetségeket. 

A  férfiemberek  lovascsapatokba  verődve  jöttek. 
Tányéros  kerekű  szekerek  szállították  a  fehérnépet. 
Tízen  is  megültek  az  árnyékvető  tarka  ponyva  alatt, 
barnapiros  arozú,  rikító  ruhájú  asszonyok,  virág- 
pártás  leányok  és  fényes  szemű  apróságok.  A  sze- 
kerek mellett  hosszú  libasorban  baktatott  a  bocsko- 
ros szolganép,  botjával  az  út  szélét  döfködve. 

A  ki  nem  fért  be  mindjárt  a  székesegyház  ke- 
resztelő kápolnájába,  főleg  a  különben  is  türelmes 
természetű  szegénység,  addig  is,  míg  rákerült  a 
keresztelkedés  sora,  megtelepedett  a  Maros  part- 
ján, a  vízikapu  előtt.  Az  iszmaelíták  ott  ilyenkor 
vásárt   tartottak.  Kést  és  tüzelőszerszámot   ajánlgat- 

tak  az  embereknek,  az   asszonynépnek    meg    üveg- 
gyöngyöt és  ezüstkösöntyűt. 

A  rév  alatt  két  királyi  sóhajó  vesztegelt.  A  só- 
koczkával  megrakott  nagy  faalkotmányok  Erdélyből 
jöttek  és  a  Duna  felé  igyekezve,  vasárnapi  pihenőt 
tartottak  a  vár  tövében.  (Egy  ilyen  hajó  volt  egykor 
oka  Ajtony  vezér  bukásának  ;  a  görög  sógorságban 
bizakodó  nagy  úr  megvámoltatta  István  király  sóját 
ts  Csanád  úr  Ajtony  vérével  mosta  le  a  királyi 
jogon  ejtett  gyalázatot.) 

A  várbeli  emberek  egyébként  nem  szívesen  tár- 
salogtak a  királyi  hajósnéppel.  Bár  nagy  kiváltságos- 
ságot élveztek,  mégis  gyanakodó  szemmel  nézte  őket 
a  szentegyház  ;  valamint  az  erdélyiek  általában,  hit 
dolgában  ők  is  kétkulacsos  emberek  hírében  állot- 
tak. Azt  is  beszélték  róluk,  hogy  hajóikon  gyakran 
rejtőznek  az  erdélyi  pogány  urak  hírmondói. 

A  püspök  fegyveres  szolgái,  a  kik  a  várőrség 
távoHétében  a  vízi  kaput  stázsálták,  ugyancsak  el- 
csodálkoztak, mikor  délfelé  egy  alföldi  földesurak- 
ból álló  kis  lovascsapat  kéredzkedett  be  a  kapun. 

Köztudomású  dolog  volt,  hogy  az  urak  csökönyös 
gőggel  kerülik  el  Csanád  udvarát.  Vagy  nyolczan 
lehettek  a  szokatlan  vendégek ;  a  vezérük  szép, 
deresszakállú,  furfangos  arczú  öreg  volt.  Tollbokré- 
tás,  csótáros  paripán  ültek  és  czifra  perzsa  virágok- 
kal kivarrt  fehér  szűrt  viseltek,  a  félvállukra  vetve. 
Egész  szolgacsapat  ügetett  a  nyomukban,  fölös 
számú  vezeték-paripával.  A  vezetéklovakra  nem  volt 

semmi    szükség,   csak   a   fitogtatás   kedvéért  hozták 
magukkal. 

A  tiszai  urak,  bár  mindannyian  részesültek  a  ke- 
resztség szentségében,  mégis  az  erdélyiekkel  együtt 
az  új  rend  legszívósabb  ellenségei  voltak.  A  Tisza 
partján  laktak  a  Marostól  föl  egészen  a  Szamosig. 
A  téli  szállásaik  jó  messzire  estek  egymástól,  egy- 
egy  nagy  darab  föld  közepén,  a  melyet  az  első  osz- 
tás alkalmával  szereztek  a  dédapáik.  Nyaranta  ne- 
mez-sátrak alatt  tanyáztak,  nagy  keserűségére  Gel- 
lért püspöknek,  a  ki  egyre  biztatta,  kérlelte  és  fe- 
nyegette őket,  hogy  építsenek  keresztény  kőházakat, 
más  istenfélő  nemzetek  példájára. 

Az  urak,  bár  gyakoriak  voltak  köztük  a  véres 
határvillongások,  sülve-főve  mégis  együtt  voltak  és 
különbeknek  tartották  magukat  akárki  fiánál,  még  a 
szentéletü  papoknál  is.  Őseik  a  régi  harczos  rend- 
hez tartoztak,  ama  kiváltságos  zsoldos  hadsereghez, 
a  mely  Árpád  fejedelem  alatt  a  honfoglaló  harczo- 
kat  vívta  és  később  is,  a  letelepülés  után,  fogvaczog- 
tató  rémületben  tartotta  az  egész  világrészt.  Selyem- 
szőrű,  rettenetesen  szép  tigriscsapathoz  hasonlítha- 
tott az  a  hadsereg,  a  mely  puha  talpakon  lopta  meg 
az  európai  nép-aklat.  Egy  akaratnak  engedelmes- 
kedve, démoni  gyorsasággal  jelent  meg  hol  itt,  hol 
ott,  éjnek  idején,  piros  tűzfény  mellett  és  tigris- 
karmának ütése  mindig  megelőzte  a  hírét. 

A  földbirtok  minden  hadi  rendnek  a  megölője. 
Mikor  az  urak  már  a  saját   földjükön   vertek   sátrat 

és  nem  a  szabad  puszíán,  akkor  a  hadi  fegyelmük 
meglazult,  az  edzettségük  és  a  nyilazó  ügyességük 
pedig  megcsökkent.  A  prédavágyuk  és  a  féktelen 
verekedő  kedvük  azonban  még  egyre  tüzelte  őket 
és  nem  egyszer  veszedelembe  sodorta  a  nemzetet. 
Géza  fejedelem  aztán  véget  vetett  a  hatalmuknak, 
István  király  pedig  idegenből  jött  urakat  állított  a 
seregei  élére. 

Az  unokák  már  más  kor  szülöttei  voltak,  de  azért 
meglátszott  a  külsejükön  is,  hogy  szabad  és  boldog 
apák  vére  pezseg  az  ereikben.  Jó  kötésű,  hetyke 
tartású  emberek  voltak.  A  szája  és  az  orra  egyfor- 
mán nemes  metszésű  volt  valamennyinek,  a  tekintete 
pedig  valamennyinek  tüzes  és  nyugtalan. 

ókét  persze  nem  a  vallásos  buzgalmuk,  hanem  a 
kiváncsiságuk  csábította  a  városba  ;  hírét  vették,  hogy 
Csanád  ispán  kilovagolt  a  besenyő  pusztára  és  most 
tudni  akarták,  hogy  mit  végzett  odakünn. 

Bár  volt  köztük  olyan  is,  a  ki  most  látott  életé- 
ben először  kőházat,  azért  tévedne,  a  ki  azt  hinné, 
hogy  a  pusztai  embert  csodálattal  vagy  éppen  tisz- 
telettel töltötte  el  a  városi  élet  nyüzsgő  képe.  A  csa- 
pat kevély  nyugalommal,  látszólag  minden  kiváncsi- 
ság  nélkül  haladt  be  a  kapun  és  lovagolt  végig  a 
nagy  utczán.  A  sátorlakó  ősök  istene  megátkozta  a 
kőfalak  minden  építőjét  és  az  unokák  is  részben 
elJcnszcnvvel,  részben  szánakozással  viselkedtek  az 
emberek  iránt,  a  kik  sűrű  falkákba  verődve,  lakják 
a  zegzugos  kő-  és  faodukat.  A  puszta  hagyományai 

szerint  a  városi  ember  gyáva,  fecsegő  és  hitszegő. 
Megvetésre  méltó  már  azért  is,  mivel  pénzért  méri 
a  vendégszeretetét.  Azt  is  tudták  a  verőfényes  rónák 
lakói,  hogy  a  városok  fülledt  zugaiban  förtelmes 
bűnök  és  betegségek  csirádzanak. 

A  délvidék  hajdani  urának,  a  Csanád  kezétől  el- 
ejtett Ajtony  vezérnek  idejében  inkább  csak  afféle 
körülárkolt  tábor  volt  Marosvár.  Csanád  úr  azon- 
ban a  dunántúli  várak  mintájára  megerősítette  és 
tornyokkal  rakatta  meg  a  bástyáit.  A  mióta  püspöki 
székvárossá  lett,  sok  idegenből  ideszakadt  mester- 
ember és  nem  kevés  kalandos  ingyenélő  telepedett 
meg  a  falak  között.  Akkoriban,  a  keresztes  háborúk 
kitörése  előtt,  a  külső  országból  való  bolyongók 
már  nagy  csapatokban  vonultak  át  az  országon. 
Részben  a  szent  sír  felé  igyekvő  vezeklők  voltak, 
részben  nyugtalan  vérű  kalandosok.  Az  utóbbiak 
közül  sokan  a  király  és  a  várispánok  szolgálatába 
állottak  és  közülök  nem  egy  nyert  birtokot,  sőt  vá- 
rat is.  Mások,  a  kik  nem  nyerték  meg  a  király  tet- 
szését, tovább  vonultak  és  a  kéretlen  térítési  kísér- 
leteikkel, meg  a  gyakori  erőszakoskodásaikkal  any- 
nyira  fölháborították  az  idegeneket  oly  nagyon 
kedvelő  Istvánt  is,  hogy  több  ilyen  zarándokcsapa- 
tot  kiostoroztatott  a  határon. 

Mivel  a  város  rohamosan  nőtt,  a  sánczok  szűk 
övén  pedig  nem  igen  lehetett  tágítani,  a  polgárok 
úgy  segítettek  magukon,  hogy  egymás  nyakába  és 
egymás  hátára  ragasztották  zsúpfödeles  kis  faviskói- 

kat.  A  várfalak  közül  szinte  kidagadó  házak  tömege, 
a  zegzugos,  sáros  közök,  a  keskeny  átjárókés  a  czifra 
lim-lommal  telizsufolt  fülkék  olyanféle  benyomást 
tettek,  mint  az  odvas  fába  szorult  vadméhfészek. 

Nagyobb  épületei  csak  a  délnek  rugó  felvárnak 
voltak.  Ott  állott  Ajtony  vezér  régi  palotája,  a  mely- 
ben most  Csanád  ispán  székelt.  A  földszintje  hatal- 
mas kődarabokból  épült;  tölgyfaajtajához  szögbe 
hajló,  keskeny  kőlépcső  vezetett  föl ;  üveg  helyett 
olajos  vászonnal  bevont  ikerablakainak  ívét  kerekre 
kifaragott  kis  oszlopok  támogatták.  Az  emelete  meg- 
barnult tölgyfából  készült;  ablakait  sűrű  farács  zárta 
el.  A  messzire  kirúgó  tető  alatt  piros  és  kék  szín- 
nel kifestett,  mesterségesen  összefonódó  tulipán- 
virágok  ékeskedtek  a  falon.  A  kőfalba  vaskarikákat 
eresztettek,  a  fal  hosszán  pedig  jászol  állott  a  ven- 
dégparipák számára. 

A  város  legékesebb  épülete  természetesen  a  négy- 
tornyu  nagy  székesegyház  volt,  a  melynek  építésé- 
vel mostanában  készültek  csak  el.  Mellette  emelke- 
dett a  püspöki  lak,  —  egy  hosszú  faház,  —  aztán 
a  káptalan  és  az  iskola,  a  hol  Valter  mester  énekre, 
Henrik  mester  pedig  latin  nyelvre  oktatta  az  ifjakat. 

A  székesegyházon  kívül  még  két  temploma  volt 
Marosvárnak :  a  Boldogasszony  temploma,  a  mely 
a  benczések  monostora  mellett  épült  és  a  Szent 
János  temploma.  Az  utóbbi  inkább  csak  kápolna- 
számba ment,  bár  ez  volt  a  délvidék  legrégibb  isten- 
háza. A  denevérhitű   Ajtony   emeltette   még  görög 

papok  számára,  hogy  kedvében  járjon  a  konstanti- 
nápolyi udvarnak.  A  görögöket  Csanád  ispán,  mikor 
a  kezébe  vette  a  kormányt,  kitelepítette  az  orosz- 
lámosi  monostorba,  a  hol  most  csendes  duruzsolás- 
ban töltötték  napjaikat. 

Nem  volt  akkor  még  nyilt  szakadás  a  két  egyház 
között,  de  a  görög  papok,  ha  néha  vitába  elegyed- 
tek a  benczésekkel,  panaszosan  fölhánytorgatták, 
hogy  a  latinok  eretnek  módon  megnyújtják  a  szent 
kereszt  jelvényének  alsó  lábát,  a  helyett,  hogy  mind 
a  négy  ágát  egyforma  hosszúnak  ábrázolnák  ;  a  ben- 
czések  pedig  sehogy  sem  tudtak  belenyugodni  abba, 
hogy  a  görögök  a  három  arkangyal  mellett  egy 
Uriel  nevű  negyediket  is  tisztelnek. 

A  városokat  dúló  nemzetségek  fiai  most  olyan- 
formán érezték  magukat  a  falak  között,  mint  a  meg- 
szelídített farkas  a  juhakolban.  Fullasztotta  is  a 
mellüket  a  levegő  hiánya,  de  izgatta  is  őket  minden, 
a  mit  láttak.  Minden  :  a  kereskedő  portékája,  a  pol- 
gár holmija  s  az  ablakon  kikandikáló  kalmárasszony 
rózsás  arcza  ...  A  nemes  ragadozók  kevély  nyugal- 
mával bronczszínű  arczukon,  jártak  a  fehér-  és  pu- 
fókképü  csordaemberek  közt.  Ha  a  kemény  tekinte- 
tük összetalálkozott  egy  kiváncsi  szem  együgyű  pil- 
lantásával, hidegen  elfordították  az  arazukat. 

Némelyek  közülök  inkább  ösztönszerűen,  mint 
szándékosan,  a  várfalakat  méregették,  gyakorlott 
szemmel  keresve  a  helyet,  a  hol  egy  elszánt  csapat 
alkalomadtán  betörhetne  Csanád  várába. 


Vll. 


Az  egyik  sóhajóról  bőrzckés  legény  ugrott 
partra. 

Amaz  Ekése  nevű  csavargó  volt,  a  kinek  hegedű- 
jét Taszilló  prépost  összetörette  a  besenyő  erdőben. 

A  regős  a  hivatásos  naplopó  hányi-veti  lépteivel 
végigbandukolt  a  parton  ülő  áhítatos  emberek  so- 
rán. Figyelmesen  a  szemébe  nézett  mindenkinek  és 
hamarosan  bele  is  kötött  egy  jámbor  csücsködi  va- 
dászemberbe. 

—  Nagy  Ínség  lehet  nálatok  az  erdőben,  — 
mondta,  —  hogy  hal  ászmesterségre  adtátok  maga- 
tokat. 

—  Nem  halászunk  mi,  —  adta  vissza  kurtán  a 
csücsködi  íjas. 

—  Nem  azért  jöttetek-e  a  várba,  hogy  egy  sovány 
kárász  kedvéért  háromszor  is  víz  alá  bukjatok? 

Ez  az  arculati an  ozélzás  a  keresztség  szertartására 
és  az  utána  következő  böjti  lakomára  vonatkozott, 
a  melyben  Gellért  püspök  az  újonnan  érkezőket  — 

így  nevezték  az  ifjú  keresztényeket  —  kivétel  nél- 
kül részesítette. 

A  vágottfülü  tovább  ment. 

A  kompnál  megakadt  a  szeme  egy  óriás  termetű, 
papformájú  öregemberen,  a  ki  a  gyöpön  ülve  süt- 
kérezett a  napon.  Ekése  meglepetten  nézte  az  öre- 
get, majd  hozzálépett  és  vállon  ütötte. 

—  Kocsobur  após! 

A  csuhás  ember  köszöntés  helyett  torkon  ragadta 
a  vágottfülüt  és  nyugodtan  mondta : 

—  Megvagy,  békakirály !  Most  add  meg  tüstént 
a  tíz  ezüstdénáromat,  vagy  beléd  fojtom  a  párát. 

Bár  a  vezeklők  szőrcsuháját  viselte,  legkevésbbé 
sem  tette  jámboréletű  férfiú  benyomását. 

Nagyon  öreg  ember  volt,  de  olyan  egyenesen 
tartotta  magát,  akár  a  kopja  nyele,  a  nyaka  pedig 
izmos  volt,  mint  a  bikáé.  A  födetlen  homlokán,  a 
sűrű  fehér  sortétól  a  jobbik  pofacsontjáig,  irtóztató 
sebbforradás  vonult  végig.  Ilyen  léket  nem  vág  kard, 
csak  görög  szekercze.  Bár  jó  erőben  volt,  meglát- 
szott az  emberen,  hogy  sok  vihart  állott  már ;  az 
arcza  barázdás  volt,  szinte  repedéses,  mint  a  vén 
fűzfa  kérge.  Az  életkorát  a  vezeklő  öreg  egyébként 
maga  sem  tudta,  ó  csak  annyira  emlékezett  vissza, 
hogy  nem  volt  már  mai  gyerek,  mikor  a  lázadó 
Kopány  seregében  harczolt;  annak  pedig  idestova 
ötven  esztendeje  lesz. 

—  Megadod  a  tíz  pénzemet  ? 

—  Megadom,  Kocsobur  após !  Önként  megadom. 


De  beszélgessünk  barátsággal,  mint  régi  c^imborák- 
hoz  illik. 

—  A  sátán  tartscn  veled  czimboraságot,  Ekése ! 
Tíz  jó  dénárommal  a  jobbik  kezedet  mentettem  ki 
a  törvénybiró  pallosa  alul  és  mégis  meg  akartál 
csalni  .  .  .  Pedig  megesküdtél,  hogy  megadod ! 

A  vágottfülü  megdörzsölte  a  torkát,  aztán  hegye- 
set pökött. 

—  Hiba  volt,  após,  hogy  akkor  még  nem  az  igaz 
Istenre  esküdtünk,  —  magyarázta.  —  De  mondsza, 
hogyan  jutottál  ehhez  a  gúnyához  ?  Mikor  utoljára 
láttalak,  Kocsobur,  te  voltál  a  dunai  szigeteken  ta- 
nyázó szabad  vitézek  hadnagya.  Messzi  földön  a 
legjelesebb  martalócz,  híres  útonálló,  nevezetes  ló- 
kötő  és  gyújtogató  . .  . 

—  Ne  nevezz  Kocsoburnak,  —  szólt  az  öreg,  — 
mert  az  én  nevem  Vezeklő  Omodé.  És  ne  is  emlé- 
keztess arra  az  időre,  mikor  még  az  istentelenség 
fertőjében  hemperegtem. 

—  Megtértél,  após? 

—  Szent  Benedek  megmentette  árva  lelkemet. 

—  Fenét?  És  hová  lettek  a  czimboráid,  a  szom- 
jas Bork,  a  kancsalszemű  Csingez  és  az  enyveskezű 
bolgár  ? 

—  A  kevei  ispán  a  háza  elé  tűzette  a  fejüket .  .  . 

—  És  mi  baja  esett  a  jobbik  karodnak,  Kocsobur? 

—  Megbénult,  a  mióta  egy  pimasz  megnyilazott 
a  Dunán. 

• —   A   vén    farkas   elhullatta    a  fogát,   aztán   be- 

kéredzkedett    az    akolba   juhőrzőnek.   Dicsértessék 
érte  Szent  Bencze  neve ! 

—  Te !  —  mondta  az  öreg,  ha  mégegyszer  a 
mocskos  nyelvedre  veszed  az  én  Bencze  uram  nevét, 
kitöröm  minden  zápfogadat  I 

Ekése  egy  féllépést  meghátrált,  de  aztán  nyu- 
godt szemtelenséggel  kérdezte: 

—  Hová  lett  a  híres  csataparipád,  Kocsobur? 

—  Bács  velem  együtt  a  monostor  szolgálatába 
állott.  Ma  Belzebub  a  neve  és  fát  meg  sót  hord  a 
szent  atyáknak  és  magam  vagyok  a  kocsisa,  mert 
más  ember  nem  bír  vele. 

—  Jó  dolgod  lehet  a  benczéseknél.  Azt  mondják, 
hogy  borral    mosdanak  és  kolbászszal   törülköznek? 

A  vezeklő  arcza  elborult. 

—  Nincs  rossz  dolgom,  —  mondta  aztán  őszin- 
tén, —  csak  ne  volna  a  böjt  meg  a  virrasztás.  Kán- 
tálni már  tudok,  de  a  latin  szóra  kemény  a  fejem  s 
azért  nem  is  lehet  belőlem  szent  pap. 

—  Vezeklő  Omodé,  —  szólt  a  vágottfülü,  — 
megadom  most  a  tartozásomat,  ha  eljösz  velem  a 
hajóhoz,  mert  ott  hagytam  az  erszényemet.  És  adok 
a  tízre  még  két  ezüst  pénzt,  ha  egy  kis  szívességet 
teszel  nekem  .  .  . 

Az  öreg  gyanakodva  mérte  végig   a   czimboráját. 

—  Ismered  a  várbeli  papok  közül  ifjú  Márton 
kanonokot?  —  kérdezte  az  igricz. 

—  Besenyő  Mártont?  Ismerem  háti 

—  Egy  utasember  szeretne  vele  beszélni.  Messzi 

földről  jött   és   üzenetet   hozott    a   kanonoknak    úri 
atyjafiaitól. 

—  És  miért  nem  vezeted  be  magad  a  várba  ? 

—  Nem  ettem  beléndekmagot !  A  marosvári  tör- 
vénybiró  szemet  vetett  az  orromra,  azt  pedig  nem 
szívesen  hagynám  el,  mivel    igen   megszoktam   már. 

Beszélgetés  közben  odaértek  a  sóhajóhoz. 

A  parton,  leterített  birkabőrön,  kicsi  öreg  ember 
ült  keresztbevetett  lábakkal.  Ezúttal  ugyan  nem  vi- 
selt aranysüveget  a  fején,  hanem  kalapos  süveget, 
de  a  ki  csak  egyszer  is  belenézett  a  szúrós  fekete 
szemébe,  az  megismerhette  benne  a  bujdosó  táltost. 

A  vágottfülü  ilyképpen  szólott  az  öreghez  : 

—  Ihol,  nagyuram,  egy  Omodé  nevű  jámbor  férfiú, 
ő  cl  fog  vezetni  oda,  ahová  kívánkozol. 

Aztán  a  vezeklőhöz  fordulva,  ilyképpen  szólt : 

—  Te  pedig,  Kocsobur-Omodé,  eredj  és  ha 
visszatérsz  ide,  megkapod  a  tizenkét  pénzedet. 

A  szolgai  alázatosság,  a  melyet  Ekése  a  komor 
öreggel  szemben  tanúsított,  nem  tévesztette  el  a 
hatást  Omodéra  sem.  A  sokatlátott  ember  ösztöné- 
vel megérezte,  hogy  valami  nagyhatalmú  főember- 
rel  áll  szemben  és  a  lelke  még  nem  telt  be  annyira 
a  világi  dolgok  hiúságáról  szóló  tanítással,  hogy 
készségesen  meg  nem  hajolt  volna  a  földi  nagysá- 
gok előtt. 

Ekése  a  hajóra  vonult  és  a  kormányos  vityillójába 
vette  magát,  a  két  öreg  pedig  megindult  a  várkapu 
felé. 

Herczcg  F. :  Pogányok  ^ 

A  nemezvértes  püspöki  kopjások  szó  nélkül  be- 
eresztették őket  a  várba. 

Omodé  először  a  székesegyház  czintermében  ke- 
reste a  kanonokot.  A  sírok  körül  sokan  ültek  a 
keresztségre  áhítozók  közül,  a  kik  a  fiatal  papok 
oktatását  hallgatták.  Márton  azonban  nem  volt  a 
czinteremben.  Omodé  aztán  benézett  a  keresztelő- 
kápolnába  s  ott  azt  a  fölvilágosítást  nyerte,  hogy 
Márton  kanonok  már  elvégezte  a  napi  dolgát  és 
pihenni  tért  a  bástya  fokára. 

Alig  tettek  száz  lépést  az  elhagyott  palánkfal 
tövében,  mikor  Omodé  egy  hosszú,  fekete  papra 
mulatott,  a  ki  a  palánknak  dőlve,  mozdulatlanul  né- 
zett ki  a  pusztára. 

—  Ó  az! 

A  bujdosó  ekkor  egy  parancsoló  mozdulatot  tett 
Omodé  felé  s  a  vezető  —  maga  is  csodálkozván  a 
tulajdon  szolgálatkészségén  —  lement  a  keskeny 
hágcsón  a  czinterembe,  hogy  magára  hagyja  a  két 
férfit. 

Márton  kanonok  .  .  . 

Mikor  észrevették,  bogy  emberek  járnak  a  fal 
fokán,  a  köntöse  bő  ujjába  rejtette  a  két  kezét,  aztán 
lehajtott  főve)  és  lassú  léptekkel  megindult  a  székes- 
egyház felé. 

Sápadt  és  bús  tekintetű  ifjú  volt.  A  sok  sanyar- 
gatás azonban  nem  tudta  még  tönkretenni  termeté- 
nek férfias  délczegségét  és  a  mezítelen  nyakán  erős 
inak  feszültek,  mint  a  fiatal  ménlóén.  Az   arcza   sá- 

padi  volt,  üe  nem  fehér,  hanem  egyenletesen  sárga, 
mint  a  régi  elefántcsont.  Erős,  kerek  állát  mély 
horpadás  választotta  ketté  ;  ez  a  horpadás  a  Thonuz- 
fiak  természetes  bélyege. 

A  bujdosó  öreg  el  állotta  a  kanonok  útját.  Az 
arczába  nézett  és  a  tekintete  kemény  volt,  mint  a 
prédát  leső  sólyomé. 

—  Miért  állasz  az  utamba  ?  —  kérdezte  szelíden 
a  kanonok,  a  nélkül,  hogy  fölemelte  volna  a  tekin- 
tetét. 

—  Alpár  1  —  szólt  halk,  mély  hangon   az   öreg. 

—  Miért  állasz  az  utamba?  —  kérdezte  újból  a 
kanonok,  de  ezúttal  a  fölindulástól  remegő  hangon. 

—  Alpár  vezér  —  megvirradt! 

Márton  lehunyta  a  szemét  és  keresztet  vetett 
magára.  A  melle  erősen  lihegett.  Majd  tompa  han- 
gon mondta : 

—  Ismerem  a  hangodat,  de  nem  értem  a  szava- 
dat. Miért  nevezesz  Alpárnak?  Alpár  meghalt  az- 
nap, mikor  Márton  kilépett  a  keresztelő  veremből. 
Es  miért  nevezesz  vezérnek  ?  Nem  lehetek  vezéred, 
mivel  magam  is  gyönge  vagyok  az  erényben. 

Az  öreg  megragadta  Miárton  karját  és  megrázta, 
mint  az  alvajárót. 

—  Ébredj,  vezér!  Farkasok  törtek  a  nyájadra. 
Ragadd  föl  apád  csákányát  és  űzd  el  a  vérszomjas 
férgeket. 

A  kanonok  kiszabadította  karját  az  öreg  kezéből, 
azután  vontatott,  szinte  éneklő  hangon  mondta : 

—  A  nyájak  sorsa  az  Úr  kezében  van.  Az  ő 
tudta  nélkül  egy  gyapjúszálat  sem  hullatnak  el  a 
réten. 

—  Vezér,  - —  szólt  sötéten  a  bujdosó,  —  miért 
bujkálsz  előlem  alázatos  furfanggal  ?  Ha  férfi  vagy, 
nézz  a  szemembe!  Atyádfia  küldött  hozzád,  Vata 
úr  és  Örkönd  öcsédtől  is  hoztam  hírt. 

Márton  azonban  most  sem  nézett  az  öreg  szemébe. 

—  Nincsenek  rokonaim,  —  mondta  bús  makacs- 
sággal. —  Elhagytam  atyámfiait,  hogy  kövessem  a 
Mestert  a  pusztába  és  rokonává  lettem  a  Krisztus- 
nak. Ne  háborgassátok  tehát  a  nyugalmamat. 

—  Hazugság,  ha  nyugalomról  beszélsz !  —  kiál- 
totta a  bujdosó.  —  Eltemettek  Alpár,  de  nem  hal- 
tál meg!  Ébredj,  Alpár,  vesd  szét  a  kriptád  falát: 
az  élet  szólít! 

A  kanonok  ajkán  fáradt  mosoly  jelent  meg.  Vál- 
lat vont  és  csudálkozva  kérdezte  : 

—  Hát  ki  vagyok  én,  hitvány  féreg,  hogy  ennyi 
megpróbáltatásra  érdemesíttettem !  Valóban  kezdem 
érteni  azokat,  a  kikről  az  írás  mondja,  hogy  öröm- 
mel vígadnak,  ha  koporsót  látnak. 

Az  öreg  bujdosó  egy  kétségbeesett  mozdula- 
tot tett. 

—  Szólok  hozzád,  de  te  nem  érted  meg  az  apáid 
nyelvét !  Haj,  Alpár,  miféle  bájos  itallal  vette  meg 
eszedet  a  vclenczés  Gellért? 

—  Megitatott  a  szeretet  italával,  —  válaszolt  a 
kanonok,  végtelen  szomorúsággal  a  hangjában. 


53 

Az  öreg  arcza  eltorzult  a  dühös  gúnytól. 

—  Igaz,  —  mondta,  —  a  ti  istenetek  a  szeretet 
istene!  A  szeretet  nevében  feszítette  keresztre  tu- 
lajdon fiát  és  a  szeretet  nevében  adott  nektek  ostort 
és  tüskés  övet  —  böjtöt  és  dézsmát  a  népnek  .  .  . 
A  szeretet  nevében  utáltatta  meg  veletek  véreteket 
és  apáitok  emlékét ...  És  hogy  a  halálotok  után  is 
részetek  legyen  az  ő  szeretetében,  kénköves  pok- 
lot ásott  nektek  .  . . 

Márton  elfordította  az  arczát. 

—  Bocsáss  meg  neki,  atyám,  —  mondotta  hal- 
kan, —  ő  nem  tudja,  hogy  mit  beszél. 

A  bujdosó   pedig  növekedő   indulattal   folytatta : 

—  Eddig  is  gyűlöltem  az  idegeneket,  de  most, 
hogy  látom  a  munkájukat,  százszoros  gyűlölet  süti 
a  szívemet . . .  Thonuzóba  fia,  mit  műveltek  veled  ? 
Ifjú  sas  voltál  és  ők  elmetszették  a  szálló  izmaidat. 
Csúszó-mászó  lettél ;  csonka  szárnynyal  vered  a 
föld  szemetjét;  tömjénszagú  kriptákban  bujkálsz  és 
a  beszéded  is  hullaszagot  áraszt .  . .  Ismerem  a  te 
mestereidet.  Alpári  Ók  azok,  a  kiknek  a  lelkük 
szárazbetegségben  senyved.  A  szenvedésük  bosszú- 
álló, mint  a  beteg  farkas  és  ha  beteltek  a  tulajdon 
genyedő  sebeik  szemléletével,  akkor  a  mások  húsába 
ütik  a  tépő  fogukat  —  Furfangos  kereskedők  a  mes- 
tereid, Alpár,  a  kik  meg  akarják  csalni  a  minden- 
tudó istent.  Letérdepelnek  az  oltár  előtt  és  így 
kufárkodnak  a  teremtővel :  Az  én  életem  rövid  és 
szomorú.  Uram,  azért  neked  ajándékozom,  te  pedig 

adj  érte  örökké  tartó  üdvösséget.  —  És  mialatt  os- 
torozzák magukat,  ravaszul  csettintenek  a  nyelvük- 
kel, mert  előre  kéjelegnek  a  paradicsom  örömeiben. 
Az  igaz  isten  azonban  elfordítja  fényes  ábrázatát 
és  így  szól :  Miféle  erény  az,  mely  sírva  és  nyiko- 
rogva jön  felém,  mint  az  izmaelita  megrakott  sze- 
kere és  fizetést  követel  ?  —  Megcsalt  csalók  a  mes- 
tereid, Alpár ;  átkozott  szántóvetők,  a  kik  kiszánt- 
ják az  élet  vetését  és  a  halál  magvát  vetik  el  he- 
lyébe . .  . 

Márton  ekkor  kevélyen  kiegyenesedett,  mintha 
unná  már  az  alázatosság  álarozát  és  erősen  az  öreg 
szemébe  nézett.  A  csodálatosan  szép,  mélytüzű  sze- 
mét az  édes  anyjától  örökölte  a  kanonok,  Csedéntől, 
a  kit  csillagszeműnek  neveztek  a  hegedősök.  A  te- 
kintete egyébkor  bús  és  álmodozó  volt,  mintha  a 
puszta  borús  ege  tükröződnék  benne :  most  azon- 
ban élesen,  ellenségesen  és  gőgösen  fúródott  a  buj- 
dosó öreg  szemébe. 

—  Elég  volt  a  szóból,  —  mondta  nagyúri  türel- 
metlenséggel. —  Ha  tudsz  olyan  kenő  asszonyt,  a 
ki  meggyógyítja  a  holt  embert :  ám  küldd  el  nekem. 
De  a  fccsegésed  gyönge  dögönyözés. 

Az  öreg  megragadta  a  kanonok  keze  csuklóját. 

—  Tudok  olyan  asszonyt!  Ott  künn  lakik  a 
pusztán  1 

Márton  egy  szempillantásig  megrettenve  nézett 
maga  elé.  De  aztán  ellökte  magától  az  öreg  kezet 
és  haragosan  mondta : 

—  Alkonyattól  hajnalig  sírtam  a  puszta  után, 
mint  farkaskölyök  az  anyja  után.  Hajnaltól  alkonya- 
tig pedig  arra  kértem  az  Urat,  verje  meg  vaksággal 
a  szememet,  hogy  soha  ne  is  lássam  többet.  Mert 
ha  olyannak  látnám,  a  milyennek  tudom :  vénnek, 
elaszottnak,  gyávának:  akkor  halnék  csak  meg  száz- 
szoros halállal  . . . 

—  Ha  te  nem  mégy  hozzá,  eljön  érted  a  puszta. 
Eljön  egy  nap,  mint  a  tavaszi  áradás :  ellentállhatat- 
lanul,  rettenetesen  bömbölve ...  És  ez  a  hitvány 
kőrakás,  a  melynek  odúiban  gyáván  bujkálsz,  meg 
fog  inogni  alapjaiban  .  .  . 

A  gyáva  szó  vérvörösre  festette  a  kanonok  arczát. 
De  aztán  elmosolyodott. 

—  Mi  a  gyávaság  az  Úr  szemében?  És  mi  a 
bátorság  ? 

Hátat  fordított  az  öregnek  és  gyors  daliás  lép- 
tekkel távozott  a  székesegyház  felé.  Mikor  a  bolt- 
íves ajtóhoz  ért,  különös  változás  ment  végbe  rajta. 
Arczárói  eltűnt  a  harag  kifejezése,  a  dereka  össze- 
süppedt és  ő  alázatosan,  nesztelen,  vánszorgó  lép- 
tekkel tűnt  el  a  templom  homályában. 

A  bujdosó  öreg  sötét  arczczal  bámult  utána. 
Ekkor  valaki  megérintette  a  karját.  Omodé  volt. 

—  Hallod  a  kürtjelet?  Azt  jelenti,  hogy  bezár- 
ják a  város  kapuját.  Ha  nem  akarsz  idebenn  rekedni, 
akkor  siess,  uram. 

A  levegőt  tényleg  erős  kürtzúgás  remegtette  meg. 

A  szokatlan  esetnek,  hogy  világos  nappal  bezár- 
ták a  vízi  kaput,  szokatlan  oka  is  volt.  A  báránykák 
előhada  visszaérkezett  a  besenyő  pusztáról.  Vak 
Becs,  a  ki  azalatt,  még  a  Harangod  gázlójánál  nyi- 
lazott a  sarkában  rajzó  aranyhadra,  óvatosságból 
előre  küldött  egy  csapat  kopjást,  hogy  tisztítsák  meg 
a  várost  a  sok  idegen  embertől. 

A  testőrök  végigügettek  a  főutczán  és  hangosan 
szitkozódva  terelték  az  idegeneket  a  kapu  felé  ;  a 
marosváriak  szívét  pedig  sejtelmes  rémület  szállotta 
meg. 

A  lovascsapat  nagyon  meg  volt  tépve,  néhány 
legény  testéről  véres  azafatokban  függött  le  a  ruha ; 
a  paripáik   ugyancsak   mocskosak  és  véresek  voltak. 

Komor  csendben  bevonult  a  derékhad  is,  Taszilló 
vezetése  alatt.  A  prépost  elhagyta  a  sisakját  és  a 
köntöse  rongygyá  volt  tépve. 

Csanád  ispánnak  holttestét  egy  vezetéklovon  hoz- 
ták. Mikor  a  palota  előtt  négy  ember  leemelte  a 
köpenyegbe  takart  óriás  hullát,  sikoltozás  és  hangos 
siránkozás  hallatszott  az  utczán. 

Taszillót,  a  ki  halálra  fáradtnak  látszott,  úgy  emel- 
ték le  a  nyeregből  az  ifjú  kanonokok. 

—  Kongassátok  meg  az  egyház  minden  harang- 
ját, —  szólt  tompa  hangon  a  prépost,  —  minden 
fegyverfogható  ember  menjen  a  vár  falára,  mert 
rajtunk  az  Urnák  keze  1 

Végül  megérkezett  Vak  Becs  is  az  utóhaddal. 
A  báránykák  közel  kétszáz  embert  és  kétannyi 
vezetéklovat  hagytak  el  az  éjjel. 

A  vízi  kapu  előtt  nagy  csapatokban  állottak  a 
várból  kiszorult  pusztai  emberek.  Bizonytalanul  és 
bizalmatlanul  méregették  egymást.  Nem  tudták  még, 
hogy  veszedelmet  jelent-e  az  ispán  halála  vagy  sza- 
badulást a  veszedelemből  ?  Némelyek  félve  nézték 
a  vár  kapuját,  mások  megrettenve  figyeltek  a  messzi 
besenyő  pusztában  kavargó  porfelhőre  .  .  . 

Egyszerre  csöndesség  támadt  a  parton.  Az  em- 
berek a  sóhajó  felé  özönlöttek,  a  melynek  magas 
orrán  szétterjesztett  karokkal  állott  a  bujdosó  tál- 
tos. Az  öreg  szeme  szikrázott,  két  orczája  lángolt, 
a  mint  mélyen  zengő  tülökszavával  beszélni  kezdett 
a  sokasághoz.  Szakasztott  olyan  különös  hangsúlyo- 
zással beszélt,  mint  a  marosi  papok,  mikor  ünnep- 
napon prédikálnak  a  templomban. 

A  táltos  prédikálása  pedig  ilyenformán  hangzott : 

—  Eleget  hirdették  nektek  az  új  isten  evangéliu- 
mát, itt  az  ideje,  hogy  megemlékezzetek  az  öreg 
Istenről. 

És  sok  példát  mondtak  nektek  a  fekete  papok, 
most  halljátok  meg  az  én  példámat  is. 

Az  egyszeri  nagyúr  próbára  akarta  tenni  a  csikó- 
sát és  odaadta  neki  a  legkedvesebbik  paripáját. 
Fényesszörű  pej  volt,  könnyű,  mint  a  gim  és  bátor, 
mint  a  vadkan. 

És  a  nagyúr   így  szólt  a  csiKÓshoz  :  Rád  bízom  a 

lovacskámat  őrizd  úgy,  mint  a  szemed  világát  és 
gondozd,  mint  édes  anyja  a  gyermekét. 

Mikor  pedig  eltelt  a  próbaidő,  a  nagyúr  megint 
kiment  a  pusztára  és  számon  kérte  a  csikóstól 
a  paripáját.  De  mit  kellett  látnia !  A  ló  lesová- 
nyodott, mint  a  gazdátlan  eb  és  búsan  sántított  a 
réten  és  nem  is  törődött  a  gazdája  szólongató  füty- 
tyévej. 

És  a  nagyúr  így  szólt  a  csikóshoz :  Mutasd  meg 
nekem  a  legelőt,  a  melyen  a  lovacskám  legelt. 

A  csikós  ekkor  zsombékos  rétre  vezette  a  nagy- 
urat,   hol    kákán  és  sáson    kívül   nem  termett  egyéb. 

És  a  nagyúr  így  szólt  a  csikóshoz  :  Mutasd  meg 
nekem  a  forrást,  a  melyből  a  lovacskám  ivott. 

A  csikós  ekkor  békanyálas  kopolyához  vezette  a 
nagyurat. 

És  a  nagyúr  így  szólt  a  csikóshoz :  Mutasd  meg 
nekem  a  szerszámot,  a  melyet  a  lovacskám  viselt. 

A  csikós  ekkor  súlyos  igát  mutatott  a  nagy- 
úrnak. 

A  nagyúr  szíve  igen  elszomorodott  és  így  szólt  a 
csikóshoz:  Íme,  szolgám,  most  kiadom  a  béredet. 

És  előhivatta  a  fegyvereseit  és  azok  fölkonczol- 
ták  a  csikóst. 

A  nagyúr  pedig  így  szólt :  Jaj  a  rossz  csikósnak, 
a  ki  egyformán  bánik  a  harczi  paripával,  mint  a 
hámossal. 

A  bujdosó  elhallgatott  és  a  folyó  partján  mélysé- 
ges  csöndesség   támadt.    Ekkor   félig   megnyílott   a 

vízi   kapu  és  egy  papi  szolga  trombitát  csinálva  két 
tenyeréből,  odakurjantotta  a  sokaságnak : 

—  Becs  várnagy  megengedte,  hogy  a  szent  ke- 
resztségte  áhítozók  hetes  csapatokban  és  fegyverte- 
lenül beléphessenek  a  városba. 

A  bujdosó  öreg  pedig  fölemelte  a  két  kezét  és 
dörgő  hangon  kiáltotta : 

—  A  rossz  csikós  megbűnhődött  és  te,  szép  harczi 
paripám,  édes  magyar  vérem,  még  mindig  kátyúra 
szomjaznál  és  iga  után  vágyakoznál  ? 

És  nem  akadt  a  férfiemberek  között  egy  sem,  a 
ki  be  akart  volna  menni  a  városba.  Csak  egy  asz- 
szony  találkozott,  az  sietve  vonszolta  maga  után  a 
kis  fiát.  Utána  döngve  becsapódott  a  nagy  tölgyfa- 
kapu .  . . 

A  többiek  a  nyakukba  vették  a  pusztát  és  ki-ki 
arra  felé  sietett,  a  merről  jött.  A  kevesek  között,  a 
kiknek  útjok  a  besenyő  puszta  felé  vezetett,  volt 
Ekése  is.  A  regős  újdonatúj  hegedűt  vitt  a  vállán 
és  mindenkit  megelőzve,  sietve  szedegette  a  két 
bocskorát.  Az  alföldi  urak  is  megsarkantyúzták  a 
paripáikat  és  mikor  kiértek  az  útra,  versenyt  vág- 
tattak egymással,  hogy  melyikük  viszi  meg  előbb  az 
otthonvalóknak  a  nagy  újságot.  A  porfelhőből,  a 
melyet  fölrúgtak,  duhaj  rikoltozás  hallattszott.  Úgy 
hangzott,  mint  a  sólyom  kiáltása,  ha  hosszú  rabsá- 
gából szabadult. 

Odabenn  a  városban  azalatt  panaszosan  zúgtak  a 
harangok.   A  nagy  ispán  halála  irtóztató  izgatottsá- 

got  támasztott.  A  főutczán  futkosás  és  jajveszékelés 
támadt,  mintha  a  rémület  forgószele  söpörne  végig 
a  városon.  Az  idegenek,  a  papok  és  az  új  rend 
hívei  sírva  szaladtak  a  székesegyház  elé.  Meghalt  a 
nagy  ispán.  A  keresztények,  a  kik  eddig  Csanád 
nagy  erejében  bizakodva,  gondtalanul  néztek  a  jövő 
elé,  most  egyszerre  megértették,  hogy  elérkezett  az 
istenitélet  napja. 

És  mialatt  szorongó  szívvel  hallgatták  a  haran- 
gok félelmetes  zúgását,  odakünn,  a  titokzatos  puszta 
szemhatárán,  mtnnykőtől  vemhes  viharfelhők  gyüle- 
keznek. A  rézszinű  felhők  egy  óriás  nagy  asszony- 
fejet formálnak,  mely  lengő  ködfürtökkel,  rettene- 
tes szépségében  lebeg  a  puszta  fölött. 


IX. 


Késő  délután  Csanádné,  a  váratlanul  özvcgygyé 
lett  ispánné  kijelentette,  hogy  beszélni  kivan  Gel- 
lért püspökkel. 

A  püspöki  lak  alig  egy  gyerek- nyíl lövésnyi re  esett 
a  palotától,  de  azért  a  főasszony  csak  megnyergel- 
tette pejkanczáját,  a  melynek  hátán  oly  kényelmes 
ülés  esett,  mint  a  szeliden  ringó  gyerekhintán. 
Aranynyal  himzett  csótár  volt  a  nyeregre  vetve,  a 
piros  szerszámot  pedig  szépen  szóló  ezüstharan- 
gocskák  ékesítették.  Két  pirosruhás  udvarnok  fogta 
a  kantárszárát,  a  szolgáló  leányok  pedig  gyalogosan 
követték  asszonyukat,  az  udvarban  elfoglalt  hivata- 
lukhoz mérten  hosszúnyelű  pávalegyezőt,  selyem- 
vánkost  és  illatos  vízzel  telt  korsót  hozva  utána. 

Csanád  özvegye  nem  volt  már  fiatal  asszony,  de 
fonnyadozó  arozán  még  ott  viselte  hajdani  híres 
szépségének  nyomait.  Görög  származású  nő  volt  és 
egyenes  metszésű  orra,  gömbölyű  álla  és  idegen- 
szerű, nagy  szeme  is  elárulták  az  eredetét. 

Aranyhímzésű  liosszú  fátyola  alatt,  melyet  a  gyÁsz 
jeléül  fekete  szalaggal  kötött  át,  bánatosan  lehajtott 
fővel  és  mégis  ildomos  büszkeséggel  ülte  meg  a 
kanc^áját.  Nagy  özvegyi  bújában  sem  felejthette  el, 
hogy  mivel  tartozik  a  tulajdon  nagy  rangjának  és 
előkelő  születésének. 

Csanádné  ugyanis  leánya  a  konstantinápolyi  nagy 
császárnak,  bolgárölő  Vazulnak.  Nem  volt  ugyan 
császári  herczegnő,  mivel  házasságon  kívül  született, 
de  azért  apja  akaratából  mégis  a  Porfirion-palota 
fényes  termeiben  nevelkedett.  Az  édes  anyja  korin- 
tusi  szolgáló  volt,  Csanádné  nem  is  igen  emlegette 
édesanyját,  de  annál  többet  dicsőemlékű  apjaurát,  a 
szent  császárt. 

Csanádné  első  ura  Ajtony  vezér  volt,  a  marosi 
nagyúr.  A  konstantinápolyi  udvarnak  egykoriban 
nagyralátó  hódító  tervei  voltak  és  azoknak  akarta 
megnyerni  Ajtonyt  is,  a  ki  akkoriban  az  alsó  Duná- 
tól, a  kelet-római  birodalom  határfolyamától  föl  a 
Marosig  parancsolt.  István  királynak  rohamosan  nö- 
vekedő hatalma  határt  szabott  a  császári  udvar  ter- 
veinek, Csanád  úr  szekerczéje  pedig  véget  vetett 
Ajtony  életének.  Az  özvegyasszony  akkor  vérző  szív- 
vel ugyan,  de  nagy  sietséggel,  örök  hűséget  esküdött 
Csanádnak,  Ajtony  úrtól  való  kis  leányát  pedig,  Ze- 
nóbiát,  elküldte  konstantinápolyi  rokonaihoz. 

Csanád  e  frigygyei  a  hatalmát  akarta  megerősí- 
teni a  délvidéken,  és  az  sikerült  is  neki,  mint  utolsó 
kilovaglásáig  minden,  a  mihez  kezdett. 

A  föasszony  most  bevonult  kiséretévcl  a  püspöki 
lakba.  Mikor  azonban  benyitott  Gellért  úr  íivár 
czcllájába,  meghökkenve  fordult  megint  vissza:  a 
püspök  helyett  egy  beteg  koldust  talált  odabenn,  a 
ki  nyöszörögve  hánykolódott  a  szalmazsákon.  Maga 
Gellért  püspök  már  két  napja  étlcn-szomjan  ott 
imádkozott  a  Boldogasszony  templomában,  előre 
kiásott  kriptája  előtt. 

Ezt  a  fölvilágosítást  Valter  mestertől  nyerte  az 
ispánné,  a  püspök  bizalmas  papjától,  a  ki  elkésetten 
sictett  a  vendég  fogadására. 

Az  özvegyasszony  beszédbe  ereszkedett  a  pap- 
pal. Kellemes  folyékonysággal  társalgott,  a  császári 
udvarnál  megszokott  hímes  udvariassággal.  Miután 
egy  finom  bókkal  meghódolt  a  kitűnő  és  szentéletű 
püspök  jótékonysága  előtt,  rátért  a  fájdalmas  csa- 
pásra, melylyel  a  gondviselés  véghetetlen  bölcse- 
sége  őt  most  már  másodízben  sújtani  jónak  látta. 
Ekkor  egy  kis  illendőségi  szünetet  tartott,  hogy 
mintegy  jelezze,  mennyire  nehezére  esik  az  ég  ren- 
delkezésébe való  alázatos  megnyugvás.  A  szünet 
után  rögtön  rátért  nagyon  is  világias  kérdések  szel- 
lőztetésére. Kifejezést  adott  ama  reményének,  hogy 
a  kitűnő  püspök,  özvegyi  szívének  egyetlen  remény- 
sége, bénaságának  mankója  és  tudatlanságának  vilá- 
gító szövétneke,  oda  fog  hatni,  hogy  Csanád  ispán 
családját  sem  rangjában,  sem  vagyonában  meg  ne 
rövidítsék.  Nevezetesen  nagy  súlyt  vetett  arra,  hogy 
a  templomban  a  jövőben  is  kiváltságos  helyről  hall- 

gathassa  a  szentmisét  és  hogy  a  várőrség  megadja 
neki  a  kellő  tiszteletet.  Egy  elég  világos  czélzás 
alakjában  kifejezte  azt  az  óhaját  is,  hogy  az  új 
királyi  ispán  csak  oly  föltétel  mellett  volna  kineve- 
zendő, ha  nőül  venné  Csanád  özvegyét . . . 

Az  öreg  kanonok  búsan  és  szórakozottan  állotta 
az  özvegyasszony  bőbeszédűséget.  De  aztán  egy- 
szerre figyelni  kezdett ...  Az  ispánné  a  leányát  fe- 
nyegető nagy  veszedelemről  beszélt.  Csanádné 
ugyanis  a  tavaszszal  azt  követelte,  hogy  Ajtony 
leánya,  Zenóbia,  jöjjön  haza  Konstantinápolyból 
Marosvárra,  hogy  illően  férjhez  adhassa.  A  leány 
láthatólag  már  egészen  otthon  érezte  magát  a  csá- 
szári fővárosban,  előkelő  rokonai  között  és  nem 
akart  tudni  a  hazajövetelről.  Hosszú  ellenkezés  és 
halogatás  után  végül  mégis  útra  kellett  kelnie.  Utol- 
jára Bolgár-Fehérvárról  adott  hírt  magáról.  Az  úti- 
terve az  volt,  hogy  görög  kisérettel  Fehérvárról  le- 
evez  Kévére,  onnan  a  kevei  ispán  oltalma  alatt  to- 
vább utazik  Marosvárra.  Kéve  és  Csanádvára  között 
azonban  most  az  egész  útvonal  a  lázadó  határőrök 
kezén  volt  és  az  özvegyasszony  rettegve  gondolt  a 
veszedelemre,  mely  Csanád  ispán  mostohaleányát 
érné,  ha  a  feldühödött   pogányság   hatalmába   esne. 

Ettől  a  lehetőségtől  megborzadt  Valter  mester 
atyai  szíve  is. 

—  Megyek  a  püspökhöz,  —  mondta,  —  ha  va- 
laki, úgy  ő  segíthet  rajtad  nagy  szorongattatásod- 
ban  . . .  Megtiltotta  ugyan,  hogy  hajnalig  háborgás- 


suk,  de  úgy  hiszem,  ezúttal  meg  fogja  nekem  bo- 
csátani engedet]  enségemet. 

A  kanonok  elsietett,  Csanádné  pedig  letelepedett 
egy  falóc^án,  melyet  leányai  párnákkal  borítottak. 
A  szolgálók  térdenállva  maradtak  asszonyuk  mellett. 
A  pad  éppen  szemben  volt  a  püspök  czellájának 
nyitott  ajtajával  és  a  főasszony  szemügyre  vehette 
Gellért  otthonát.  A  nagy  asztal,  két  szék,  könyves 
polcz  és  a  leveles  láda  volt  minden  bútora.  Agy  is 
volt  a  szobában,  ha  ugyan  a  durva  pokróczczal  le- 
takart szalmazsákot,  melyen  most  a  beteg  koldus 
vívódott,  annak  lehet  nevezni.  A  falon  nagy,  fekete 
feszület  függött,  az  alatt  pedig  a  püspök  ciliciuma  — 
a  tüskés  vasöv  —  és  az  ostor,  melylyel  magát  sa- 
nyargatta. A  rettenetes  kínzóeszközökkel  főleg 
olyankor  gyötörte  szegény  testét,  ha  rajta  kapta 
magát  régi  hibáján,  a  szenvedélyességen.  Mert  ne- 
héz a  tökéletesség  felé  vezető  útja  annak,  a  kinek 
természettől  fogva  olyan  eleven,  tüzes,  olyan  költői 
csapongású,  a  lelkesedésre,  a  rajongásra  és  az  indu- 
latosságra egyaránt  kész  lelkülete  van,  mint  volt 
Gellért  úrnak. 

A  könyves  polczon  voltak  kedves  szerzőinek  mű- 
vei. Szent  Ambrus,  Szent  Ágoston,  Cassiodor, 
Boetius,  Platón  és  Zeno.  Azután  Jeromos,  a  rajon- 
gásig szeretett  beatissimus  Hieronymus,  a  kit  ő  fék- 
telenül csapongó  nyelven  az  ég  legnagyobb  csillagai 
közt  mindeniknél  jobban  világító  világosságnak  ne- 
vezett. 

Hcrczcg  F.  :  Pogányok.  - 

Az  asztalon  tele/rt  pcrgament-lapok  hevertek. 
A  Deliberatjo  kézirata.  Gellért  püspök  e  munkájá- 
ban IsJngrim  barátjának  magyarázta  a  Három  ifjak 
énekét  és  bár  misztikus  művéből  már  nyolcz  könyv 
elkészült,  magyarázatával  még  csak  az  ötödik  vers- 
szaknál tartott. 

Nemrégiben  abba  kellett  hagynia  a  munkáját,  mi- 
vel kifogyott  az  íróhártyából. 

Jó  idő  muIva  visszaérkezett  Valter  mester,  vele 
egy  Henrik  nevű  ősz  paptársa  A  kanonok  arcza 
sápadt  volt  a  föl  indulástól. 

—  Beszéltem  a  püspökkel  és  csodálatos  dolgokat 
hallottam  tőle. 

—  Hírül  adtad  neki  Csanád  uram  halálát?  — 
kérdezte  az  özvegyasszony. 

—  Elmondtam  neki,  de  Gellért  úr  nem  mutatott 
semmi  meglepetést.  Annyit  kérdezett  csak  tőlem, 
hogy  minő  fegyverrel  indult  az  ispán  a  besenyő 
pusztára  és  mikor  megmondtam  neki,  hogy  karddal 
és  kopjával :  szomorúan  bólintott  a  fejével, 

—  Szóltál  neki  a  leányomat  fenyegető  veszede- 
lemről ? 

—  Szóltam  neki. 

—  És  mit  válaszolt? 

—  Azt  rögtön  meg  fogod  tudni. 

Valter   mester  e  szavak   után    Henrikhez   fordult. 

—  A  püspök  azt  parancsolja,  hogy  hajnalban  ül- 
jön lóra  a  káptalan  legifjabb  papja  ...  Ki  a  legifjabb 
kanonok  ? 

—  Márton  kanonok,  —  válaszolt  némi  gondol- 
kodás után  Henrik. 

A  mint  kiejtette  ezt  a  nevet,  hirtelen  világosság 
támadt  Valter  lelkében. 

—  Óh,  most  már  értem  a  püspök  bölcseségét !  — 
kiáltotta  sugárzó  arczczal. 

Henrik  atya  maga  sietett  Márton  után.  Csanádné 
semmit  sem  értett  az  egészből  és  növekedő  zavar- 
ral nézte  Valtert,  a  ki  buzgóan  imádkozott  a  püs- 
pöki czella  küszöbe  előtt.  De  megszólítani  nem 
merte  a  papot. 

Most  megjelent  Márton  a  püspöki  lakban.  Az 
özvegyasszony  szinte  babonás  kíváncsisággal  nézte 
magas  alakját  és  szilárd  vonásait. 

—  Fiam,  —  szólt  Valter  az  ifjúhoz,  —  a  püspök 
szól  hozzád  az  én  számmal. 

—  Hallgatom   Gellért  urat,  —  válaszolt  Márton. 

—  Hajnalban  lóra  ülsz  és  kimégy  a  besenyő 
pusztára . . . 

Ha  szekeredével  fejbeütötték  volna  Mártont,  nem 
érezhetett  volna  nagyobb  megrázkódást,  mint  c  sza- 
vak hallatára.  Az  arcza  elfehéredett,  a  következő 
pillanatban  meg  vérvörös  lett.  A  mellére  tette  a  két 
kezét,  mintha  el  akarná  fojtani  a  szíve  dühös  do- 
bogását. 

—  Három  munkát  kell  teljesítened,  —  folytatta 
Valter  mester.  —  Lecsendesíted  a  lázongó  pogány- 
ságot és  levágod  a  bűnös  pusztai  asszony  haját. 

—  Értem,  —  válaszolt  Márton. 


—  Elmégy  a  kevei  erdőbe  és  ÖsszeVagdaJoci  az 
üzbégek  kőbálványát. 

—  Értem. 

—  Megkeresed  a  keresztény  szüzet,  a  ki  Bolgár- 
Fehérvárról  érkezett  Kévére,  őt  kezén  fogod  és 
idevezeted  az  édesanyjához. 

Most  halkan  közbeszólt  az  ispánné : 

—  Zenóbiának  kereszteltük  a  leányomat,  de  ő 
szívesebben  hallgat  az  Ángyika  névre,  melyet  a  daj- 
kája adott  neki. 

A  Márton  melle  még  erősen  zihált,  de  az  arcza 
már  visszanyerte  megint  a  papok  rejtelmes  és  alá- 
zatos kifejezését. 

—  És  még  valamit  mond  neked  a  püspök,  — 
szólt  Valter.  —  Mondd  meg  az  én  Márton  fiam- 
nak, —  szólt  hozzám  az  imént,  —  mondd  meg  neki, 
hogy  Gellért  figét  akar  szedni  a  tövisről  és  szőlőt 
a  csipkéről.  Megmondtam. 

Az  öreg  azzal  megölelte  és  megcsókolta  ifjú  tár- 
sát, Márton  aztán  nesztelen  léptekkel  ment  vissza 
a  káptalanba. 

—  De  uram,  —  kiáltotta  az  ispánné,  a  ki  most 
kezdett  csak  magához  térni  a  nagy  csodálkozástól,  — 
miféle  hatalom  adatott  emez  ifjú  papnak,  hogy  végre 
tudja  hajtani  azt,  a  mit  nem  tudott  végrehajtani  a 
nagy  Csanád  ötszáz  kopjája? 

—  A  szeretet  hatalma,  —  válaszolt  sugárzó  arcz- 
czal  Valter. 

—  Van  a  benczéseknél  egy  vezeklő  testvér,  — 
mondta  Henrik  mester,  a  kivel  Valter  az  ifjú  kano- 
nok küldetéséről  értekezett,  —  róla  azt  beszélik, 
hogy  jól  ismeri  a  pusztai  gázlókat  és  a  dunai  erdők 
búvóhelyeit ...  A  neve  Omodé ...  Ki  fogjuk  kérni 
Fülöp  fejedelemtől,  ő  legyen  a  Márton  kanonok 
társa  és  kalauza. 

Omodéra  könnyű  volt  rátalálni. 

Ilyen  időtájban  mindig  ott  lebzselt  János  mester 
műhelyében.  A  dunai  martalóczok  hajdani  hadnagya 
a  monostor  szűk  falai  között  is  meg  tudta  őrizni 
régi  szabadságának  egy  foszlányát.  A  jólelkű  Fülöp 
apát  úgy  vélekedett,  hogy  a  mennyországba  vezető 
lajtorját  nem  szabad  nagyon  meredekre  faragni  az 
olyan  ember  számára,  kinek  erénye  kurta  lábon  jár. 
Azért  szemet  is  hunyt,  ha  Omodé  hébe-hóba  elka- 
landozott a  monostorból,  vagy  a  kancsó  fenekére 
hányta  a  keresztet.  A  fődolog  az  volt,  hogy  az  el- 
tévelyedett bárány  mindig  visszatalált  megint  az 
akolba. 

A  gyakori  látogatások,  melyeket  a  kemény  fejű 
fráter  János  mester  műhelyében  tett,  némileg  lelki 
gyakorlat  számba  mehettek.  János  volt  ugyanis  a 
monostor  ötvösmestere.  Évekkel  ezelőtt  Kölnből  ho- 
zatta Gellért  püspök  és  a  marosi  esperességek  egy- 
házi kincsei  nagyobbrészt  az  ő  műhelyéből  kerültek 
ki.  Nagy  mester  volt  János  és  az  ő  ezüstbillikomait, 


ozifra  korsóit  és  ereklyetartóit  megbámulta  az  egész 
világ.  Leginkább  azonban  Omodé  fráter  bámulta 
meg  azokat. 

A  vezeklő  ilyenkor  vívta  legádázabb  harczait  a 
poklok  urával.  A  furfangos  ellenség  ugyanis  egyre 
biztatta,  hogy  kerítse  hatalmába  a  csillogó  kincseket. 

—  Ragadd  föl  a  pörölyt,  Kocsobur!  Üsd  le  a 
mestert!  —  Markold  föl  az  ezüstöt  —  aztán  ill'  a 
berek ! 

Omodé  vitézül  védekezett  az  incselkedő  ellen. 

—  Apage,  Satanas!  Nem  teszem  —  úgyis  elfog- 
nának a  Csanád  kopjásai. 

Néha  éjszaka  is  fölkereste  a  furfangos  kísértő. 
Megjelent  előtte  álmában,  fölvezette  egy  magas 
hegyre  és  megmutatta  neki  az  egész  világot,  mely 
telis-teli  volt  a  János  mester  billikomaival,  mint  ka- 
vicscsal a  patak  medre. 

Ma  különösen  nehéz  napja  volt  Omodénak.  János 
atya  megmutatta  neki  legújabb  remekét,  a  tömpösi 
monostor  számára  készült  aquamanile-t. 

A  mester  maga  is  bevallotta,  hogy  szent  patró- 
nusa ezúttal  kiváló  segedelmére  volt.  —  Az  edény 
egy  kakast  ábrázolt.  János  szerint  ug) anazt  a  mada- 
rat, mely  a  Pilátus  udvarán  kukorékolt.  A  kakas  a 
hátán  hordta  a  víztartót,  miként  a  teveállat  a  púpját. 
Szép  csipkés  taraja  volt  és  nagy  karneólszeme. 
A  nyaka  sokkal  hosszabb  volt,  mint  a  közönséges 
kakasé;  majd  olyan  hosszú,  mint  a  lúd  nyaka.  Az 
ember  azt   hihetné,  hogy  a  madár  testét  tollak  fed- 

tck?  Hogyis  ne!  János  mester  azért  volt  művész, 
hogy  újat  alkosson  és  halpikkelyekkel  ruházta  föl  a 
csodamadarat. 

Omodét  azonban  leginkább  meglepte  és  ámulatba 
ejtette  a  fölfedezés,  hogy  a  kakasnak  három  lába 
van.  (A  harmadik  lábát  azért  adta  alája  a  mester, 
hogy  bátrabban  álljon.) 

—  Hát  a  szent  Péter  kokasának  három  lába 
volt?  —  kérdezte  bámulattal  a  fráter. 

—  Hogy  ama  kakasmadárnak  három  lába  iett 
volna,  arra  vonatkozólag  nem  találtam  semmi  biztos 
adatot  a  szent  könyvekben.  Okom  van  azonban 
hinni,  hogy  a  madár,  melynek  némi-nemű  kitűnő 
szerepe  jutott  szent  vallásunk  megalapításában,  nem 
lehetett  olyan,  mint  a  többi  közönséges  madár.  Nem 
tehető  föl,  példának  okáért,  hogy  a  szeméten  kapa- 
rászott volna  és  igen  valószinü,  hogy  testi  alkotásá- 
nak rendkívüli  volta  által  is  kitűnt  társai  közül. 

Omodé  most  a  kakas  után  nyúlt  és  a  mester  észre- 
vette, hogy  a  szeme  tüzes  parázsként  ragyog. 

—  Testvér  1  —  mondta  enyhe  dorgálás  hangján,  — 
megint  incselkedik  veled  a  gonosz  ? 

—  Nagyon  incselkedik,  —  vallotta  be  sóhajtva 
Omodé. 

—  Én  attól  tartok,  hogy  te  nem  védekezel  ellene 
kellő  erővel.  Ha  megpróbálnád  a  böjttel  és  az  osto- 
rozással, alkalmasint  dicső  győzelmet  aratnál  fölötte. 

A  vezeklő  hevesen  tiltakozott. 
—  Nem,  nem!  Te  nem  ismered  az  én  ördögöm 

természetét,  de  én  már  jól  kitanultam.  Szőrmentibe 
kell  vele  bánni ... 

A  beszélgetés  véget  ért,  mikor  a  szolga  az  apát 
elé  idézte  Omodét. 

A  jó  Fülöp  atya  röviden  tudtára  adta  neki,  hogy 
hajnalban  Márton  kanonok  társaságában  útra  fog 
kelni  a  besenyő  pusztára. 

—  Hová?  —  csodálkozott  Omodé. 

—  A  pusztára. 

—  És  hány  kopja  jön  velünk?  —  kiváncsiskodott 
az  öreg. 

—  Kopjatok  lészen  élő  hitetek,  védőpajzsotok 
pedig  Szent  Benedek  neve.  Egyébként  csak  ketten 
lesztek. 

Omodé  kelletlenül  vakarta  meg  a  füle  tövét. 

—  És  mi  dolga  van  a  kanonoknak  a  pusztán? 

—  Összevagdalja  az  üzbégi  bálványt  és  hazahozza 
az  ispánné  leányát ...  És  még  valamit  parancsolt  a 
püspök :   Ic  kell  vágnia   a   pusztai    asszony  haját . . . 

—  A  pusztai  asszony  haját? 

Omodé  ekkor  végleg  megfeledkezett  a  köteles 
tiszteletről  és  nyerítő  kaczagásra  fakadt.  Egy  ifjú 
kanonok  vállalkozik  arra,  a  mire  talán  maga  a  sátán 
se  merne  vállalkozni :  hogy  lenyírja  a  besenyő  asz- 
szony-ispán  haját?  Ezt  roppantul  mulatságosnak 
találta. 

Fülöp  úr  elszomorodva  nézte  a  kékülő  és  levegő 
után  kapkodó  embert. 

—  Omodé,  Omodé,  —  mondta  azután  sze'id  dor- 

gálás  hangján,  —  hát  csak  ennyire   bízol  az  Ur  ha- 
talmában ? 

Omodé  hirtelen  elkomolyodott,  sőt  némileg  el  is 
restelte  magát. 

—  Uram,  —  mondta,  —  a  kanonok  soha  sem 
fogja  meglátni  Seruzád  asszony  haját.  Az  első  be- 
senyő kerülő  csapat,  a  kivel  összetalálkozunk,  bocs- 
korszíjat  fog  hasítani  a  bőrünkből  .  . . 

Fülöp  úr  biztatva,  szinte  könyörögve  tekintett 
Omodéra. 

—  Tedd  meg,  fiam,  tedd  meg!  Ha  meg  is  öl  a 
pogány,  mártir  lesz  belőled  és  az  egész  keresztény 
világ  irigyel  és  a  dicsőségedet  zengi ! 

A  vezeklő  gondolt  egyet. 

—  Jól  van,  megteszem.  Ha  van  lelke  a  kanonok- 
nak, hogy  ilyen  útra  vállalkozzék,  hát  ne  mondhassa, 
hogy  Szent  Benazét  nálánál  hitványabb  legények 
szolgálják ! 

Időközben  bealkonyodott. 

Marosvár  tornyaira  biborpára  borult.  A  földsán- 
czon  gerelyes  vitézek  állottak,  élesen  figyelve  a  déli 
síkság  méhében  csillámló  parányi  fénypontokat. 
A  halvány  fénypontok  a  pusztai  asszony  őrtüzei 
voltak. 


MÁSODIK  KÖNYV. 


1. 

A  hajnali  páríi  szürke  kárpitként  borult  a  Maros 
partjára.  A  kárpit  mögött,  benn  a  besenyő  pusztá- 
ban, jávorszarvas  bőgött  hörögve  .  .  .  Majd  meg- 
eredt a  szél.  A  fúvástól  kigyuladt  az  égboltozat  alja 
és  kékes-vörös  fényben  izzott,  mint  a  vas-salak. 
A  messziségből  érczes  kongás  hallatszott ;  száz  ha- 
rang szólalt  meg  a  harmatos  nádasban :  a  vízivad 
ébredezett  hápogva  és  kurrogva.  A  felhők  óriás 
kapuívet  formáltak  a  puszta  fölött ;  a  kapuból  fehér 
sugárküllőket  eresztett  k?  a  még  láthatatlan  nap. 

Két  lovas  ügetett  a  Harangod  gázlója  felé.  Már- 
ton és  Omodé.  A  beláthatatlan  síkságon  oly  pará- 
nyiaknak érezték  magukat,  mint  a  futóbogarak. 

—  Hová  vezesselek,  uram?  —  kérdezte  az  öreg  após. 

—  Seruzád  táborába,  —  válaszolt  Márton  kanonok. 

—  Könnyű  odatalálni,  könnyebb  oda,  mint  vissza. 
Ha  azonban  a  hétfejű  sárkányhoz  megyünk  vendég- 
ségbe, nem  szükséges,  hogy  kígyókkal  reggelizzünk 

A  kígyók  alatt  a  pusztán  kóborló  besenyőket  ér- 
tette Omodé ;  azoknak  a  kellemetlenkedését  akarta 
elkerülni. 

Letért  tehát  az  útról  és  a  nádasba  vette  magát. 
A  hajdani  martalóc^  kitűnően  ismerte  a  járást  a  gyö- 
pös szigetségek  között,  melyek  hosszú  lánczban  hú- 
zódtak délnek.  Utjok  fárasztó  volt,  de  emberrel  nem 
találkoztak.  Egy  helyen  egy  szoptató  farkasszukára 
bukkantak,  a  Bege  közelében  pedig  néhány  túró 
vaddisznót  vertek  föl. 

Omodé  az  ő  Belzebub  paripáját  lovagolta.  Belze- 
bub —  azelőtt  Bács  volt  a  neve  —  a  vezeklő  haj- 
dani csatalova  volt  és  vele  együtt  lépett  a  monostor 
szolgálatába.  Bármennyire  dicsekedhetett  is  a  gaz- 
dája becsületével,  inkább  hasonlított  vadkanhoz, 
mint  kanczától  lett  paripához.  Kicsi,  vastagnyaku, 
alattomos  tekintetű  állat  volt,  megátalkodott  és  ha- 
rapós, mint  a  kurta  kígyó.  Az  eke  előtt  nem  igen 
tudták  hasznát  venni  és  mivel  nagyon  megválogatta 
a  lovast  is,  a  kit  megtűrt  a  hátán,  idővel  Belzebub 
is  olyan  kiváltságos  állásra  tett  szert,  mint  a  gazdája 
és  szakasztott  olyan  naplopó  életet  folytatott  a  ben- 
azések  legelőin,  mint  Omodé  a  monostorban. 

Márton  egy  erős  mént  ült  meg,  melyet  a  püspöki 
istállóból  válogatott  ki. 

Mikor  Omodé  hajnalban  fölkantározta  neki  a  szi- 
lajon rugdaló  csődört,  gúnyosan  mondta : 

—  Nem  kegyes  ember  alá  való  a  paripa. 

Künn  a  réten  azonban   megváltoztatta  a  vélemé- 


nyét.  A  kanonok  a  telivér  lovasember  hanyag  köny- 
nyedségével  ült  nyeregben,  a  paripa  pedig,  fölismer- 
vén mesterét,  kezes  báránynyá  vált. 

A  prépost  parancsára  Mártonnak  világi  ruhában 
kellett  utaznia.  Hajdani  rangjához  illő  köntösei  kö- 
zül magára  vett  egy  dísztelen  bőrruhát,  a  minőt  az 
akkori  nagyurak  a  vasing  alatt  szoktak  viselni.  A  nya- 
kába ezüsttel  himzett  lószőrtarisznyát  akasztott,  a 
vállára  pedig  fekete  abaszűrt  vetett. 

Omodé  azonban  semmi  áron  sem  akart  megválni 
a  csuhájától.  Ha  nem  is  becsülte  meg  mindig,  mégis 
büszke  volt  a  papos  köntösére,  melynek  még  a  po- 
gányok is  bizonyos  félénk  tisztelettel  adóztak. 

Igen  fájt  az  öreg  após  szíve,  hogy  csizmát  sehogy- 
sem  tudott  magának  keríteni  és  ennek  következtében 
bocskort  kellett  a  lábára  fűzni. 

A  Bege  partján  Omodé  megállította  Belzebubot 
és  csendre  intette  a  társát.  Vidám  prüszkölés  és  a 
víz  locscsanásának  nesze  ütötte  meg  a  fülüket.  Jó 
messze  tőlük  öt-hat-pőrére  vetkőzött  ember  úsz- 
tatta meg  a  paripáját.  Barnatestü  legények  voltak, 
olyan  domború  mellüek  és  horpadt  hasuak,  akár  az 
agár.  A  hollófekete  hajukról  is  meg  lehetett  ismerni, 
hogy  besenyők. 

Omodénak  nagy  kerülőt  kellett  tenni,  hogy  észre- 
vétlenül átlophassa  magát  a  túlsó  partra. 

Mikor  végül  megpillantották  a  távolban  kéklő  er- 
dőt, el  kellett  hagyniok  a  védő  nádast. 

Künn,  a  nagyréten,  vagy  ötszáz  lépésnyire  tőlük. 


kis  ménes  delelt  a  cserény  kÖrül.  A  ménesben  csupa 
fekete  ló  legelészett.  Az  öreg  ekkor  fölemelte  a  kezét 
és  ünneplésen,  szinte  babonás  elragadtatással  mondta: 

—  Uram,  nézd,  az  Ete-ménes! 
Majd  hozzátette : 

—  Állapodjunk  meg;  az  Ete-csikósnak  az  a  szo- 
kása, hogy  előbb  nyilat  lő  az  ember  torkába  és  csak 
aztán  kérdi,  hogy  mivel  lehetne  a  szolgálatára. 

A  nagyhírű  ménes,  melynek  ősapjaként  a  besenyő 
monda  a  Volga  partján  kóborló  Szélisten  paripáját 
tisztelte,  az  aranyhad  büszkesége  és  legféltettebb 
kincse  volt.  A  nemesvérü  táltosok  gyorsaságát,  ki- 
tartását és  okosságát  sok  népdal  magasztalta. 

A  kutyák  hamar  megneszelték  az  utasokat,  mire 
aztán  féltuczat  bojtár  ugratott  feléjük.  Vagy  egy 
nyillövésnyire  tőlük  megállapodtak  a  besenyők. 

—  Kik  vagytok?  Mit  akartok  itt?  —  kérdezte 
magyarul  az  öreg  csikós. 

Omodé  trombitát  csinált  a  két  tenyeréből. 

—  Követségbe  megyünk  Seruzád  asszonyhoz !  — 
ordította. 

—  Kinek  a  nevében  jöttök  1 

—  Jézus  Krisztus  nevében!  —  válaszolt  az  öreg. 

—  Azzal  nem  élnek  a  begeiek!  —  rikoltotta  visz- 
sza  a  csikós. 

A  rossz  cselédet  is  sérti,  ha  idegen  ember  bántja 
a  gazdáját.  Mikor  tehát  az  egyik  besenyő  azt  a  kér- 
dést intézte  hozzájuk,  hogy  honnan  jönnek,  Omodé 
gorombán  odavágott  neki : 


—  Onnan,  a  ho)  a  magamformáju  tir  nem  áll  szóba 
minden  bojtárfattyuval. 

A  csikósok,  mivel  meggyőződtek,  hogy  fegyver- 
telen emberekkel  van  dolguk,  vagy  mivel  talán  meg- 
félemlítette őket  az  asszony  nevének  említése,  rövid 
tanakodás  után  megint  a  cserény  felé  vonultak,  fehér 
nagy  kutyáikra  bízva,  hogy  tovább  alkalmatlankod- 
janak az  idegeneknek. 

—  Ismertem  egy  vitéz  embert,  —  magyarázta 
Mártonnak  az  öreg,  —  a  ki  a  fejébe  vette,  hogy 
csikót  szerez  ebből  a  ménesből  . . .  Két  napig  leske- 
lődött utána  a    nádasban,  pányvával    a   kezében  .  .  . 

Akkor  aztán  mégis  elcsipték  a  kutyafülű  bojtárok 

Az  én  barátom  azonban  nemcsak  vitéz  ember  volt, 
hanem  furfangos  is  . . .  Tudta,  hogy  a  pusztalakók 
nem  bántják  a  félkegyelmű  embert  és  azért  hülyé- 
nek tetette  magát.  Déltől  napnyugtáig  bukfenczezett 
a  gyöpön,  akkor  aztán  szélnek  eresztették  a  csikó- 
sok . . . 

(Omodé  nem  mondta  ugyan,  de  azért  biztosra 
vehető,  hogy  ő  maga  volt  a  szóban  forgó  vitéz 
ember.) 

Már  jó  messzire  jártak  a  ménestől,  mikor  szapora 
lódobogás  ütötte  meg  a  fülüket.  Az  egyik  bojtár 
utánuk  vágtatott. 

—  Nem  azért  besenyő  a  zákányos  fejű,  hogy  abba 
hagyja  a  kötekedést!  —  mormogta  Omodé. 

A  legény  utóiérte  őket  és  egy  vonalban  ügetett 
velük.  Meglátszott  rajta,  hogy  zavarban  van,  hogyan 


köthetne  beJe  tisztességgel  az  utasokba.  Ekkor  közte 
és  a  vezeklő  közt  a  következő  párbeszéd  fejlődött 
ki  besenyő  nyelven. 

—  Hallod,  pap,  tetszik  nekem  a  föl  kantározott 
sündisznód.  Vájjon,  hogy  adnád? 

—  Neked  olcsón,  szép  öcsém.  Odaadom  a  meg- 
lékelt tökért,  a  mit  a  süveged  alatt  hordasz. 

—  Eczetes  gyomrú  vagy,  szent  ember. 

—  Mindig  fáj  a  gyomrom,  ha  bojtárt  látok.  Hogy 
neki  is,  szegénynek,  két  füle  közt  van  a  feje,  aztán 
még  se  olyan,  mint  a  többi  ember. 

—  Miért  nem  olyan,  szent  atyám? 

—  Azért,  mert  az  ember  szóból  ért,  a  bojtár  meg 
csak  ütésből. 

—  Megütöttél-e  már  vagy  egy  bojtárt?  —  kér- 
dezte a  legény,  s  megforgatta  kezében  a  vasnyelű 
csákányát. 

—  Egyet  magába  soha,  öcsém,  mert  úgy  tartja  a 
regulám,  hogy  három  bojtár  egy  ember. 

Az  após,  mikor  elmondta  ezt  az  éktelen  hencze- 
gését,  elereszté  a  kantárszárát  és  elővon  a  nyercg- 
kápája  mellől  egy  nagy  bolgár  bunkót.  Fülöp  úr 
ugyan  megtiltotta  neki,  hogy  fegyvert  vigyen  az  út- 
jára, de  Omodé  úgy  vélekedett,  hogy  a  védőpajzs 
is  Szent  Bencze  neve,  valami  támadó  szerszám  is 
csak  kell  melléje. 

A  legény  megfordította  a  lovát  és  szembe  állott 
a  vezeklővel. 

—  Gyöpre,  híres!  —  rikoltotta. 

Omodé  nem  szeretett  hajadonfőt  verekedni  és 
azért  a  homlokára  kapta  a  csuklyáját.  Mivel  a  job- 
bik karja  béna  volt,  a  bal  kezébe  fogta  a  botját ;  a 
paripáját  csak  a  czombjával  igazgatta.  Sebesen  egy- 
másnak robogtak.  Mikor  a  besenyő  lesújtott  a  csá- 
kányával, Belzebub,  a  kinek  bizonyára  nem  ez  volt 
az  első  ilyen  nemű  kalandja,  villámgyors  szarvas- 
ugrással félreszökött,  úgy,  hogy  az  ütés  a  levegőt 
érte.  Hogy,  hogynem,  a  következő  pillanatban  Omodé 
már  a  besenyő  baloldalán  termett  és  miközben  Bel- 
zebub dühös  nyihákolással  beleharapott  a  besenyő 
ló  sörényébe,  addig  az  öreg,  jámbor  keresztény 
harczoshoz  illő  kyrie  eleison  ordítással,  úgy  fültö- 
vön  teremtette  ellenfelét,  hogy  az  menten  lefordult 
a  nyeregből. 

Márton  azalatt  nyugodtan  lovagolt  tovább  és  még 
csak  annyi  fáradtságot  sem  vett  magának,  hogy 
visszanézzen  a  dulakodás  zajára. 

Omodé  habozva  nézte  leterített  ellenfelének  pari- 
páját, mely  megvadulva  vágtatott  a  cserény  felé. 
A  pusztai  szokásjog  törvényei  szerint  most  már  őt 
illette  meg  a  leütött  ember  lova.  Csiklandozta  is  a 
kíváncsisága,  hogy  mi  lehet  a  besenyő  iszákjában. 
De  aztán  mégis  tanácsosabbnak  vélte,  hogy  ezúttal 
beérje  az  erkölcsi  diadallal. 

A  bojtár  a  következő  perczben  már  talpon  volt 
megint.  Megvakarta  a  fületövét  és  hangosan  kiáltotta  : 
—  Nem  volt  igaz  ütés!  Nem  volt  igaz,  mert  er- 
kölcs van  a  lovadban  1 

Omodé  megdöbbenve  nézte  a  szitkozódó  embert. 
—  Óh  jaj   neked,   Kocsobur!  —  kiáltotta   aztán 
elkeseredetten.  —  Rajtad  a  vénség!  Bezzeg  öt  esz- 
tendővel ezelőtt,  ha  fültövön  ütöttél  egyvalakit,  nem 
nyitotta  többet  szóra  a  száját  I 

Kevés  ideig  ügettek  Mártonnal  egy  sűrű  bo- 
zóttal benőtt  vizes  ér  partján,  mikor  megroppant  a 
bokor,  aztán  egy  kopjás  lovas  röpült  át  széles  ívben 
a  vizén.  Az  első  lovast  egy  második,  azt  egy  har- 
madik s  egy  negyedik  követte,  gőzölgő  paripán. 

—  Benn'  vagyunk  már  a  varsában  I  —  mormogta 
Omodé. 

A  négy  besenyő  mellét  csontpikkelyekkel  teli  varrt 
bőrvért  borította.  Az  aranyos  boglárról,  mely  a 
mezítelen  karjukon  fénylett,  meg  lehetett  ismerni, 
hogy  az  aranyhadból  való  emberek. 

Mialatt  két  kopja  karnyi  hosszú  vashegye  meg- 
érintette Márton  és  Omodé  mellét,  addig  két  legény 
bőrpányvával  hátrakötözte  az  utasok  kezét.  Amíg 
ezzel  a  munkával  el  nem  készültek,  addig  egy  szót 
sem  lehetett  hallani  a  szájukból.  A  milyen  lármás 
és  izgága,  ha  gyalogszerrel  van  a  besenyő,  olyan 
szófukar,  ha  nyeregben  ül.  A  következő  pillanatban 
a  kis  csapat  már  az  erdő  felé  ügetett. 

A  besenyők  láthatólag  megörültek  a  fogásnak,  ók 
voltak  a  fürdő  legények,  a  kiknek  éberségét  Omodé 
kijátszotta.  Később  mégis  rábukkantak  az  utasok 
nyomára  és  eszeveszett  hajszában  utánuk  eredtek. 
Tudták,  hogyha  az   idegenek   előbb   érkeznek  a  tá- 

Hcrczeg  F. :  Pogányok.  6 

borba,  mint  ők,  akkor  Hurtoba  szerdár,  a  pusztai 
asszony  hadnagya,  leütteti  a  hanyag  kerülők  fejét. 
Mikor  már  közel  érték  a  nagy  tisztást  és  a  ren- 
geteg mindinkább  ritkulni  kezdett,  valami  ritmikus 
zúgás  ütötte  meg  a  fülüket,  a  mi  úgy  hangzott,  mint 
az  erdő  méhében  alvó  óriás  állat  pihegése.  Omodé 
csudálkozva  tapasztalta,  hogy  a  kanonok  arcza  mind 
sárgábbá  lesz,  a  szeme  pedig  olyan  üveges,  mint  a 
holt  emberé. 

—  Hogy  fél  az  ebadta !  —  mormogta  megvetően 
az  öreg. 

Márton  elgyötört  lelkén  valóban  babonás  félelem 
vett  erőt.  Attól  félt,  hogy  azok,  a  kik  őt  pogány 
vérei  látogatására  küldték,  szörnyű  tréfát  űznek  csak 
vele.  Hosszú  téli  éjszakákon,  melyeket  a  bakonybéli 
monostor  templomában  virrasztott  át,  megfogamzott 
lelkében  a  bús  ötlet,  hogy  a  besenyők  nemzete  már 
régen  elpusztult,  ó  maga  az  utolsó  besenyő  .  .  .  Az 
első  kanyarodásnál  maga  előtt  fogja  látni  a  nagy 
tisztást.  A  tisztáson  azonban  eleven  tábor  helyett  az 
aranyhad  nagy  temetőjét  fogja  találni  ...  A  dom- 
bon ül  a  pusztai  asszony,  holtan,  vázzá  aszottan,  a 
csontos  vállára  hulló  hajjal.  A  domb  lábán  és  körös- 
körül az  egész  tisztáson,  mint  irtáson  korhadó  fa- 
törzsek, hevernek  a  holt  vitézek.  És  a  sok  váz  mind 
rátekint  üres  szemével,  mintha  azt  akarná  mondani : 

—  Későn  jöttél,  Alpár  vezér ! 
Most  odaértek  a  fordulóhoz. 

Márton  kanonok   szíve   szinte    hallhatóan    dobó- 

gott,  mikor  a  diadalmas  reggeli  napfényben  meg- 
látta az  aranyhad  táborát. 

A  hol  Csanád  ispán  két  nappal  ezelőtt  csak  puszta 
gyöpöt  talált,  ott  most  megint  egész  sátorvásárt 
talált.  A  meddig  az  utasok  szeme  elért,  hegyes  sát- 
rak sorakoztak  egymás  mellé,  mintha  valaki  egy  óriás 
méhest  telepített  volna  a  zöld  mezőre.  Elől,  a  domb 
lábán,  a  főemberek  sátrai  pompáztak.  Keresztbe 
csíkozott,  rikító  himzéssel  ékes  nemez-házaik  pitva- 
ros ponyváját  ez  üsthegy  ű  gerelyek  támogatták.  Ezek 
mögött,  ködös  párába  enyészve,  a  közérdek  sátor- 
erdeje fehérlett. 

Nagy  zsibongás  és  rajzás  uralkodott  a  táborban. 
A  helyéből  elzavart  és  újból  visszaröppent  vándor- 
csapat fészekrakás  közben  volt.  Az  emberek  a  sze- 
kerek körül  forgolódtak,  árkot  ástak,  kötelet  feszí- 
tettek. Mindez  a  besenyőknél  sok  hajszogatással  és 
tömérdek  szóbeszéddel  jár.  A  milyen  hallgatag  a 
magyar  közember,  olyan  hangos  a  besenyő.  A  tere- 
feréje  csupa  rikoltozás,  esküdözés  és  káromkodás  ; 
egy  semmiségen  összevesz  a  szomszédjávái  és  egy 
korhadt  czövek  kedvéért  kész  volna  vért  ontani. 
Közbe  pedig  szakadatlanul  perczeg  a  fehérnép  nyelve 
a  főzőüst  mellett;  a  sáttak,  a  szekerek  és  lovak  kö- 
zött meg  üvöltöző  rajokban  kergetőznek  a  pende- 
lyes gyerekek. 

Hurtoba  szerdár,  Seruzád  főasszony  hadnagya, 
átvette  a  rabokat.  Nagyszakállú,  kemény  vén  har- 
czos  volt.  A  méltósága  jeleként  párduczbőrt  viselt  a 

6* 


84 

vállán,  melynek  kikészített  feje  sisakként  borította 
tar  koponyáját.  Mikor  megtudta,  hogy  az  idegenek 
a  főasszonynyal  akarnak  beszélni,  levétette  róluk  a 
békót  és  a  dombra   vitette   őket,  Seruzád  sátra  elé. 

A  hatalmas,  sok  homorulatú  nemezpalota  a  szi- 
várvány minden  színében  ragyogott;  ajtaja  elé  ara- 
nyos hegyű,  lószőr-rojtos  kopja  volt  tűzve,  a  hata- 
lom jelképe  gyanánt.  A  sátor  mellett  a  pusztai  asz- 
szony  szolgái  néhány  remek  paripát  csutakoltak 
éppen.  Seruzád  asszony  nem  volt  a  táborban.  Egy 
csapat  főemberrel  künn  járt  még  a  pusztán  és  senki 
sem  tudta,  hogy  mikor  fog  megtérni  a  sátrába. 

A  szcrdár  két  baltást  adott  a  Csanádiak  mellé, 
részben  azért,  hogy  őrzőik  legyenek,  részben  azért, 
hogy  megvédjék  őket  az  egybesereglett  sokaság 
ellenében.  A  besenyő  vitézek  ugyan  nem  igen  törőd- 
tek az  idegenekkel,  —  a  kíváncsiság  egyáltalán  nem 
fér  meg  a  lovasember  méltóságával,  —  de  a  barna- 
képű, hetyke  suhancok  s  a  fehérfogú,  szúrósszemű 
vászoncselédek  egész  rajokban  szállották  meg  a 
dombot. 

Vagy  két  óráig  vesztegeltek  ott  az  utasok,  türe- 
lemmel hallgatva  a  naplopók  gúnyolódását.  Várako- 
zás közben  alkalmuk  nyílt,  hogy  némi  bepillantást 
nyerjenek  a  besenyők  nevelési  rendszerébe.  A  domb 
tövében  elterülő  réten  iskolát  tartottak  éppen.  Vagy 
ötven  csupaszképű  fiú,  szőrín  ülve  meg  a  száguldó 
csikót,  egy  jókora  szalmabálvány  felé  nyilazott. 
A  tanítók   kegyetlen   szigorúsággal   végezték  a  dol- 

gukat  s  a  pattogó  karikásuk  véreset  csípett  egyik- 
másik ügyetlenkedő  gyerek  czombján, 

A  lovas  nemzetségek  fiai  kemény  tanulásban  töl- 
tötték az  ifjúságukat.  Tíz  évi  szakadatlan  gyakorlat 
is  kellett  hozzá,  míg  egy-egy  legényt  mint  kész 
lovast  és  íjast  a  hadsorba  lehetett  állítani.  A  kész 
harczosokat  is  sűrű  fegyvergyakorlatokra  szorították. 
Csakis  ily  kitűnően  képzett  és  keményen  fegyelme- 
zett hadak  vívhatták  a  volgai  taktika  szerint  való 
lovascsatákat. 

Délfelé  riadó  kürtszó  verte  föl  az  erdő  csöndjét. 
A  sokaság  ízibe  elnémult. 

—  Az  asszony-beke ! 

A  vastag  fatörzsek  mögül  néhány  hatalmas  agár 
bukkant  föl,  aztán  megjöttek  a  lovasok.  A  csapat 
élén  Seruzád  lovagolt. 

Szép  arozú,  délczeg  növésű  és  fejedelmi  tartású 
asszony  volt.  Izmos,  hosszú  virágszál,  az  aranysárga, 
húsos  szirmú  vízi  virágok  bódító  fajtájából,  mely 
érettre  nyílott  a  nyár  termékenyítő  hevében.  Tömör, 
szabályos  arcza  megfogta  a  pusztai  napot  és  bárso- 
nyos barna  zománca  alatt  fénylett ;  kissé  ferde  met- 
szésű, kemény  tekintetű  szemében  is  a  déli  nap  tüze 
égett.  Arczának  állatias  és  mégis  nemes  nyugalmát 
csak  egy  vonás  zavarta  meg:  a  gőg  kifejezése,  mely 
állandóan  ránozba  vonta  erős,  fekete  szemöldökét. 

Sötét  haja  —  az  a  vastag,  érczfényű  haj,  melybe 
beletört  Csanád  ispán  ollója,  —  két  hosszú  varkocs- 
ban  folyt  le  a  keblén. 

Kócsagtollas,  hegyes  nemez-süveget  viselt ;  a  fe- 
hér báránybőr  ködmöne  alatt  —  melyet  a  nagy 
hőség  a  vállára  vettetett  vele  —  övig  csörgő  ezüst- 
pénzzel telivarrt  vértet  és  csillogó  tarka  szoknyát. 
A  hegyesorru  csizmáját  is  telivarrták  pitykével. 

A  főasszony  nyakában  csontnyelű  kés  függött 
ezüstlánczon,  a  farkas-csótáros  nyerge  mellé  pedig 
kisebb  fajtájú  szaru-íj  és  piros  bőrtegez  volt  akasztva. 

Mikor  a  sátor  előtt  nyeregből  szökött,  bágyad- 
tan és  hanyagul,  de  mégis  oly  könnyedén,  mint  a 
leszálló  madár:  a  sok  ezüst  megcsördült  a  testén. 

A  szerdár  odalépett  hozzá  és  jelentette,  hogy 
két  idegen  embert  hoztak  be  a  rétről,  a  hol  leütöt- 
tek egy  bojtárlegényt. 

—  Minek  mondod  ezt  nekem?  —  szólt  a  fő- 
asszony.  —  Hát  nincs  az  erdőben  elég  fa,  a  melyre 
felkötheted  őket? 

—  Az  egyik  ember  papnak  látszik  .  .  . 

Erre  már  megfordult  Seruzád  és  kutató  pillan- 
tással végigmérte  Omodét. 

—  Haj,  —  mondta,  —  mióta  tépdesik  a  benczés 
varjúk  a  karvalyokat? 

—  Főasszony,  —  szólt  Omodé  tisztességtudóan 
térdet  hajtva,  —  nem  orvul,  hanem  becsületes  tüle- 
kedésben tepertem  le  az  emberedet  .  .  .  De  ne  is 
pazarold  haragodat  egy  szegény  szolgára,  a  ki  nem 

éri  meg  a  kenderkötelet,  melyet  neki  szántál.  Ihol 
az  én  Márton  uram,  majd  ő  megfelel  neked. 

Azzal  másodszor  is  meghajtotta  magát  és  aláza- 
tosan, mint  az  őszi  légy,  a  kanonok  háta  mögé 
vonult. 

Az  asszony  most  vett  csak  tudomást  Mártonról. 
Egészen  közel  lépett  hozzá  és  jó  sokáig  le  nem 
vette  róla  tettetéshez  nem  szokott  szemét.  Az  ifjú 
kanonok  különben  is  olyan  ember  volt,  hogy  az 
asszonyok  könnyen   rajta  felejtették  a  pillantásukat. 

—  Ki  vagy  te?  —  kérdezte  aztán  az  asszony 
magyarul,  de  érezhető  besenyő  kiejtéssel. 

Márton  besenyő  nyelven  válaszolt. 

—  Utas  ember  vagyok  és  fegyvertelenül  jöttem 
a  táborba. 

—  Mit  keressz  itt? 

—  A  besenyők  régi  erkölcsét,  Thonuzóba  népé- 
nek vendégszeretetét. 

A  besenyő  asszonyt,  de  a  körülötte  álló  nagy- 
szakállú urakat  is  meglepte  Márton  beszéde. 

—  Harczban  vagyok,  —  mondta  Seruzád,  —  és 
fürkészők  járnak  a  berény  köt  ül.  Tudni  akarom, 
hogy  mi  a  neved? 

A  kanonok  ekkor  rátette  a  kezét  a  sátor  árnyék- 
vető  ponyvájára  és  így  szólt: 

—  Künn  a  réten  többet  is  kérdezhetsz  tőlem,  de 
itt  eleget  tudsz :  vendéged  vagyok !  Vagy  nem  így 
tartják  már  a  Kajdum  véréből  való  surbánok? 

A  főasszony  kedvetlenül  bólintott  a  fejével. 

—  Jól  tudod,  így  tartják.  Keress  hát  magadnak  a 
táborban  hozzád  illő  gazdát,  a  ki  megvéd  és  ellátja 
a  paripáidat. 

—  Magamhoz  illően  a  te  sátradban  akarok  meg- 
pihenni, —  mondta  nyugodtan  Márton,  —  és  a  te 
gondodra  bizom  a  paripáimat. 

Az  asszony-ispán  meglepetten  mérte  végig  a  ka- 
nonokot. 

—  Tudod,  ki  vagyok?  —  kérdezte  szemöldökét 
összeránczolva. 

—  Kean  király  leánya  vagy,  —  válaszolt  Márton 
egykedvűen. 

Seruzád  erre  meghajtotta  kissé  a  fejét  és  azt 
mondta,  a  mit  a  népe  szokása  szerint  mondania 
kellett : 

—  Köszöntelek,  uram!  Lépj  be  a  sátramba  és 
pihenj  meg  nálam. 

Hogy  eleget  tegyen  a  formaságnak,  rátette  kezét 
Márton  lovának  a  kantárára.  A  cselédjei  aztán  gond- 
juk alá  vették  a  két  paripát,  a  főasszony  pedig  kissé 
zavart  arczczal  tűnt  el  sátrában. 

Omodé  nyomon  követte  a  kanonokot.  Az  após 
eléggé  ismerte  a  pusztalakók  erkölcseit  és  tudta, 
hogy  addig,  míg  a  táborban  mulatnak,  nagyúrként 
fogják  tisztelni  Márton  kanonokot.  Ha  azonban  el- 
hagyják a  berényt,  megeshetik,  hogy  Seruzád  lova- 
sai elcsípik  őket  a  határon  és  ha  akkor  kengyelszíjjat 
hasítanak  is  mindkettőjük  hátából,  azzal  legkevésbbé 
sem  vétenek  a  besenyő   illendőség   törvényei  ellen. 

A  két  pap  bevonult  a  sokfül  kéj  ü  sátorba.  Ott 
megpihentek  mindaddig,  míg  egy  szép  lombard  rab- 
leány megemelte  az  ajtófüggönyt  és  mosolyogva 
jelentette,  hogy  elérkezett  a  lakoma  ideje. 

Valóságos  palotába  léptek,  mely  aránytalanul  na- 
gyobb volt,  mint  az  ember  a  sátor  külső  képe  után 
ítélve  hihette  volna.  A  földet  vastag  szőnyeg  borí- 
totta és  a  nemezfalakat  csodálatos  szépségű  kárpi- 
tok fedték.  A  gyöngyös  zománczu  selymen  mesés 
virágindák  fonódtak  össze,  a  melyekbe  perzsa  nők 
szőtték  bele  hallgatag  lelkük  lázas  álmait.  A  sátor 
falán  ott  függtek  a  nagy  Thonuzóba  vezér  fegyve- 
rei, melyeket  ereklyeként  őrzött  az  aranyhad  és  egy 
elefántcsontból  faragott  nagy  kürt,  a  nemzet  szent 
csatakürtje. 

Két  rableány  félig  fel  göngyölte  a  zsinórra  járó 
alsó  falat  és  ekkor  a  hatalmas  fatörzsek  között  le 
lehetett  látni  a  domb  lábánál  elterülő  táborra,  mely- 
nek mozgalmas  tarkaságára  tikkasztó  napfény  ontotta 
fehér  sugarait.  A  nagy  világosságától  pedig  a  kárpit- 
falak bús  virágai  egyszerre  lángolni  kezdtek  a  szi- 
várvány minden  színében,  mintha  hirtelen  támadt 
szenvedély  járná  át  karcsú  testüket. 

Seruzád  megjelent  a  teremben  és  ezúttal  már  más 
köntös  volt  rajta.  Ha  Drinápoly  messzi  esett  is  a 
begei  pusztától,  az  odavaló  selymes  kalmárok  már 
megtalálták  az  idevezető  utat.  Bő,  kék  selyeming 
volt  rajta,  melyet  pikkelyes  ezüstöv  szorított  össze 
a  keble  alatt.  A  fülében  hólyagos   függőt,  a  barna 

karján  pedig  aranyboglárt  viselt.  Seruzád  leült  a 
medvebőrre  és  Mártonnak  maga  mellett  mutatott 
helyet.  Még  vagy  tíz  főember  volt  a  vendégek  kö- 
zött. Omodé  az  úri  társaságtól  távolabb,  az  ajtó 
mellett  kapott  helyet. 

Árpakásába  vagdalt  bölényhúst,  juhhúst,  aztán 
halat  és  búzakalácsot  szolgáltak  föl.  A  párolgó  tála- 
kat a  vendégek  elé  állították  a  szőnyegre  és  minden 
fogás  után  a  leányok  mosdótálakkal  jártak  körül. 

Az  aranyhajú  olasz  leány  hatalmas  ivókürtöt  adott 
a  főasszony  kezébe  s  azt  színig  megtöltötte  gyön- 
gyöző borral.  Az  asszony-ispán  keveset  ivott,  majd 
Mártonnak  adta,  ki  megérintette  ajkával  és  tovább 
adta. 

Mikor  a  kürt  visszakerült  Seruzád  kezébe,  pana- 
szos hangon  megszólalt  az   ajtó  mellett  ülő  Omodé. 

—  Seruzád  főasszony,  vendégszerető  leánya  a 
hadverő  Kean  királynak,  tetszenél  feledékeny  leányo- 
dat megkorholni,  mert  ha  szolga  vagyok  is,  azért 
vendégszámba  megyek  és  tetemes  folt  esnék  hír- 
neveden, ha  vízzel  kellene  oltanom  a  szomjusá- 
gomat. 

Az  asszony-ispán  színig  töltötte  a  kürtöt  és  oda- 
adta az  olasz  leány  kezébe. 

—  Vidd  oda  neki,  Rozvita,  hadd  igyék  a  pap, 
de  ha  valamit  meghagy  a  borból,  azt  öntsd  a  nya- 
kába. 

A  leány  előtt  láthatólag  kedves  volt  asszonyának 
parancsa.  Kecses   kiváncsisággal  nézte,  hogyan  iszik 

az  após,  közbe  pedig  két  gödör  támadt  szépmetszésű 
orczáján.  Mikor  azonban  kivette  megint  Omodé  ke- 
zéből a  kürtöt  és  belenézett,  bús  csodálkozással 
mondta : 

—  Asszonyom,  egy  csöpp  nem  sok,  de  a  pap 
annyit  se  hagyott! 

A  besenyő  urak  ekkor  harsogó  kaczagásra  fakad- 
tak, hogy  szinte  rengett  bele  a  sátor  fala,  sőt  a 
büszke  Scruzád  is  elmosolyodott  egy  kissé. 

Az  ivótülök  még  néhányszor  megtette  körútját. 
A  főasszony  aztán  egy  gyors  oldalpillantást  vetett 
Mártonra,  majd  tettetett  bánattal  monda : 

—  Bort  ittunk,  de  a  vendégünk  ajka  száraz  ma- 
radt; kaczagtunk,  de  a  vendégünk  arcza  komor  ma- 
radt ;  szólítsátok  be  a  vágottfülü  regőst,  az  ő  éneke 
talán  fölvidítja  a  mi  vendégünk  szivét. 

Mikor  a  főasszony  a  vágottfülüt  említette,  Omodé 
tüstént  a  tizenkét  ezüstpénzére  gondolt  és  valóban, 
a  tömzsi  ember,  a  ki  kobozzal  a  hóna  alatt  behaj- 
longott az  ajtón,  az  ő  lelkiismeretlen  adósa  volt. 
Ekése  azonban  úgy  viselkedett,  mintha  nem  ismerné 
meg  a  hitelezőjét,  hanem  maga  alá  szedve  a  két 
bocskorát,  leült  Seruzád  lábához  és  buzgóan  pró- 
bálgatta a  hegedűje  három  húrját.  Közbe  pedig  éles 
és  kutató  pillantást  vetett  Márton  kanonok  arczára. 

—  Valami  hősi  éneket,  Ekése,  —  szólt  párnáján 
hátradőlve  a  nagyasszony.  —  Eleinkről  regélj  ne- 
künk, hogy  kipiruljon  vendégünk  sápadt  arcza. 

A  deák  megszólaltatta  kobozát  és  előadta  Thonu- 

zóba  regéjét.  Nem  is  besenyő,  hanem  magyar  nyel- 
ven. A  besenyő  urak,  ha  harczban  különbeknek  is 
tartották  magukat  a  magyaroknál,  mégis  szívesen 
beszélték  a  rokonnép  nyelvét  és  igen  kedvelték  a 
magyar  regősök  énekét.  A  regőlés  az  ének  és  a  szó- 
beszéd különös  vegyüléke  volt.  Ekése  egyforma, 
panaszosan  vontatott  hangon  mondott  el  egy  vers- 
sort és  csak  a  mondat  végén  csapott  föl  a  hangja, 
reszkető  zengéssel,  mint  a  parthoz  ütődő  hullám. 
Thonuzóba  regéje  ilyképen  szólt: 

]hol  elindula  Géjza  fia    István, 

Úgy  megyén,  úgy  megyén  túl  a  széles  Tiszán ; 

Fekete  feszület  vagyon   a  kezében. 

Ezer  hóhérlegény  a  nyomában  mégyen. 

«Adj  isten,  adj  isten,  haj  te  Thonuzóba. 
Eljöttem  tehozzád,  megpróbálni  szóval, 
Hiszed-é  a  Jézust  ?» 

Megsodorta  bajszát  a  nagy  Thonuzóba  : 

((Hogyha  az  a  Jézus   igaz  isten  volna, 
Szamárkancza  hátán  bizony  nem  ült  volna. 
Lám  a  Gönczöl   isten  lova  különb  fajta. 
Nem   is  vesznek  er5t  a  zsidók  6  rajta. D 

aAdj  isten,  adj   isten,  haj,  te  Thonuzóba, 
Eljöttem  tehozzád  megpróbálni  szóval, 
Hiszesz-é  szent  asszonyt  ?» 

Megsodorta  bajszát  a  nagy  Thonuzóba  : 

((Asszonyok  közt  hadnagy  lehet  asszonyember. 
Asszonynál  derekabb  a  szakállas  ember. 
Lám  az  Okkán  úrnak   mekkora  szakálla  1 
Nincs  is  hétországban  derekabb  ő  nála.» 

«Adj  isten,  adj   isten,  haj,  te  Thonuzőba, 
Eljöttem  tehozzád,  megprób&lni  szóval ; 
Hiszesz-é   szent  lelket  ? 

Megsodorta  bajszát  a  nagy  Thonuzóba  : 

((Nincs  ő  benne  hitem,  hogyha  Galamb-isten 
Blőtte,   fölötte  jár  a  Tuiul-isten.» 

Szólott  Magyar  István  : 

«Ti   hóhérlegényelc  ássatok  sírvermet. 
Temessétek  bele  ezt  a  fene  embert.)) 

Mikor  térdig  ássák,  mondja  Thonuzóba : 

ctHa  úgy  is,  nem  bánom  1 

Csak  a  bársonyörvös  agaram  sajnálom. » 

((Várjatok  hát  kicsit,   ti  hóhérlegények. 
Bársonyörvös  ebét  hozzája  vessétek.)) 

Mikor  övig  ássák,   mondja  Thonuzóba: 

«Ha  úgy  is,  nem  bánom! 

Csak  az  ezüstpatkós  kanczámat  sajnálom  1» 

((Várjatok  hát  kicsit,  ti  hóhérlegények. 
Ezüstpatkós  lovát  hozzája  vessétek.}) 

Mikor  nyakig  ássák,  mondja  Thonuzóba  : 

((Ha  úgy  is,  nem  bánom  ! 

Csak  a  csillagszemű  páromat  sajnálom.n 

Ihol  elindulva  asszonyfelesége 
Két   kicsi   úrfiát  a  karjára  véve. 

(sVárjatok  hát  kicsit,  ti  hóhérlegényck. 
Fátyolkeszkenőmet  fejemre  teszem  én, 
Ünnepi   gúnyámat  magamra  veszem  én. 
Ünnepi  gúnyámat,  vont  arany  szoknyámat, 
Nyestes  ködmönömet,  szép  piros  csizmámat ; 


94 

Aztán  megcsókolom  Alpir  fíacskiraat. 
Aztán  megszoptatom   örkönd  fiacskámat 
S  oda  ereszkedem   az  én   uram  mellé. 
Testemet  testével  egy  sírdomb  takarja. 
Véremet  vérével  egy  patak  elmossa.)) 

A  rege  elhangzott  és  a  sátor  alatt  bús  csönd  tá- 
mad. Thonuzóba,  a  fehérszakállú  dalia  neve  volt  a 
varázsszó,  a  melynek  csengésétől  a  forró  besenyő- 
szivek  hol  viharosan  földobbantak,  hol  bánatosan  el- 
szorultak. 

Seruzád  a  vendégére  pillantott  és  meglepetten 
tapasztalta,  hogy  Márton  arczára  vonta  a  szűre  gal- 
lérját és  mozdulatlanul  ül  a  helyén,  mint  a  kőbálvány. 

—  Ugylátszik,  ez  a  dal  keserű  a  vendégünk  szi- 
vének, —  mondta  némi  gúnynyal  a  főasszony.  — 
Ekése,  tudsz  te  valami  szívesebbet  is  Thonuzóbáról ! 

A  regős  egy  harczias  ütemű  besenyő  dalba  kez- 
dett. Szép,  férfias  hangja  volt  és  miközben  énekelt, 
a  savószínű  szeme  fölvillant,  a  rút  arcza  pedig  szinte 
megszépült.  A  csavargó  művészszé  nemesedett. 

Magyarul  ilyenformán  hangzanék  az  éneke : 

Hogyha  szól  a  Thonuzóba 
Kürtje,  kik;   üljön   lóra; 
Ovöltsön   a  nyílhullásba 
Besenyő  hadak  kiáltása  : 
Hu],  Thonuzóba! 

Nyest  subája,  vas  Qmögje, 
Karvalyszárnyas   a  süvegje, 
Aranyfoku  a  baltája. 
Tiszta  ezüst  a  szakálla 
Huj,  Thonuzóba  ! 

Sátra  körül  őrtüzcktOl 
Csillagos  az  égbolt  alja. 
Ahány  kopjás  ciportyázgat 
Künn  a   pusztán,  őt  uralja. 
Huj,  Thonuzóba  I 

Haragjától  szikrát  hány  a 
Földúlt  házak  gerendája. 
Áldomásán  a  kupája 
Leölt  vitéz  koponyája  .  .  . 
Huj,  Thonuzóba  ! 

Scruzád  bort  töltött  Ekésének. 

—  Hörpints  egyet,  igrioz,  aztán  fújjad  azt,  hogy: 
Visszajön  még  Alpár  vezér  ! 

Ez  volt  a  besenyő  fiatalság  kedves  dala.  Talán 
maguk  se  hitték,  hogy  az  ifjú  vezér  legendás  alakja 
valaha  még  testet  öltsön,  de  azért  mégis  énekelték, 
vallásos  rajongással  ismételgették :  Visszajön  még 
Alpár  vezér!  Akkor  aztán  vége  lesz  minden  bajuk- 
nak, bánatuknak.  A  besenyő  megint  az  lesz,  a  ki 
régen  volt:  szabad  és  harciban  legyőzhetetlen. 

—  Fújjad,  Ekése ! 

Ekése  azonban  maga  mellé  tette  a  kobozát  és 
vakmerően  mondta: 

—  Azt  nem  fúvóm  többet. 

A  jelenlevők  meglepetten  néztek  össze,  Seruzád 
szeme  fölött  pedig  egy  redő  jelent  meg. 

—  Szólítsátok  be  az  ostoros  gazdát. 

Ekése  ekkor  fölemelkedett  a  helyéről  és  így 
szólt : 

—  Nem  félek  tőled,  Seruzád,   ha   szolga  vagyok 


96 

is,  szolgáló  vagy  te  magad  is,  mert  vissza  jött  már 
Alpár  vezér! 

Így  szólt,  aztán  ízibe  térdre  vetette  magát  Már- 
ton kanonok  előtt  és  annak  lába  elé  tette  a  hegedűjét. 

A  sátorban  ülők  kővé  meredten  nézték  a  kano- 
nokot .  .  . 

A  szerdár  volt  az  első,  a  ki  megmozdult.  Rette- 
netes fölindulás  vett  erőt  az  öregen.  A  foga  vaczo- 
gott  és  a  nagy  szakálla  reszketett.  .  .  .  Kirántotta 
hüvelyéből  a  kardját,  térdre  borult,  odatette  a  mezí- 
telen pengét  Márton  elé  és  a  hangos  zokogástól 
fuldokolva  mondta : 

—  Haj  uram,  Alpár  vezérem,  vágasd  le  mind- 
nyájunk hitvány  fejét,  hogy  meg  nem  ösmertünk 
tüstént  .  .  . 

Most  már  valamennyien,  a  kik  egykoron  fegyver- 
társai és  jobbágyai  voltak  Thonuzóbának,  a  vendég 
arczán  megismerték  a  nagy  vezér  kedves  vonásait. 
Ennyire  csak  a  fiatal  vadkan  hasonlíthat  apjára. 

Fölzendültek  mind,  szinte  eszüket  vesztve  a  meg- 
lepetéstől, az  örömtől.  Forró  besenyő  vérük  tom- 
bolt az  ereikben.  Megrohanták,  körülvették,  lebo- 
rultak előtte,  a  ruháját  csókolgatták,  a  kezét  simo- 
gatták. Közbe  zokogtak  és  kiáltoztak : 

—  Alpár  urunk!  Ifjú  vezérünk!  Hát  mégis  meg- 
jöttél! Óh,  hogy  vártunk!  Hogy  vártunk! 

Többen  kirohantak  a  sátorból  és  mezítelen  kard- 
jukkal hadonázva,  őrjöngök  módjára  futottak  a  tá- 
bor felé. 

A  szcrdár  pedig  levette  a  sátor  falán  függő  szent 
kürtöt,  a  mely  Thonuzóba  temetésén  szólt  utoljára 
és  bivaly-tüdejének  minden  erejével  megfújta. 

Haragos  bugással  fölverve  az  erdő  visszhangját, 
megszólalt  Thonuzóba  riadója.  A  háromszor  meg- 
ismételt rigórikoltás. 

A  déli  hőségben  pihenő  sátorváros  ébredezni  kez- 
dett. A  síkságról  távoli  moraj  1  ás  hallatszott,  a  mely 
félelmetes  gyorsasággal  növekedett  és  közeledett. 
Emberek  száguldoztak  a  domb  felé,  egymásnak  ri- 
koltozva és  kardjukkal  hadonázva.  Majd  egész  sü- 
völtő rajok  közeledtek,  mint  a  viharkergette  sirályok. 
Végül  az  emberek  dörgő  tengere  ostromolta  a  domb 
partját ...  És  az  ezrek  kiáltása  egy  hanggá  tömö- 
rült: Alpár! 

Íme,  egy  ige  testet  öltött  és  az  emberek  szemé- 
ben a  rajongás  tüze  égett.  Ott  térdepeltek,  széles 
csoportokban  a  domb  lejtőjén,  Márton  felé  nyújto- 
gatva a  kezöket.  És  még  egyre  érkeztek  a  táborból. 
Az  asszonyok  a  gyermekeiket  hozták,  majd  öregeket 
és  félig  mezítelen,  elaszott  férfiakat  hurczoltak  elő, 
a  kik  a  sátruk  mélyén  évek  óta  senyvedtek  nyíl- 
ütötte gonosz  sebükben.  A  puszta  felől,  lobogó  sö- 
rényű paripákon,  félelmes  külsejű  lovascsapatok  vág- 
tattak elő. 

0  pedig,  a  kit  ünnepi  zúgással  zajlott  körül  a 
szeretet  orkánja,  némán  és  szomorúan  állott  a  domb 
tetején  és  töredelmesen  imádkozott: 

—  Jézus  uram,  távoztasd  el  tőlem  ezt  a  poharat ! 

Hcrczcg  !•'.  :  Pogányok.  y 

Omodé,  a  kinek  becsülete  egyszerre  úgy  szétter- 
pedt  a  táborban,  mint  szalonnabőr  a  parázson, 
egész  délután  a  sátorvárosban  kalandozott.  Olyan 
jól  érezte  magát  a  fegyverzörgés  és  a  lónyerítés 
közepett,  hogy  örömében  kurjongatni  szeretett  volna, 
mint  a  boros  ember. 

Ihol  ni,  elcsípte  Ekését. 

—  A  tizenkét  pénzemet  I  —  kiáltotta. 

A  regős  egy  arany  bizantinust  vett  ki  a  kebléből 
és  azt  megcsillogtatta  a  napfényben. 

—  Add  vissza,  a  mi  kijár  belőle,  —  mondta  ke- 
vély nyugalommal. 

A  ritka  látványosság  elkápráztatta  Omodé  szemét 
és  némileg  meg  is  hatotta.  Önkéntelenül  is  bizonyos 
tiszteletet  kellett  éreznie  az  aranypénz  tulajdonosa 
iránt.  A  deák  külseje  különben  is  előnyösen  meg- 
változott. A  kopott  zekéje  helyett  szép  csikóbőr- 
ködmönt  viselt.  A  csikó  fényes  szőrét  kívül  hordta 
a  ködmönén,  a  gallérján  pedig  rajta  volt  a  selymes 
sörény,  mely  kaczkiásan  verdeste  a  hátát.  Ez  volt 
akkoriban  a  nyalka  besenyő  legények  legkedvesebb 
viselete. 

Mivel  Ekése  nem  akarta  a  csikótartozását  csődör- 
rel  fizetni,  tehát  együtt  elmentek  egy  gazdag  ember 
hírében  álló  besenyőhöz,  hogy  fölváltassák  vele  a 
bizantinust. 

A  besenyő  azonban  csak  birkabőrökre  tudta  volna 

fölváltani  az  aranyat  s  így  a  két  jóbarát  egyelőre 
elhalasztotta  a  pénzkérdés  elintézését  és  elfogadta  a 
gazda  meghívását,  a  ki  túzokhússal  és  sebesi  borral 
vendégelte  meg  őket.  Rajtuk  kívül  még  többen  vol- 
tak a  sátor  alatt,  köztük  egy  fekete-gunyás  sovány 
ember  is,  a  ki  szomorú  arczczal  és  némán  ült  a  tűz- 
hely mellett  és  látható  undorral  utasította  vissza  a 
húst,  a  mivel  megkínálták. 

A  besenyő  felesége  keresztény  bolgárasszony  volt 
és  a  gazda  maga  is  hajlott  az  új  valláshoz. 

A  hivők  és  a  denevérhitüek  jelenléte,  a  kik  bizo- 
nyos tisztelettel  adóztak  Omodé  köntösének,  föléb- 
resztette az  öreg  lelkében  a  hiúság  alvó  ördögét. 
Elhatározta,  hogy  egyszer  ő  is  prédikálni  fog,  a 
hogy  a  tudós  papok,  a  kik  tekintélyre  tettek  szert  a 
megyében. 

Miután  sötét  töprengésbe  merülten  elköltötte  a 
lakomát,  nagyot  húzott  a  fapalaczkból  és  megköszö- 
rülvén torkát,  az  asszonyok  nagy  lelki  épülésére 
szónokolni  kezdett. 

Egy  ismeretlen  egyházatya  ama  mondásából  in- 
dult ki,  hogy:  «Ne  legyetek  hasonlatosak  az  ebek- 
hez, a  melyek  megtépik  gyönge  társukat,  hanem 
legyetek  hasonlatosak  a  disznókhoz,  a  melyek  össze- 
röffennek a  közös  ellenség  közeledtére.*  A  szónok- 
lata folyamán  különös  nevű  szentek  viselt  dolgaival 
példálózgatott,  közbe  pedig  olyan  latin  idézeteket 
mondott,  a  melyektől  az  ékesnyelvü  Jeromos  bizo- 
nyára megfordult  volna  betlehemi  sírjában. 

A  fekcteriihás  ember,  a  ki  az  imént  nem  akart 
húst  enni,  növekedő  izgatottsággal  hallgatta  Omodét. 
Egyszerre  aztán  elöntötte  az  epe  és  dühösen  a  sza- 
vába vágott. 

Omodé  azt  találta  mondani,  hogy  isten  az  embert 
a  maga  képmására  teremtette  .  .  . 

—  Hazudsz  gaz  kópé !  Hazudsz  1  —  rikoltotta  az 
idegen  szikrázó  szemmel. 

Omode  meglepetten  mérte  végig  a  haragos  em- 
bert. 

—  Hát  nem  Isten  teremtette  az  embert? 

—  Hazudsz,  hazudsz  I  Gyalázat,  a  mit  beszélsz, 
istenkáromlás I  Yondd  vissza!  Vondd  vissza! 

A  gazda,  a  kit  láthatólag  érdekelt  a  tudós  vita, 
most  közbe  szólt. 

—  Ha  nem  Isten,  hát  ki   teremtette  az   embert? 

—  Igen,  ki  teremtette?  —  kérdezte  Omodé. 

—  A  sátán,  te  kópé,  a  sátán,  te  csuhában  járó 
róka!  ó  nemzé  Évával  Káint  és  Kaloménát,  az  át- 
kozott Kain  pedig  megölé  az  ember  fiát  és  benépe- 
síté  a  világot  a  sátán  unokáival.  Te  is  azok  közül 
való  vagy,  gaz  kópé !  Vedd  szemügyre  tenmagadat, 
sátánfajzat !  Potrohos  iszákja  vagy  a  falánkságnak ; 
borvirágos  edénye  a  részegeskedésnek ;  duzzadó 
tömlője  a  hazugságnak;  örökké  buggyanó  forrása 
minden  alattomosságnak,  bűnnek  és  förtelemnek  . . . 
Téged  teremtett  volna  Isten  a  maga  képére?  O,  a 
ki  a  legszebb,  a  legtökéletesebb,  ő  ilyen  szörny- 
szülöttel mocskolta  volna  be  a  világot?  Vondd  vissza. 


gaz  kópé,    vezekelj    és   sirasd    meg   rút   eretneksé- 
gedet ! 

Omodé  meghökkent  a  kegyetlen  szavak  hallatára. 
Emlékezett  ugyan  Fülöp  atyának  egy  olyanféle  ki- 
jelentésére, hogy  minden  ember  bűnben  fogamzott, 
de  azt  nem  tudta  eddig,  hogy  az  emberiség  egye- 
nesen a  poklok  uráig  vezetheti  vissza  a  családfáját. 
Mivel  a  dolog  azonban  nem  látszott  egészen  lehe- 
tetlennek, óvatos  visszavonulásra  gondolt. 

—  Ha  bűnben  születtem  is,  azért  megtisztultam  a 
keresztség  szentségével,  —  mormogta. 

A  fekete  ember  szeme  diadalmasan  csillogott. 

—  Figyeljetek  ide,  atyámfiai,  —  kiáltotta,  —  ho- 
gyan fogom  meg  a  rókát  a  saját  vermében ! 

—  Mondd  meg,  kópé,  hol  kereszteltek  meg? 
És  mondd  meg  azt  is,  hogy  mivel  kereszteltek 
meg? 

Omodé  kezdett  dühbe  jönni. 

—  Ha  tudni  akarod,  hát  a  marosi  templomban 
kereszteltek  meg  két  esztendővel  ezelőtt  —  kiál- 
totta —  és  jóféle  szentelt  vízzel  kereszteltek! 

—  Dicsértessék  az  Ur  neve!  —  kiáltotta  a  má- 
sik —  most  már  megfogtalak,  róka,  és  többet  nem 
is  szabadulsz.  Tudod,  mi  a  székesegyház  ?  A  gonosz 
lelkek  gyülekező  tanyája !  És  tudod,  hol  lakik  az  át- 
kozott sátán  ?  Azelőtt  a  jeruzsálemi  templomban  la- 
kott, újabban  azonban  a  bizanczi  székesegyházba 
költözött.  És  tudod,  hogy  ki  teremtette  a  vizet,  a 
mivel  megkereszteltek?  Megint  csak  a  sátán!  És  te 


azt  hiszed,  hogyha  szcnynyel    öntik    le    a    mocskot, 
akkor  megtisztul  ? 

Omodé  szinte  elkékült  a  méregtől. 

—  Ha  nem  szentelt  vízzel,  hát  mivel  keresztel- 
kedjék az  ember?  —  ordította. 

—  Megmondom  neked,  tudatlan  pap,  okulj  be- 
lőle. Csak  egy  érvényes  keresztség  van,  az,  a  me- 
lyet János  evangéliumának  föltevésével  eszközölnek, 
Isten  szabad  ege  alatt,  a  hol  nem  röhögnek  a  tem- 
plomi ördögök  .  .  . 

—  Hiszen  te  mindent  másképp  tudsz,  mint  én ! 
Talán  azt  is  tagadod,  hogy  Jézus  Krisztus  az  IJr 
jobbján  ül  ? 

■ — Igenis,  tagadom!  —  rikácsolta  a  fekete  ember.  — 
Jézus  szent  teste  a  levegőben  lebeg  és  ott  is  marad 
ítélet  napjáig. 

—  Megfogtalak,  te  széllel  bélelt!  —  kiáltotta 
Omodé  diadalmasan.  —  Mert  ime  a  marosvári  tem- 
plomban le  van  festve  a  Jézus,  a  mint  az  Úristen 
jobbján  ül.  A  magam  szemével  láttam  és  talán  Ekése 
is  látta  .  .  . 

—  Igaz,  —  hagyta  rá  Ekése,  —  magam  is  láttam. 
A    fekete    ember    égnek  emelte    szemét  és  így 

szólt : 

—  Uram,  bocsáss  meg  nekik,  mert  nem  tudják, 
hogy  mit  tesznek! 

—  Ki  vagy  te,  hogy  mindent  jobban  akarsz  tudni, 
mint  más  ember?  —  kérdezte  Omodé. 

A  fekete  ember  sugárzó  arczczal  mondta : 

—  Adj  hálát  Istennek,  hogy  beszéltem  tehozzád. 
Mert  én,  a  ki  tökéletes  vagyok,  csak  akkor  be- 
szélek a  hitetlenekhez,  ha  meg  akarom  őket  térí- 
teni .  .  .  Tudd  meg,  hogy  én  vagyok  a  föld  sava,  a 
világ  világossága,  a  mezők  lilioma.  Én  vagyok  a  mo- 
csok és  bűri  nélkül  való  szent,  a  mennyei  életű 
bogumil ! 

A  bogumil  szónál  a  fekete  ember  —  mintegy 
meghódolva  önmaga  előtt  —  mélyen  meghajolt. 

Omodé  most  már  tudta,  hogy  kifajta  az  idegen. 
A  bogumilok  felekezete  —  manikeusoknak  is  nevez- 
ték őket  —  akkoriban  nagyon  el  volt  terjedve  a 
szomszéd  Bolgárországban.  A  keresztény  egyház 
haragosabban  üldözte  a  manikeusok  hydra-fejü  eret- 
nekségét, mint  a  pogányok  hitetlenségét. 

A  vezeklő  ekkor  fölkelt  és  így  szól  az  eretnekhez  : 

—  Te  alávaló  bogumil !  Meglehet,  hogy  téged  a 
sátán  teremtett,  engem  azonban  az  Úr  teremtett  a 
maga  képére.  Követelem  tőled,  hogy  ezt  higyjed, 
vallj  ad ! 

—  Bizonyítsd  be !  Bizonyítsd  be !  —  kiáltotta  a 
manikeus. 

Omodé,  mivel  nem  esett  a  keze  ügyébe  más  bizo- 
nyíték, a  bolgár  bunkója  vékonyabbik  végivel  rá- 
legyintett az  eretnek  koponyájára. 

—  Hiszed-e  már? 

A  manikeus  meg  se  szisszent  az  ütésre. 

—  Engem  agyonüthetsz,  de  az  igazság  örök- 
életű ! 

Omodé  ekkor  megint  megütötte  a  bolgár  embert. 

—  Még  se  hiszed? 

—  Legyen  áldott  a  kéz,  a  mely  szent  mártirságra 
juttat!  —   kiáltotta  a  manikeus   boldog   mosolylyal. 

Nem  tudni,  hogyan  végződött  volna  a  kánoni  vita, 
ha  a  házigazda  közbe  nem  veti  magát. 

—  Ha  az  istenek,  —  mondta,  —  nem  tudnak 
megférni  egymás  mellett  az  égben,  akkor  ám  tüle- 
kedjenek az  elsőbbségért  és  a  ki  az  igazi,  az  vesse 
ki  a  többit  a  világból.  De  embernek  súlyos  az  isten 
kopjája.  Azért  azt  mondom,  ti  emberek :  szeretem  a 
vendéget,  de  a  ki  az  én  sátramban  még  egyszer  ör- 
dögről és  keresztségről  mer  beszélni,  azt  kiteszem 
az  ajtó  elé. 

Omodé  megelégedett  erkölcsi  győzelmével  és 
Ekése  társaságában  elhagyta  a  sátort. 

Nem  akarták  azonban  még  abba  hagyni  a  mula- 
tozást. Bejárták  az  egész  tábort.  Ekése  vidám  danajt 
czinczogtatott  a  kobozán,  Omodé  pedig  vállára  vetett 
vasbotjával,  ütemes  léptekkel  követte.  Hosszú  libasor- 
ban egész  csapat  fiatal  suhancz  csatlakozott  hozzájuk. 

Egy  nagyobb  sátor  előtt  megállapodtak  és  regélni 
kezdtek : 

Ágyban   fekszik  >  mi   gazdánk. 
Csatos    erszén   a  derekán, 
Abban  vagyon  kétszáz  dénár. 
Fele  szegény  regősöké. 
Fele  a  gazdáé. 
Hajdinaszár  könt&sfink. 
Cserfakéreg  bocskorunk  .  .  . 


Jl  kanonok  levágta  Seruzád  haját. 


Htrczeg:   Pogányok. 

A  gazda  kidugta  báránybőrsüveges  fejét  az  ajtón 
és  azt  mondta: 

—  Beljebb,  a  ki  szomjas ! 


IV. 


Mikor  besötétedett,  Márton  kanonok  egyedül 
térdepelt  a  sátorpalotában  és  a  hólyagos  mécses 
fénye  mellett  halkan  mormolta  az  esti  zsolozs- 
máját. 

Még  nem  végezte  be,  mikor  megsuhant  az  ajtó- 
szőnyeg és  a  pusztai  asszony  magas  alakja  megjelent 
a  nyílásban. 

Egy  szempillantásig  mozdulatlanul  állott  ott,  majd 
puhán  és  gyorsan,  mint  a  kígyó,  összesüppedt  ön- 
magába és  letelepedett  a  szőnyegre.  Akkor  szólalt 
csak  meg,  mikor  a  kanonok  már  befejezte  az  ájta- 
tosságát. 

—  A  férfiak  meghódoltak  előtted,  —  szólt  Seru- 
zád  —  és  most  meghódol  az  asszony  is.  Mezítláb 
iött,  fölbontott  hajjal,  szolgálóhoz  illően  várja,  mit 
parancsol  a  vezér. 

Valami  parányi  gúny  villant  meg  az  ajka  szélén, 
mikor  ezt  mondta,  a  két  szemöldöke  között  pedig 
akkor  is  ott  volt  a  gőgös  redő. 

—  Igaz  ajakkal  és  alázatos  szívvel  mondod  ezt 
nekem?  —  kérdezte  Márton. 

Az  asszony  nem  válaszolt,  csak  mosolygott.  Nem 
bírta  azonban  el  a  kanonok  tiszta,  kemény  tekinte- 

tét  és  azért  önmagán  is  csodálkozva,  lesütötte  a  sze- 
mét. Márton  ekkor  levett  a  sátorfalon  függő  fegy- 
verek közül  egy  hosszú  kést. 

—  Térdepelj  le!  —  mondta  az  asszonynak. 

Az  fölemelt  fővel  és  tágranyitott  szemmel  állott 
előtte.  De  most  sem  bírta  el  sokáig  Márton  tekin- 
tetét. Lehajtotta  a  fejét,  majd  szónélkül  féltérdére 
ereszkedett.  A  kanonok  pedig  Seruzád  fejére  tette 
a  kezét  és  az  asszony  halántéka  fölött  levágott  egy 
vastag  fürtöt  a  sűrű  hajából. 

Miközben  vágta,  így  szólt : 

—  A  ki  szolgálni  kivan,  az  vesse  ki  szívéből  a 
kevélységet ! 

A  hajfürt  pedig  rácsavarodott  a  karjára,  mint  egy 
fekete  ércz-kígyó. 

—  Uram!  Mit  tettél  Kean  király  leányával?  — 
kérdezte  halkan,  rémült  hangon  a  pusztai  asszony, 
a  ki  még  mindig  ott  térdepelt  a  szőnyegen. 

A  mosoly  most  már  eltűnt  az  ajkáról,  de  a  hom- 
lokáról is  eltűnt  a  gőgös  redő. 

Márton  a  tarisznyájába  tette  a  levágott  fürtöt, 
aztán  a  vállára  vetette  a  szűrét. 

Mikor  később  a  sátor  ajtajához  lépett,  Seruzád 
ott  ült  a  földön,  elgondolkozva,  bámulva  a  szőnyeg 
virágait.  Most  történt  meg  vele  első  ízben,  hogy 
megalázkodott  egy  férfi  előtt.  És  csodálkozva  tapasz- 
talta, hogy  ez  a  megalázkodás  nem  fáj  neki. 

Anélkül,  hogy  föltekintett  volna,  így  szólt  Már- 
tonhoz. 

—  Ha  nem  vagy  még  álmos,  égett  bort  tölt  ne- 
ked Seruzád.  És  tánczolni  is  tud  Seruzád,  karddal 
a  kezében,  ha  pereg  a  dob,  vagy  lengő  fátyollal,  ha 
szól  a  hegedű.  Vagy  megvesse  az  ágyadat? 

—  Künn  akarok  aludni  a  lovak  mellett,  —  vála- 
szolt a  kanonok, 

A  szerdár  tüzet  rakott  neki  az  erdő  szélén,  az 
urak  pedig  füvet  kaszáltak,  hogy  puha  legyen  a  fekvő- 
helye. Márton  leheveredett  és  rögtön  lehunyta  a 
szemét,  de  azért  nem  aludt,  hanem  hallgatta  az  abra- 
koló  lovak  csendes  horkanását,  a  tűz  pattogását  és 
a  tücskök  cziripelését.  A  besenyő  urak  oly  némán 
ültek  a  tűz  körül,  mint  a  bálványképek. 

A  sátrak  felől  mindig  újabb  és  újabb  árnyékok 
suhantak  elő.  Fenn,  a  domb  lejtőjén,  hosszú  félkör- 
ben ültek,  némán  és  mozdulatlanul,  szürkén,  mint 
az  éjjeli  madarak  családja.  Az  első  csapat  mögé 
a  második,  a  mögé  a  harmadik,  a  tizedik  tele- 
pedett. 

Mire  fölkelt  a  fogyó  hold,  Seruzád  asszony  is 
fullasztónak  találta  a  sátor  levegőjét  és  kikívánkozott 
a  pattogó  tűz  mellé.  Czifra  asszonyi  subával  a  vál- 
lán, nyitott  hajjal  letelepedett  a  férfiak  közé  és  ve- 
lük együtt  nézte  a  tüzet. 

Márton  egyszerre  kinyitotta  a  szemét  és  így 
szólt : 

—  Holnap  el  kell  mennem. 

Mélységes  csend  követte  a  szavait.  Nagysokára 
megszólalt  a  szerdár. 

—  Ki  parancsol  neked,  vezér? 

—  Az  Isten,  a  ki  a  szívemben  lakik. 

—  Akkor  menj.  Mikor  jössz  vissza  ? 

—  Visszajövök,  mielőtt  lehull  az  első  hó. 

Azzal  lefeküdt,  de  most  sem  tudott  még  elaludni. 
Mikor  a  hold  már  magasan  járt,  a  könyökére  tá- 
maszkodott és  jó  ideig  nézte  a  tüzet.  Majd  meg- 
szólalt : 

—  Visszajövök,  mielőtt  lehull  az  első  hó.  És  olyan 
országot  hódítok  meg  a  nemzetemnek,  a  hol  örök 
boldogság  lakik.  A  melyik  surbánnak  azonban  vé- 
res lesz  a  kopjavasa,  azt  elűzöm  magamtól.  Meg- 
mondtam. 

Azzal  megint  lefeküdt. 

Csakhamar  édes  kábultság  vett  rajta  erőt.  Nem 
aludt;  tudta,  hol  van,  érezte  a  friss  széna  szagát, 
hallotta  a  lovak  békóinak  csörrenését,  de  azért  még- 
sem volt  ébren  és  nem  is  tudta  volna  kinyitni  a 
szemét. 

Valami  csodálatos,  sohasem  tapasztalt  mámor  vett 
erőt  rajta.  És  félálmában  is  tudja,  hogy  azok,  a  kik 
körülötte  ülnek,  most  ugyanazt  érzik,  a  mit  ő.  El- 
mosolyodik és  ez  a  boldog  mosoly  meghatóan  széppé 
teszi  szomorú  arczát.  És  a  kik  körülötte  ülnek, 
azoknak  az  ajkán  kifakad  ugyanaz  a  boldog  és  fáj- 
dalmas mosoly. 

A  mint  mindinkább  eltompul  az  öntudata,  az  ezüst 
füstfelhő  mögött,  a  mely  hálaáldozatként  gomolyog 
a  puszta  fölött,  mind  erősebb  hangot  ad  az  éjszaka . . . 

Harmonikus  zümmögés,  a  mely  fölségesen  szép, 
himnikus  dallá  tömörül  .  .  .  Hol  halkan  olvadozik, 
hol  viharosan  harsog  az  ének,  a  melyet  hallgatni 
üdvösség  .  .  .  Pedig  senki  sem  énekelt.  A  puszta  fia, 
elszunnyadva  édesanyja  kebelén,  a  tulajdon  ifjú 
vérének  mámoros  lüktetését  hallotta. 


V. 


Hajnalban  Márton  útra  kcJt  a  kcvei  erdő  felé. 
Az  Omodé  nyeregiszákja  a  megszakadásig  meg  volt 
tömve  elemózsiával,  a  kapája  mellett  pedig  hasas 
kulacs  kutyogott.  Az  após,  a  mióta  megtudta,  hogy 
a  sápadtképü  papocska  egy  harczban  híres  nemzet 
vezére,  szolgai  alázatosságot  és  katonás  engedel- 
mességet tanúsított  iránta. 

Márton  nem  fogadta  el  a  fegyveres  kiséretet,  a 
melyet  a  besenyők  fölajánlottak  neki ;  de  azt  már 
nem  akadályozhatta  meg,  hogy  az  aranyhad  előre 
száguldozó  kerülői  meg  ne  tisztítsák  az  útját  a  futó- 
betyároktól. 

A  begei  táborban  egyébként  már  az  éjszaka  el- 
terjedt a  hír,  hogy  az  ifju  vezér  fürkésző  útra  indul. 
Azért  is  utazik  kiséret  nélkül,  dísztelen  köntösben . . . 
Talán  átkel  a  Dunán  és  kikémleli  a  görög  városokat, 
hol  annyi  a  kincs,  a  hol  az  asszonyok  oly  szépek  és 
a  férfiak  olyan  gyávák.  Arra  felé  lesz  az  új  haza,  a 
melyről  azt  mondta  a  vezér,  hogy  örök  boldogság 


lakik  benne ...  A  tavaszszal  majd  megfújják  a  szent 
kürtöt  —  aztán  hujrá!  a  boldogság  országára,  — 
de  addig  is  békesség  legyen  a  pusztán. 

Alkonyatkor  az  utasok  minden  baj  nélkül  átkeltek 
a  Temesen,  éjjelre  pedig  tüzet  raktak  egy  nagy  víz 
partján,  a  melyet  Omodé  hideglelős  tónak  nevezett. 

Reggel  rátértek  a  nagy  gátra,  a  melyet  régi  hódító 
nemzetek  hánytak  föl  a  nádasban  és  a  mely  a  Maros- 
tól a  Dunáig  vezet.  Szerdán  elérték  a  kevei  nagy 
homokpuszta  határát  és  késő  délutánig  a  sárga  bucz- 
kákat  járták.  Omodé  erre  már  jobban  ismerte  a 
járást,  mint  a  monostor  folyosóin. 

A  nap  már  hunyófélben  volt,  mikor  egy  homok- 
hegy tetejéről  lenézve,  csillogó  ezüstfonalat  láttak. 
A  Duna  vize  volt.  Balkézfelől  esett  Kéve  vára, 
jobbról  tőlük  a  parti  nagy  erdő,  a  mely  innen  a 
Pancsova  vizéig  terjed. 

Már  bealkonyodott,  mire  leereszkedtek  a  folyó 
partjára.  Ott  terül  el  előttük,  tenger  szélességében 
az  ősi  Iszter,  lassú  méltósággal  hömpölygetve  hab- 
jait keletnek,  anyja  a  Fekete-tenger  ölébe. 

A  fogyófélben  levő  hold  éppen  akkor  kelt  föl  a 
túlsó  parton  fehérlő  homokhegyek  fölött  és  szomo- 
rúan nézte  magát  az  öreg  Duna  vizében. 

—  A  gém-tábor !  —  mondta  Omodé,  mikor  el- 
érték az  erdő  szélét. 

ősi  idők  óta  a  gémcsaládok  ezrei  fészkeltek  a 
parti  fákon.  Az  erdő  itt  csodálatosan  kopár  volt;  a 
gyérlombu  fákon  tuczat-számra  feketéitek  a  fészkek. 


mint  megannyi  óriás  tüskés  gyümölcs ;  a  fák  alatt 
dombokban  korhadtak  elhullatott  hal- és  békatetemek. 

A  dunai  mocsarak  felől  meg  hosszú  rajokban 
vonultak  haza  az  éjjeli  gémek,  nesztelen  szárnyakon 
suhanva  el  í.  hold  korongja  előtt. 

Egy  órai  lovaglás  után  a  gémtábor  végére  értek 
az  utasok  és  akkor  nyeregből  szállottak. 

—  Hová  vezesselek  most,  Márton  uram?  —  kér- 
dezte az  öreg. 

—  Vezess  el  a  faragott  képhez,  a  melyet  a  buj- 
dosók állítottak  az  erdőben. 

Omodé  kantáron  fogta  Belzebubot  és  elszántan 
nekivágott  a  keskeny  mesgyének,  a  mely  a  járatlan- 
nak látszó  rengetegbe  vezetett.  A  kanonok  nyomon 
követte. 

Az  erdő  az  év  legtöbb  szakában  víz  alatt  állott 
és  nyirkos  talaján  mesés  bujaságu  növényzet  sarja- 
dozott.  Hol  öles  nád  között  jártak,  hol  meg  óriás- 
levelü  páfránybokrok  közt.  A  gumós,  förtelmesen 
összerepedezett  fatörzsek  néhol  aggasztóan  össze- 
torlódtak, másutt  a  kúszó  virágok  lombos  sátrat 
feszítettek  egy-egy  fekete  kis  tó  fölé,  karvastagságú 
indákat  bocsátva  le  a  magasságból.  Sok  kisebb  tó  volt 
az  erdőben.  Sötét  tükrükben  lángoló  kelyhü  liliom- 
bokrok nézegették  magukat,  a  vízen  pedig  tátottszáju, 
gyermekfej  nagyságú,  hólyagos  virágok  úsztak. 

Az  erdőben  tanyáztak  az  üzbégek.  Utolsó  mara- 
dékai egy  ősrégi  népnek,  a  melynek  szerencse- 
csillaga egykor  vakítóan  tündökölt.  Évszázados  küz- 

delmek  után,  miután  harczi  viharok  foszlányokká 
tépték  a  nemzetüket  és  sok  kevély  hódító  rátette  a 
lábát  a  nyakukra,  erejükben  megtörve,  számukban 
megfogyva,  ide  vették  magukat  a  járatlan  erdő  mé- 
hébe. Itt  még  a  régi,  büszke  avar  nevüket  is  el- 
felejtették, csak  üzbégeknek,  bujdosóknak  nevezték 
magukat  és  az  üldözött  vad-csorda  talányos  és  szo- 
morú életét  folytatták. 

Örökösen  az  erdő  nyirkos  homályában  élve,  ijedt 
arczú,  sápadt,  vézna  emberekké  töpörödtek  a  daliák 
unokái.  Nyers  állatbőrökbe  öltöztek  és  kérges  buzo- 
gányukkal, vadászgerelyükkel  a  vállukon,  nesz  nélkül 
tovaosonó  árnyakként  járták  a  rengeteget. 

A  keveiek  babonás  félelemmel  kerülgették  az 
üzbég-erdőt,  mert  az  beszélték,  hogy  a  sűrűségben 
farkasvermek  és  röpülő  hurkok  fenyegetik  az  embert. 
Néha  meglepték  őket  éjjeli  halászat  közben.  Egy 
rikoltásra  vagy  az  evező  erősebb  locscsanására  hir- 
telen eloltották  a  fáklyáikat,  elmer/tették  a  hálóikat 
és  nyakig  a  víz  alá  bukva,  eltűntek  a  nádasban. 

Omodé,  a  ki  a  sötétségben  is  látott,  mint  a  macska, 
most  megállította  a  kanonokot. 

—  Itt  vagyunk  a  tisztáson,  —  susogta. 

A  fehér  holdfényben  hatalmas  rétség  terült  el, 
szórványos  facsoportokkal.  Köröskörül  ezüstködbe 
veszett  a  távoli  erdő.  Ilyen  bársonyos  gyöpön  tán- 
czolhatnak  szívesen  a  vadleányok  és  az  éjasszonyok, 
kikről  a  regősök  danolgatnak. 

Miután  áthaladtak  a  tisztáson,  sűrű  bozóthoz  értek. 

Herczeg  F.  :  Pogányok.  g 

—  Az  útvesztő!  —  mondta  a  hajdani  martalócz. 

A  paripákat  egy  fához  kötötték,  aztán  egy  alig  észre- 
vehető szűk  résen  át  a  bokrok  közé  bújtak.  Mestersé- 
gesen vágott,  szeszélyesen  kígyózó  végtelen  hosszú- 
nak tetsző  lugason  kellett  áthaladniok.  A  bujdosók  a 
saját  törpe  termetükhöz  szabták  a  lugast,  a  jól  meg- 
termett két  papnak  tehát  meghajolva  kellett  járnia. 
A  talaj  erre  halmos  volt,  az  erdő  szárazabb. 

—  Lépdelj  halkan,  uram,  szólj  csöndesen  — 
mondta  Omodé.  —  Senki  se  tudja,  hogy  merre 
vannak  az  erdei  emberek  alvóhelyei,  de  nekik  éber 
az  álmuk  és  éles  a  fülük. 

Kicsi  kerek  tisztásra  értek  és  akkor  kiegyenesed- 
hettek megint.  Omodé  megragadta  a  kanonok  karját. 

—  Látod  ?  Ott ! 

—  A  faragott  kép !  —  suttogta  Márton. 

Ott  állott  az  erdei  emberek  fehér  bálványa  magas 
talpon,  a  hold  fényében  fürödve  .  .  . 

Anadyomene,  legbájosabb  hcllászi  istennő,  hogy 
kerültél  te  a  barbárok  nyirkos  erdejébe?  Ott  állasz, 
fölséges  meztelenségben,  diadalmas  szépséged  tu- 
dásával a  fehér  márványarczodon.  Ajkadon  ott  lebeg 
a  finom,  gyöngéd,  epedő  mosoly,  a  mely  egykor  a 
knidoszi  nők  ajkán  fakadt.  A  holdfény,  a  mely  híze- 
legve végigfolyik  nemes  tagjaidon,  mintha  életet 
öntene  márványtestedbe. 

Portyázó  barbárok  ragadtak  ide  Hellász  derült 
ege  alól  ?  Vagy  Róma  hódító  légiói  hurczoltak  ma- 
gukkal ?  Évszázadokig  pihentél    a   Duna   aranysárga 

fövényében.  Aztán  kiástak  a  bujdosók  és  oltárt  emel- 
tek neked. 

Óh  nem,  a  farkasbőrös  barbárok  nem  értették  meg 
szépséged  harmóniáját,  nem  értették  meg  knidoszi 
pillantásodat,  klasszikus  mosolyodat.  De  ösztön- 
szerűen érezték,  hogy  istennő  vagy  és  állati  meg- 
hunyászkodással  borultak  a  fehér  lábad  elé. 

A  két  pap  sokáig  mozdulatlanul,  a  fáradtságtól 
lihegve  nézte  a  márványképet.  Mélységes,  titokzatos 
csend  honolt  az  erdőben.  Ezer  szentjánosbogár 
röpködött  körülöttük,  mintha  a  fák  szikrázó  arany- 
esőt hullatnának. 

—  Ó  az !  —  mondta  Márton  pap. 

—  Ki  ő?  —  kérdezte  az  öreg. 

—  A  Vénus-ördög;  a  sátán  hadából  a  legförtel- 
mesebbik. 

A  kanonok  aztán  nyersen  rászólt  Omodéra: 

—  Add  ide  a  vasbotot. 

—  Mit  akarsz  tenni,  uram?  —  kérdezte  ijedten 
az  öreg. 

A  kanonok  most  fölemelte  a  hangját: 

—  Betöltöm  rajta  az  írás  szavát :  És  az  ő  iste- 
neiknek faragott  képét  elvagdaljátok.  Vágd  dara- 
bokra, Omodé! 

—  Nem,  uram,  nem  én  1  —  kiáltotta  rémülten 
Omodé. 

Márton  kiragadta  kezéből  a  bolgár  bunkót  és  fel- 
szökött a  nyers  kőoltárra.  És  rásújtott  a  bálvány 
fejére  .  .  . 

8* 

A  kő  hangot  adott!  Panaszos  mély  harangkongás 
járta  át  az  erdő  csendjét.  A  második,  a  harmadik,  a 
tizedik  ütésre,  a  mely  irtóztató  erővel  csattogott  a 
szobron,  a  dallamos  kongásból  rémült,  diszharmoni- 
kus hörgés  lett.  A  bálvány  tagjai  szikrázva  hullottak 
szét.  De  ott  feküdt  még  a  fűben  a  szépség  univer- 
zumának egy-egy  alkotó  része.  Az  istennő  domború 
keble,  szűzies  csipője.  Azt  is  szét  kellett  rombolni, 
nehogy  egy  új  felekezet  új  oltárt  emeljen  neki. 

—  Uram,  siessünk,  siessünk!  —  kiáltotta  Omodé. 

A  sűrűségben  hosszan  elnyújtott,  gyászos  farkas- 
üvöltés hallatszott.  Az  erdő  fölriadt  mély  álmából, 
a  szenvedélyes,  dühös  fájdalom  kiáltása  felköltötte 
visszhangját. 

—  Siessünk,  siessünk ! 

Márton  egy  márványdarabot  a  tarisznyájába  tett, 
aztán  egymást  rángatva  és  taszítva,  megbotolva, 
eszüket  vesztve,  megfutottak,  mint  a  tetten  ért  gyil- 
kosok. Akkor  már  oly  hangos  volt  az  erdő,  mintha 
minden  fája  fájdalmasan  sikoltozott  és  zokogott 
volna. 

Mikor  visszataláltak  a  paripákhoz,  Márton  kano- 
nok előkereste  a  tüzelő  szerszámot. 

—  Mit  akarsz,  uram?  —  ké.dezte  Omodé. 

—  Az  írás  azt  mondja:  Berkeiket  tűzzel  égessé- 
tek meg! 

Az  öreg  megfigyelte  a  szél  járását  és  miután 
meggyőződött,  hogy  keleti  szél  fuj,  buzgón  segített 
társának  a  gyújtogatás  munkájában. 

—  A  füstszag,  —  mormogta,  —  majd  elzavarja  a 
nyomunkban  röpködő  gerelyes  darazsakat. 

A  száraz  haraszt  szikrát  fogott.  A  kopasz  cserje 
lángra  lobbant  és  a  tűz  csakhamar  fölcsapott  a  fák 
koronájáig.  Kevés  idő  múlva  rohamosan  szélesedő, 
bömbölő  tűzfolyam  hullámzott,  nyugatnak.  Arra 
száraz  volt  az  erdő. 

A  papok  nyeregbe  szöktek,  elvágtattak  és  vissza 
sem  néztek  oda,  a  hol  vérpiros  gőz  és  tompa  moraj- 
lás  hirdette,  hogy  valami  nagy,  valami  kimondhatat- 
lan nagy  szerencsétlenség  sújtott  le. 

Csak  akkor  jutottak  lélegzethez,  mikor  már  maguk 
előtt  látták  Kevevár  sötét  földsánczait. 

—  Uram,  —  mondta  ekkor  Omodé,  —  attól  tar- 
tok, hogy  az  átkozott  bálvány  bosszút  áll  rajtunk. 
Mert  nem  hinném,  hogy  végképpen  elpusztult  volna. 
Nézd  meg  a  kődarabot,  a  mely  a  tarisznyádban 
van,  —  szent  Benedekre  mondom,  mosolyog ! 

Márton  nem  válaszolt,  hanem  nézte  a  két  tenye- 
rét, hogy  nem  tapad-e  hozzá  vér? 

VI. 

Ajtony  leányát  nem  lelték  még  Kévén,  de  a  vár- 
nagy már  értesítést  vett  Bolgár-Fehérvár  felől,  hogy 
Zenóbia  leányasszony  kiséretével  a  Dunára  eresz- 
kedett. 

Első  éjszaka,  melyet  a  kevei  esperes  házában  töl- 
tött, különös  álomlátása  volt  a  kanonoknak. 

Az  ágyán  feküdt,  —  hogy  cbren-c  vagy  alva,  azt 
maga  se  tudta  —  és  a  fénylő  négyszöget  nézte,  a 
melyet  az  ablakon  besütő  hold  a  szoba  falára  rajzolt. 
Kívülről    behallatszott  a  toronyi  őrök  bús  tülkölése. 

Egyszerre  káprázat  érte  a  szemét :  a  falon  fénylő 
négyszögben  egy  emberi  fej  fekete  árnyképe  jelent 
meg  .  .  .  Babonás  félelem  zsibbasztotta  meg  ekkor 
a  pap  tagjait.  Az  erdei  bálványra  gondolt  és  mikor 
nagysokára  meg  mert  fordulni,  valóban  a  fehér 
márványképre  esett  a  tekintete. 

A  kisértet  benézett  az  ablakon.  Ott  állott  a  fehér 
holdvilágban,  kecsesen  a  meztelen  karjára  támasztva 
állát  és  kőszemével  szomorúan  és  kérdőleg  nézve 
Mártont,  mintha  tőle  várna  választ  egy  titkos  kér- 
désre. 

A  kanonok  végül  lerázta  lelkéről  a  félelem  igáját. 

—  Isteneik  faragott  képét  elvagdaljátok!  —  kiál- 
totta, azzal  fölpattant  fekvőhelyéről  és  üldözőbe 
vette  a  kísértetet. 

Az  meg  szállva  menekült  előle,  meg-megállva, 
mintha  ingerkednék  vele,  könnyedén  csapongva,  mint 
a  pillangó.  Arkon-bokron  át  folyt  az  éjjeli  hajsza, 
nádason,  zsombékon    keresztül,   ki  a  fekete  erdőbe. 

Most  megállapodott  a  bálvány.  Márton  pedig 
szent  dühvel  forgatva  a  buzogányát,  rásújtott  a 
homlokára.  A  kő  azonban  nem  tört  darabokra.  Az 
ütés  nyomán  eleven  seb  támadt,  melyből  nagy  vér- 
csöppek  peregtek  alá,  lángoló  rubintokként  meg- 
aludván a  bálvány  havas  keblén. 

Különös  csend  volt  az  erdőben.  Köröskörül  óriás, 
bódító  illatú  virágok  nyiladoztak ;  a  fák  alatt  ökölnyi 
fénylő  bogarak  szállongtak. 

A  kanonok  lihegve  eresztette  le  a  buzogányát. 
Nem  birta  el  az  istennő  tekintetét,  azt  a  szelid, 
fájdalmas,  titokzatosan  kérdő  tekintetet.  Nem  bírta 
el  a  látvány,  a  szenvedő  szépség  rettenetes  lát- 
ványát. A  szívét  egyszerre  forró,  szenvedélyes  és 
kéjes  szánakozás  járta  át.  Úgy  érezte,  hogy  meg  kell 
halnia  a  nagy  szánakozástól.  Térdre  vetette  magát 
és  kétségbeesetten  ölelte  át  a  bálványkép  lábát  .  .  . 
Ekkor  fölzendült  az  egész  erdő.  Véres  tűzfény 
lobogott  a  fekete  fatörzsek  mögött,  izzó  és  vakító 
gőz  gomolygott  a  bálványimádó  pap  körül  .  .  . 

Mikor  Márton  fölébredt  álmából,  verejték  borí- 
totta a  testét,  a  térde  pedig  fáradt  volt,  mintha 
hajnalig  tényleg  a  rengetegben  kalandozott  volna. 
Sietve  ment  a  templomba  és  délig  imádkozott  a 
Boldogasszony  oltára  előtt.  Valamint  már  oly  régen 
nem,  ezúttal  sem  talált  azonban  megnyugvást  az 
imádságban. 

Alkonyatkor,  mikor  a  folyó  tükre  tompa  opál- 
színben  fénylett  és  a  parti  rengetegre  esti  köd  borult, 
a  víztorony  őre  hangos  tClköléssel  jelentette,  hogy 
fegyveres  gálya  jár  a  vízen.  A  várva-várt  görög  hajó 
megérkezett. 

Az  esperes,  a  várnagy  és  több  kcvei  főember 
odagyölekeztek  Márton  mellé  a  p>artra. 

Nyugaton   fekete   pont   bukkant  föl  a  bíboros  ég 


alján  ;  eleintén  oly  kicsinek  látszott,  mint  a  vízen  futó 
bogár ;  csakhamar  azonban  hatalmas,  fejedelmi  gálya 
képében  szántotta  a  folyó  hátát. 

A  hajó  orrára  aranyozott  szárnyas  ló  volt  faragva, 
a  farán  biborsátor  állott,  a  mely  maga  után  úsztatta 
szőnyegeit  a  vízben.  Negyven  meztelen,  barnatestü, 
lelánczolt  óriás  forgatta  a  hosszú  evezőket,  ütemes 
lendítéssel. 

A  hajó  párkányán  több  férfi  sorakozott,  oly  fényes 
fegyverzetben,  hogy  az  ember  vezérnek  nézhette 
volna  mindegyiket.  A  császári  pompa  képe  ugyan 
ámulatba  ejtette  a  magyar  urakat,  a  kik  ott  várakoztak 
a  békanyálas  mocsarak  közé  tapasztott  agyagváruk 
tövében,  a  napsütötte  arcza  azonban  valamennyinek 
egykedvű  és  büszke  maradt. 

Mikor  a  gálya  kikötött  a  vár  tövében,  a  magyar 
és  a  görög  vitézek,  békés  szándékuk  jeléül,  a  bal 
kezüket  a  szívükre  tették,  a  jobbjukat  pedig  ég  felé 
emelték. 

Elsőnek  egy  vékony,  finom  ember  lépett  partra,  a 
ki  inkább  alakoskodó  asszony,  mint  katonaember 
benyomását  tette.  Pedig  ő,  a  ki  most  rózsáskörmü, 
aranygyűrűs  kezét  beletette  a  kevei  várnagy  kérges 
medvetenyerébe,  Spiridion  úr  volt,  a  szerémi  új 
cízenturion.  Gazdagon  aranyozott  sisakot  és  ezüst- 
vértet viselt,  a  mely  inkább  díszül,  mint  védelmül 
szolgálhatott  neki.  A  selyemköpenyege  ízléses  redők- 
ben simult  vállához,  a  haja  pedig  fényes  fürtökben 
volt  göndörítve  és  erős  rózsaillatot   terjesztett.  Spi- 

ridion  nemrégiben  még  kegyencze  volt  a  szent  csá- 
szárnak, a  mindenható  Zoe  császárné  azonban  nem 
kedvelte  és  a  határszéli  várba  száműzette.  Úgy  fes- 
tett most  a  magyar  urak  között,  mint  a  farkastanyára 
tévedt  agár. 

A  czenturion  nagyúri  fesztel enséggel  szólította 
meg  a  kevei  várnagyot,  próbáját  adván  ékesszólásá- 
nak, a  mely  őt  a  császárváros  egyik  legkellemesebb 
csevegőjévé  avatta. 

—  Vitéz  és  nemes  türk  vezér,  —  szólt  kellemes 
mosolylyal,  —  szentnevü  és  győzhetlen  császárom, 
a  népeket  boldogító  Konstantinosz  felséges  paran- 
csára elhoztam  és  átadom  neked  őt,  a  ki  az  üdvözítő 
keresztségben  a  Zenóbia  nevet  nyerte  és  a  ki,  ha 
Léda  leányaként  Spárta  fejedelmi  székén  ül  vala, 
bizonyára  nem  adand  okot  Priamosz  büszke  várának 
pusztulására,  mert  erénye  győzedelmesen  versenyzik 
szépségével.  És  midőn  őt  a  te  hősi  karod  védelmére 
bizom,  nem  titkolhatom  el,  hogy  fájdalmas  gyönyö- 
rűséggel, vagy  helyesebben  szólva  gyönyörteljes 
fájdalommal  tölt  el  a  gondolat,  hogy  a  római  biro- 
dalom szent  egéről  letűnt  egy  szeretetreméltó  csillag, 
a  mely  ezentúl  az  íjas  turkok  viruló  hazájának  fog 
világítani. 

(A  görögök  magukat  állhatatosan  rómaiaknak,  a 
magyarokat  pedig  turkoknak  nevezték.) 

A  cízenturion  finom  ékesszólása  egyébként  kárba 
veszett ;  a  kevei  várnagy  éppen  csak  egypár  szót 
értett  görögül. 


Ajtony  leánya  partra  szállott.  Arra  a  földre,  a  mely, 
mikor  utoljára  érintette  gyermek-czipellőjével,  még  a 
Mai'osig  és  a  kanizsai  révig   az    ő   édesapját  uralta. 

A  leány  fejét  sűrű  fátyol  takarta,  a  termetét  pedig 
testhez  álló  bársonyköntös,  a  melyet  állától  az  arany- 
sarujáig arasznyi  széles  pávaszemhimzés  ékített. 
Meglátszott  rajta,  hogy  erre  az  alkalomra  külön 
kiöltözött.  Vele  jött  az  öreg  dajkája  és  a  szerecsen 
udvarnoka. 

—  Ki  az,  a  ki  értem  jött  Marosvárról  ?  —  kér- 
dezte Zenóbia. 

Márton  előrelépett. 

—  Én  vagyok,  —  mondta.  —  Te  vagy  az  a  leány, 
a  ki  az  Ángyika  névre  hallgat? 

—  Én  vagyok,  —  válaszolt  a  leány. 

Ekkor  kezének  egy  kecses  legyintésével  hátra- 
vetette a  fátyolát  és  megmutatta  mosolygó  arczát. 

A  Vénus-ördög ! 

O  az  !  Az  övé  a  márványfehér  arcz,  a  tömör  áll, 
az  idegen  metszésű,  nagy  szem,  az  övé  a  titokzato- 
san és  szomorúan  mosolygó  száj  . . . 

E  pillanatban  már  beteljesült  a  Márton  végzete. 
Nem  értett  a  tettetéshez  és  a  melléhez  szorította  a 
kezét  . .  .  Odabenn  félelmes  erejű  kalapálást  érzett. 
A  keblében  már  akkor  javában  dolgoztak  ifjúságá- 
nak fölszabadult  démonjai,  hogy  összezúzzanak  min- 
dent, a  minek  eddig  élt. 

Ángyika  különös  mosolylyal  nézett  az  ifjú  szemébe 
és  így  szólt  magában  : 

—  Tetszem  a  szép  barbárnak  . . . 

Időközben  kirakták  a  hajóból  a  leány  uti  sátrát  és 
öt  óriás  bőrzsákját. 

A  görök  urak  udvariasan  kitértek  a  várnagy  meg- 
hívása elől.  Tudták  ugyan,  hogy  szomszédjaik,  va- 
lamint az  összes  keleti  barbárok,  föltétlenül  tisztelik 
a  vendégjogot  és  hogy  nyugodtabban  lakmározhat- 
nak a  kevei  vityillóban,  mint  a  császár  ő  szentsége 
márványpalotájában,  a  hol  már  nem  egyszer  kever- 
tek mérget  a  vendég  poharába ;  de  azt  is  tudták  a 
görögök,  hogy  a  magyar  urak,  ha  lerészegednek, 
vad  legénykedésben  lelik  a  kedvüket. 

Mialatt  a  keveiek  a  várba  kalauzolták  az  utasokat, 
Ángyika  dajkájához  simult  és  félénk  nagy  madár- 
szemével kíváncsian  és  szomorúan  nézett  körül. 

A  vár  palánkos  agyagbástyája  olyan  volt  a  szür- 
kületben, mint  egy  óriás  ragadozó  állat  korhadó  áll- 
kapczája.  A  kapu  fölé  egy  pár  emberfej  volt  ki- 
tűzve, intő  példájára  minden  szárazföldi  és  vizi  be- 
tyárnak. Odabenn  kicsi  nádkunyhókat  és  viskókat 
látott  csak.  Az  alacsony  házajtók  előtt  abaszűrös, 
zord  tekintetű  emberek  kuporodtak. 

Ángyika  epedő  lelke  előtt  ekkor  megjelent  a  csá- 
szári Bizancz  mosolygó,  enyhe  alkonyának  képe, 
hol  bíborszínű  j>ára  borul  a  platánokra  és  a  lehunyó 
nap  megcsókolja  az  Aranyszarv  márványpalotáinak 
kupoláit ...  És  Ángyika  elkezdett   keservesen  sírni. 

Egynapi  pihenő  után  Ajtony  leánya  útrakelt  ve- 
zetőivel Marosvár  felé.  A  Konstantinápolyból  jövő 
cselédeken  kívül  még  csak  három  kevei  szolga  kisérte 
az  utasokat,  sátorhordó  lovakkal. 

Minél  tovább  haladtak  a  rettenetes  kevei  homok- 
pusztában, annál  jobban  elszorult  Ángyika  szíve. 
Régóta  nem  látta  a  hazáját  és  most  olyasmit  képzelt, 
hogy  az  egész  ország  ilyen,  a  milyennek  első  pillan- 
tásra látta.  Sívó  buczkák  váltakoznak  mély  katlanok- 
kal, kopár  homokmezők  vad  szakadásokkal.  Sehol 
egy  bokor,  egy  fa.  Az  anyaföld  meghalt ;  porával 
bús  szellők  játszanak. 

Ajtony  leánya  gyermekkora  óta  az  arany  Kon- 
stantinápolyban élt,  a  Porfirion-palota  udvarhölgyei 
között.  A  világ  fővárosában  teli  szívta  ifjú  tüdejét  a 
hanyatló  kultúra  aranyködös,  mámorító  párájával. 
A  félbarbár  gyermek  testben,  lélekben  Bizánca; 
leánya  lett  és  szivében  bizánczi  vágyak  rügyeztek. 
Miként  a  napraforgó  a  tündöklő  csillagzat  felé,  úgy 
fordultak  az  ő  álmai  is  hívő  áhítattal  a  nagy  Kon- 
stantinosz  tündérvárának  belső  palotái  felé.  0  is 
előkelő  udvarhölgygyé  akart  lenni.  Olyanná,  a  ki 
ragyogó  brokát-köntösben  jelenik  meg  a  Szent 
István-templom  asszonyi  karzatán,  a  honnan  a  fel- 
séges A.uguszta  nézi  a  hippodrom  szemkápráztató 
játékait.  Ó  is  kecses  merevséggel  akait  hajlongani  a 
milliárium   kőlugasai    alatt,  a  hol  udvarias  suttogássá 


tompul  a  beszéd  és  a  hol  az  illendőség  meg- 
fagyasztja a  mosolyt.  Alkonyatkor  szőnyeges  bor- 
dájú bárkán  akart  evezni  a  Márvány-tenger  tükrén, 
illatos  vánkosokra  dőlve,  a  szenvelgett  lankadtságtól 
pihegő  kebellel.  Fbrogni  akart  a  szivárványszinű 
örvényben,  a  melyet  előtte  ismeretlen  erők  moz- 
gattak. 

A  konstantinápolyi  divathölgy  most  ott  ült  új  uti- 
ruhájában  a  szaporán  poroszkáló  magyar  ló  hátán  és 
megszégyenülten  nézte  a  sivár  pusztát. 

Az  is  fájt  a  leánynak,  hogy  a  vezetője  láthatólag 
nem  törődött  vele.  Márton  az  indulás  perczétől 
kezdve  mindig  egy  nyíllövésnyire  a  csapat  előtt  üge- 
tett, az  utat  kémlelve.  Hogy  elzavarja  a  szomorúsá- 
gát, Angyika  maga  mellé  szólította  Omodét. 

—  A  te  urad  ugyan  gondoskodik  a  biztosságunk- 
ról, de  a  szórakoztatásunkkal  vajmi  keveset  törődik. 
Mi  a  különös  ember  neve? 

—  Mártonnak  hívják. 

Ez  a  kurtán  odavetett  válasz  meglepte  a  leányt. 
A  görög  szolgák  mindig  így  kezdik  a  mondókájukat : 
Ha  élnem  és  beszélnem  szabad  .  .  . 

—  Milyen  nemből  ered  ?  Milyen  rangot  visel  a 
magyarok  közt? 

Ormodé  azonban  ezúttal  szűkebb  szavú  volt,  mint 
rendesen. 

—  Nem  hiszem,  hogy  Márton  úr  szívesen  venné, 
ha  erről  beszélnék. 

—  De  azt  csak  megmondhatod,   hogy   miért  nem 


visel  fegyvert?  Nálatok  a  szolgák  is  kardosán  jár- 
nak. 

—  Fogadása  tiltja,  —  mondta  az  öreg. 
Ángyika  elfogadta  ezt  a  magyarázatot.  Akkoriban 

már  sűrűn  jártak  Konstantinápolyba  a  szent  sírhoz 
zarándokló  frank  csapatok,  a  kiknek  vezetőit  a  görö- 
gök (a  frankok  barbár  czímén)  együttesen  grófoknak 
nevezték,  és  azoknál  nem  voltak  szokatlanok  a  hó- 
bortosnál hóbortosabb  fogadalmak.  Akadt  olyan  gróf 
is,  a  ki  fényes  fegyverzetben,  de  mezitláb  tette  meg 
a  Jeruzsálembe  vezető  utat.  A  grófoknak  nevezett 
emberek  mindenütt,  a  hol  megfordultak,  kellemetlen 
feltűnést  keltettek  szörnyű  tudatlanságukkal  és  bar- 
bár vadságukkal.  A  konstantinápolyi  fórumokat  éke- 
sítő, Rómából  és  Hellászból  hozott  antik  szobrokat 
bálványoknak  nézték,  és  olykor  egymást  is,  merő 
legénykedésből,  halomra  öldösték.  A  császári  udvar- 
nál nevetségeseknek  és  megvetésre  méltóknak  talál- 
ták őket,  de  mi  tagadás  benne,  a  hölgyvilágot  mégis 
csak  érdekelték  az  óriásíagu  barbárok. 

—  És  ha  ellenség  ütne  rajtunk  ?  —  folytatta  a  fag- 
gatást a  leány. 

—  Nyugodt  lehetsz,  leányasszony,  Márton  úr 
oldalán  bátrabban  járhatod  a  pusztát,  mint  ha  a 
konstantinápolyi  császár  ezer  czifra  léhűtője  lábat- 
lankodnék körülötted. 

Ennél  kevesebb  is  elég  volna  arra,  hogy  felköltse 
egy  leány  kíváncsiságát.  És  minél  tovább  haladtak 
útjokon,  annál  inkább   megerősödött   benne  a  meg- 

győződés,  hogy  Márton  akaratának  egébz  sereg  lát- 
hatatlan szolgahad  engedelmeskedik,  mely  az  utat 
egyengeti  előttük  és  a  távolban  körülröpdösi  őket,  mint 
az  őrszellemek  serege.  Az  útjokon  mindenütt  ott  talál- 
ták a  besenyő  lovak  patkójának  nyomát.  A  vízcsapáso- 
kon  rozséból  rögtönzött  átjárók  tanúskodtak  előre 
száguldozó  útmestereik  gondosságáról.  Olykor  föl 
is  tűnt  a  szemhatáron  egy  pár  rojtos  kopja ;  de  ha 
közelebbről  érték  őket,  ügy  eltűntek  megint,  mintha 
elnyelte  volna  őket  a  föld. 

Este  az  asszonyok  számára  sátrat  vertek  egy  kis 
homokkatlanban.  Mialatt  a  szolgák  tüzet  raktak  és 
a  dajka  megfőzte  az  estebédet,  Márton  egyedül 
állott  egy  távolabbi  dombtetőn  és  az  alakja  szinte 
gigászivá  nyúlt  az  alkonyi  égen. 

Egyszerre  neszt  hallott  maga  alatt:  Ángyika, 
Omodé   kezére   támaszkodva,  megmászta  a  dombot. 

Most  mellette  állott. 

—  Uram,  —  szólt  a  leány,  szertartásos  meghaj- 
lással és  édes  mosolylyal,  —  te  oly  szorgosan  őrkö- 
döl  biztosságom  fölött  és  annyi  általam  meg  nem 
érdemelt  jóindulatot  tanúsítasz  irántam,  hogy  meg 
merem  koczkáztatni  a  kérést,  tetéznéd  szívessége- 
det még  azzal,  hogy  megosztod  vélem  szerény  lako- 
mámat. 

A  görög  udvariasság  áradatába  egy  parányi  csepp 
gúny  is  vegyült .  . . 

A  kanonok  nem  tudott  mit  válaszolni.  Ángyika 
aztán,    hogy   elpalástolja   saját   zavarát,    a    csillagos 

eget  nézte  és  felvidult,  mikor  megismerte  ugyan- 
azokat a  csillagképeket,  a  melyeket  fülledt  nyári 
éjszakákon  annyiszor  nézett  a  császári  palota  már- 
ványterrásszairól.  Omodé  sorra  megnevezte  neki  az 
égi  vándorokat. 

—  Ihol  a  Rétszagoló  csillag,  —  az  a  ködösszemii 
ott,  a  Gönczöl  alatt,  a  Rónaőrző  .  . .  Egymás  mellett 
van  a  Keresztbe  néző,  az  Árvaleány  pillantása  és  a 
nehézlábu  csillag . . .  Ott  megy  a  Darvak  vezére,  ott 
lapul  meg  a  Kulancs ...  A  Fejér  köz  alatt  van  az 
Aranyhajú,  alatta  a  Leányszemü  . . .  Ihol  az  Szilke- 
hordó,  a  Hármaslevelü,  a  Vérszemü  . .  .  Az  a  kicsi 
sápadt,  ott  a  domb  fölött,  a  Magyarok  csillaga  . .  . 
Úgy  mondják  az  öregek,  hogy  annak  előtte  erőseb- 
ben tüzelt  és  magasabban  járt . . . 

Estebédhez  szólították  őket  s  azért  lementek  a 
völgybe.  Miután  letelepedtek  a  szőnyegre,  melyet 
a  szolgák  a  bársonyos  homokra  terítettek,  Ángyika 
megtöltötte  a  kis  aranypoharát  cziprusi  borral  és 
megnedvesítette  vele  az  ajkát,  aztán  odanyújtotta 
Mártonnak. 

—  Megízleltem  és  most  már  nem  kell  félned  a 
méregtől,  —  mosolyogta  bizánczi  udvariassággal. 

Az  első  kérdés,  a  melyet  a  vezetőjéhez  intézett, 
így  hangzott : 

—  Titokban  talán  tudatlannak  fogsz  nevezni, 
uram,  ha  azt  kérdezem  tőled,  hogy  van-e  édes- 
anyám városában  hippodrom? 

—  Nem  tudom,  hogy  mi  az,  —  válaszolt  Márton 
lángvörös  arczczal. 

—  Nem  tetszett  neked  még  Konstantinápolyban 
járnod?  —  kérdezte  a  leány  kis  szünet  után. 

—  Nem. 

Ángyika  elmosolyodott,  de  aztán  jóvá  tette  aka- 
ratlan illetlenségét  s  az  aranyvárosról  kezdett  be- 
szélni. Ekkor  aztán  elemében  találta  magát.  Tudta 
az  összes  császári  herczegnők  nevét.  Óh,  a  porfiro- 
genéták  !  Oly  kevélyek  és  szépek,  mint  a  szentképek, 
a  mellett  veszedelmesek  és  kiszámíthatatlanok,  akár 
a  fényesszőrü  fenevadak,  a  melyeket  a  császári  ker- 
tekben őriznek  . . .  Zenóbia  ismerte  a  császár  sokat 
irigyelt  kegyenczeit  is,  a  hatalmas  logetétákat,  ako- 
litákat  és  protospatairokat,  a  fodroshaj  u,  arany vértü 
nagy  urakat,  a  kik  barbár  zsoldoslégiókkal  vívatják 
a  csatáikat  és  mikor  ellenség  üvöltözik  az  aranykapu 
előtt :  clmésségeket  mondanak  a  hölgyeknek  és  hur- 
kot állítanak  egymásnak  a  szent  palota  fekete  már- 
ványtermében ...  És  ismerte  a  fölkapott  bölcselőket 
is,  a  kik  újabban  megint  mind  Diogenész  tanára  es- 
küdöznek, de  azért  lángoló  buzgalommal  követik  az 
udvari  szertartás  ezer  parancsát ...  És  ismerte  a 
divatos  elégia-költőket,  a  selyemtógás  udvaroso- 
kat, a  kik  elmések  is  szószátyárok,  szertartásosan 
merevek  és  kígyóhajlékonyságuak,  csípősek  és  édeské- 
sek, a  tisztelettől  haldoklók  és  izgatón  arczátlanok  .  .  . 

Márton  egyszer  sem  szakította  félbe  a  leány  fe-^ 
csegését,  hanem  szomjas  füllel  itta  be  minden  szavát. 

Hcrczeg  F.  :  Pogányok.  q 

Olyan  kellemes,  érczes  és  mégis  bágyadt  hangja 
volt,  a  minő  arany  csengése.  Ha  szólt,  Mártonnak 
az  az  érzése  támadt,  mintha  aranyliliomok  hulladoz- 
nának  a  levegőből.  Ha  hangosabban  beszél,  lángoló 
fénye  van  a  szóvirágnak ;  ha  suttog,  akkor  eltompul 
a  fénye  és  bágyadt  ívben,  lassan  hull  alá.  A  fényes 
virágok  ráesnek,  keresztül  futnak  a  testén,  mint  a 
kavics  a  vizén.  És  ő  tehetetlenül  édes  borzongással 
tűri.  Egyszer  elkaczagta  magát  Ángyika  és  kimutatta 
a  nedves  fogsorát,  ekkor  fehér  gyöngyök  peregtek 
a  Márton  szívére,  mint  a  sűrű  hóesés. 


Meglehetősen  lassan  utaztak.  Tulajdonképpen  csak 
reggel  és  délután  voltak  nyeregben.  Az  esték  már 
akkor  rövidek  voltak  és  naplemente  után  néha  ködös 
pára  ült  a  pusztán.  Néha  még  perzselően  tűzött  a 
nap,  de  a  tüze  mohó  és  szomorú  volt,  a  ragyogásá- 
ban pedig  ott  kisértett  már  a  mulandóság  borús  ár- 
nyéka. 

Utazásuk  harmadik  napján  különös  találkozása  volt 
Ángyikának. 

Déli  pihenőt  tartottak  egy  óriás  tölgyfa  árnyéká- 
ban és  a  leány,  egyik  kevei  szolga  kíséretében,  be- 
járta a  vizes  ér  partját,  hogy  virágot  szedjen.  Olyan 
csodálatos,  nagy,  karcsú  és  haragos  virágokat  talált 
itt,  a  minők  nem  nyíltak  a  császári  kertekben.  Ke- 
vély szüzekhez  hasonlítottak  inkább,  mint  palánták- 
hoz és  ha  Ángyika  egyiknek  letörte  a  húsos  szárát, 
olyanféle  borzongást  érzett,  mintha  életet  ölt  volna. 


Azért  is  tépdeste  őket  szívesen,  mivel  olyan  leányo- 
sak és  kevélyek  voltak. 

A  magas  nád  miatt  nem  láthatott  az  ér  túlsó  part- 
jára. Egyszerre  aztán  kiváncsivá  lett,  hogy  milyen 
lehet  odaát  a  világ  és  széthajtotta  a  zöld  kévéket. 
És  ekkor  különös  dolgot  látott. 

Vagy  tíz  lépésnyire  tőle,  egy  domb  tetején  —  va- 
lami avar  vezér  sírdombja  lehetett  —  lovas  alak 
állott  mozdulatlanul.  Asszony  volt.  Kevély,  pompás 
és  félelmetes  asszony,  olyan,  mint  azok  az  ércztagu, 
karcsú  amazonok,  a  kik  magas  kőtalpon  állva,  évszáza- 
dok óta  őrzik  a  konstantinápolyi  hippodrom  bejáratát. 

Most  összetalálkozott  a  pillantásuk.  A  lovas  asz- 
szony  komoran,  kérdőleg  tekintett  Ángyika  szemébe. 
Szinte  beledöfte  és  hozzákapcsolta  a  horgas  tekin- 
tetű szemét,  mintha  magával  akarná  vinni  Ajtony 
leányának  képét. 

—  Ki  ez?  —  kérdezte  elálló  lélegzettel  Ángyika. 
A  következő   pillanatban   már  eltűnt  a  jelenség  a 

domb  tetejéről.  Csak  a  magas  nád  hullámzása  mu- 
tatta, hogy  merre  vette  az  útját. 

—  Ki  volt  ez  ?  —  kérdezte  Ángyika  újból. 

—  Jaj  nekünk!  —  kiáltotta  a  keveí  ember,  —  a 
pusztai  asszonyt  láttuk! 

Ha  fias  sárkányt  látott  volna  az  ingoványban  höm- 
pölyögni, akkor  sem  lehetett  volna  nagyobb  a  ré- 
mülete. 

A  leány  visszament  a  tölgyfa  alá  és  letérdepelt 
Omodé  msllé,  a  ki  éppen  tüzet  rakott. 

—  Omodé,  —  szólt  hozzá,  —  mondd  meg,  milyen 
ereje  van  a  pusztai  asszonynak? 

—  Nagyobb   az   ereje,    mint    kétezer    kopjás   vi- 
téznek. 

A  leány  arcza  elhalványodott. 

—  És  milyen  az  ereje  Márton  úrnak? 

—  Ha  Márton  úr  akarja,  Angyika,  akkor  a  pusztai 
asszony  megoldozza  a  sarud  piros  szíját. 

A  leány  arcza  erre  kipirult. 


Aznap  tovább  maradtak  nyeregben,  hogy  elérjék 
a  Temes  partját.  Az  esti  szürkületben  Angyika  oda- 
szólt a  mellette  lovagló  Omodcnak. 

—  Nézd,  mi  szalad  utánunk? 

Vén  farkas  poroszkált  a  csapat  nyomában ;  a 
nyelvét  kilógatta,  a  fülét  meg  hátracsapta,  mint  a 
fáradt  kutya. 

—  Farkas?  —  kérdezte  Angyika. 

—  Nem  hinném,  nogy  rendes  farkas  volna,  inkább 
valami  rongyon  szedett  rémnek  nézném.  Majd  mind- 
járt a  végire  járok  a  mesterségének! 

Omodé  ezzel  kétszer  ráordított  a  vén  ordasra : 
—  Isten!  Isten!  —  A  farkas  nekirugaszkodott  a  ná- 
dasnak és  nem  is  mutatta  magát  többet. 

—  Nem  volt  farkas,  hanem  ijesztő  ember,  neve- 
tett Omodé.  —  A  jóravaló  farkas  nem  szalad  meg 
az  Ur  nevének  hallatára.  Hanem  akad  itt  a  pusztán 
mindenféle  csavargó  nép,  bájos  mesterséghez  értó 
mihasznák,    azok   állat   képében    riogatják    az    utas- 


'33 

embert.  Engem  egyszer  egy  borjú  hajnalig  kergetett 
a  nádasban  .  .  .  Akkor  még  nem  tudtam  a  módját. 
De  ha  Isten  nevét  kiáltja  az  ember,  akkor  levedlik 
róluk  az  állatbőr  és  kitöri  őket  a  nyavalya. 

Mikor  jó  későn  elérték  a  Temes  partját,  a  pari- 
pák előtt  nagy  csapat  fekete,  tömzsi  alak  pattant 
föl,  belevetve  magát  a  vízbe. 

—  Nini,  mennyi  szerecsen  gyerek!  —  csudálkozott 
Angyika. 

—  Nem  gyerek  az,  hanem  hód,  magyarázta 
Omodé.  A  kunyhóik  odaát  vannak  a  szigeten,  — 
egész  várost  építettek  maguknak,  meg  nagy  gátakat 
a  vízben.  Siheder  koromban  még  ezerszámra  lakták 
a  Temes  partját,  de  a  mióta  minden  besenyő  peazér 
hódprémes  süveg  alatt  feszít,  nagyon  megfogyatko- 
zott a  számuk. 

Szép  enyhe  éjszaka  volt  és  estebéd  után  még  jó 
ideig  ott  ültek  a  parton,  Ángyika  sátra  előtt.  A  lan- 
gyos szellő  szárnyán  különös  hangok  szűrődtek  elő 
a  besenyő  puszta  méhéből. 

—  Valaki  énekel,  —  mondta  a  leány. 

—  Nem  hallom,  —  válaszolt  Omodé.  —  A  mióta 
egyszer  kupán  vágtak  görög  s^ekerczével,  meg- 
ereszkedett a  fülem  dobja.  De  meglehet,  hogy  a 
vadleányok  énekét  hallod.  Azok  benn  laknak  a  szi- 
geti erdőben.  Velük  van  az  erdő  anyja  és  az  erdei 
csuda. 

—  Mi  az  az  erdei  csuda? 

—  ó  szokta   rémítgetni  a  favágó   embert.  Azt  se 

szereti,  ha  valaki  baltával  jár  az  erdőben.  A  favágók, 
ha  megrakják  a  szekerüket,  egy  tőkét  mindig  ott 
hagynak  a  csudának,  hogy  megbékítsék. 

A  lábuk  alatt  megloccsant  a  víz  és  Ángyika  ekkor 
odahajolt  az  öreg  vállára  és  susogva  kérdezte  Omo- 
détól : 

—  A  vízben  is  vannak? 

—  De  vannak  ám !  Vízi  emberek,  vízi  leányok 
és  nádi  bábák.  A  legszebb  köztük  Nádszál  kisasz- 
szony.  A  feketegyerek  is  itt  lakik  a  vízben,  aztán 
még  valaki,  a  kiről  jobb  nem  beszélni  .  . . 

—  Miért  nem?  —  kérdezte  Ángyika  kíváncsi 
borzongással. 

—  Ha  hallja  a  nevét,  akkor  fölbukik  a  vízből  s  a 
kire  ráveti  a  tekintetét,  az  meghal  harmadnapra. 

(A  titokzatos  vízi  manó,  a  kit  Omodé  nem  akart 
a  nevén  nevezni,  a  halászok  réme,  a  Holtember 
volt.) 

Odaát  a  zsombékos  parton  lidérc^fény  libe- 
gett. 

—  Nézd  Omodé,  nézd  I —  szörnyűködött  Ángyika, 
a  ki  most  már  mindenütt  kísértetet  látott. 

—  A  Tűz  ember,  —  magyarázta  az  öreg.  — 
Kék  ködmönös  emberke,  lámpás  van  a  kezében.  Nem 
bánt  senkit  az  istenadta,  csak  ugra-bugrál.  Míg  hár- 
mat huppan,  kivánhatsz  magadnak  valami  jót.  Én 
egyszer  egy  Ete-kanczát  kivántam  magamnak,  de 
bizony  a  Tűzember  máig  is  adósom  vele. 

Omodé  alapjában  véve  nem  sokat  tartott  a  pusztai 

kisértetekről  s  az  éjjeli  rémekről.  De  azért  alkalom- 
adtán beszélt  róluk,  hogy  tudatlannak  ne  lássék. 

Nappal  jól  megvolt  a  leány.  Mulatságosnak  ta- 
lálta Mártonnak,  a  szerelmes  barbárnak  különös 
viselkedését.  Néha  kötekedett  is  vele  egy  kissé,  de 
ohmkor  megszeppent  az  izzó  tekintetétől.  Este  azon- 
ban, ha  a  hálósátrába  vonult,  nem  kellett  neki  sem 
Márton,  sem  az  édesanyja,  hanem  Konstantinápolyra 
gondolt  és  sírva  fakadt.  Óh  arany  Bizáncz,  városok 
városa !  A  ki  egyszer  megizlelte  cziszternáid  vizét, 
annak  lelkét  örök  honvágy  epeszti  utánad  !  —  A  daj- 
kája addig  bubusgatta,  a  míg  álomba  nem  sírta 
magát. 

Beszédes  csak  akkor  lett,  ha  Konstantinápoly  ke- 
rült szóba.  A  szeme  fölragyogott,  ha  az  udvari  élet- 
ről beszélt  és  mikor  kiejtette  Konstantinosz  Mono- 
mahosz  nevét,  a  hangja   ájtatos  suttogássá  tompult. 

A  szent  császár!  Zenóbia  tizenöt  esztendeig  élt 
a  császári  udvarban,  azalatt  négy  uralkodó  is  válta- 
kozott a  trónuson,  de  szemtől  szembe  csak  egyszer 
látta  a  keletrómai  birodalom  urát. 

A  szent  császár  benn  él  a  palota-labirintusok  néma 
méhében,  irtóztató  magányban,  szédítő  magasságban 
a  berezegek  fölött.  De  azért  mindent  hall  és  mindent 
lát.  Ha  az  emberek  előtt  mutatja  magát,  akkor  min- 
denkinek le  kell  térdepelnie,  a  kezét  pedig  minden- 
kinek a  szeme  fölé  kell  tartania,  mintha  megvakítaná 
a  császár  ábrázatának  fényessége.  A  trónuson  két- 

felől  egy-egy  aranyoroszlán  áll.  Mikor  a  császár  le- 
ül, a  két  oroszlán  kitátja  a  száját  és  bömböl.  Az 
illendőség  úgy  kívánja,  hogy  ekkor  mindenki  úgy 
viselkedjék,  mintha  halálra  ijedt  volna. 

Azt  már  nem  mondta  el  Ángyika,  talán  nem  is 
tudta,  hogy  tizenkét  esztendővel  ezelőtt  111.  Rama- 
noszt  agyonverte  a  komornyikja,  a  ki  aztán  PaPa- 
góniai  Mihály  név  alatt  maga  lett  császárrá.  Pafla- 
góniai  Mihályt  később  mint  üvöltő  őrültet  cl  kellett 
zárni.  Utódja  Kalatatosz  Mihály,  ácslegényből  Htt 
császárrá.  Ennek  kitolták  a  két  szemét  és  kolostorba 
csukták.  Azt  sem  mondta  el  Ángyika,  hogy  a  mos- 
tan uralkodó  Konstantinosz,  a  tulajdon  csalája  or- 
gyilkos merényleteitől  rettegve,  éjjelenként  az  Ané- 
masz  börtönének  nevezett  sziklapinczékbe  szokott 
zárkózni.  Az  illendőség  úgy  kivánta,  hogy  mindezek- 
ről ne  tudjon  semmit. 

A  mit  Konstantin ápolyról  hallott,  az  forró  epe- 
déssel  töltötte  el  a  kanonok  szivét.  Mintha  egy  szi- 
várványos tollú  madár  énekét  hallgatta  volna,  távoli 
őserdők  mesés  szépségéről.  Konstantinápolyi  Án- 
gyika elbeszélése  nyomán  egy  czertornyu  tündér- 
palota jelent  meg  a  lelki  szeme  előtt,  a  mely  tem- 
plom is,  várkastély  is,  a  melynek  márványfalait  kék 
habok  mossák  és  a  melynek  fantasztikus  aranytornyai 
belefúródnak  a  bíboros  égboltozatba .  . . 

Az  érzékies  erejű  vágy,  hogy  Konstantinápolyt 
lássa,  nem  most  fogta  el  első  ízben  Thonuzóba  fiát. 
A  keleti  puszták  gyermekeivel  velük  született  a  ka- 

landos  ösztön,  a  mely  delejes  erővel  vonzza  őket  a 
város  felé.  A  becsületes  rónát,  a  mely  első  pillan- 
tásra kitárja  egész  lelkét,  folyton  ingerli  és  csábítja 
a  bűnös  titok,  a  mely  a  város  falai  mögött  lappang. 
A  puszta  fia  lenézi  a  városi  embert,  de  bűnös  vá- 
gyakozást érez  a  város  iránt.  Minden  város  egy  kö- 
rülfalazott rejtély  neki ;  nincs  nyugta  tőle,  míg  vér- 
patakok és  hullahegyek  árán  meg  nem  oldotta.  Min- 
den város  egy  ismeretlen  asszony,  a  ki  gyilkos  és 
mámorító  ölelésre  várja  a  férfit.  Ha  lehull  a  várfalak 
leple,  olyan  kincsek  kerülnek  napfényre,  a  melyek- 
nek sejtelme  is  mesés  boldogsággal  tölti  el  a  sátor- 
lakót. 

Ez  a  kalandos  ösztön  jóidéig  éltető  kovásza  volt 
a  világtörténelemnek.  Kicsalta  székes  pusztáikból  a 
nomádokat,  kalandorokat  csinált  a  pásztorokból  és 
hódítókat  a  kalandorokból.  Most  pedig  minden  lovas- 
ember szeme  Konstantinápoly  kupoláin  függ,  álma- 
dozva  és  vágyakozva,  mint  a  gyermek  szeme  a  szivár- 
ványon. És  előre  csodálják  már,  magasztalják  és 
irigylik  a  hőst,  a  ki  hódítóként  fog  bevonulni  a  világ 
fővárosának  aranykapuján. 

Ángyika  kaczér  mosolylyal  nézett  a  szép  barbár 
izzó  szemébe  és  nem  sejtette,  hogy  az  idegen,  édes 
illat,  a  mely  a  ruhájából  árad,  felköltötte  a  sátorlakó 
ősök  unokájának  lelkében  szunyadó   hódító  ösztönt. 

Vili. 


Utazásuk  utolsó  napján,  mikor  már  elhagyták  a 
besenyő  földet,  veszedelmes  kalandjuk  akadt. 

A  Harangod  partján  kis  utascsapat  jött  velők  szem- 
ben. A  nehéz  nagy  paripákon  is  meglátszott,  hogy 
napnyugati  országból  valók.  A  lovasok  között  három 
papi  ember  volt  és  egy  fegyveres  vitéz,  a  kit  két 
szolgája  kisért. 

A  vitéz  talpig  font  vasdrótba  öltözött,  az  esetlen 
nagy  csataménje  is  nemez-vértet  viselt.  Aczélsisak- 
ját  a  nagy  hőség  miatt  a  nyeregkápájára  akasztotta, 
a  bozontos,  sárga  haját  bőrsüveg  takarta.  Éktelen 
nagy  kopjáját  az  egyik  legénye  hozta  utána.  A  vitéz 
előkelő,  nagy  erejű  és  kevély  harczos  benyomását  tette. 
Egyébként  igen  szép  ifjú  volt. 

A  német  láthatólag  egyike  volt  a  lézengő  vitézek- 
nek, a  kiket  már  István  király  is  fölös  számmal  cső- 
d/tett az  országba.  Péter  király  is  kedvelte  az  ide- 
geneket, de  annál  gyilkosabb  gyűlöletet  éreztek 
irántuk  a  magyar  urak.  A  lézengők,  bár  többnyire 
németek  voltak,  nem  tartottak  atyafiságot  semmi- 
féle nemzetséggel  és  a  zsold  kedveért  a  tulajdon 
fajtájok  ellen  is  szívesen  hadakoztak.  Gyakran  éltek 
vissza  a  vendégszeretettel  és  a  duhaj  viselkedésükkel 
megbotránkoztatták  a  nyugodt  és  méltósággal  teljes 
puszta-lakókat.  Hit  dolgában  igen  türelmetlenek 
voltak  és  ha  rajtuk  állott  volna,  asszonyostul,  gyer- 
mekestül halomra  öldösték  volna  az  ó-hitüeket.  Pedig 

ők  maguk  is  csak  névszerint  voltak  ó-hitück ;  a  fele- 
baráti szeretet  és  az  alázatosság  tanáról  igen  félszeg 
fogalmaik  voltak.  Az  6  vallásuk  tulajdonképen  csak 
babonás  bálványimádás  volt,  a  melyet  egy-egy  har- 
czias  hirben  álló  szentnek  emlékével  űztek.  Nagyobb 
részben  elszánt  verekedők  voltak,  de  az  ő  harwsi 
modoruk  mindenkor  nyers  tülekedés  volt  csak.  Nékik 
a  háború  nem  eszköz,  hanem  czél  volt  és  az  erő- 
próba kedveért  egymást  is  úton-útfélen  agyonver- 
desték. A  ki  közülök  legtöbb  embert  döntött  nye- 
regből, az  volt  a  legkülönb  legény.  A  hadi  fegye- 
lemmel nem  törődtek  és  a  seregvezetés  mesterségé- 
hez nem  értettek.  A  hadi  tudomány  igazi  nevelő 
iskolája  a  Volga  melléke  volt;  a  keményen  fegyel- 
mezett és  egységesen  vezetett  seregeknek,  a  melyek 
onnan  jöttek,  soha  sem  tudtak  ellentállani  a  nyugat- 
európaiak. A  hunnok  és  később  a  magyarok  legyőz- 
hetetlenek voltak  mindaddig,  a  míg  hívek  maradtak 
őseik  harczi  modorához.  Kétszáz  esztendővel  később 
pedig  a  tatárok  ugyanazzal  a  hadi  mesterséggel  hódí- 
tották meg  Magyarországot,  a  mely  mesterség  valaha 
rettegetté  tette  az  Árpádok  hadát. 

Mikor  a  két  utascsapat  összetalálkozott,  Omodé 
óvatosan  előre  ügetett  és  tisztességtudóan  rájuk 
köszöntötte  az  idegenekre  a  pax  vobiscumot.  A  papok 
megállították  az  öreget  és  a  Marosvár  felé  vezető 
utat  tudakolták. 

A  lézengő  vitéz  tekintete  ráesett  Ángyikára.  Mint 
olyan  ember,  a  ki  mindig  megteszi  azt,  a  mi  éppen 

eszébe  jut,  keresztbe  állott  az  úton,  megállásra  kény- 
szerítve Mártonékat  is.  Márton  gyorsan  Ángyika  és 
a  német  közé  terelte  a  lovát. 

—  Mit  kivánsz  ?  —  kérdezte  latin  nyelven. 

A  német  az  ő  idegen  nyelvén  válaszolt  és  így  nem 
értette  meg  senki.  A  kopjahordó  legénye  határ- 
vidéki német  lehetett,  ő  értett  magyarul  és  az  ura 
tolmácsává  szegődött. 

—  Az  én  vitéz  uramat,  —  mondta  a  legény,  — 
arra  kötelezi  a  fogadalma,  hogy  tisztelje  a  szép 
nőket.  Tudni  akarja  tehát,  hogy  megérdcmli-e  a  te 
hölgyed  a  tiszteletét  és  követeli,  hogy  emelje  meg 
a  fátyolát. 

—  Ha  keresztény  zarándok  az  urad,  —  válaszolt 
Márton,  —  akkor  menjen  az  Isten  hírével  és  ne 
sértse  meg  a  leányukat  azoknak,  a  kiknek  borából 
lerészegedett. 

A  szolga  bosszúsan  elkiáltotta  magát. 

—  És  te  azt  hiszed,  bolond,  hogy  én  azt  cl 
merem  mondani  az  uramnak?  Tudd  meg,  hogy  ez 
rambergi  Diterik  úr,  a  ki  arról  hires,  hogy  lassan 
beszél  és  gyorsan  üt. 

A  német  úr  láthatólag  unta  már  a  fecsegést  és 
bölömbika-hangján  valami  parancsot  adott  a  szolgá- 
jának. A  legény  elnevette  magát. 

—  Tudod  mit  mond  Diterik  úr?  Ha  tüstént  meg 
nem  mutatod  az  asszonyod  arczát,  pőrére  fogja  vet- 
kőztetni. 

A  legény  ezzel  Ángyika  szeméhez  kapott  és  letépte 
arczárói  a  fátyolt.  A  következő  pillanatban  már  meg- 
ingott nyergében  és  bezúzott  koponyával,  hörögve 
lefordult  a  lováról  . .  .  Márton  jóformán  maga  sem 
tudta,  hogyan  történt  a  dolog.  Omodé  adta-e  a  ke- 
zébe a  bolgár  bunkót,  vagy  ő  ragadta  ki  az  öreg 
kezéből?  Mikor  irtóztató  erővel  orrtövön  sújtotta 
a  legényt,  tajtékzó  haraggal  rikoltotta:  Huj,  te  eb! 
Mindez  villámgyorsan  esett. 

A  vasas  ember  elbődült,  aztán  kirántotta  hüvelyé- 
ből lánczon  függő  pallosát  és  gyilkos  dühvel  Már- 
ton felé  sújtott.  Az  első  ütést  a  kanonok  felfogta  a 
bunkója  vasnyelével.  Másodikat  már  nem  üthetett  a 
vitéz,  mert  Omodé,  mikor  eszébe  vette,  hogy  komo- 
lyodik a  dolog,  hátulról  a  német  nyakába  vetette  a 
szőrpányvát  és  most  hatalmas  rántással  lelódította 
a  paripájáról.  A  vitéz  fuldokolva  és  hörögve  fet- 
rengett a  földön,  sarkantyújával  rugdosva  a  gyöpöt. 
Nem  igen  tudta,  hogy  mi  történt  vele,  de  azért  szilaj 
erővel  védekezett. 

Ángyika  szerecsen  udvarnoka  megfutott,  hasonló- 
képpen az  idegen  papok  is.  A  másik  német  szolga 
hangos  siránkozással  nézte  az  ura  esését,  de  köze- 
ledni nem  mert. 

A  kevei  legények  a  német  fejére  dobták  a  szűrü- 
ket, majd  megrohanták,  hogy  kicsavarják  kezéből  a 
pallost.  Jóidéig  nem  tudtak  elbánni  vele;  a  vasas 
ember  úgy  rázogatta  őket  a  levegőben,  mint  a  medve 
a  testén  függő  kopókat.  Omodé  ekkor  néhányat  rán- 

tott   a  pányván,  a  vitéz   vonaglani    kezdett    és   most 
már  kiengedte  zsibbadt  kezéből  a  fegyvert. 

—  Ne  bántsd  1  —  kiáltotta  Omodé,  mikor  meg- 
látta a  kést  az  egyik  legény  kezében.  —  Eleven 
medvét  viszünk  Becs  uramnak  és  akárki  meglássa: 
kapunk  érte  egy  vödör  bort. 

A  keveiek  megkötözték  az  elalélt  vitézt  és  rádob- 
ták a  lovára,  mint  a  lisztes  zsákot.  A  kis  csapat 
aztán  folytatta  útját.  Omodé  azonban  előbb  még 
megnézte  a  leütött  legényt.  Az  már  akkor  oda  volt, 
csak  a  lába  reszketett  még. 

—  Ennek  megadta  kanonok  uram  az  utolsó  kene- 
tet, —  mondta  az  öreg. 

Azzal  leköpte  a  holttestet.  (Ez  neki  régi  vitézi 
szokása  volt.) 

Már  a  Harangodnál  jártak,  mikor  még  egyre  a 
fülükbe  csengett  az  urát  sirató  fiu  zokogása. 

Ángyika  egész  testében  remegve  lovagolt  a  védel- 
mezője oldalán.  Nem  mert  hozzá  szólani,  mert 
Márton  arczát  most  is  eltorzította  még  a  harag,  a 
szeme  pedig  eleven  parázsként  égett.  A  folyó  part- 
ján a  leány  mégis  erőt  vett  magán  és  szeliden 
Márton  karjára  tette  a  kezét. 

—  Uram,  —  mondta  halkan,  —  nem  tudok  a 
nyeregben  ülni  ...  A  szívem  megállott  a  félelemtől 
és  a  fejem  szédül,  ha  a  vizet  nézem  ...  Ha  nincs  a 
terhedre,  uram,  akkor   végy   magadhoz  a  paripádra. 

Márton  szó  nélkül  maga  elé  ültette  a  leányt, 
aztán  beleterelte  a  csődörét  a  sekély  vízbe.  A  meder 

közepén  meg  kellett  ereszteni  a  kantárszárát,  hogy 
megitassa  a  paripáját.  Angyika  mégis  szédült,  a  mint 
a  kavargó  vizet  nézte  és  erőtlenül  odatámasztotta  a 
fejét  Márton  vállához.  Csak  szívének  erős  dobo- 
gásán  és  a  kanonok  nyakára  font  karjának  remegésén 
érzett,  hogy  van  benne  élet. 

Mindig  a  vérében  fetrengő  németet  látta  maga 
előtt.  A  gondolat,  hogy  a  kemény  kar,  mely  most 
vasabroncsként  fonta  körül,  ő  érte  vért  ontott :  fog- 
vaczogtató  félelemmel  töltötte  el,  de  egyszersmind 
mámorossá  is  tette.  A  cziczomás  babából  nő  lett ; 
boldognak  és  bűnösnek  érezte  magát.  Kinyitotta  a 
szemét  és  lázas,  édes  meghunyászkodással,  makacs, 
ittas  pillantással  kereste  a  Márton  tekintetét,  mint  a 
szarvasünő,  a  melynek  párja  gyilkos  tusában  győzött. 

Egyszerre  sok  ember  között  találták  magukat; 
ott  voltak  Csanád  várának  kapuja  előtt. 

Nagy  népcsődület  volt  a  parton :  a  marosváriak  a 
püspöküket  búcsúztatták  éppen.  Gellért  úr  ott  ült 
négylovas  szekerén,  az  emberek  pedig  megostro- 
molták a  kocsit,  hogy  kezet  csókoljanak  szeretett 
mesterüknek. 

Az  elmúlt  napokban  nagy  dolgok  történtek  az 
országban  és  Gellért  úr  elérkezettnek  látta  a  pilla- 
natot, hogy  a  királyhoz  siessen,  boldogtalan  velen- 
czei  földijéhez,  a  ki  megfoghatatlan  clvakultságával 
veszedelmet  hozott  az  egész  kereszténység  ügyére. 
Olyan  veszedelmet,  a  melynek  nagyságát  csak  az 
egy  Gellért  püspök  fogta  föl. 

A  püspök  szenvedőnek  látszott.  Az  utóbbi  napok- 
ban keményen  sanyargatta  magát,  hogy  a  tulajdon 
tiszta  és  gyönge  testén  torolja  meg  azt,  a  mit  mások 
vétettek,  a  kik  tisztátlanok  és  erősek  voltak.  Az  imént 
már  elbúcsúzott  kedves  kanonokjaitól,  egyenként 
szólva  hozzájuk,  azzal  a  meleg  és  atyai  szclidséggel, 
a  mely  meghódított  neki  minden  szívet.  Az  ő  tul- 
finomult  lelke  megsejtette  már  akkor,  hogy  e  földön 
nem  fogja  többet  viszontlátni  azokat,  a  kiket  a 
fiainak  nevezett.  De  azért  a  búcsú  pillanatában  is 
meglepően  nyugodt,  szinte  vidám  volt.  A  nyugalma 
bátorságot  öntött  a  papjai  szívébe,  a  jókedve  pedig 
fölséges  bájt  kölcsönzött  élesmetszésü,  olaszosan 
barna  aromának. 

A/likor  már  a  szekéren  ült,  a  toronyi  őrök  hangos 
tülköléssel  jelentették,  hogy  jönnek  a  várva-várt 
utasok.  Gellért  úr  ekkor  megállította  kocsiját. 

Ángyika  lesiklott  Márton  lováról,  egyenesen  az 
édesanyja  karjai  közé.  És  a  két  nő,  megfeledkezvén 
egy  pillanatra  nagy  rangjáról,  hangos  zokogással 
ölelte  át  egymást. 

A  kanonok  nyeregből  szökött  és  hajadon  fővel 
lépett  mestere  elé. 

—  Levágtad  a  pusztai  asszony  haját?  —  kérdezte 
a  püspök. 

Márton  kivette  tarisznyájából  a  vastag,  érczfényű 
hajkígyót.  Most  is,  a  szent  papok  jelenlétében, 
bűnös  és  édes  illatot  árasztott  még  magából. 

—  Összetörted  a  bujdosók  bálványát? 


"Egy  kéz  nehezedett  a  Márton  vállára. 


Herczeg  :   Pogányok 

Márton  megmutatta  a  fehér  kődarabot.  Rajta  volt 
a  bálvány  szájának  gödrös  szegélye  és  a  kíváncsi 
papok  fejcsóválva  tapasztalták,  hogy  az  arczátlan 
törmelék  most  is  mosolyog. 

Gellért  úr  az  ifjú  kanonok  fejére  tette  a  kezét. 

—  Nézz  a  szemembe,  fiam ! 

Tizenkét  nap  alatt,  míg  künn  járt  a  pusztán, 
egészen  elváltozott  Márton  ábrázatja.  A  tekintete 
tüzes  és  erős  lett,  a  bőrét  barnapirossá  perzselte  a 
nap,  a  két  szemöldöke  között  pedig  rövid,  mély 
redő  mutatkozott. 

A  püspök  arcza  végtelenül  elszomorodott. 

—  Az  ispánné  leánya  megkerült,  de  nem  veszctt-c 
el  az  én  kedves  fiam?  —  kérdezte  oly  halkan,  hogy 
az  egy  Mártonon  kívül  senki  sem  hallhatta. 

A  kanonok  nem  bírta  el  mesterének  tekintetét. 
Lehajolt  és  hogy  zavarát  palástolja,  meg  akarta  csó- 
kolni a  püspök  kezét.  És  ekkor  hihetetlen  dolog 
történt;  Gellért  úr,  a  nagyhatalmú  püspök,  a  kinek 
hírneve  már  akkor  messzi  túlszárnyalt  az  ország 
határain,  megelőzte  Mártont  és  maga  csókolta  meg 
legifjabbik  kanonokja  kezét,  mondván : 

—  Emlékezzél  meg  róla:  alázatosaké  a  meny- 
nyeknek  országa. 

Azzal  útra  kelt  Székesfehérvár  felé. 


Hcrcxeg  F.  :  Pogányok. 


HARMADIK  KÖNYV. 

1. 

Az  erdélyi  határhegyek  felől,  a  hol  Töhötöm 
unokái.  Baj  na  és  Baja  voltak  az  urak,  akkoriban  vér- 
vörösen kelt  föl  a  nap.  A  marosi  papok  és  szerze- 
tesek sápadt  arczczal  néztek  össze :  érezték,  hogy 
szörnyű  szélvihar  van  kerekedében.  Nem  mertek 
erről  beszélni,  de  már  nem  kételkedtek  benne,  hogy 
a  Gellért  püspök  által  megjövendölt  nagy  megpró- 
báltatás ideje  elkövetkezett. 

Minden  megváltozott;  minden.  A  vallásban  buz- 
golkodók  elmaradoztak  a  templomból,  tüzet  őrizni ; 
a  denevér-hitüek  pedig  ott  térdepeltek  az  oltár  előtt, 
tüntető  buzgalommal  verve  a  mellüket.  A  templomok 
kapui  előtt  idegen,  izzószemü,  félelmes  alakok  ólál- 
kodtak. Künn,  a  nyári  szállásokon,  a  cserények  és 
halásztanyák  körül,  az  erdei  vadászok  között  döngés 
és  bugás  támadt,  mintha  rajzásra  készülne  a  méhkas. 
Éjnek  idején  fenyegető  hangzavar  hallatszott  be  a 
rónáról.  A  székesegyház  tornyáról  látni  lehetett  a 
titokzatos  árnyékokat,  a  melyek  végigsuhantak  a 
pusztán,  őrtűztől  őrtűzhez. 

Közbe    a    vidéki    esperesektől    egyre    érkeztek    a 

panaszok  a  népámítók  és  földosztók  izgatása  ellen. 
Idegen  emberek  jártak  szállásról -szállásra,  furfangos, 
vidám  ficzkók,  a  kik  jól  tudtak  beszélni  a  nép  nyel- 
vén. Azok  boros  kulacscsal  a  kezükben  köszöntöttek 
be  mindenkihez,  kezet  fogtak  a  szolgákkal  is  és  a 
bellusi  Yata  nevében  új  földosztást  és  szabad  vadá- 
szatot Ígértek.  Szilzengen  a  bellusi  követek  ki  is 
csődítették  a  népet  a  papi  földekre  s  ott  pontosan 
rovásra  vették,  hogy  ki  mennyi  legelőt  és  hány  eke 
szántóföldet  követel  magának. 

Mint  szakgatott  kürthangok  a  szélvész  zúgását, 
úgy  üvöltötték  túl  az  országos  forrongás  zaját  a 
rutén  határról  érkező  hírek.  András  és  Levente,  az 
idegen  földön  bujdosó  Arpádíiak,  sereget  tobor- 
zanak  a  hegyek  közt.  Jönnek,  jönnek!  Lángba  borít- 
ják az  eget  és  vérrel  mossák  le  a  hűbérré  lett  ország 
gyalázatát.  Visszahozzák  a  régi  törvényt,  a  régi 
dicsőséget  és  kisöprik  a  határból  az  idegen  szemetet. 
Jönnek,  haj,  jönnek! 

Sok  szem  fordult  északnak,  kémlelve  az  út  porát 
és  sok  kéz  kereste  a  kard  markolatát. 

Egy-két  nappal  azután,  hogy  Márton  a  határra 
indult,  nagyszámmal  kezdtek  Marosvár  alá  gyüle- 
kezni a  tiszamelléki  és  erdélyi  urak,  a  kiket  Vata 
tanácsba  hívott  meg. 

Valamennyien  nagy  fegyveres  kísérettel  jöttek  és 
a  sátraik  csakhamar  elborították  a  rétet  a  Maroson 
túl.  Az  urak  mindennap  reggeli  mise  után  lóháton 
tanácskoztak   a  táborban.   Egypár   várispán   is   volt 

köztük  és  sok  királyi  ember.  Az  indulatos  zúgásuk 
olykor  behallatszott  a  városba  és  nem  egyszer  úgy 
látszott,  hogy  véres  összecsapásra  kerül  köztük  a 
dolog.  Egy  hétig  nem  is  tudtak  megállapodni  semmi- 
ben, közbe  pedig  egyre  növekedett  a  számuk. 
A  Gyulafiaktól  várták  a  döntő  szót  és  Vata  úrtól,  a 
kik  hír  szerint  már  útban  voltak  Marosvár  felé. 

Napközben  örökös  lónyerítés  és  tülkölés  verte 
föl  a  monostorok  csöndjét,  éjjel  pedig  énekszó  és 
kobozpengetés.  A  jó  Fülöp  apát  meg  is  botránkozott 
a  viselkedésükön  és  vasárnapi  szónoklatában  dörgő 
hangon  kelt  ki  a  borral  részegeskedők  és  a  regősök- 
kel mulatózok  ellen.  Mialatt  még  beszélt,  az  oltár 
előtt  álló  urak  közt  híre  ment,  hogy  odakünn,  a 
templom  piacízán,  olyan  daruszőrü  paripa  látható,  a 
melyhez  fogható  még  nem  itta  a  Maros  vizét.  Erre 
aztán  egyenkint  kiszállingóztak  a  templomból.  Fülöp 
atya  odabenn  Sodorna  sorsával  fenyegette  a  marosi 
tábort ;  az  urak  pedig  azalatt  odakünn  nagy  gyönyö- 
rűséggel veregették  a  szép  paripa  nyakát  és  szak- 
értően nézték  a  lábát. 

—  óh,  jaj  nekem,  —  kiáltotta  ekkor  a  benczés 
fejedelem,  szent  haragjában  kettéhasítva  mellén  a 
köntöst,  —  jaj  nekem,  hogy  olyan  embereknek  kell 
hirdetnem  Isten  igéjét,  a  kik  lovakon  és  istállókon 
kívül  nem  értenek  semmihez  I 

^^gj^gyzendő,  hogy  Fülöp  úr  ezt  latinul  mondta, 
a  mellette  térdeplő  tolmács  aztán  megmagyarázta  a 
népnek,  hogy  miért  haragszik  a  szent  atya. 

A  szóban  forgó  daruszőrű  paripa  hátán  ama 
bellusi  Vata  ült,  a  kit  a  tiszai  urak  akkoriban  vezé- 
rükként tiszteltek. 

Az  Árpád  berezegek  pártja  nagyon  megerősödött 
a  táborban  Vata  megérkezésével.  Ez  a  vitéz,  eszes 
és  mindenki  előtt  kedves  nagyúr  egymaga  fölért  egy 
egész  sereggel.  Barna  arczu,  tüzes  szemű,  szép  szál 
ember  volt.  Rettenthetetlen  bátorságú  férfi  hírében 
állott,  de  a  mellett  úgy  tudta  czifrázni  a  szót,  mint 
nem  sok  egyházi  doktor.  Tanácskozás  közben  mindig 
megőrizte  a  furfangos  jókedvét,  akkor  is,  ha  az 
ellenesei  a  dühtől  toporzékoltak.  A  tréfás  mondásai- 
val és  a  lovaséletből  vett  jóízű  hasonlataival  pedig 
jobban  meg  tudta  győzni  a  kételkedőket,  mint  más 
ember  a  hosszú  lére  eresztett  oráczióval.  Mivel 
nagyúr  létére  szívesen  fogott  kezet  a  közemberekkel 
is,  a  kiket  édes  magyar  véreinek  nevezett,  a  szegény 
emberek  akár  a  tűzbe  is  elmentek  volna  érte. 

Most  már  csak  az  erdélyi  magyarokat.  Baját  és 
Bajnát  várták  a  táborba.  A  kemény  Gyulafiakról 
tudvalevő  dolog  volt,  hogy  az  Árpádokhoz  szítanak. 
Töhötöm  vezér  nemes  véréből  eredtek  és  magyar 
gőgjük  sokkal  nagyobb  volt,  semhogy  urukként  tisz- 
telhették volna  a  velenczei  kalandort,  a  ki  olasz 
mintára  rendezett  palotaforradalom  révén  lett  István 
testőrző  kapitányából  Magyarország  királyává,  ók 
sohasem  hódoltak  meg  Péter  előtt  és  a  mióta  a 
velenczés  a  fejére  tette  a  koronát,  az  erdélyiek 
szabad  urakként  éltek  a  hegyek  közt. 

A  nagy  izgatottság,  a  mely  akkor  a  levegőt  per- 
zselte, csakhamar  lángot  vetett  a  káptalan  iskolájá- 
ban is.  Egy  Marót  nevű  növendékpap  az  ének- 
leczke  után,  társai  nagy  gyönyörűségére,  magyar 
éneket  fújt.  Holmi  kóborló  regőstől  tanulhatta  a 
dalt,  a  mely  a  honfoglaló  pogányokat  dicsőítette. 
A  jámbor  énekmester  Valter  annyira  megbotránko- 
zott ezen  az  istentelenségen,  hogy  megütötte  az  ifjút. 

A  Tűrje  neméből  való  Marótnak  ekkor  a  fejébe 
szökött  a  forró  vére  és  a  hegedűjét  ketté  törte  a 
jámbor  mester  koponyáján.  Taszilló  prépost  irgal- 
matlan szigorúsággal  sújtotta  a  lázadót.  Véresre 
korbácsoltatta  és  az  altemplom  tömlöczébe  záratta, 
egyszersmind  kihirdette  az  iskolában  és  a  káptalan- 
ban, hogy  a  magyar  beszéd  (ritus  gentium)  és  a 
népköltések  éneklése  (falsae  fabuláé  rusticorum)  — 
ostorozás  terhe  alatt  tilos. 

Gellért  püspök  mindezekről  nem  tudott  semmit, 
ó  már  akkor  jóformán  nem  is  élt  földi  életet,  ha- 
nem hajnalig  tartó  imákba  mélyedten  könyörgött  az 
Úrnak,  hogy  távoztassa  el  a  kereszténység  ifjú  ve- 
tései fölött  összetorlódó  zivatart. 

A  viszálykodó  urak  aztán  váratlanul  megállapo- 
dásra jutottak.  Ugyanis  szavahihető  követek  érkez- 
tek a  táborba,  a  kik  szörnyű  hírt  hoztak :  a  velcnczés 
Péter  tőrbe  csalta  Baját  és  Bajnát  és  felköttette 
Töhötöm  unokáit,  akár  az  útonállókat. 

Erre  egyszerre  lecsillapodott  a  nagy  forrongás ; 
az  egész  táborra  halálos  csönd  borult. 

A  bellusi  Yata  volt  az  első,  a  ki  megszólalt  a 
gyűlésen.  Paripáján  a  térség  közepére  vágtatott,  ott 
kivonta  széles,  görbe  kardját  és  harsogó  hangon 
kiáltotta : 

—  A  velenczei  Péter  nekem  nem  királyom.  Ha 
van  itt  vitéz,  a  ki  uraként  tiszteli  a  sehonnait,  az 
mérje  össze  velem  a  kardját. 

Háromszor  is  megismételte  a  kihivást,  de  az 
ispánok  és  nagyurak  közül  már  akkor  egyik  sem 
vallotta  magát  a  király  emberének. 

Másnap  a  tábornak  már  csak  hűlt  helye  maradt  a 
réten.  Éjjelre  földszedték  a  sátorfájukat,  hajnalban 
pedig  a  sokféle  had  fölkerekedett  és  északnak  vo- 
nult. Vészes  süvöltéssel,  dühös  sietséggel,  útjukban 
újabb  és  újabb  rajokkal  szaporodva,  mint  a  költöz- 
ködő vadludak,  szállottak  Abauj  felé,  a  hol  már 
akkor  vérpirosán  csillogtak  Endre  és  Levente  tábo- 
rának őrtüzei. 

Pirkadáskor  pedig  irtóztató  dulakodás  zaja  és 
ordítozás  verte  föl  a  város  csendjét,  mintha  ezer 
éhes  farkas  marczangolná  egymást  az  utczákon. 
A  Vak  Becs  báránykái  közül  vagy  százötvenen  föl- 
zendültek, agyonverték  a  tisztjüket,  aztán  kitör- 
tek a  városból  és  Vata  elvonuló  seregéhez  csatla- 
koztak. 

Délfelé  a  vár  falán  őgyelgő  emberek  fekete  füst- 
oszlopokat láttak  az  északi  szemhatáron. 

—  A  tömpösi  monostor  ég!  —  mondták. 
Aztán  bal  kéz  felől  még  egy,  jobb  kéz  felől  pedig 

még  két  távolabbi  füstfelhő  látszott.  Mindegyik 
felhő  egy-egy  templom  pusztulását  jelentette. 

Taszilló  prépost  ekkor  meghúzatta  a  harangokat, 
hogy  könyörgő  imához  szólítsa  a  hivőket. 

Gellért  püspök  pedig  váratlanul  megjelent  a  káp- 
talanban és  parancsot  adott,  hogy  állítsák  elő  az 
utazókocsiját.  Székesfehérvárra  akart  menni  a  ki- 
rályhoz. 

Ekkor  jött  meg  Ángyikával  Márton  kanonok. 

11. 

Esti  zsolozsmázás  idején  az  ifjú  kanonok  a  székes- 
egyház előtt  összetalálkozott  Omodéval. 

—  Uram,  —  szólt  az  öreg,  —  állapodj  meg,  mert 
nevezetes  újságot  mondok.  Tudd  meg,  hogy  a  lézengő 
vitéz,  a  kit  lefüleltünk  a  Harangod  partján,  nem 
közönséges  német  ám,  hanem  ő  a  marosvári  új  ispán. 
A  kevei  legényekkel  átkutattuk  a  nyeregiszákját,  de 
pénzt  nem  találtunk  benne,  csak  egy  nagy  pecsétes 
levelet  találtunk.  Abban  meg  van  írva,  hogy  ezentúl 
rambergi  Diterik  lesz  a  marosvári  ispán  ...  A  Csa- 
nádné  deákja  elolvasta  .  . .  Azt  mondja,  rajta  van  a 
levélen  Péter  király  kezevonása  is  .  . .  Mikor  ezt 
megtudtuk,  a  hányan  voltunk,  annyifelé  szaladtunk. 
A  deák  azonban  megoldotta  a  német  ispán  békóit 
és  elvezette  Vak  Becs  uramhoz.  Becs  uramnak  le- 
esett az  álla,  mert  biztosra  vette,  hogy  ő  lesz  az  új 
ispán. 

Omodé  aztán  kurtán  elbúcsúzott  a  kanonoktól  és 
egy  pár  fiatal  legényhez  csatlakozott,  a  kik  kurjon- 
gatva botorkáltak  az  utczán.  A  részeg  emberek  a 
Vak  Becs  báránykái  közül  valók  voltak.  A  mióta 
meghalt  a  nagy  ispán,  senki  sem  bírt  a  testőreivel. 
Megszállották  Csanád  boros  kamaráját  és  reggeltől 
estig  részegeskedtek. 

A  lármás  emberek  elvonultak  és  Márton  egyedül 
maradt  a  csendes  utczán.  Az  éjszaka  sötét  volt  és 
enyhe.  A  székesegyház  felé  akart  menni,  de  a  szelid, 
tompa,  vörös  fény,  a  mely  az  ispáni  palota  ablakából 
kiáradt,  magához  vonzotta,  mint  az  éjjeli  pillangót. 
Márton  megállott  az  utcza  árnyékában  és  sokáig 
nézte  az  ablakot.  A  sűrű  farácson  keresztül  látható 
volt  egy  darab  a  szobából.  A  falakat  és  a  mennye- 
zetet piros  szőnyegek  fedték.  Valami  nagyon  puha, 
illatos  asszonyi  fészek  lehetett. 

Most  halk,  egészen  halk  lantpengetés  hallatszott 
odafönn,  aztán  megszólalt  egy  lágy  női  hang,  csön- 
desen, mint  az  álmos  madár  csicsergése.  A  ki  életé- 
ben csak  egyszer  is  hallotta  már  ezt  a  fátyolos, 
szomorú  bájjal  telt,  aranyzengésű  hangot,  annak 
meg  kellett  ismernie  Ángyika  hangját.  Valami  divatos 
görög  dalt  dúdolgatott,  a  melyben  Lampszakoszról 
volt  szó.  Annyi  fojtott  tűz,  annyi  mohó  vágyakozás, 
annyi  reménytelen  szomorúság  volt  a  dalban,  mint 
magában  a  párás  őszi  levegőben,  a  melyet  lihegve 
szítt  magába  Márton. 

Ekkor  perzselő  láng  csapott  föl  a  kanonok  szivében. 

Az  enyém  lesz,  az  enyém  lesz,  —  mormogta,  — 
az  életem  árán,  az  üdvösségem  árán  1 

Egy  kéz  nehezedett  a  Márton  vállára.  A  Taszilló 
prépost  keze. 

—  Ha  a  látásodat  kisérti  a  gonosz,  akkor  tépd 
ki  a  szemedet.  Ha  a  hallásodat  kisérti,  akkor  önts 
ólmot  a  füledbe.  Mert  bizony  mondom  neked : 
jobb,  ha  elveszted  a  látásodat  és  hallásodat,  sem- 
hogy utat  engedj  a  gonosznak  a  lelkedbe. 

Mikor  a  székesegyház  harangjai  megkondultak, 
hogy  reggeli  szent  misére  szólítsák  a  hívőket,  a 
templom  pitvarában  álló  nagy  feszület  alatt  szőr- 
csuhás  vezeklő  ember  térdepelt. 

Márton  kanonok  volt.  Már  éjfél  óta  ott  térdepelt. 
Azóta  alig  mozdult  meg  egyszer  is.  Arczát  a  keresz- 
ten függő  Megváltó  lábához  szorította  és  látszólag 
buzgóan  imádkozott. 

A  vezeklést  a  pcnitencziárus  mérte  rá,  Taszilló 
prépost.  Azelőtt  való  este  meggyóntatta  Mártont  s 
miután  megtudta  a  harangodi  kaland  részleteit,  így 
szólt  hozzá : 

—  Vétkeztél,  fiam,  de  a  vétked  meg  fog  bocsát- 
tatni. Ha  embert  öltél  is,  annak  vére  ne  szálljon  a 
fejedre.  Téged  megejtett  a  kevélység  ördöge.  Tagadd 
meg  a  gonoszt,  alázkodjál  meg  porig  az  igaz  Isten 
előtt  és  én  föloldozlak  a  bűnöd  alól. 

—  IJgy  legyen,  atyám,  —  válaszolt  Márton. 

■ —  Holnap  reggel,  ha  véget  ért  az   istentisztelet, 

betetőzöd  megalázkod ásódat  a  hívők  gyülekezete 
előtt,  azután  megtisztítalak  a  bűntől  az  Úr  testé- 
vel... 

—  Köszönöm,  atyám. 

Most  ott  térdepelt  a  templom  pitvarában.  — 
Imádkozni  akart,  de  nem  tudott.  A  kereszt  lábánál 
is  bűnös  álomképek  kisértették.  Jóformán  azt  se 
tudta,  hol  van.  Olyanformán  érezte  magát,  mintha 
puha  fellegágyon  nyújtózkodnék,  a  lelke  pedig  bele- 
olvad, megsemmisül  egy  gyönyörteljes  gondolatba. 
Újból  megálmodta  közös  útjuk  minden  egyes  rész- 
letét és  a  visszaemlékezés  mámorossá  tette.  Meg- 
csókolta a  faker észtet  és  nem  tudta,  hogy  mit  érint 
az  ajkával.  Olykor  felriadt  a  lelkiismerete  és  kétség- 
beesett kísérletet  tett,  hogy  kiragadja  magát  kéjes 
ernyedtségéből.  Egy-két  percéig  értelmetlenül  mor- 
mogta az  imádság  megszokott  szavait,  de  aztán  csak 
belesüppedt  a  szivárványszínekben  lángoló,  forró  és 
kábító  illatú  ködbe  . . . 

Az    istentisztelet   véget    ért.    A   káptalan    papjai 

hosszú,  páros  sorban  vonultak  a  templom  pitvarába. 

Élükön  haladt   a  prépost,   kurtanyel ű   bőrostorral    a 

kezében.  Taszilló  úr  rátette  a  kezét  Márton  vállára. 

—  Kelj  föl,  fiam ! 

Márton  fölemelkedett  és  káprázó  szemmel  nézett 
körül,  mintha  mély  álomból  riadt  volna  fel.  A  papok 
mögött  a  kíváncsi  hívők  nagy  tömege  tolongott. 

Taszilló  prépost  ekkor  megcsókolta  az  ostort  és 
odanyújtotta  az  iljú  kanonoknak. 

—  Alázkodjál  meg  az  Úr  nevében,  jámbor  test- 
véreid lelki  épülésére. 

Márton  ösztönszerűen  a  kezébe  vette  az  ostort, 
két  egyházi  szolga  pedig  megoldotta  a  köntösét, 
úgy  hogy  övig  mezítelenen  állott  a  kereszt  alatt. 

A  tétovázó  tekintete  ekkor  megérintett  két  emberi 
arczot.  Az  egyik  Diterik  arcza  voJt,  a  német  ispáné, 
a  másik  Angyikáé.  Mindegyik  arczból  egy-egy  ijedt 
szempár  meredt  a  kanonok  felé.  A  német  is,  Ángyika 
is  tüstént  megismerték  Mártont  és  mindaketten  most 
tudták  csak  meg,  hogy  a  pusztai  vitéz  papi  ember. 
A  német  arczát  eltorzította  a  megszégyenülés  és  a 
megvetés,  a  leány  arczát  pedig  hófehérre  festette  a 
fájdalmas  csalódás. 

Márton  kanonok,  mikor  maga  előtt  látta  az  egyet- 
len nőt,  a  kit  szeretett  és  az  egyetlen  férfit,  a  kit 
gyűlölt,  lassan  meglóbálta  kezében  az  ostort,  aztán 
Taszilló  prépost  lába  elé  ejtette. 

—  Nem  akarom!  —  mondta  halkan. 
A  papok  rémülten  néztek  össze. 

—  Mit  mondasz,  fiam  ?  —  kérdezte  Taszilló  sötét 
nyugalommal. 

—  Nem  akarom !  —  ismételte  Márton,  ezúttal 
már  fölemelt  hangon. 

Halálos  csend  lett  a  pitvarban.  A  prépost  egy 
pillanatra  lehunyta  a  szemét.  Majd   hidegen  szólt: 

—  Kötözzétek  meg  a  lázadót ! 

Az  egyházi  szolga,  a  ki  megrohanta  Mártont,  úgy 
érezte,  mintha  óriás  vaskalapács  vágódnék  a  fejéhez. 

aztán  elsötétedett  körülötte  a  világ  és  ő  hanyatt 
esett  a  pitvar  kövein. 

Márton  ott  állott  a  kereszt  alatt,  övig  mezítelen 
testtel,  a  dühtől  vonagló  ajkakkal,  kihivóan  és  bő- 
szülten, harczra  és  halálra  készen.  Széttéphetik,  de 
meg  nem  törhetik.  Olyan  förtelmes  volt,  mint  a 
végső  tusára  készülő  vadállat,  és  olyan  fenséges, 
mint  a  pogányok  harczi  istene. 

—  Ne  bántsátok !  —  mondta  Taszilló  prépost.  — 
Vezessétek  a  börtönbe. 

Márton  megértette,  hogy  senki  sem  akar  rá  kezet 
emelni  és  önként  követte  a  porkolábot. 

A  székesegyház  főoltára  mellett  keskeny  kőlépcső 
vezet  le  az  altemplomba. 

Ott  lenn,  a  föld  gyomrában  oltárt  emeltek  az  új 
hit  legbúsabb  misztériumának,  ott  van  a  szent  sír 
kápolnája. 

Az  örök  alkonynyal  kis  mécses  kűzködik ;  gyér 
világa  oly  reménytelenül  pislog,  mint  a  haldokó 
ember  lelke.  Alacsony  barlang  fekete  szájában  pihen 
a  Megváltó  fehér  kötetemé.  Rémes  magányában, 
szörnyű  mezítelenségében  Kain  fiainak  leggyászo- 
sabb áldozata. 

Az  altemplomból  alacsony,  bolthajtásos  sikátor 
vezet  a  börtönpinczékhez. 

Mikor  Mártonra  rázárták  a  vasajtót,  sötét,  szűk 
veremben  találta  magát.  A  bolthajtásba  tört  keskeny 
kőcsatorna  végén  vasrácslyuk  vezet  a  szabadba,  azon 
át  némi  világosság  szűrődik  a  tömlöczbe. 

A  falon  fekete  feszület  függ,  a  Krisztus  tövis- 
koronás képmásával.  A  kép  nyers  faragás,  a  tagjai 
idomtalanok,  de  a  haldokló  test  szenvedését,  a  der- 

medő  izmok  végső  vonaglását  rémes  igazsággal 
ábrázolja. 

A  kanonok  úgy  járt  föl  s  alá  a  szűk  falak  között, 
mint  a  verembe  esett  farkas.  Kuszált  gondolatai 
egymást  kergették,  de  később  már  nem  emlékezett 
vissza  semmire,  mivel  mozdulatainak  egyformasága 
teljesen  elkábította. 

Délután,  mikor  nagy  szomjúság  kezdte  gyötörni, 
megfordult  a  kulcs  a  vasajtó  zárában.  A  porkoláb 
bedugta  a  fejét. 

—  A  tisztelendő  prépost  ezt  a  szent  könyvet 
küldi  neked. 

—  Adj  innom!  —  szólt  Márton. 

—  Nem  adok.  Holnapután  reggelig  étlen-szomjan 
kell  maradnod.  Ha  akkorra  megbántad  a  bűnödet  és 
illő  alázatossággal  fogadod  a  reád  mért  penitencziát, 
ihatsz  kedved  szerint. 

Azzal  bezárta  az  ajtót  és  kongó  léptekkel  tá- 
vozott. 

Márton  kezébe  vette  a  könyvet.  Jób  könyve  volt. 
Találomra  kinyitotta  és  hangosan  olvasni  kezdte: 

«Az  én  lelkem  utálja  életemet,  az  én  panaszkodá- 
somat  elhagyom:  és  az  én  lelkem  keserűségében 
szólok. 

«Azt  mondom  az  Istennek:  Ne  kárhoztass  en- 
gem: sőt  add  tudtomra  nekem,  miért  perlesz  ve- 
lem? 

«Avagy  jónak  tetszik-e  neked,  hogy  megnyomo- 
rítasz ?  hogy  a  te  kezed  munkáját  megutálod? 

•Vájjon  testi  szemeid  vagynak-é  neked?  úgy 
itélsz-e  te,  mint  az  ember  itél  ? 

•  Avagy  hasonlatosak  a  te  napjaid  az  ember  nap- 
jaihoz ?  avagy  a  te  esztendeid  hasonlatosak-é  az 
ember  idejéhez?* 

Abba  kellett  hagynia  az  olvasást,  mikor  bealko- 
nyodott. A  távolból  —  mintha  felhőmagasságból 
szólana  —  az  éjjeli  őr  éneke  hallatszott,  Márton  ott 
feküdt  a  földön  és  a  saját  mellének  nehéz  zihálását 
hallgatta. 

Egyszerre  hangot  adott  a  süket  éjszaka . . .  Künn, 
a  földalatti  folyosón  csoszogó  léptek  hallatszottak, 
majd  köhéc&elés  és  keserves  sóhajtozás . . .  Most 
meg  dühös  dübörgés  hangzott  messziről,  valahonnan 
a  föld  gyomrából,  mintha  valaki  két  öklével  verne 
egy  vasajtót. 

—  Adjatok  innom  1  A  szent  irgalmasság  nevében 
adjatok  innom!  —  rikácsolta  egy  asszonyi  hang  a 
távolban. 

Egy  szepegő,    megtört   férfihang  válaszolt    neki : 

—  Ki  vagy  te,  szomjas  lélek,  a  ki  a  szegény  Názót 
rémítgeted  ? 

—  Babó  anyó  vagyok,  a  javasasszony  I  —  felelt 
az  asszonyi  hang.  —  A  hamuból  jövendőt  mondtam 
egy  leánynak  és  a  prépost  a  mellemre  süttette  az 
egyház  tüzes  kulcsát  és  idezáratott .  .  .  Azóta  szom- 
jazom . . .  Óh,  hogy  szomjazom  !  Ördög  vagy  kisértet, 
akárki  légy,  egy  korty  vízért  odaadom  a  nyomorult 
lelkemet  I 


>é. 


—  Átkozott  boszorkány,  ne  üvöltözz  !  —  kiáltotta 
a  férfihang.  —  Édes  Babó  anyó,  ha  szeretsz,  légy 
csendben,  —  tette  hozzá  könyörögve.  —  Ne  emle- 
gesd a  gonoszt,  mert  éjfél  van  és  ilyenkor  fekete 
paripán  jár  a  templom  körül  . . .  Fekete  paripán  jár 
a  levegőben,  bekukkant  minden  ablakon  és  keresi  a 
szegény,  vezeklő  Názót . .  .  Dicsértessék  a  Jézus 
Krisztus  1 

Márton  kanonok  tudta,  hogy  ki  légyen  a  vezeklő 
Názó.  Egy  Vendel  nevű  mesterember  volt,  a  ki  két 
esztendővel  ezelőtt  megfojtotta  a  feleségét.  Csanád 
ispán  halálra  Ítélte  a  hitvesgyilkost,  mikor  azonban 
akasztani  vitték,  Vendel  kisiklott  a  kopjások  keze 
közül  és  a  templomba  menekült.  Azóta  ott  húzódott 
meg  a  székeseg)'házban,  a  melyet  nem  hag)'hatott 
el  többet,  hacsak  nem  akart  hurokra  kerülni.  A  mi- 
óta nagyon  lesoványkodott  és  a  furcsa  nagy  oira 
szinte  kinőtt  a  fejéből,  az  egyháziak  Názónak  ne- 
vezték. 

Nappal  ritkán  volt  látható,  rendesen  összegömbö- 
lyödött egyik  sarokban,  mint  a  sündisznó,  éjjel  azon- 
ban nagy  nyugtalanság  vett  erőt  rajta  és  pirkadásig 
duruzsolva  járt-kelt  a  templomban. 

A  javasasszony  dühös  rikácsolással  verte  az  ajtaját, 
Názó  pedig  hol  síró  hangon  csitítgatta,  hol  meg  han- 
gosan korholta,  de  azért  az  eszelős  ember  makacs- 
ságával hajnalig  ott  maradt  az  ajtaja  előtt. 

Mire  kivirradt,  Márton  megint  a  kezébe  vette  a 
szent  könyvet. 

Hercí'-g  F.  :  Pogányok.  I  i 

«...  mint  a  kegyetlen  oroszlán,  úgy  kergetsz 
engem  és  ismét  csuda  fájdalmat  bocsátasz  én 
reám. 

«De  miért  hoztál  ki  engemet  az  én  anyámnak 
méhéből  ?  Oh,  vajha  meghaltam  volna  és  szem  enge- 
met nem  látott  volna ! 

«Es  volnék,  mintha  sohase  lettem  volna;  az  én 
anyámnak  méhéből  mindjárt  a  koporsóba  vitettem 
volna !» 

Az  utolsó  két  mondatot,  talán  a  legmeghatóbb 
sikoltást,  a  mely  valaha  a  sötét  földről  a  fényes  ég 
felé  tört,  ismételten  is  elolvasta. 

Azután  lefeküdt  a  kőpadlóra  s  alkonyatig  mozdu- 
latlan maradt. 

Az  alkonynyal  együtt  sötét,  hideg,  reménytelen 
szomorúság  borult  a  tömlöczre.  Mártonnak  az  a  bús 
gondolata  támadt,  hogy  ő  már  halott.  Talán  nem  is 
élt  soha,  csak  megálmodta  az  életet,  azt  a  néhány 
verőfényes  napot,  a  melyet  a  pusztán  töltött.  Örökre 
itt  fog  feküdni  a  sötét  kriptában,  örökre  szomor- 
kodva és  elhagyottan. 

Elhagyottan  ?  Egyszerre  úgy  rémlett  neki,  mintha 
börtönének  kerek  kis  ablaka  szem  volna,  a  mely 
mérhetetlen  magasságból  tekint  le  az  ő  kriptájába. 
Egy  rettenetesen  közömbös  tekintetű,  kémlő  szem, 
a  mely  belelát  a  veséibe  és  fölényes  gúnynyal  nézi 
az  ő  vergődését. 

És  szívének  mérhetetlen  keserűségében  fele- 
selni   kezdett   a    rettenetes   szemmel,    mint    egyko- 


von  Jób,  és  ily  együgyű,  káromló  szavakat  intézett 
hozzá : 

—  Látlak,  de  nem  ismerlek  .  .  .  Kié  vagy,  te  rej- 
telmes szem?  Epedve,  lángoló  szeretettelkerestelek 
szörnyű  árvaságomban,  de  te  távol  maradtál  tőlem  . . . 
Messzi  felhők  mögül  leskelődöl  rám,  mint  íjas  a 
prédájára .  .  .  Miféle  préda  vagyok  én  neked,  te 
szörnyű  íjas  ?  Te  adtad,  az  életem  a  tiéd !  Egyebem 
sincs  már . . .  Előtted  fekszem  a  porban,  kinyitom 
előtted  a  lelkemet,  a  szívemet,  mint  a  tőrbe  esett 
utas  az  erszényét  és  eledbe  öntök  mindent,  a  mi 
bennem  van.  Az  életem,  a  szabadságom,  minden 
rejtett  gondolatom  a  tiéd . . .  Mit  akarsz  még?  Még 
sem  unod  nézni  az  én  nyomorúságomat  ?  Tudom  már, 
mit  akarsz :  a  szeretetemet !  Azt  nem  adom  1  Meg- 
gyötörhetsz, eltiporhatsz,  örök  kárhozatra  vethetsz, 
egyre  nem  kényszeríthetsz :  arra,  hogy  szeres- 
selek I 

Forró  vérhullám  csapott  a  Márton  fejébe,  aztán 
őrjöngő  diadalérzettel  talpra  ugrott.  A  mint  ott 
állott,  egyszerre  úgy  érezte,  hogy  titáni  erő  duz- 
zasztja tagjait ;  nőni  kezd,  emelkedni  —  szétfeszíti 
vállával  a  kriptáját,  vad  erővel  széthányja  a  templom 
alapjait . . . 

Tajtékzó  dühvel  rontott  neki  a  vasajtónak  és  dön- 
getni kezdte  az  öklével.  Mikor  már  véres  volt  a  két 
keze,  ájultan  rogyott  le  a  hideg  kövekre. 

Mikor  nagysokára  magához  tért  aléltságából, 
úgy  rémlett  neki,  mintha  távoli  éneket  hallana.  Ezer 

mélyzengésű  férfihang  énekcj  valami  ósrégi  bcsenyé 
dalt,  majd  ezer  édes  csengésű  női  hang  veszi  át  az 
éneket .  .  .  Annyi  szomorú  epedés,  annyi  megható 
hűség  és  szeretet  van  a  dalban,  mintha  maga  a 
besenyő  nemzet  lelke  szólalt  volna  meg  .  .  .  Haj,  a 
besenyők !  Künn  táboroznak  a  szabad  pusztán,  sok 
ezren,  férfiak  és  nők  és  mindannyian  hű  szeretettel 
gondolnak  ifjú  vezérükre  ...  Ez  a  hatalmas  szeretet 
elárasztja  a  pusztát,  hömpölyögve  közeledik  a  város 
felé,  átcsap  a  falakon,  megtalálja,  fölemeli,  mele- 
gíti, megvigasztalja,  elringatja,  körülhízelgi  az  ifjú 
vezért . .  . 

—  Márton! 

Egy  távoli  hang  szólott  hozzá. 

—  Márton  ! 

A  kanonok  felriadt  és  kiáltani  akart,  de  kiszáradt 
torkából  rekedt  nyöszörgést  hallatott  csak. 

—  Márton,  én  szólok  hozzád  :  én,  Omodé  szol- 
gád. Az  ablakodnál  állok...  Hoztam  bort!  Ihol  egy 
hosszú  nádszál,  azt  leeresztem  hozzád  és  megitat- 
lak ..  .  Siess,  mielőtt  még  erre  kerül  az  őr. 

A  kanonok  a  fogai  közé  vette  a  nád  végét  és 
hosszan  ivott. 

—  Hol  vannak   a   besenyők?  —  kérdezte   aztán, 

—  A  besenyők?  —  csodálkozott  Omodé.  — 
Azok  künn  vannak  a  pusztán.  Ledobjak  egy  kis 
kenyeret  ? 

—  Nem  kell !  Ha  megteszed  azt,  a  mit  mondok, 
megjutalmazlak,  Omodé. 


,65 


—  Hallgatlak,  uram! 

—  Ki  tudnál  most  szökni  a  várból  ? 

—  Megpróbálkozhatnám,  uram. 

—  Paripát  tudnál-e  magad  alá  szerezni  ? 
Omodé  elgondolkozott  egy  kissé. 

—  Talán  lophatnék  az  ispánné  méneséből. 

—  Vágtass  ki  a  berénybe  ...  Ne  kiméld  a  ló- 
húst 1 

—  Mi  hírt  vigyek  a  besenyőknek? 

—  Alpár  vezért  fogva  tartják  a  papok  a  székes- 
egyház tömlöczében ...  Ha  ki  nem  szabadítanak 
addig,  míg  fölszárad  a  reggeli  harmat:  a  surbán 
férfiak  vágják  le  a  hajukat  és  hányjanak  emlékdom- 
bot a  víz  partján,  mert  meghalt  a  vezérük.  Ennyit 
mondj  nekik,  ne  többet! 

—  Meglesz,  uram!  —  kiáltotta  az  öreg,  a  kit  a 
pogány  szavak  hallatára  valami  különös,  harczias  láz 
fogott  el. 

Omodé  elsietett,  Márton  pedig  végignyújtózott  a 
kőpadon  és  csakhamar  mélyen  elaludt. 

IV. 

Hajnalhasadáskor,  mikor  a  rácsos  ablakon  át  fakó 
világosság  szűrődött  a  Márton  tömlöczébe,  léptek 
hangzottak  az  ajtaja  előtt,  majd  megfordult  a  zár- 
ban a  kulcs. 

—  Kelj  föl,  Márton  kanonok  és  kövess  bennün- 
ket a  bíráid  elé! 

Két  karinges  kanonok  várakozott  rá  az  ajtó  előtt 
és  néhány  egyházi  szolga. 

Lassú  léptekkel,  bizonyos  ünnepiességgcl  vezették 
föl  a  székesegyházba,  onnan  pedig  a  sekrestyén  át 
a  káptalan  gyülekező  termébe. 

Ott  együtt  volt  a  káptalan  minden  papja.  Taszilló 
apát,  mint  penitencziárius,  a  püspöki  széken  ült,  a 
hosszú  asztal  körül  pedig  fölszentelt  kanonokok 
helyezkedtek  el.  A  fiatalok  a  hátteret  töltötték  be  ; 
az  ajtónál  a  káptalan  bajvívója  állott,  Kuvrát,  a  sötét 
arczú  óriás. 

Mikor  Márton  megállott  a  prépost  előtt,  Taszilló 
kiterjesztette  a  két  kezét. 
—  Oremus,  fratres ! 

Halk  ima  zsongása  töltötte  be  a  termet.  Márton 
azonban  nem  imádkozott,  hanem  élesen  fülelt  az 
ablak  felé,  a  honnan  hűvös  reggeli  pára  áradt  az 
alacsony  terembe. 

A  prépost  újból  leült  és  arczát  Márton  felé  for- 
dította. 

—  Márton  kanonok,  te  súlyosan  vétkeztél  Chro- 
degang  püspök  szent  szabályai  ellen. 

Márton  ügyet  se  vetett  a  prépostra.  A  szemét 
félig  lehunyta,  a  lélegzetét  visszafojtotta  .  , .  Most 
jóformán  csak  a  füle  dobjával  élt  és  érzett. 

Egyszerre  pír  borította  az  arazát ...  A  papok 
még  semmit  sem  hallottak,  de  ő,  a  puszta  hiúzfülű 
fia,  már  megneszelte  ezer  rokonlénynek  a  közel- 
voltát . .  . 

—  Szánod  és  bánod  a  bűnödet?  —  kérdezte  a 
prépost. 

A  kanonok  nem  válaszolt.  Midőn  a  prépost  meg- 
ismételte a  kérdését,  gőgös  türelmetlenséggel  vágta 
oda: 

—  Semmit  sem  szánok  és  mitsem  bánok ! 

A  kik  ránéztek,  alig  ismerték  meg  benne  Márton 
kanonokot.  Thonuzóba  fia  kevélyen,  fölemelt  fővel, 
ajkán  megvető  mosolylyal  állott  előttük.  És  a  papok 
most  vették  csak  észre,  hogy  Márton  balfüle  fölött 
ezüstfehér  az  egyik  hajfürt.  Pedig  két  nappal  ezelőtt 
még  egyformán  barna  volt  a  haja. 

—  Fiam,  —  mondta  Taszilló  hideg  nyugalom- 
mal, —  atyai  kötelességünk,  hogy  megmentsük  üd- 
vösségedet pogány  kevélységed  tőrvetéseitől.  Az  én 
szívemben  nincsen  részrehajlás  és  azzal  a  mértékkel 
mérek  neked,  a  melylyel  magamnak.  Bennem  is  nem 
egyszer  lázadott  már  a  hajdani  harczos  kevélysége, 
de  olyankor  alázattal  tartottam  vállamat  a  korbács 
alá.  Pedig  én  atyád  vagyok ! 

A  kanonok  megvetően    mérte   végig  a  prépostot. 

—  Illik  hozzád  az  ostor,  —  mondta  aztán,  — 
mert  sehonnai  idegen  vagy.  De  én  Thonuzóba  fia 
vagyok  I 

A  papok  rémülten  néztek  össze  a  vakmerő  szavak 
hallatára. 

—  Lázadó,  ne  feledd,  hogy  a  b/rád  előtt  állasz !  — 
mondta  Taszilló  úr  hidegen. 

—  Ki  Ítélhet  itt  fölöttem? 

A  prépost  fölemelkedett  a  helyéről. 

—  Én,  a  kinek  Isten  a  hatalmat  adta! 

Még  be  sem  fejezte  a  szavait,  mikor  harsogó 
kürtszó  remegtette  meg  a  hajnali  levegőt.  Oly 
fenyegetően,  oly  félelmetes  erővel  zúgott  a  vár 
alatt  a  Thonuzóba  riadója,  mintha  egyszerre  öt- 
ven megvadult  bölénybika  hallatná  harozias  böm- 
böl ését. 

A  papok  megrettentek,  Márton  pedig  körbe  jár- 
tatta szúrós  tekintetű  szemét.  És  ekkor  eszébe  ju- 
tottak a  bujdosó  táltos  utolsó  szavai :  Eljön  érted  a 
puszta,  ellenállhatatlanul,  rettenetesen,  bömbölve, 
mint  a  tavaszi  áradás! 

Íme,  a  puszta  eljött  az  ő  fiáért, 

—  A  hatalmat  nem  a  tiétekbe,  hanem  az  én  ke- 
zembe adta  az  Isten.  S  a  ki  reám,  Alpár  vezérre 
emeli  kezét,  az  életével  lakol. 

Halálos  csend  lett  a  teremben.  Csak  nagysokára 
szólalt  meg  a  nyitott  ablakban  egy  öreg  kanonok 
siránkozó  hangja. 

—  Jaj  uram,  Taszilló  uram,  a  kegyetlen  pogány- 
ság bekerítette  a  várost. 

A  prépost  ekkor  az  ablakhoz  lépett,  a  megriadt 
kanonokok  pedig  utána  özönlöttek.  A  látvány,  a 
melyben  részük  lett,  megdermesztette  ereikben  a 
vért. 

Alig  egy  nyíllövésnyjrc  a  fal  alatt,  hosszú  hadi- 
sorban állottak  a  besenyő  lovasok.  Állig  fegyverben 
valamennyien,  csillogó  hadi  díszben,  kevélyen,  pom- 

pásan  és  ijesztően.  Csatarendbe  sorakoztak,  hét-hét 
lovas  között  két  lépésnyi  közt  hagyva.  A  balszár- 
nyuk beleveszett  a  hajnali  ködbe.  Mozdulatlanul 
ültek  befont  sörényű  paripáikon,  mint  a  rézbálvá- 
nyok.  A  szúrós  szemüket  most  valamennyien  a  káp- 
talan ablakára  szegezték.  A  nyílegyenes  hadsor  előtt 
állott  a  párduczbőrös  hadnagy,  térdére  támasztva 
mezítelen  kardját.  Mindenki  előtt  érthetetlen  ma- 
radt, hogyan  tudtak  a  pogányok  ilyen  észrevétlenül 
a  vár  alá  nyomulni.  A  farkasbőrös  kürtösök  most 
újból  fújtak,  tüdejük  minden  erejével. 

—  Mit  jelent  ez  ?  —  kérdezte  Taszilló. 
Kérdésére  Vak  Becs   adta  meg  a  választ.  A  vár- 
nagy nagy  kardcsörtetéssel  tört  be  a  terembe. 

—  Szent  atyám,  —  mondta,  —  az  ebhitűek  be- 
kerítették a  várost  és  megszállták  a  királyi  kompot 
is . . .  Nem  tudom,  hogy  miben  fő  a  fejük,  de  ha 
szép  szerével  meg  nem  egyezünk  velük,  alkonyatkor 
szalonnát  pirítanak  Csanád  várának  parazsán. 

—  Ember,  —  mondta  megvetően  Taszilló  úr,  a 
kiben  ekkor  földobbant  régi  daliás  szíve,  —  tedd  le 
a  kardod  és  végy  guzsalyt  a  kezedbe.  Vagy  szár- 
nyas paripákon  ülnek-e  a  határőrök,  hogy  átrepül- 
hetnek az  erős  várfalakon? 

A  porkoláb  arcza  vérvörös  lett. 

—  Uram,  —  mondta,  —  ha  kell,  én  István  király 
törvénye  szerint  a  lelkemet  is  odaadom  a  papokért, 
de  sok  ezer  asszonyét  és  gyermekét  nem  adom. 
Tudd  meg,  hogy  nekem   mindössze   százhatvan  em- 

bcrem  maradt,  azok  közül  is  ötven  a  pogány  kabar. 
A  kabarok  megszállották  a  vízi  kaput,  onnan  kur- 
jongatnak a  pogánynak.  Azt  hiszem,  éhesebbek  a 
székesegyház  kincsére,  mint  a  besenyő  nyílvasára. 

—  Mit  kívánnak  a  határőrök?  —  kérdezte  a 
prépost. 

—  Itt  az  alkulevelök,  —  szólt  Becs,  egy  össze- 
göngyölített pergamen-lapot  nyújtva  át  Taszilló- 
nak.  - —  Olvasd  el,  én  nem  értek  ilyen  mester- 
séghez. 

Mialatt  a  prépost  fölbontotta  a  levelet,  a  porko- 
láb farkas- nevetéssel  mondta : 

—  Nem  tudom,  mióta  teremnek  írástudó  dokto- 
rok a  begei  zsombékban  ? 

A  levelet,  talán  a  legfurcsább  alku-levelet,  melyet 
valaha  bekerített  várba  lőttek,  amaz  Ekése  nevű 
deák  írta.  Fáklyafény  mellett  írta,  a  csücsködi  erdő- 
ben. Mivel  nem  volt  kéznél  íróasztal,  egy  négykéz- 
lábra ereszkedett  surbán  harczos  hátán  dolgozott. 
A  vitéz  besenyő,  a  ki  szemhunyorítás  nélkül  vág- 
tatott már  nem  egyszer  a  süvöltő  nyílzáporba,  nagyon 
izgatott  volt  szokatlan  szerepében.  A  főemberek 
Ekcsc  köré  gyülekeztek  és  áhítatos  kíváncsisággal 
nézték,  hogyan  rójja  nagy  furfangosan  az  egymásba 
fonódó  vékony  betűket.  A  hátuk  mögött  pedig  lovas 
emberek  gyülekeztek  és  a  hegyesfülű  paripák  is 
kíváncsian  nyújtogatták  a  nyakukat. 

Ekésének  fölötte  jól  esett  az  általános  érdeklődés 
és  nem  is  kimélte  a  fáradtságot.   Szép  kacskaringós 

betűket  rajzolt,  a  nagy  kezdőbetűket  pedig  az  övén 
függő  külön  kalamárisból  királypirosra  színezte. 

Szólt  pedig  a  pogányok  alkulevele   a  következő- 
képpen : 

Dicsértessék   a   Jézus   Krisztus!    Mi,    a    Kajdum 
neméből  való  jámbor  királyi    határőrök,   köszöntjük 
fölötte  igen  Marosvár  szent  papjait   és   főembereit. 
Minekutána   pedig   értésünkre   adatott,   hogy   a   mi 
vezérünk   és   urunk,   ama   Thonuz   fia   Alpár   silány 
fogságban  tartatik,    elvégeztük    magunkban,    hogy   a 
mi  urunk  legyen  szabad.   Annak  okáért  intünk  tite- 
ket, óh  ti  várbéli  szent  papok   és   főemberek,   hogy 
Alpár  urat  a  reggeli  harmat   fölszáradásáig   bocsás- 
sátok tisztességgel   a   kapu   elejébe.  A  mit  ha  meg- 
tenni elmulasztanátok.  Jézus  Krisztus,  Allah  és  Okkán 
istenek  nevére  felfogadjuk :   hogy  a  kezünkben  levő 
hat  szent   papot   fölakasztandjuk ;   item   Marosvárát 
földulandjuk  és  abban  kövön  követ  nem  hagyandunk  ; 
item   a   várban    lakozó    minden   rendű  embereknek, 
asszonyembereknek,     aggoknak     és     gyermekeknek 
vérüket  veendjük ;   item  a  marosvári   szent   papokat 
és  szerzeteseket,   úgyszintén   az   egyházi    szolgákat 
lófarkon  tépendjük  szét.  - —   Kelt  a  csücsködi  erdő- 
ben levő  hadiszállásunkon,    Kisasszony-napján.   Kö- 
szöntenek titeket  mind  a  jámbor  határőrök.  Köszönt- 
sétek egymást  szent  csókkal.   Köszönetet  írok  én  is. 
Ekése  kanczellárius,   az   én   saját   kezemmel.  Az  úr 
Jézus  Krisztusnak  kegyelme  legyen  veletek! 

Mikor  Ekése  a  levelét   elolvasta   a   besenyőknek. 

egyik  főember  kifejezést  adott  ama  nézetének,  hogy 
a  sok  köszöntést  és  a  Jézus  dicséretét  talán  el  lehetne 
hagyni. 

—  Hogy  lehetne?  —  pattant  föl  haragosan  az 
önérzetében  sebzett  deák.  —  Avagy  láttál  már  leve- 
let, a  mely  nem  így  kezdődik  és  nem  így  végződik  ? 

Taszilló  prépost  időközben  elkészült  a  levél  olva- 
sásával. 

—  Való  az,  hogy  papok  vannak  a  pogányok  kezé- 
ben ?  —  kérdezte. 

—  Lásd  magad,  Taszilló  ür!  —  kiáltották  az 
ablakban  állók. 

A  köd  időközben  már  felszállott  és  most  el  lehe- 
tett látni  egy  távolabbi  halomig,  a  hol  hat  rögtön- 
zött akasztófa  meredt  bele  a  hajnali  levegőbe. Mind- 
egyik bitó  alatt  egy-egy  megkötözött  pap  állott. 
A  kanonokok  megismerték  a  borzvai  esperes  fehér 
haját  és  a  varsányi  pap  kövér  termetét.  A  többi  négy 
oroszlámosi  görög  szerzetes  volt,  a  kiket  az  éjjel 
szedtek  ki  ágyukból  nagy  sebbel-lobbal  a  határőrök. 
A  rabok  láthatólag  leszámoltak  már  az  életükkel. 
Az  egyik  lehajtott  fővel  mormolta  az  imáját,  a  másik 
krétafehér  arczczal  bámult  maga  elé,  egy  harmadik 
pedig,  a  közeli  vértanúság  reményében,  sugárzó 
áhítattal  tekintett  a  felleges  égre  . . . 

A  várbeli  testőrök  azonban,  a  kik  közül  többen  a 
nyitott  ajtóban  várakoztak,  nem  igen  vágyakoztak  a 
vértanúság  koszoníjára  és  káromkodva  követelték, 
hogy  ki  kell  nyitni  a  várkaput. 

—  Hol  van  az  a  besenyő  úr,  a  kit  rajtunk  kö- 
vetelnek? —  kérdezte  a  várnagy  határozott  hangon. 

Többen  a  papok  közül  sietve  mutattak  Mártonra, 
Vak  Becs  a  kanonok  felé  fordult. 

—  Te  vagy  a  Thonuzóba  fia?  —  kérdezte. 

—  Én  vagyok,  —  válaszolt  Márton. 

A  porkoláb  ekkor  a  kezével  a  homlokához  nyúlt 
és  tőle  telhető  nyájassággal  mondta : 

—  Szabad  vagy,  hercízeg,  és  mehetsz,  a  hova 
akarsz.  Ha  pedig  szolgáid  vagy  marháid  volnának  a 
várban,  azokat  is  magaddal  viheted. 

—  Nincs  itt  senkim,  és  semmim,  —  válaszolt 
Márton  sötéten. 

Taszilló  prépost  Mártonhoz  fordult,  a  ki  akkor 
már  az  ajtóban  állott. 

—  A  tömlöczből  elmenekültél,  Márton,  de  az  Úr 
kezéből  nem  menekülhetsz.  Az  ajtó,  a  melyen  át 
kilépsz  a  várból,  a  pokolba  vezet ! 

—  Nem  kell  nekem  a  mennyország,  ha  veled  kell 
azt  megosztanom,  —  válaszolt  a  kanonok.  —  A  ti 
egetekben  csak  németek  és  olaszok  vannak.  A  po- 
kolban pedig  apám  van.  Árpád  fejedelemmel  és 
mind  a  magyari  vezérekkel. 

Azzal  hátat  fordított  a  prépostnak  és  elment.  De 
még  az  utc^án  is  hallotta  a  kanonokok  hangos  sirán- 
kozását,  a  melylyel  testvérük  bűnbeesését  gyászolták. 

Mikor  Márton  a  várnagygyal  a  kapuhoz  érkezett, 
egy  papi  ruhás  ifjú,  a  ki  ott  várakozott,  térdrevc- 
tette  magát  előtte. 

—  Vezér,  —  mondta  könyörgő  hangon,  —  vigyj 
magaddal  a  pusztára ! 

Ama  Marót  nevű  kispap  volt,  a  kit  Taszilló  úr 
megostoroztatott  a  magyar  énekéért. 

—  Magammal  viszlek,  —  válaszolt  Márton. 

A  várkapu  megvasalt  tölgyfaajtaja  dörögve  csapó- 
dott be  Márton  után.  A  kanonok  egy  pillanatra 
elszédült  és  a  falnak  támaszkodott  ...  A  reggeli 
szél  megcsapta  az  arczát .  . .  Vakító  fényözönben 
fürödvc,  előtte  feküdt  a  puszta  ...  Ez  a  szabadság ! 
Körülötte  ezer  ifjú  harczos  ujongott,  tombolt .  .  . 
Ez  az  élet ! 

A  karvalyszemü  határőrök  hamar  megismerték  a 
vezérüket.  Siketítő  kiáltozással  és  kürtöléssel  kö- 
szöntötték, de  a  soraik,  tekintettel  az  ellenség  közel 
voltára,  nem  bomlottak   meg. 

Egy  öreg  ember  párducz-csótáros,  tollbokrétás 
paripát  vezetett  a  kanonok  elé.  Márton  a  ló  söré- 
nyére  tette  a  kezét,  hogy  nyeregbe  vesse  magát,  de 
aztán  meghátrált  egy  kissé  és  figyelmesen  %zzm\xgyxz 
vette  az  állatot. 

Hollófekete,  szárazfejü,  karcsú,  aczélizmú  paripa 
volt.  A  szeme  oly  tüzes  és  okos,  mint  egy  ifjú  nőé. 
Első  pillantásra  is  meglátszott  rajta,  hogy  Ete  nemes 
vére  folyik  ereiben. 

És  a  mint  Thonuzóba  fia  elnézte  a  paripát,  a 
mely  délczegen  és  büszkén,  a  szabad  puszta  jelképe- 
ként állott  előtte,  különös  dolog  esett  vele.  A  szeme, 
a  mely  édesapja  halála  óta  nem   tudott  többet  sírni. 

hirtelen  megtelt  könynyel  és  Márton  hangos  zoko- 
gással ölelte  át  a  paripa    nyakát. 

A  várbástyán  nagy  csoportban  állottak  a  szo- 
n\orkodó  papok.  Fekete  falkába  verődtek  össze 
és  kezüket  a  köntösük  ujjába  rejtve,  némán  néz- 
tek az  elvonuló  had  után.  Még  láthatták,  a  mint 
a  lovassorok  bomladozni  kezdenek  és  a  mint  a 
vágtató  sereg  széles  félholdban  veszi  körül  ifjú  ve- 
zérét. 

Hosszú,  elnyúló  ívben  vágtatnak  egymás  mellett 
a  besenyők,  duhaj  jókedvükben  rikoltozva,  a  nyer- 
gükben fölállva,  a  kopjájukat  dobálva  és  röptében 
elkapkodva.  Nem  is  emberek,  hanem  lovas  démonok. 
Harsogó  hullám  vágtat  végig  a  pusztán,  az  emberi 
szenvedélynek  egy  óriás  hulláma,  a  mely  diadalma- 
san sodorja  magával  a  sápadtarczu  ifjút,  a  puszta 
elveszettnek  hitt  és  újból  megkerült  fiát.  A  föld 
pedig  dörög  alattuk  .  .  . 

És  a  fiatal  kanonokok  közül,  a  kik  mind  magyarok 
voltak,  nem  egynek,  haj,  nem  egynek  a  szívét  össze- 
szorította a  bús  honvágy  a  puszta  után.  Úgy  állottak 
a  bástyán,  mint  a  csonka  madarak,  a  melyek  a  verő- 
fényes levegőbe  úszó  társaikat   nézik. 

V. 

Omodé  após  künn  ült  a  Maros  partján  és  figyel- 
mesen nézte  a  királyi  révészek  munkáját.  Az  olyan 
ember,  a  ki  maga  nem  igen  dolgozik,  rendesen  nagy 

gyönyörűségét  leli  abban,  ha  más  ember  majd  meg- 
szakad a  munkában.  A  hol  házat  építettek,  vagy 
hajót  tataroztak,  ott  Omodé  órákon  át  el  tudott 
ácsoroani,  buzdítva  az  embereket  és  hasznos  taná- 
csokat osztogatva  nékik. 

A  révészek  most  éppen  egy  jókora  nagy  sajkát 
bocsátottak  vízre.  A  sajkát  teli  hordták  asszonyi 
sátrakkal,  szőnyegekkel,  elemózsiás  kosarakkal,  boros 
tömlőkkel  és  hosszúnyelü  kopjákkal. 

Egyik  révészbarátja  elmondta  Omodénak,  hogy 
az  özvegy  ispánné  útra  készül.  Amióta  fölzendültek 
a  határőrök,  Csanádné  már  nem  érezte  magát  biz- 
tosságban palotájában  és  Székesfehérvárra  akarta 
vinni  a  leányát,  hogy  a  király  udvarán  megvárja  a 
pogány  zivatar  elvonulását.  Omodé  megtudta  a  ré- 
vésztől az  asszonyok  uti  tervének  részleteit :  hajón 
felusztatják  magukat  a  bődi  révig,  onnan  pedig  a 
csongrádi  várispán  oltalma  alatt  lóháton  folytatják 
útjukat  Fehérvár  felé. 

Diterik  úr,  az  új  német  ispán  is  csatlakozott  az 
asszonyokhoz.  A  német  kitapasztalta  már,  hogy  neki 
semmi  dolga  Csanádvárában.  A  király  megtehette 
ispánnak,  de  nem  adhatott  neki  ispáni  hatalmat.  — 
Vak  Becs  se  igen  törődött  vele,  a  várbeli  garázda 
testőrök  pedig  úton-útfélen  belekötöttek  és  kirö- 
högték. A  boldogult  Csanád  báránykái  nagyon  fur- 
csának találták,  hogy  olyan  ember  akar  nekik  pa- 
rancsolni, a  ki  még  a  szavukat  sem  érti. 

Délfelé  Csanádné  fegyveres  szolgái  vaspántos  Iá- 

dákat  hordtak   a  hajóra.  Omodén   ekkor  nagy  izga- 
tottság vett  erőt. 

—  Viszik  a  Csanád  kincsét! 

A  nélkül,  hogy  sokat  törte  volna  rajta  a  fejét, 
egyszerre,  mint  valami  felsőbb  sugallatra,  egy  vitézi 
kaland  kész  terve  állott  előtte:  Ötven  elszánt  be- 
senyő általlopja  magát  a  Maroson,  váltott  paripákon 
megelőzi  a  hajót  és  a  Gyümölcsény-erdővel  szem- 
ben, tömlőkön  úsztatva,  megszállja  a  Tiszát.  Ha  nem 
fognák  el  a  hajót  asszonyostul,  aranyostul :  nem  is 
volnának  igaz  besenyők. 

A  jámbor  benczés  atyák  aznap  hiába  várták 
ebédre  Omodét ;  az  öreg  vezeklő  már  akkor  étlen- 
szomjan  bandukolt  a  besenyő-puszta  felé.  Nem  sze- 
retett egyébként  gyalog  járni,  de  ezúttal  fáradhatlan 
buzgalommal  szedegette  a  két  bocskorát. 

A  harangodi  nagy  nádasban  egy  lovaslegényt 
látott  Omodé ;  a  legény  csendesen  ügetve  jött  vele 
szemben.  Az  üléséről  megismerte,  hogy  besenyő 
ember.  Az  öreg  rákurjantott,  de  a  lovas  hirtelen 
úgy  eltűnt  a  nádasban,  mintha  elnyelte  volna  az 
ingovány.  Omodé  ekkor  szintén  a  nádasba  vette 
magát  és  óvatosan  előrekúszva,  csakhamar  rábukkant 
a  legényre.  A  besenyő  ott  lapult  meg  egy  gödörben, 
a  lova  pedig  mellette  feküdt,  mozdulatlanul,  mere- 
ven kinyújtott  nyakkal ;  ha  nem  csapkodta  volna 
olykor  a  farkával  a  legyeket,  azt  hihette  volna  az 
ember,  hogy   megdöglött. 

—  Látlak,  hékás  látlak!  —  kiáltotta  Omodé. 

Hcrczeg   F.  :  Pogányok.  I  j 

A  legény  ekkor  talpra  ugrott  és  zavartan  elnevette 
magát. 

—  Te  vagy  az,  Kocsobur  após?  Hiszen  téged 
kereslek ! 

—  Engem-e  ? 

A  legény  ekkor  Omodé  nagy  csodálkozására  leült 
a  gyöpre  és  fürgén  lerántotta  a  két  csizmáját.  Mind- 
egyikből két-két  csillogó  pénzt  rázott  ki. 

—  Ezt  Alpár  vezér  küldi  neked,   Kocsobur  após. 
Mikor   Omodé  meggyőződött  róla,   hogy  mind  a 

négy  pénz  arany  bizantinus,  örömében  elkiáltotta 
magát  és  a  kiáltása  úgy  hangzott  a  nádasok  fölött, 
mint  az  öreg  ménló  nyerítése 

—  Dicsértessék  az  Úr  neve  !  —  kiáltotta  Omodé.  — 
Íme,  látszik,  hogy  mi  a  különbség  egy  besenyő  vezér 
és  egy  somogyi  kanász  fia  között ! 

(A  somogyi  kanász  fia  alatt  Ekését  értette  az 
öreg,  lelkiismeretlen  adósát,  a  ki  két  esztendő  óta 
nem  akarta  megfizetni  tartozását.) 

A  legény,  mikor  megtudta,  hogy  az  öreg  a  berény 
felé  igyekszik,  vendégszeretőén  fölajánlotta  neki  a 
lova  farát  és  Omodé  nem  is  kérette  magát,  hanem 
mögéje  kapaszkodott  a  paripára. 

—  Mi  a  neved?  —  kérdezte  barátságosan  az 
öreg. 

—  Hát  nem  is  tudod?  Pedig  régi  jó  ismerősök 
volnánk. 

—  Sohse  láttam  még  a  pofádat,  fianr.  1 

—  Hogyisne  I   Hiszen    én  volnék   az   a   bojtár,  a 

kit  le  tetszettél   ütni   a  lováról,   mikor  Alpár  úrral 
követségben  jártál  a  főasszonynál. 

—  Ha  leveles  láda  volna  a  fejem,  akkor  se  emlé- 
kezhetném vissza  mindazokra,  a  kiket  életemben 
már  nyeregből  ütöttem,  —  henczegett  Omodé. 

—  Hiszen  ha  ökölre  mentünk  volna,  nem  is 
végeztél  volna  velem  olyan  könnyen !  —  mondta  a 
legény. 

—  Nem-e?  Fiatalabb  koromban  azzal  mulattam 
a  bolgár  hegyekben,  hogy  leöklöztem  a  medvét. 

—  Bolgár  medve  lehetett  az,  nem  besenyő,  — 
vélekedett  a  legény. 

—  Beszakad  a  besenyő  koponya  is,  ha  jó  helyen 
éri  az  ember. 

—  Meg  lehetne  próbálni. 

—  Szívesen  megpróbálom. 

Leszállottak  a  lóról  és  szemben  állottak  egymással. 
A  paripa  csodálkozva  és  érdeklődve  nézte  őket. 
Omodé  nem  igen  vehette  hasznát  megnyilazott  jobb 
karjának,  de  azért  bízott  magában,  mert  gyermek- 
kora óta  balog  ember  volt. 

—  Kezdjük,  fiam!  —  mondta. 

Azzal  úgy  ütötte  orron  a  besenyőt,  hogy  annak 
piros,  kék  és  zöld  láng  csapott  ki  a  szeméből. 

—  Nem  volt  rossz,  —  szólt  a  legény. 

Ekkor  állkapczáján  találta  Omodét  s  az  öreg  tüs- 
tént kiköpte  az  egyik  zápfogát. 

—  Helyes  volt!  —  szólt  Omodé. 

Jó    ideig    püfölték    egymást,    elismerő    szavakkal 

fogadva  egy-egy  czélirányos  ütést.  Az  orra  vére 
már  megeredt  mind  a  kettőnek.  Végül  a  besenyő 
akkorát  kapott  a  gyomra  tájékára,  hogy  hanyatt  vá- 
gódott a  gyöpön. 

Mikor  föltápászkodott  megint,  az  őszinte  tisztelet 
hangján  mondta: 

—  Látom,  szent  atyám,  ehhez  is  értesz ! 

Azzal  lóra  ültek  megint  és  jó  egyetértésben  foly- 
tatták útjukat,  épületes  és  tanulságos  beszélgetéssel 
rövidítve  az  időt. 

—  Még  most  se  tudom,  hogy  mi  a  neved,  fiam,  — 
szólt  az  öreg. 

—  Bozdurgán  a  nevem. 

—  Bozdurgán  szép  név,  de  nem  jó  név. 

—  Miért  nem  jó? 

—  Mert  pogány  tűzzel  adták  rád  és  nem  szentelt 
vízzel. 

—  Pedig  meg  is  kereszteltek  egyszer,  mikor  a 
megholt  bekc  ezredmagammal  a  Maros  vizébe  te- 
relt. Valami  nagyon  ozifra  nevet  adtak  rám  akkor,  de 
bizony  már  elfelejtettem,  mert  régen  volt. 

—  Azt  rosszul  tetted,  fiam !  Mert  tudd  meg, 
hogy  Ítélet  napján  a  Jézus  Krisztus  a  paradicsom 
kapujában  fog  állani  és  sorra  szólongatja  a  keresz- 
tények nevét.  A  ki  pedig  nem  ugrik  mindjárt,  mikor 
az  ő  nevét  szólítják,  az  mehet  a  gyehennára.  Most 
már,  hogy  akarsz  te  ugrani,  mikor  azt  se  tudod, 
melyik  a  te  neved  ? 

Bozdurgán   jóidéig  elgondolkozott  ezen.  Később 
megszólalt : 

—  Hát  biztos,  hogy  a  Krisztus  igazabb,  mint  az 
öreg  isten? 

—  Ha  én   mondom,   akkor   elhiheted  1   —   szólt 
mély  meggyőződés  hangján  Omodé. 

—  Honnan  tudod  te? 

—  Kipróbáltam  és  elmondom  néked,  hogy  te  is 
okulj  belőle.  Vitézkoromban,  mikor  még  gyönge 
volt  a  hitem,  egyszer  megsántult  a  paripám.  Jól  van ! 
mondtam,  most  hát  megtudom,  hogy  melyik  az  igaz 
isten.  Először  elmentem  egy  bábaasszonyhoz,  hogy 
régi  szokás  szerint  bájoló  imádságot  mondjon  és 
meggyógyítsa  a  lovamat.  Mondott  is  és  én  egy  hód- 
bőrrel  fizettem  érte,  igaz,  csak  nyári  bőrrel.  De 
bizony  az  öreg  isten  nem  segített  a  lovamon.  Akkor 
aztán  elmentem  az  öreg  remetéhez,  a  ki  Kévével 
szemben  lakott  az  erdőben.  Eleintén  nem  akart 
imádságot  mondani  a  lovamra,  de  mikor  egy  kicsit 
megnyomorgattam,  mégis  mondott.  Szól  pedig  az  ő 
imádsága  ilyképpen :  «Urunk  Krisztus  szamár  hátán 
Gyerusálemba  ha  ment,  ő  szamara  megsántult  vala. 
Azt  meglátá  Boldogasszony.  Az  szót  mondta  vala : 
Fiam  Jézus  Krisztus,  megsántult  lovad.  Krisztus  hallá 
a  szót,  monda :  Én  édes  szülém,  anyám !  Megsántult, 
mert  lába  kimarjult.  —  Én  édes  fiam  Jézus  Krisztus, 
parancsolok  te  szent  hireddel  és  te  akaratoddal, 
hogy  a  te  lovad  megvígassék.*  így  imádkozott  az 
öreg  és  másnap  a  lovam  lába  meggyógyult.  Akassza- 

nak  föl  az  út  szélén,  ha  nem  így  történt !  Most  már 
jtélj  magad,  Bozdurgán,  hogy  a  kettő  közül  melyik 
az  igaz  isten. 

Ilyen  hasznos  és  szórakoztató  beszélgetés  közt 
elértek  a  nagyrétre,  a  honnan  már  elláttak  a  besenyő 
erdőig.  A  réten  egy  lovas  ember  jött  velük  szemben. 

—  Ihol  jön  Ekése,  az  igrice  !  —  kiáltotta  Boz- 
durgán. 

—  Vájjon  hol  lophatta  a  paripáját?  —  csodálko- 
zott Omodé. 

A  regős  megismerte  őket  és  feléjük  terelte  a 
lovát.  Omodé  meglepetten  tapasztalta.  Isten  hogy 
fölvitte  az  adósa  dolgát.  Szép,  mokány  paripán 
ült,  a  lábán  új  csizmát  viselt,  a  vállán  meg  faggyús 
bőrköpönyeget,  a  minővel  az  akkori  lovas  ember 
az  eső  ellen  védekezett.  A  nyeregiszákját  is  jól 
megtömette,  a  kapája  mellett  pedig  hasas  kulacs 
függött. 

Ekése  a  nyegle  urak  szokása  szerint  a  csipőjére 
támasztotta  kezét,  miközben  hetykén  végigmérte 
Omodét. 

—  Hej  te,  —  mondta  aztán,  —  jó,  hogy  itt 
talállak  1  Ismered  a  járást  Csongorád  felé  ?  Át  lehet-e 
mostanában  kelni  a  Körtvélyes  taván? 

—  Át,  a  nagy  tölgyfa  irányában.  De  mi  dolgod 
neked  Csongorádon. 

—  A  csongorádi  ispánnak  fia  született  és  én 
leszek  a  keresztkomája,  —  mondta  Ekése.  Azzal  sar- 
kantyúba kapta  a  lovát  és  köszönés  nélkül  elvágtatott. 

—  Hát  a  pénzemet  mikor  adod  meg?  —  kiáltotta 
utána  Omodé. 

De  már  Ekése  jó  messzi  járt  akkor. 

—  Szemtelen  hazugság!  —  fakadt  ki  Omodé.  — 
Hogy  ő  lesz  a  csongorádi  ispán  komája?  Hát  van-e 
olyan  peczér  Csongorádon,  a  ki  komájának  vállalná 
a  pimasz  igriciét?  Bozdurgán,  ha  szeretsz,  add  ide 
a  lovadat,  hadd  szaladjak  utána!  Szent  Benedekre 
mondom,  télikeztyüt  varratok  magamnak  a  bőréből. 

Bozdurgán  jó  fiú  volt,  de  besenyő  ember  volt. 
Besenyő  ember  pedig  inkább  adja  kölcsön  a  felc- 
ségét,  mint  a  lovát. 

Mikor  elérték  az  erdőt,  Omodén  nagy  elkedvet- 
lenedés  vett  erőt.  Most  már  tisztára  látta,  hogy 
útja  kárba  veszett.  A  besenyők  nem  szorultak  az  ő 
tudósítására ;  a  kutyafülüek  már  megneszelték,  hogy 
Csanádné  a  Tiszára  vitte  az  ispán  kincsét.  Azt  is 
biztosra  vette  az  öreg,  hogy  Ekése  nem  Csongorád 
felé,  hanem  a  bődi  rév  felé  siet,  besenyők  küldték 
fürkészőnek. 

VI. 

Seruzád  asszony  öltöztette  magát  a  sátrában. 
A  sátor  teli  volt  szolgálókkal.  Rozvita,  a  szőke 
lombard  leány,  ezüstfésüvel  rendezgette  a  főasszony 
haját,  a  mely  vastag  fekete  fürtökben  vonaglott  a 
leány  fehér  kezében.  Egy  magyar  rabasszony  a 
földön  térdepelt  és  kerek  aczéltükröt  tartott  Seruzád 
elé.  Egy  kis  besenyő  szolgáló-leány  hasmánt  feküdt 

a  szőnyegen  és  piros  kis  félholdakat  festett  a  fő- 
asszony  lábának  körmeire.  A  ruhaőrző  leány  az  alatt 
már  készen  tartotta  az  aranysárga  szclycmkörtöst, 
a  melyet  a  főasszony  magára  akart  venni. 

Seruzád  öltöztetése  egyébkor  kemény  próbája 
volt  a  szolgálók  ügyességének  ;  a  főasszony  indulatos 
természetű  volt  és  egy  semmiségért  kegyetlenül 
megbüntette  a  leányait.  A  leányok  asszonya  —  egy 
keményképü  vén  banya  —  most  is  ott  állott  a  sátcr 
végében,  ostorral  a  kezében.  Ma  azonban  láthatólag 
derűs  kedvében  volt  a  bekeasszony.  Nem  igen  beszélt 
"gyai^>  d«  csöndes  mosolylyal  hallgatta  Rozvitát  és  a 
mosolya  visszatükröződött  az  összes  szolgáló  némbe- 
rek arczán,  mint  a  nap  fénye  a  pusztai  kopolyákban. 

A  főasszony,  ha  jókedvében  volt,  olykor  azt  mondta 
a  szőke  leánynak :  Szólj,  Rozvita  1  És  Rozvita  ilyen- 
kor zümmögni  kezdett,  mint  a  darázs ;  kecses,  fura 
és  hímes  dolgokat  mondott;  a  hangja  olyan  puha 
volt,  akár  a  hegedűhúr  zengése.  De  azért  nem  volt 
hóbortos  a  leány.  Mindig  tudta,  hogy  mivel  csik- 
landozza Seruzád  fülét. 

Most  Alpár  vezérről  beszélt. 

—  Karcsú,  mint  a  nyárfa,  erős  mint  a  tölgyfa, 
szép  ifjú  vezérünk.  A  szeme  szomorú,  a  szája  hall- 
gatag, az  arcza  halovány.  —  Alpár,  haj,  Alpár! 

Seruzád  félbeszakította  Rozvitát. 

—  A  félfeje  megőszült.  Láttad  ? 

—  Hosszú  téli  éjszakukon  megőszül  a  férfi  haja, 
ha  nem  simogatja  asszony  keze 

—  Bolond  vagy,  Rozvita !  Milyen  ruhát  visel  a 
vezér  ? 

—  Nyest  subája,  vas  ümögje,  karvalyszárnyas  a 
süvegje,  —  dúdolta  a  leány. 

E  pillanatban  erős  lónyerítés  hallatszott  a  sátor 
előtt.  A  nyerítésre  a  szolgálók  mind  elnevették  ma- 
gukat. 

—  Miért  nevettek?  —  kérdezte  Seruzád? 

—  Jó  engedelmeddel  legyen  mondva,  főasszo- 
nyom,  —  felelt  Rozvita,  —  nevetni  való  az,  mikor 
nyerít  a  medve.  Mert  a  kinek  a  hangját  hallottad, 
főasszonyom,  az  nem  becsületes  \6,  hanem  ama 
csizmaszártorkú  pap,  a  kit  Alpár  vezér  hozott  egy- 
szer a  táborunkba. 

A  leányoknak  jó  fülük  volt.  Valóban  Omodé  nyerí- 
tett az  imént.  Az  öreg  egy  csapat  asszonyt  látott  a 
kút  mellett  s  azokat  köszöntötte  hangos  tréfával. 

—  Szólítsátok  be  a  csizmaszártorkút  —  mondta 
Seruzád  —  és  adjatok  neki  egy  kupa  égett  bort. 
Hadd  látom,   melyiktek   ért  a  medvetánczoltatáshoz. 

Az  örökké  tréfáskedvű  leányok  előtt  láthatólag 
igen  kedves  volt  a  főasszony  parancsa. 

Omodé  belépett  a  sátorba  és  illedelmesen  rájuk 
köszöntötte  a  pax  vobiscumot.  Mikor  meglátta  a 
sok  jókedvű  asszonyt,  már  tudta,  hogy  merről  rán- 
gatják majd  a  csuháját.  Alamuszi  alázatossággal  le- 
kuporodott az  ajtó  mellé. 

—  Szólj  hozzá,  Jaksa,  —  bíztatta  Seruzád  a  ruhsí- 

Jaksa  ekkor  mosolygó  szájjal  fordult  Omodé  felé. 

—  Szent  ember,  a  főasszony  a  szolgálatába  akar 
fogadni. 

—  Jó  uram  az  én  mostani  uram  —  válaszolt 
Omodé  —  és  még  nem  telt  le  nála  az  időm. 

—  Jó-e  az  urad? 

—  Cselédnek  az  a  jobbik  ura,  a  kit  keveset  lát. 
Én  még  sohasem  láttam  a  magamét,  mert  az  én 
uram  Szent  Benedek. 

—  Mennyi  bért  fizet  az  urad?  —  kérdezte 
Rozvita. 

—  Hetenként  két  böjti  nappal  fizet  és  kétszeri 
virgácsolással,  —  válaszolt  Omodé  helyett  a  ruha- 
őrző. 

—  Nálunk  kétakkora  bért  is  kaphatnál,  szent 
ember. 

Omodé  a  fejét  rázta. 

—  Nem  kivánkozom  olyan  szárnyékba,  a  hol  a 
kancza  pányvát  vet  a  ménló  nyakába. 

Most  megszólalt  Seruzád  is. 

—  Ha  hozzánk  szegődnél,  pap,  feleségül  adnám 
hozzád  egyik  szolgáló  leányomat. 

A  kis  körömfestő  elsikította  magát  jókedvű  ijedt- 
ségében. 

—  Lassódj,  kis  csikó,  —  szólt  rá  fölényesen 
Omode,  —  nem  téged  kantároznak. 

—  Melyiket  választanád  közűlök?  —  kérdezte  a 
főasszony.  —  Akarod  Rozvitát? 

—  Zokon    ne    essék  a  szavam,   kegyelmes   asszo- 

nyom,  —  válaszolt  a  vezeklő,  —  nagyon  mosolygós 
a  te  leányod  képe,  minálunk  pedig  azt  tartják :  girhcs 
lónak,  mosolygó  asszonynak  nem  kell  hinni. 

—  A  szent  ember  mindig  lóval  példálódzik,  — 
mondta  Jaksa.  —  Látszik,  hogy  többet  forgolódott 
a  jászol,  mint  a  leveles  láda  körül. 

—  Talán  nem  is  pap,  hanem  lókötő?  —  véleke- 
dett a  körömfestő. 

—  Olyan  pap,  a  ki  lopott  lovat  áldoz  Okkán 
istennek,  —  tette  hozzá  a  ruhaőrző. 

Miért,  miért  nem,  ez  a  megjegyzés  föl  mérgesí- 
tette Omodét. 

—  Ha  lopnék  is  lovat,  — -  mondta  kedvetlenül,  — 
bizony  nem  a  te  fene  halványodnak,  hanem  az  én 
Bencze  uramnak  áldoznám. 

—  PŐasszonyom,  —  szólt  Rozvita,  —  én  is  tudok 
idevaló  lovas  példát:  Szokást  vesz  föl  a  vén  ló  is, 
ha  rá  nem  ütnek. 

A  körömfestő  is,  Rozvita  is  időközben  már  el- 
készültek a  munkájukkal.  A  kis  leány  gyöngygyei 
kivarrt,  piros  sarut  fűzött  a  főasszony  lábára ;  Seru- 
zád  aztán  fölkelt  és  Rozvita  márványfehér  vállára 
tette  barna  szép  karját. 

—  A  boglárokat!  —  mondta. 

A  lombard  leány  rárakta  az  aranyboglárokat 
miközben  merész  hízelgéssel  megcsókolta  a  főasszony 
karját. 

—  Nem  mondhatod,  hogy  nem  vagyok  jó  asszo- 
nyod, —  szólt  Rozvitához  Seruzád.  —  Férjet  akar- 

tam  neked  szerezni,  de  te  a  csizmaszártorkúnak  se 
kellesz.  Most  már  eridj  ki  a  tóra  és  mondd  a  vad- 
ludaknak :  köszöntelek,  húgaim,  én  is  leány  ma- 
radtam ! 

A  főasszony  megint  Omodéhoz  fordult. 

—  Mit  szólnál  Jaksához,  pap?  ót  elvennéd-e? 
Omodé    kicsinyelve    mérte    végig    a    szép    Jaksa 

karcsú  termetét. 

—  ó  is  csak  afféle  puhán  kötött  rokka !  —  mondta 
aztán. 

Az  asszonyok  mind  elnevették  magukat,  az  egy 
Jaksa  kivételével,  a  ki  megeresztette  a  pergő  nyelvét 
és  leszapulta  Omodét  a  sárga  földig.  Az  öreg  jó- 
ízűen hallgatta  a  leány  perelését;  bár  Jaksa  annyi 
becsületet  se  hagyott  rajta,  mint  a  hajóhúzó  lovon. 
Omodé  ezt  csak  olybá  vette,  mintha  árvalány  hajjal 
ostoroznák  a  hátát.  Rozvita  az  alatt  lekapta  a  sátor- 
fán függő  háromhúros  lantot  és  tréfás  zenével  ki  serte 
Jaksa  nyelvelését. 

Seruzád  végül  kezének  egy  intésével  elhallgattatta 
a  leányokat. 

—  Nagyon  válogatós  vagy,  papom ;  látom  már : 
ha  betörnők  a  fejedet,  akkor  se  leinők  a  kedvedet. 
Most  mondd  meg  tüstént,  mi  hibát  találsz  az  én 
leányaimban? 

—  Nem  illő  ugyan,  hogy  jámboréletü  ember 
ilyen  hívságokon  törje  a  fejét,  —  válaszolt  Omodé,  — 
de  ha  már  torkomon  a  kés,  hát  mit  tagadjam :  bi- 
zony vékonylom  a   leányaidat,    főasszonyom.  Zokon 

hát  legyen  sok  a  jóból.  A  te  leányaid  csak  arra 
valók,  hogy  csiklandozzák  az  ember  szemét ;  de  az 
egynapos  csikót  egyikük  se  tudná  behozni  a  karam- 
bol, a  zabos  zsákot  pedig  egyiknek  a  válla  sem 
bírná  el. 

Mivel  Omodé  úgy  tapasztalta,  hogy  a  szavai  nem 
keltenek  visszatetszést  Seruzád  szívében,  tovább 
fűzte  a  beszéd  fonalát,  simanyelvü  udvaros  módjára 
leszólva  a  leányokat,  hogy  igy  ravaszul  meghódoljon 
Seruzád  daliás  szépsége  előtt. 

—  Bizony  mondom,  asszonyban  is  külömb  az 
ordító  tigris  a  nyávogó  macskánál.  De  hát  sok  férfi 
olyan,  mint  a  gyerek,  a  ki  lependéket  fogott  és 
nem  adná  oda  egy  túzokért.  Még  az  Alpár  uram  is 
olyan. 

Omodé,  a  ki  csak  valami  érdekes  pletykával  akart 
szolgálni  a  hölgyeknek,  nem  is  sejtette,  hogy  ingo- 
ványra lépett. 

—  Miféle  lependéket  fogott  Alpár  úr?  —  kér- 
dezte Seruzád,  a  kinek  a  két  szemöldöke  között 
mély,  rövid  redő  jelent  meg. 

A  sátorban  halálos  csend  támadt.  A  leányok  ré- 
mülten néztek  össze.  Omodé  azonban  nem  ismerte 
még  annyira  a  főasszonyt  és  gyanútlanul  fecsegett 
tovább : 

—  Konstantinápolyból  libbent  ide  az  ő  lependéke. 
Hogy  együtt  láttam  őket  a  pusztán,  eszembe  jutott 
a  régi  nóta :  Aranybárány,  aranykos,  mindjárt  össze- 

mennek  most.  —  És  ma  is  eszembe  jutott  a  nóta, 
mikor  Ekésével  találkoztam,  a  kit  lependékvadászatra 
küldött  a  nagyúr  . . . 

Omodé  hirtelen  elharapta  a  szót.  Seruzádra  né- 
zett és  most  már  jobb  szerette  volna,  ha  egyáltalá- 
ban nem  beszélt  volna ;  inkább  harapta  volna  le  a 
nyelvét ! 

A  főasszony  ott  állott  előtte,  kissé  görnyedten, 
vonagló  izmokkal,  mint  az  ugráshoz  készülő  párducz. 
Az  arcza  rettenetesen  vad  és  szép  volt. 

—  Egy  szót,  szólj  még  egy  szót,  —  mondta 
mély  hangon  —  és  a  tenyeredbe  adatom,  a  hány 
fogad  van ! 

Dehogy  szólt  volna  Omodé!  Ha  aranyból  való 
lett  volna  minden  nádszál  a  pusztán  és  gyémántból 
való  minden  pocsolya  és  ha  neki  kínálták  volna  az 
egészet:  akkor  se  szólt  volna  többet.  Négykézláb 
mászott  ki  a  sátor  ajtaján,  csöndesen  és  alázatosan, 
mint  az  őszi  légy. 

—  Rozvita  1  —  vijjogta  Seruzád  haragosan,  mint 
a  sebzett  vércse. 

A  lombard  leány  földre  vetette  magát  és  a  fő- 
asszony  lábához  szorította  az  arczát. 

—  Rozvita ! .  .  .  Igazat  beszélt  a  pap  ? 

—  Hazudott,  főasszonyom.  Szent  Veronika  kendő- 
jére esküszöm,  hogy  hazudott!  Hazug  volna  akkor 
is,  ha  némán  született  volna! 

—  Rozvita!  Bolond  a  pap? 

-^    Hülye    koldus,    főasszonyom,    afféle    mocskos 

bolond,  a  ki  kurjongatva  jár  a  pusztán  és  a  kit  sárral 
dobálnak  &  gyerekek. 

—  Rozvital  Hát  rút  vagyok  én? 

—  Haragodban  is  fölségesen  szép  vagy,  mint  a 
háborgó  tenger,  asszonyom,  —  mondta  a  lombard 
leány.  Aztán  olasz  ravaszsággal  tette  hozzá:  —  De 
ha  mosolyogsz,  asszonyom,  akkor  ellentállhatatlan 
vagy  és  elragadó,  mint  az  ifjú  nap,  mikor  fölkél  a 
liguri  szent  öböl  fölött. 

És  Seruzád  mosolygott  —  vonagló  ajakkal. 


VI]. 


A  Karán  völgyében  sátorozó  fekete  besenyők  nem 
akartak  asszonyt  uralni  és  ezért  két  esztendővel 
ezelőtt  kiszakadtak  az  aranyhadból.  Mikor  azonban 
most  hirét  vették,  hogy  Thonuzóba  fia  a  bcgei 
vezérsátorban  ül,  sietve  követeket  küldtek,  hogy 
meghódoljanak  előtte.  Az  országban  szétszórtan 
sátorozó  besenyők  babonás  tisztelettel  viseltettek 
Thonuzóba  neve  iránt ;  az  ő  vérétől  várták  a  régi 
besenyő  szabadság  föltámasztását.  A  követek  fehér 
paripát  hoztak  Al párnak  adóba,  azonkivül  zsákmány- 
fegyvereket és  sebesi  bort.  Miután  megegyeztek 
egymással,  a  fekete  besenyők  hűséget  esküdtek  a 
vezérnek,  ősi  szokás  szerint  egy  lekaszabolt  kutya 
vérébe  mártva  a  kardjukat. 

Alkonyatkor  a  vezér  megvendégelte  sátrában  a 
követeket.  Az  aranyhad  főemberei  n  kívül  ott  volt 
Seruzád  is,  mint  egyetlen  asszonyvendég.  Az  arany- 
hadbeliek  és  a  feketék,  a  kik  nemrégiben  még  kopja- 
vassal    kergették    egymást   a   pusztán,    most   nagyot 

ittak  az  üj  barátság  örömére.  Alpár  nem  igen  ivott 
és  keveset  is  beszélt.  A  nagyszakállú  urak  úgy  talál- 
ták, hogy  ifjú  vezérük  viselkedése  jól  illik  méltósá- 
gához és  visszaemlékeztek,  hogy  a  nagy  Thonuzóba 
is,  bár  kedvelte  a  vidám  embereket,  maga  mindig 
mértéktartó  és  szűkszavú  maradt. 

A  lakoma  végén  Rozvita  öt  rableányt  vezetett  a 
sátorba.  A  lombard  leány  kobozt  hozott  magával, 
négy  leány  kis  kézi  dobot,  egy  pedig  zengő  vas- 
pálczákat. 

Seruzád  ekkor  fölemelkedett  a  helyéről  és  Alpár 
felé  fordulva,  könnyedén  és  mélyen  meghajolt. 

—  Uram,  —  mondta,  —  ha  nincs  ellenedre,  a 
szolgálód  most  eljárja  neked  a  kardtánczot. 

A  besenyő  urak  sokatmondó  pillantásokat  váltot- 
tak, aztán  feszült  figyelemmel  követték  Seruzád 
minden  mozdulatát. 

A  kardtánczot,  a  szerelem  és  a  vérszomj  jelképes 
misztériumát  úriasszonyok  csak  nagy  ritkán  lejtették 
el  nyilvánosan.  Győzelmes  csaták  után,  ha  az  egész 
nemzetség  lelkesedése  az  őrjöngésig  fel  volt  csi- 
gázva, megtörtént  ugyan,  hogy  egyes  nők  ilyen 
módon  adtak  kifejezést  szenvedélyes  örömüknek,  de 
a  mely  vitéz  előtt  eljárták,  az  azt  bátran  a  nő  föl- 
tétlen megalázkodása  bizonyítékául  vehette. 

Seruzád  leoldotta  az  övét,  Rozvita  letérdepelt  és 
levette  asszonya  lábáról  a  piros  sarut. 

Seruzád  mosolyogva  és  fölemelt  fővel,  de  sápadt 
arczczal   állott  az  urak   előtt ;   a   jobbjában   vékony- 

pengéjű,  görbe  kardot  tartott,  a  melynek  hegye  a 
szőnyeget  érintette. 

Most  megszólaltak  a  dobok.  Olyan  különös,  rit- 
mikus zajt  hallattak,  mintha  messzi  száguldozó  pari- 
pák patkói  alatt  dübörögne  a  puszta.  A  vaspálozák 
zengése  pedig  a  távolból  hallatszó  kardcsörgésre 
emlékeztette  az  embert.  Ebbe  a  tompa  hangzavarba 
belefonódott  az  egyhangú,  fájdalmas  és  mégis  vér- 
forraló dallam,  a  melyet  Rozvita   pengetett  lantján. 

A  kard  szikrázó  ívet  írt  le,  majd  megállott  az 
asszony  feje  fölött  és  Seruzád  a  balkeze  ujjával 
fogta  a  hegyét. 

Seruzád  megmozdult.  Szertartásos,  idegenszerű 
méltósággal,  puha,  hosszú  léptekkel  lejtette  körül  a 
sátorpalotát.  Az  éles  penge  villámgyors  ívekben 
szikrázott  körülötte.  Olyan  különös  látvány  volt, 
mintha  mesés  fürgeségü  ezüstkígyó  játszanék  a  pár- 
duczczal. 

A  dobok  mind  hangosabban  és  gyorsabb  ütemben 
dübörögtek.  Rozvita  olykor  rácsapott  a  kezével  a 
hegedűre  és  utánozta  a  hangjával  a  besenyő  vitézek 
csatakiáltását. 

Seruzád  most  megállott  a  szőnyeg  közepén.  A  kard 
búgva  forgott  a  levegőben,  széles  ezüsttányért  raj- 
zolva az  asszony  feje  fölé.  Az  asszony  csipője  moz- 
dulatlan maradt,  de  a  válla  lassanként  hullámzó  moz- 
gásba jött.  Olyan  volt,  mint  a  fiatal  karcsú  pálmafa, 
a  mely  a  forró  szélvészszel  viaskodik.  Az  avcza  láng- 
vörös  lett,    a   szemét   félig   lehunyta,  az  ajka  pedig 

úgy  vonaglott  a  foga  körül,  mintha  a  táncz  szenve- 
dést okozna  neki. 

Az  urak  már  akkor  nem  bírtak  a  vérükkel ;  üte- 
mesen tapsoltak,  rikoltoztak  és  megrészegedtek  a 
saját  szilajságuktól. 

Most  egyszerre  elhallgatott  a  zene  és  a  lárma. 
Seruzád  térdei  megoldódtak;  az  asszony  földre  ve- 
tette magát.  A  kard  markolatja  ott  volt  az  Alpár 
ölében,  a  hegye  pedig  az  asszony  keblén.  Seruzád 
izzó,  szomjas  szeme  állati  meghunyászkodással  ke- 
reste Alpár  tekintetét.  A  vezér  azonban  nem  nézett 
a  szemébe,  csak  bólintott  a  fejével. 

—  Elég  volt  a  vigasságból  I  —  mondta  halkan. 

Az  ifjú  vezér  vérét  ugyanaz  a  tűz  emésztette, 
mint  a  többi  besenyőét.  Neki  csak  le  kellett  vernie 
a  lelkére  rakott  lakatot,  hogy  tüstént  kiszabadulja- 
nak belőle  mindazok  a  szilaj  és  költői  hajlamok, 
a  melyek  állandó  tavaszi  mámorban  tartották  a  déli- 
bábos puszták  fiait.  A  szabad  ifjak  nemzete  csak  két 
értékes  dolgot  ismert  az  életben :  a  harczi  dicsősé- 
get és  a  szerelmet.  Alpár  lelke  epedve  szomjazta 
mind  a  kettőt,  mint  új  életének  legfőbb  czélját.  Ez 
az  asszony  azonban  nem  kellett  neki.  Szép  teste, 
a  mely  szenvedélyesen  követelte  és  magát  f  olaj  alva 
pihegett  előtte,  emlékébe  idézte  a  másik  nőt,  a  ki- 
nek sajátszerű,  finom  bája  régóta  megvette  már  az 
ifjú  barbár  szívét  és  eszét.  A  másik  most  útban  volt 
a  király  tábora  felé.  A  ki  követni  akarja,  annak  ver- 
és tűztengeren  kell  átgázolnia.   Ez  a  gondolat   még 

vonzóbbá,  izgatóbbá,  ellentállhatatlanabbá  tette  Ze- 
nóbia  képét. 

És  mialatt  a  szíve  viharosan  lüktetett,  az  ifjú  ve- 
zér a  keletiek  önuralmával  látszólag  nyugodtan  ma- 
gához intette  a  fekete  besenyők  fejét. 

—  Hány  íjast  tudtok  nyeregbe  ültetni  ? 

—  Harmincz  seregünk  van,  nagyuram,  minden 
sereg  hetven  paripa. 

A  sátorban  halálos  csend  lett.  Az  urak  feszült 
figyelemmel  nézték  Alpár  arczát.  Az  ifjú  vezér  ek- 
kor Hurtoba  szerdár  felé  fordult. 

—  Fúvasd  meg  a  szent  kürtöt,  —  mondta  az  in- 
dulattól remegő  hangon. 

Az  öreg  szikrázó  szemmel  ugrott  föl  a  szőnyeg- 
ről. 

—  Kire  megyünk,  vezér? 

—  Még  kérded?  Túl  a  Dunán  az  Árpád  úrfiak 
tülekednek  az  újhitűekkel  . . . 


vili. 


Egypár  nap  múlva,  korán  reggel,  megkondult  a 
csanádvári  lármaharang,  a  falakra  szólítva  a  fegyve- 
res népet.  Még  a  kanonokok  is  kivonultak,  rozsdás 
sisakkal  a  fejükön,  nyárssal,  szekerczével  a  kezükben. 

A  besenyők  néhány  nyíllövésnyire  a  vár  falától 
átkeltek  a  Maroson.  Mikor  Vak  Becs  tisztába  jött  a 
szándékukkal,  már  azt  is  tudta,  hogy  várát  nem  fe- 
nyegeti veszedelem.  Ama  lovas  nemzetek,  ha  hadba 
indultak,  útközben  szigorúan  tartózkodtak  minden 
fölösleges  kötekedéstől.  Egy  jókora  lovascsapatjuk 
szembe  állott  ugyan  a  várral,  hogy  a  kaput  figyelje, 
de  a  derékhad  ügyet  sem  vetett  a  marosváriakra, 
hanem  repülő  sietséggel  kelt  át  a  vizén.  Az  egyes 
seregeik  tülökszóra,  nyílegyenes  sorokban  ugrottak 
a  folyó  sárga  vizébe. 

Az  átkelés  nagy  rendben  történt,  a  mi  nem  cso- 
dálni való,  mert  háborús  időkben  ama  seregekben 
a  legkisebb  vétséget  is  halállal  büntették.  A  besenyő 
hadsereg  egyébként  igen  nagynak  látszott.  A  bcse- 

nyők  épp  úgy,  mint  a  régi  magyarok,  mindig  nagy- 
számú vezetékparipával  és  teherhordó  lóval  vonultak 
háborúba.  Egy-egy  íjas  vitézre  nyolcz-t/z  ló  is  ju- 
tott. Útközben  sűrűn  váltogatták  a  lovat  és  csak  így 
haladhattak  azzal  a  mesés  gyorsasággal,  a  mely  hadi 
sikereiknek  főfeltételc  volt.  Ellenséges  földön  szá- 
guldozva, mindig  gyorsabban  jártak,  mint  a  hírük. 
A  várfalon  álló  papok  között  egyszerre  mozgoló- 
dás támadt. 

—  Ott  a  vezéri 

Alpár  a  főemberek  kis  csapatjának  élén  haladt, 
a  lófarkos  aranykopja  alatt.  Jó  messzi  volt  ugyan  a 
vártól,  a  fekete  paripája  a  nagy  távolságban  alig  lát- 
szott nagyobbnak  két  arasznyinál,  de  a  levegő  tiszta 
volt  és  a  papok  még  a  vezér  ruháját  is  meg  tudták 
különböztetni.  Barna  bőrsuba  volt  a  vállára  vetve, 
alatta  ezüstdrótból  font  inget  viselt.  A  czobolypré- 
mes  süvege  mellé  karvalyszárny  volt  tűzve. 

Mikor  a  vezér  aznap  hajnalban  búcsút  mondott  a 
begei  táborban  visszamaradt  őrhadnak,  Seruzád  fő- 
asszony  hozzálépett  és  piros  szalagszíjakat  font  a 
paripája  sörényébe.  Közbe  pedig  áldást  mondott  a 
lóra,  halk  hangon,  hogy  Alpáron  kívül  senki  meg 
nem  érthette. 

A  Seruzád  áldása  ilyenformán  szólt: 

—  Szalagot  fonok,  szerencsehozó  szalagot  a  söré- 
nyedbe  . .  .  Vidd  el  lovam,  vidd  el  ifjú  vezéremet 
és  térj  meg  véle Ha  harczba  mégy,  lovam,  ré- 
mület süYöltsön   előtted  denevérszárnyon,  a  patkód 

nyomában  pedig  ne  éhezzenek  a  keselyűk  .  . .  Arany- 
marhák  alatt  nyikorogjanak  körülötted  a  szekerek  és 
szíjra  fűzött  rabok  járjanak  utánad  sírva —  És  ha 
ezer  rabot  ejt  is  a  gazdád :  Seruzád  marad  az  ő 
leghívebb  rabja  ...  És  ha  talál  asszonyt,  a  ki  Seru- 
zádnál  szebb :  Seruzád  önkezével  tépi  ki  annak  szi- 
vét . .  . 

A  derékhad  időközben  már  átkelt  a  folyón. 

A  fekete  besenyőkből  formált  utóhad  közeledett 
a  nyílhordó  lovakkal.  Alpár  vezér  egy  utolsó  pillan- 
tást vetett  a  város  tornya  felé  és  az  elmúlt  évek 
emlékei  ekkor  még  egyszer  átvillantak  a  fején.  A  la- 
tin zsolozsmák  örökös  egyhangúsága,  a  templom 
fülledt  homályában  gomolygó  tömjénfüst,  a  Meg- 
váltó vonagló,  vérző  alakja,  a  merev  szentképek, 
a  melyek  előtt  éjszakákon  át  fetrengett,  a  töpren- 
gések, a  lázas  vágyak,  a  sötét  kedélyek,  a  rajongó 
önkívület  órái,  aztán  a  sátán  förtelmes  torzképe,  a 
mely  örökké  ott  leskelődött  szomorú  czellája  homá- 
lyában :  mindez  egy  hosszú,  szomorú  álom  képei, 
a  melyekre  most  vissza  se  akar  már  emlékezni. 

Ezer  férfihang  érczes  zengése  ütötte  meg  a  fülét. 
A  fekete  besenyők  köszöntötték  ifjú  vezéröket. 
S  a  mint  Alpár  elnézte  a  ragyogószőrű  paripákon 
ülő  ifjakat,  a  kiket  mámorossá  tett  sziláján  lüktető 
vérük,  ő  is  sarkantyúba  kapta  a  lovát  és  sólyomként 
szállott  végig  a  síkságon. 

Még  nem  vonult  el  az  utóhad  nyomában  kavargó 
porfelhő,  mikor  egy  magános  lovasember  jelent  meg 


a  várfal  alatt.  Omodé  volt.  Az  öreg,  mikor  a  bese- 
nyők a  város  felé  közeledtek,  kiszaladt  a  monostori 
legelőre,  hogy  biztosságba  hozza  künn  delelő  pari- 
páját. Szerencsésen  meg  is  találta  Belzebubot.  Most 
bevihette  volna  a  városba,  de  nem  tette.  Kis  körben 
járatta  a  paripáját,  közbe  hol  a  város  kapuját  nézte, 
hol  az  elvonuló  pogányokat. 

Fülöp  apát,  a  ki  benczéseivel  a  vár  falán  állott, 
megismerte  a  vezeklőt. 

—  Fiam,  Omodé,  —  kiáltotta  a  jó  fejedelem,  — 
jöjj  be  sietve  a  várba!  Ha  netán  azért  járnál  oda- 
künn, mivel  a  vértanúság  koszorújára  vágyakozol, 
csillapítsd  szent  hevedet,  mert  én  mondom  neked : 
a  te  időd  még  nem  érkezett  el ! 

—  Nem  mehetek  most  a  városba,  —  felelt 
Omodé,  —  mert  dolgom  van  túl  a  Maroson.  Van  ott 
egy  ember,  a  ki  tizenkét  ezüst  dénárommal  tartozik. 

—  Jaj,  fiam  Omodé,  — kiáltotta  Fülöp  úr,  —  ne  kö- 
vesd Júdás  példáját,  a  ki  pénzért  adta  el  a  Jézust  1 

Az  öreg  igen  zokon  vette  a  Judással  való  össze- 
hasonlítást. Méltatlankodás  hangján  kiáltotta : 

—  Úgy  hiszem,  nem  minden  dicsőség  nélkül  vi- 
tézkedtem már  a  sátán  ellen  és  ha  egyszer  mégis 
megtántorodom  egy  kicsidég,  azért  nem  kell  mind- 
járt kigyót-békát  rámkiáltani ! 

így  szólott  és  a  kezében  levő  kantárszárral  végig- 
vágott Belzebub  nyakán.  Belzebub  elnyikkantotta 
magát  örömében  és  elvágtatott  urával  oda,  a  hová  a 
saját  sz/vc  is  vonzotta:  a  besenyő  paripák  után. 


NEGYEDIK  KÖNYV. 

Szél  anya  nagyobbik  fia.  Fúvó  király,  fölébredt 
kék  selyem  sátrában,  a  mely  a  Kékhegy  tetején  áll 
és  kinézett  a  gulya  után.  Bizony  a  hollóhátu,  arany- 
hasu  felhősárkányok  szanaszét  kóboroltak  a  levegő- 
égen. Néhánya  ott  delelt  a  Gyümölcsény  erdő  fölött, 
egyik  falka  pedig  ellegelészett  a  Botva  mocsaráig. 
Fiívó  úr  ekkor  fölpattant  a  paripájára,  megforgatta 
karikását  és  haragos  süvöltéssel  terelgetni  kezdte  a 
lomha  jószágot.  Mikor  elvágtatott  Zalán  hajdani 
országa,  Ond  földje  fölött,  odalenn  lobogó  sörényű 
ménes  száguldozott  vele  versenyezve.  Túl  a  Dunán 
pedig  fellegekig  harsogó,  félelmetes  erejű  öröm- 
himnuszszal  köszöntötte  a  levegő  királyát  a  magyar- 
ság szent  erdeje,  a  Bakony.  Minden  fája  úgy  zúgott, 
mint  egy  óriás  koboz  húrja. 


A  bakonyi  nagy  irtáson,  a  veszprémi  völgyben  áll 
az  asszonymonostor,  a  melyet  István  király  épített 
apáczák  számára. 

A  soktetejü  sötét  épület  előtt  nagy  embercsapat 
telepedett  meg  a  vágáson.  Az  újhitűek  egy  csapatja, 


a  mely  a  fölzendült  óhitűek   elől    bujdosik.    Nem  is 
emberek,  inkább  rongyokba  öltöztetett  rémek. 

A  nyomorúság  megtörte  az  erejüket,  az  örökös 
rettegés  eltorzította  az  arczukat.  Reszkető  állu,  ívbe 
hajlott  öregek  vannak  köztük.  Vázzá  aszott,  bamba 
tekintetű  ifjak.  Asszonyi  torzképek,  a  kik  rongyos 
pólyákat  szorongatnak  a  sovány  mellükhöz.  Az  egész 
sereg  olyan  fakó  és  élettelen,  mint  a  száraz  haraszt, 
a  melyet  dúló  szélvész  söpört  össze  a  félreeső  erdő- 
zugban. 

Magyar  ember  egyébként  alig  is  van  közöttük. 
A  lenszínű  vagy  rőt  hajuk,  a  vastag  orruk  és  a  lika- 
csos arczbőrük  mutatja,  hogy  idegen  telepesek.  Vá- 
rosi polgárok,  mesteremberek,  papi  szolgák  és  tized- 
szedők.  Hetek  óta  élik  már  az  üldözött  vadcsorda 
szörnyű  életét.  Egy  egész  nemzet  őrjöngő  gyűlölete 
vadászik  rájuk.  Erdőségeken  és  ingoványokon  át 
futottak,  hogy  elérjék  a  megátkozott  ország  határát 
és  mindig  csak  újabb  erdőket  és  ingoványokat  talál- 
tak maguk  előtt.  Almukból  föl-fölriasztja  őket  a 
szörnyű  vadászok  hujrá !  kiáltása.  Néhányat  lefog- 
nak közülök,  darabokra  tépnek,  a  többi  meg  szana- 
szét fut  és  addig  lappang  az  erdőn,  míg  ujabb  buj- 
dosók csoportjával  nem  találkozik.  Most  eljutottak 
ide.  Mozdulatlanul,  mint  az  elátkozozott  lelkek  a 
túlvilág  pitvarában,  ülnek-hevernek  egy  rakáson  és 
nézik  az  alkonyodó  eget.  Odafönn  a  vérpiros  boltoza- 
ton hollófekete  felhők  torlódtak  össze.  Mintha  démoni 
lovasok  vágtatnának  lobogó  sörényű  paripákon  . . . 

A  menekülők  az  esteli  kenycrosztást  várták. 
A  tompa  álmodozásukat  egyszerre  ijesztő  hangok 
szakították  meg :  lódobogás,  fegyverzörgés  .  . .  Ha- 
mar megnyugodtak  azonban,  mikor  észrevették,  hogy 
német  vitézek  érkeztek  a  monostor  elé. 

Vagy  százan  lehettek  a  lovasok.  Volt  köztük  húsz, 
talpig  vasdrótba  öltöztetett  ember,  az  idegen  föld- 
ről ideszakadt  úri  kalandosok  ama  fajtájából,  a  kik 
magukat  lovagoknak  nevezték.  Szakállas  csűdű,  ne- 
héz csataparipákon  ültek.  Nemcsak  az  urak,  de  a 
lovaik  is  vértezve  voltak.  Néhányan  a  csatlósok  kö- 
zül véres  pogány  koponyát  hoztak  kopjájuk  hegyén. 

A  dandár  vezére  zord  tekintetű,  szélesvállu,  köp- 
azös  német  volt,  a  ki  aranylánczot  viselt  a  nyakában 
és  láthatólag  nagy  tisztességben  állott  a  társai  kö- 
zött. A  Kunrát  névre  hallgatott  és  fia  volt  István 
király  legkedvesebbik  németjének,  ama  híres,  neve- 
zetes Venczelin  grófnak.  Kunrát  úr  balján,  de  kissé 
hátrább,  egy  hosszú,  szép  ember  poroszkált :  Dite- 
rik  úr,  a  német  ispán. 

Az  urak  nyeregből  szállottak  a  monostor  előtt, 
aztán  döngő  léptekkel  bevonultak  a  boltíves  fo- 
lyosóra. 

—  Ételt  a  szent  kereszt  bajnokainak,  bort  a  szép 
hölgyek  védelmezőinek !  —  kiáltotta  Kunrát  úr. 

Férfiember  máskor  nem  léphette  át  az  asszony- 
monostor  küszöbét,  az  örökös  rettegés  napjaiban 
azonban  a  fejedelemasszony  sokat  engedett  szigo- 
rúságából és  illő  vendégszeretettel  fogadta  a   lova- 

gokat,  valahányszor  erre  portyáztak.  A  Komárom 
alatt  táborozó  Péter  király  sűrűn  menesztett  ilyen 
csapatokat  a  Bakonyba,  hogy  szemmel  tartsák  a  mo- 
nostorokat. 

Két  feketeruhás  nő  fogadta  a  lovagokat.  Az  egyik 
a  főapácza  volt,  a  másik  Csanád  özvegye.  Mikor 
Péter  király  elhagyta  Székesfehérvárt,  hogy  füvellő 
tábort  verjen  Komárom  alatt,  Csanádné  nem  érezte 
magát  már  biztosságban  a  királyi  városban,  a  mely- 
nek lakossága  erősen  szított  az  Árpádokhoz. 

A  nagyasszony  azért  földijeinél,  a  görög  apáczák- 
nál  keresett  menedéket. 

—  Köszöntelek,  jámbor  urak!  —  szólt  a  fejede- 
lemasszony. —  Mi  hír  a  Dunán  ? 

—  A  Dunán  minden  csendes,  —  válaszolt  Kun- 
rát  úr,  —  és  míg  Szent  György  szolgái  ki  nem  ejtik 
kezükből  a  kardot,  tarfejű  pogány  nem  is  úsztat  át 
a  vizén. 

—  Szent  György  erősítse  a  karotokat,  —  mondta 
a  főapácza. 

Most  megszólalt  Ditcrik  úr,  Csanádnéhoz  intézve 
a  szót. 

—  És  hol  van  leányod,  a  jámbor  Zenóbia?  Lo- 
vagi ajándékot  hoztam  neki  a  Dunáról. 

Az  ispánné  helyett  a  főapácza  válaszolt. 

—  Zenóbia  meghalt  1  —  mondta  szárazon. 

—  Meghalt? 

—  Meg,  a  férfiak  számára. 

—  Apáczává  lett? 

A  fejedelemasszony  a  fejével  intett. 

—  Édesanyja  fölajánlotta  őt  a  Boldogasszonynak 
és  a  szent  szűz  hallotta  Zenóbia  esküjét. 

—  Oly  súlyos  időket  élünk,  —  tette  hozzá  Csa- 
nádné,  —  hogy  az  előkelő  embereknek  egyesíteniük 
kell  imájukat  a  köznépével,  hátha  így  talán  megkér- 
lelhetnők  az  Ur  haragját. 

Diterik  úr  arcza  elsötétedett.  Nem  tetszett  neki, 
a  mit  hallott.  A  mióta  együtt  utazott  a  nőkkel  Ma- 
rosvárról Székesfehérvárig,  igen  megkedvelte  Zenó- 
biát  előkelő  modora  miatt  és  azóta  is  gyakran  gon- 
dolt a  leányra. 

—  Miféle  ajándékot  hoztál  a  Dunáról  ?  —  kér- 
dezte a  főapácza,  a  ki  minden  istenes  volta  mellett 
is  igen  kíváncsi  asszony  volt. 

—  Elfogtunk  a  nádasban  hat  besenyő  fürkészőt, 
azoknak  a  tar  fejét  hoztam  magammal. 

A  fejedelemasszony  elmosolyodott. 

—  A  szent  szűz  megáldotta  a  fegyvereiteket! 
Csanád  özvegye  azonban  megijedt  a  besenyő  név 

hallatára. 

—  Inkább  sárkányfogat  hoztál  volna,  mint  bese- 
nyő fejet,  —  kiáltotta.  —  Ismerem  a  besenyőket  és 
attól  tartok,  nagy  bajt  zúdítottál  reánk ! 

Kunrát  úr  hangosan  elnevette  magát. 

—  Nagyasszony,  —  mondta,  —  te  nem  nagyon 
bízol  szent  György  szolgáinak  vitézségében,  ha  azt 
hiszed,  hogy  a  pogányok  valaha  is  által  jöhetnek  a 
Dunán.   A  pogányok,  a  kiket   elejtettünk,  különben 


lo6 

is  a  marosi  hadakból  valók  és  azok  most  a  Tisza 
mellékét  dúlják.  Ha  csak  repülő  zsírral  nem  kenik 
meg  a  paripáikat,  három  napnál  korábban  nem  is 
érhetnek  a  Dunához. 

E  pillanatban  idegen  hang  szólalt  meg,  föléb- 
resztve a  bolthajtásos  falak  visszhangját : 

—  A  marosi  had  már  két  nappal  ezelőtt  átkelt  a 
Dunán  és  ma  reggel  földúlta   a   pannonhalmi  várat. 

Mélységes  csönd  támadt  e  szavakra.  Egy  ijesztően 
rút  kis  ember  térdepelt  az  ajtóban.  Az  imént  hozta 
be  üstökénél  fogva  egy  kopj  ás  német. 

—  Hol  fogtad  ezt  az  erdei  manót?  —  kérdezte 
Kunrát  úr. 

-—  Nagyuram,  —  szólt  a  rab,  megcsókolva  a  kő- 
lapot, a  melyen  tédepelt,  —  ha  tudni  kívánod,  hogy 
ki  vagyok,  megmondom  magam.  Jó  engedelmeddel 
legyen  mondva :  én  nem  vagyok  erdei  manó,  hanem 
ájtatos  keresztény  és  a  nevem  Lantos  Ekése.  Ha  a 
marosvári  nagyasszony  nem  tartaná  méltóságán  alu- 
linak, hogy  visszaemlékezzék  egy  szegény  szolgára, 
akkor  megmondhatná,  hogy  igazat  beszélek.  És  meg- 
mondhatná a  keresztény  lovagok  gyöngye  is,  az 
istenfélő  és  harozban  rettenetes  Diterik  úr  . .  . 

—  Nem  ismeretlen  előttünk  ez  a  szegény  em- 
ber, —  szólt  Csanádné.  —  Csongorádnál,  a  lázadó 
pogányok  elől  futva,  hozzánk  szegődött  és  Székes- 
fehérvárig gyakran  mulattatott  bennünket  soknemű 
ügyességével. 

—  Te  Pannonhalmáról  jösz? —  kérdezte  Kunrát  úr. 

—  Onnan,  nagyuram.  Ma  reggel  még  a  monos- 
tor szent  atyái  voltak  az  maim,  de  most  már  nincs 
Pannonhalmán  se  monostor,  se  pap  és  én  gazdátlan 
szolgává  lettem.  Én  vagyok  az  egyetlen  eniber,  a 
ki  Szent  Benedek  különös  kegyelméből  élve  mene- 
kült a  várból.  Lóhalálában  vágtattam  ide.  Mikor 
megláttam  a  szolgáidat,  megfutottam  előlük,  mivel 
vak  félelmemben  azt  hittem,  hogy  ők  is  az  istente- 
len pogányok  közül  valók  .  .  . 

—  Kölyök,  —  mondta  Kunrát  úr,  —  lófarkon 
hurczoltatlak  Pannonhalma  alá  és  ha  áll  a  vár,  vas- 
fogóval tépetem  ki  a  hazug  nyelvedet. 

—  Az  életem  a  kezedben,  —  válaszolt  Ekése. 

—  Hogy  mondhatod,  hogy  a  pogányok  átkeltek  a 
Dunán,  mikor  ma  reggel  vettem  csak  hírüket  a  Tisza 
mellékéről  ? 

—  Nagyuram,  —  szólt  Ekése,  —  gyorsan  nyar- 
gal ám  a  besenyő!  Gyorsabban,  mint  a  híre! 

—  És  hogy  vívhatták  volna  meg  egy  napon  a  vi- 
téz benczések  erős  várát  ? 

—  Nem  ostrommal  vették  meg,  hanem  ármány- 
nyal. Kihallgattam  a  beszélgetésüket,  mikor  diadalmi 
áldomást  ültek  a  füstölgő  romok  fölött  és  tudom, 
hogy  az  ördögi  csel  egy  Omodé  nevű  pap  fejében 
fogamzott  meg,  a  ki  a  pogánynyal  bitangol  az  or- 
szágban. Az  Istentől  elrugaszkodott  Omodé  papi 
ruhába  öltöztetett  vagy  ötven  pogányt,  —  ruhájuk 
volt  bőven,  hiszen  a  Marostól  a  Bakonyig  kifosztot- 
tak minden    szentegyházat,  —  azután  förtelmes  bé- 

getéssel  utánozva  a  jámbor  zarándokok  énekét,  föl- 
vonult velők  a  várba.  A  vitéz  benczések  szívesen 
nyitottak  kaput,  mivel  azt  hitték,  hogy  menekülő 
testvér 2ik  .  .  .  Ekkor  aztán  rettenetes  dulakodás 
támadt  .  .  .  Az  alakos  pogányok  megszállották  a 
kaput  és  veszett  farkasok  módjára  garázdálkodtak 
ott,  míg  a  Gzimboráik  elő  nem  törtek  a  leshelyük- 
ből .  .  .  így  aztán  betelt  Pannonhalma  végzete. 
A  gaz  Omodé  a  dulakodásban  jókora  ütést  kapott  a 
fejére  egyik  jámbor  harczos  buzogányától,  de  a 
toron  már  megint  duhaj  kedvvel  járta  a  halott-tán- 
czot.  Hanem  bízom  benne,  hogy  a  pokolban  külön 
üstben  fog  főni  .  .  . 

Kunrát  úr  nem  volt  az  az  ember,  a  ki  ilyen  ret- 
tenetes hír  hallatára  is  elvesztette  volna  a  szívét. 

—  Ej,  hát  egy  monostorral  kevesebb  van  a  vilá- 
gon, —  mondta.  —  A  pogányok  azonban  meg  fog- 
nak lakolni.  Péter  urunk  alig  félnapi  járásnyira  tábo- 
rozik tőlük  erős  hadával  és  azóta  bizonyára  már 
rajtuk  ütött. 

Ekése  csudálkozva  nézett  a  németre. 

—  Hogyan,  nagyuram,  hát  te  nem  tudod,  hogy 
mi  történt  a  királyi  hadakkal  ?  A  királynak  nincse- 
nek már  hadai. 

Kunrát  úr  lelkét  c  hír  hallatára  elöntötte  az  epe. 
Förtelmesen  káromkodott,  aztán  a  kezében  levő 
nagyhasú  billikomjnal  Ekése  felé  sújtott.  Az  igricz 
ügyesen  elkapta  a  fejét  és  a  főapácza  köntöse  mögé 
menekült. 

A  fejedelemasszony  védőleg  emelte  föl  a  két  kar- 
ját és  haragos  méltósággal  szólt  a  feldühödött  né- 
methez : 

—  Egyházi  átok  sújtja  a  vakmerőt,  a  ki  vérrel 
mocskolja  be  a  Boldogasszony  házát! 

—  Óh  én  boldogtalan,  —  kesergett  Ekése,  — 
miért  nem  vesztettem  el  életemet  inkább  a  besenyő- 
csatában! Ha  hitetlenek  kezétől  estem  volna  el,  a 
mártiromság  koszorúja  tündökölne  a  fejem  fölött, 
holott  így,  ha  gyónás  és  utolsó  kenet  nélkül  halok 
meg  egy  keresztény  úri  ember  kezétől,  a  purgatórium 
lesz  osztályrészeni. 

—  Csendesedj,  jámbor  szolgám,  —  szólt  a  feje- 
delemasszony, —  és  mondd  el  félelem  nélkül,  hogy 
mit  tudsz  a  királyi  hadak  sorsáról. 

Ekése  ekkor  letérdepelt  és  megcsókolta  a  főapá- 
cza  ruhájának  szegélyét. 

—  Hadd  térdepeljek  előtted,  főasszonyom,  mert 
te  olyan  vagy,  mint  ama  szent  arkangyalok,  a  kik 
fényes  ábrázattal  járnak  a  paradicsom  kertjében  és 
megkönyörülnek  a  szegény  bűnösön.  És  hidd  el, 
szent  asszony,  jobb  szeretném,  ha  az  istentelen  po- 
gányok, a  kik  évekkel  ezelőtt  levágták  a  fülemet, 
inkább  a  nyelvemet  vették  volna,  akkor  most  nem 
búsíthatnám  a  te  szivedet. 

A  fejedelemasszonynak  megtetszett  Ekése  ékes 
beszédmodora;  jóakaróan  szólt  hozzá: 

—  Ha  valóban  szent  hitünk  szolgálatában  vesz- 
tetted el    a   két   füledet,   akkor   részben   boldognak 

Herczeg  F.  :  Pogányok.  i  ^ 


vallhatod  magadat,  mert  ha  egész  testedben  nem  is, 
de  némi  tagodban  mégis  mártiriumot  szenvedtél 
és  ez  a  körülmény  valószinűleg  sok  esztendővel 
megrövidítendi  majd  a  purgatóriumban  való  idő- 
zésedet.  De  most  mondd  el,  hogy  mi  hír  Komá- 
romban. 

—  A  pannonhalmi  szent  atyák  már  két  nap  óta 
tudták,  —  szólt  Ekése,  —  bog)--  a  király  serege 
nagy  részben  átpártolt  a  lázadókhoz.  Ügy  mondták, 
hogy  a  sátán  hadnagya,  ama  bellusi  Vata,  hírvivőket 
küldött  Komáromba.  Három  vakmerő  pogány  éjnek 
idején  belovagolt  a  királyi  tábor  kellő  közepére  és 
ott  régi  szokás  szerint  harsogó  hangon  elmondták 
az  üzenetet.  Az  öreg  Isten,  Endre  és  Levente  ber- 
ezegek nevében  meghagyták,  hogy  le  kell  ölni  a 
püspököket,  a  papokat,  a  szerzeteseket  és  az  idege- 
neket mind.  Le  kell  szúrni  a  tizedszedőket,  el  kell 
törölni  a  tizedet  és  vissza  kell  térni  apáink  hitéhez, 
így  szólott  Vata  úr  híradása.  Virradóra  pedig  Péter 
királynak  azt  kellett  tapasztalnia,  hogy  alig  maradt 
magyar  ember  a  táborában.  Még  a  testőrei  is  át- 
pártoltak az  Árpádokhoz.  Csak  németek  maradtak 
mellette,  meg  csehek. 

—  Ha  úgy  van,  a  mint  mondod,  —  szólt  a  feje- 
delemasszony, —  akkor  Isten  irgalmazzon  nekünk ! 
Tanácsolj,  *'itéz  Kunrát,  mihez  kezdjünk  most? 

Ekése,  a  kitől  senki  nem  kért  tanácsot,  vakmerően 
megszólalt : 

—  Ne  félj  semmitől,    nagyasszonyom.  Ismerem  a 


pogányok  szokásait :    férfiakkal  szemben  irgalmatla- 
nok, de  az  asszonyokat  nem  bántják. 

Kunrát  úr  azonban  másképp  rendelkezett. 

—  Nincs  vesztegetni  való  időnk!  A  zalai  part 
mentén  még  elérhetjük  a  határt.  Holnapután  reggel 
már  Markburgban  leszünk. 

Azután  Ekése  felé  fordult. 

—  Téged  magammal  viszlek  és  ha  hazugság  volt, 
a  mit  mondtál :  olajba  főzetlek. 

—  Földönfutókká  legyünk?  —  kérdezte  búsan  a 
főapácza. 

—  Légy  nyugodt,  asszonyom,  —  válaszolt  Kun- 
rát úr,  — -  mihamarébb  visszatérünk  megint.  A  csá- 
szár tenger  sereget  gyűjt  a  határon,  hűbérese  védel- 
mére. Ismerem  fekete  Henrik  urat  és  emberségemre 
mondom :  nem  teszi  ő  vissza  hüvelyébe  szent  pallo- 
sát, míg  el  nem  vérzett  az  utolsó  pogány  is.  Mert 
nincs  a  földön  hatalom,  csak  a  szentegyház  és  a 
császár.  És  a  mely  nemzet  föllázad  ellenük,  az  el- 
pusztul a  föld  szinéről. 

A  fejedelemasszony  meghúzatta  a  harangokat. 
Odakünn  a  monostor  pártfogoltjai,  az  elcsigázott 
bujdosók,  megrettenve  hallották,  hogy  a  golgota- 
útjuk  újból  kezdődik. 

Sötét  este,  halkan  permetező  őszi  esőben  asszony- 
monostor menekültjei  neki  vágtak  a  rengetegnek. 

A  menet  élén  kopj  ás  németek  ügettek,  vörösen 
lobogó  fáklyákkal  zavarva  föl  az  alvó  erdő  fantasz- 
tikus árnyék-seregét.  Bivalyokkal  vontatott,  óriás 
kerekű  szekerek  követték  őket  a  meredek  úton, 
panaszosan  nyikorogva  a  vaspántos  ládák  súlya  alatt. 
Néhány  ládában  a  monostor  arany-ezüst  marháit 
őrizték,  a  többiben  Csanád  úr  kincsét.  A  szekerek 
mögött  vagy  harmincz  apácza  lovagolt  sűrű  csapatba 
verődve.  Az  arczukat  valamennyien  sűrűn  lefátyo- 
lozták és  mivel  a  fejedelemasszony  egyházi  átok 
terhe  alatt  eltiltotta  őket  a  beszédtől,  egy  szóval 
sem  válaszoltak  a  csillogó  fegyverzetű  lovagok  vas- 
kos tréfáira,  hanem  némán  bólongattak  a  nyeregben, 
mint  az  éjjeli  rémek  gyászos  csapatja.  A  lovasok 
nyomában  fáradt  rongyos  emberek  vánszorogtak, 
nagy  batyukat  és  nyöszörgő  gyerekeket  hurczolva 
magukkal.  A  monostor  pártfogoltjai  voltak. 

Jó   darab    utat   tettek   már   az   erdőben,   mikor  a 


2'3 

fáklyavivők  hangos  rikoltozása  elcsalta  a  német  ura- 
kat a  szekerek  mellől.  A  csatlósok  egy  félig  mezíte- 
len, öreg  embert  fogtak  el  a  bokrok  között. 

Kunrát  úr  tőrt  szegezett  a  halálra  rémült  ember 
torkának,  hogy  kivallassa  a  kiléte  felől.  Kitűnt,  hogy 
somogyi  pap. 

A  főapácza,  a  ki  földesasszonya  és  patronája 
volt  az  egész  partvidéknek,  haragosan  támadt  az 
öregre. 

—  Miért  hagytad  el  az  egyházadat?  Hiszen  So- 
mogy csendes. 

—  Haj,  nagyasszonyom,  —  válaszolt,  sírva  az 
öreg,  —  tegnap  óta  Somogyot  megszállották  a  láza- 
dás ördögei.  A  jámbor  bárányainkból  veszett  far- 
kasok lettek,  a  kik  földúlják  a  szent  aklot  és  szét- 
tépik a  pásztort. 

—  Mi  történt  odaát? 

—  Elfogtak  egy  hírvivőt,  Péter  király  levelével, 
melyben  az  országba  hívja  a  német  császárt.  Ekkor 
fölzendült  egész  Somogy.  A  nép  meghúzta  a  haran- 
gokat és  fegyverkezni  kezdett,  hogy :  jön  a  német  I 
És  sok  lázító  beszéd  esett  közöttük,  hogy  ennek  is 
a  külhoniak  az  oka  és  ekkor  gyilkos  düh  szállotta 
meg  őket  és  öldösni  kezdték  a  papokat  és  a  tized- 
szedőket. És  hihetetlen  dolgok  szemtanúi  lettünk! 
A  Balaton  járatlan  ligeteiből  régen  halottnak  hitt 
emberek  bújtak  elő  .  .  .  Nyolczvan-kilenczven  esz- 
tendős, agg  martalóc^ok,  fehérhajú,  izzószemű  go- 
nosztevők,   a    kik   egy    félszázaddal    ezelőtt  a  bősz 

Kopány  oldalán  harczoltak  és  azóta  a  nádasokban 
lappangtak.  Sátáni  dühvel  izgatnak  minden  ellen, 
a  n\i  idegen.  A  nép  pedig  prófétákként  tiszteli  őket 
és  megcsókolja  a  ruhájuk  szegélyét.  Mikor  pedig 
alkonyatkor  lobogó  jelző-tüzek  gyúltak  ki  a  zalai 
hegyormokon,  a  somogyi  zendülők  azt  mondták : 
Ott  a  Vata  serege!  —  és  nagy  csapatokban  a  tóra 
ereszkedtek.  Száz  bárka  és  sajka  nyüzsgött  a  kop- 
jásaiktól  és  a  tülkölésükre  tülköléssel  válaszoltak  a 
tihanyiak. 

—  Elvágták  a  határra  vezető  utat !  —  mondta 
Kunrát  úr. 

—  Mihez  kezdjünk  most?  —  kérdezte  a  fő- 
apác^a. 

A  lovagok  német  nyelven  tanakodni  kezdtek  ma- 
guk között.  A  tanakodásuknak  a  mindig  rettenthe- 
tetlen Kunrát  vetett  véget. 

—  Vissza !  Keresztülvágjuk  magunkat  a  király 
táboráig ! 

Visszafordították  a  nehéz  szekereket  a  megrémült 
asszonyokkal  és  miután  átvergődtek  a  Séd  völgyén, 
északi  irányban  folytatták  az  útjokat. 

Ekése  egyik  kopj  ás  lovához  pányvázva  tette  meg 
az  egész  utat.  A  csillogó,  apró  szemét  egyre  az 
apáczák  csapatján  jártatta.  Miután  a  menekülők  közt 
látta  Csanádnét,  biztosra  vette,  hogy  Ángyika  is  itt 
van,  de  sűrű  fátyola  alatt  nem  ismerhette  föl  a 
leányt. 

Hajnalodni   kezdett.  Az   eső   elállott  ugyan,  de  a 

fák  fölött  még  oly  gyorsan  vonultak  a  szürke  fel- 
hők, mint  a  kavargó  füst.  Az  út  keletnek  fordult  és 
mély  szakadás  partján  kanyarodott  el.  Mikor  az  clő- 
had  a  mélység  szélére  ért,  süvöltés  hallatszott, 
mintha  gyors  szárnyú  madárraj  repülne  el  a  lomb 
között.  Az  egyik  csatlós  nyillal  a  torkában  fordult 
le  ágaskodó  paripájáról,  a  társai  pedig  eszük  nélkül 
futottak  vissza  a  szekerekhez.  Az  éjjeli  álmából  ébre- 
dező erdőt  irtóztató  üvöltés  töltötte  be,  mintha  egy 
óriás  faskascsorda  énekelné  az  éhség  dalát.  Azután 
ijedt  csönd  lett.  Egy  gally  se  mocczant  az  erdőben. 
Kunrát  úr  és  a  német  ispán  a  szakadás  szélére 
vágtattak.  Nyílzápor  fogadta  őket  is.  A  túlsó  parton 
a  nagy  lejtő  csak  úgy  hemzsegett  a  lovasoktól. 

—  Pogányok!  —  mondta  Kunrát  úr. 

Aztán  dörgő  hangon  kiáltotta  oda  csatlósainak: 

—  Ijasok,  nyeregből ! 

A  szolgák  nem  mutattak  valami  nagy  kedvet  a 
verekedéshez,  mikor  azonban  Diterik  úr  förtelme- 
sen szitkozódva  kardot  húzott  reájuk,  mégis  leugrál- 
tak a  paripáikról  és  a  szakadás  szélén  álló  vastag 
fatörzsek  mögé  lapulva,  nyilazni  kezdték  az  ellen- 
séget. 

A  pogányok  egy  része  szakadatlan  nyílzáporral 
válaszolt,  egy  nagy  csapatjuk  azonban  kantáron  fogta 
a  paripáját  és  leereszkedett  a  lejtőn.  A  lejtő  igen 
meredek  volt,  de  a  lovaik  olyan  ügyesen  kúsztak 
lefelé,  akár  a  kecske.  Lenn,  a  sekély  hegyi  patak 
vizében   kétfelé   oszlottak.  Egyik  csapatjuk  lóra  ka- 

pott  és  a  patak  folyását  követve,  keletnek  gázolt, 
alkalmasint  azért,  hogy  megkerülje  és  hátba  fogja  a 
lovagokat.  (A  keleti  népek,  ha  megütköztek,  mindig 
próbát  tettek  a  megkerülés  taktikájával,  nagy  boszú- 
ságukra  a  keresztényeknek,  a  kik  ebben  a  lovagiat- 
lan  orvtámadás  egy  nemét  látták.)  A  pogányok  na- 
gyobbik része  azonban  lenn  hagyta  a  paripáját  és 
hosszan  elszórt  lánczban  nekilátott  a  magas  part 
megmászásának.  A  mezítelen  kardjukat  a  foguk 
közé  szorították  és  démoni  gyorsasággal  kúsztak 
fölfelé. 

Odaát,  a  túlsó  parton,  egy  kopasz  sziklán  óriás 
termetű,  papi  csuhás  ember  állott,  a  ki  hangos  kur- 
jongatással  biztatta,  uszította  a  támadó  pogányságot. 
A  feje  véres  rongyokba  volt  pójázva,  a  baljában 
pedig  nagy  bolgár  bunkót  forgatott  a  sátán  papja. 
Omodé  após  volt.  Tréfás  dolgokat  beszélhetett,  mert 
az  íjasok  nyerítő  kaczagással  fogadták  a  mondásait. 
Még  azok  is  nevettek,  a  kik  megnyilazott  ozimbo- 
ráikat  a  hadsor  háta  mögé  czipelték. 

Kunrát  úr  most  megfújta  a  rézkürtjét. 

A  lovagok  melléje  gyülekeztek. 

—  Mi  lesz,  urak?  —  kérdezte  a  vezér.  —  Fél- 
óráig még  védhetjük  a  partot,  de  addig  biztosan 
bekerítenek  az  átkozottak. 

Egyik  fiatal  lovag,  a  kinek  eszét  vette  a  harczi 
Járma,  azt  kivánta,  hogy  menjenek  karddal  a  pogány- 
nak. A  többiek  azonban  válaszra  sem  méltatták,  ha- 
nem a  parpiák  után  néztek. 

—  A  szekereket  nem  vihetjük  magunkkal,  — 
mondta  Kunrát  úr. 

—  Hát  pogánykézre  kerüljenek  a  kincsek  ?  — 
kiáltotta  a  fejedelemasszony. 

Az  urak  erre  összenéztek. 

—  Megmentünk  belőlük,  a  mit  lehet! 

így  szólt  Kunrát  úr,  aztán  az  aczélbuzogányával 
leütötte  az  egyik  láda  súlyos  zárát. 

Bajtársai  követték  a  példáját  és  a  nyilak  süvöltése 
s  a  harazok  ordítozása  mellett  megtömték  a  nyereg- 
iszákjukat  a  csillogó  drágaságokkal.  Mikor  az  íjas 
szolgák  észrevették,  hogy  mit  művelnek  a  gazdáik, 
ők  is  abbahagyták  a  küzdelmet  és  a  lovak  után  ro- 
hantak. Többen  azonban  a  nagy  sietség  közepett  is 
ráértek  arra,  hogy  belemarkoljanak  a  kincses  ládákba. 
Egymást  taszigálva,  dühös  károgással,  mint  a  dögre 
gyűlt  hollók,  kapkodták  az  ékköves  feszületeket,  a 
kelyheket  és  boglárokat.  A  drága  szöveteket  szét- 
tépték egymás  kezében,  a  súlyos  ezüsttálakat  pedig 
eldobálták. 

—  Mi  lesz  velünk?  Mi  lesz  velünk?  —  siránko- 
zott a  főapác^a. 

—  A  pogányok  nem  bántják  az  asszonyokat!  — 
kiáltotta  Kunrát,  megsarkantyúzva  a  lovát. 

Mikor  már  nyeregben  ült,  Diterik  úr  szeme  meg- 
akadt egy  halvány  női  arczon.  Zenóbia  volt.  Nagy 
félelmében  a  leány  megfeledkezett  a  tilalomról  és 
megemelte  a  fátyolát.  Az  édesanyját  kereste  két- 
ségbeesetten. 

—  Érted  kár  volna,  szép  Zenóbia !  —  mondta  a 
német. 

Azzal  odakiáltotta  a  kardhordóját  és  mielőtt  még 
a  leány  megérthette  volna  a  szándékát,  a  szolga  már 
megragadta  és  fölemelte  az  ura  elé  a  nyeregbe. 
Diterik  aztán  elvágtatott  prédájával  az  erdőbe. 

A  pogányok  egy  része  időközben  fölért  a  partra. 
Ott  találtak  még  néhányat  a  zsákmányoló  csatlósok 
közül,  azokat  karddal  odaszögezték  a  ládákhoz. 
A  sikongó  asszonyokat  mind  egy  csapatba  terelték, 
majd  fölverték  a  cserjét  az  ezüstholmi  után,  a  melyet 
elhányt  a  futó  német.  A  menekülőket  nem  üldöz- 
hették, mivel  maguk  csak  gyalogszerrel  jöttek  át 
a  szakadáson,  a  lovas  oldallesük  pedig  egyre  ké- 
sett még. 

Omodé  is  megjelent  a  tisztáson.  Az  öreg  maga 
is  szétnézett  egy  kissé  a  csatatéren,  sorra  tapogatva 
az  esett  németek  tarsolyát.  Most  megállapodott  egy 
bőrzekés  ember  előtt,  a  ki  hanyatt  feküdt  egy  bokor 
tövében.  Az  öreg  melléje  térdepelt,  hogy  kikutassa 
a  tarisznyáját,  de  aztán  haragosan  elkiáltotta  magát: 

—  Szuszogsz  még,  nyavalyás? 

Hamar  fölkapta  a  bolgár  bunkóját,  hogy  rálcgyint- 
sen,  de  ekkor  megszólalt  a  halott. 

—  Hökk  meg,  Omodé  —  én  vagyok ! 

—  Nini,  az  igricz  !  —  csudálkozott  az  öreg. 

—  Ha  szeretsz,  Omodé,  vágd  ketté  ezt  az  átko- 
zott kötelet,  —  könyörgött  Ekése. 

Az  öreg   megszabadította   a    lantos   diák   kezét  a 

német  békótól.  Ekése  pedig  talpra  ugrott  és  ilyen 
szavakkal  hálálta  meg  a  baráti  szívességét. 

— -  Ha  van  még  iga  a  világon,  a  te  nyakadba  való, 
vén  bivaly !   Ha   van  még  ostor,  a  te  hátadra  való ! 

Omodét  annyira  meglepte  ez  a  háladatlanság, 
hogy  válaszolni  se  tudott  hamarjában.  Ekése  meg 
fortyogó  haraggal  folytatta : 

—  Miféle  gyülevész  nép  ez  itt?  Talán  bizony 
Alpár  uram  vitézei?  Meg  fogom  kérni  a  vezért, 
hogy  csapjon  le  titeket  a  szekeres  tótok  közé.  Bár 
attól  félek,  hogy  egymást  kantároznátok  és  magatok 
ennétek  meg  az  abrakot  .  .  .  Mert  kicsi  a  szarka 
feje  és  mégis  több  abban  a  velő,  mint  a  ti  bölény- 
koponyátokban. A  ki  szarkát  akar  lőni,  az  ne  pen- 
gesse az  íját !  A  szarka  elrepült,  a  német  elillant. 

—  El,  — -  mondta  Omodé,  czifrát  káromkodva  — 
de  azért  ne  abajgass,  feles  kincset  hagyott  itt. 

—  Hagyott  ám  rissz-rossz  ezüstbutykost,  horpadt 
tányért.  De  magával  vitte  a  Csanád  kincsét  és  azt, 
a  mi  annál  is  többet  ér! 

—  Mit  vitt  még  magával  ? 

—  A  mi  szerencsénket  vitte  magával,  Omodé !  Püs- 
pökké lehettél  volna,  rongyos  magam  pedig  kanczel- 
lárrá,  ha  elviszszük  Alpárnak  Ángyika  leányasszonyt ! 

—  Ángyika?  Hát  itt  volt? 

Omodé  most  már  értette,  sőt  méltatta  is  czimbo- 
rája  fölháborodását. 

jó  időbe  telt,  a  míg  megjöttek  a  paripák.  A  csa- 
pat vezére  azonban  tudni  sem  akart  a  németek  üldö- 


zéséről.  Neki  azt  parancsolták,  hogy  szólítsa  fegy- 
verbe a  zalaiakat  és  a  somogyiakat.  Ezt  elvégezte. 
Naplemente  előtt  találkoznia  kellett  megint  Alpár 
derék  hadával  a  Marczal  partján.  Ha  nem  süt  a 
nap,  mikor  a  találkozó  helyre  érkeznek,  ha  meg- 
késnek vagy  eltévednek :  ez  a  hadnagy  fejébe  kerül. 
Tehát  nyeregbe ! 

Ennek  a  nagy  igyekezetnek  köszönhették  a  mo- 
nostori asszonyok  is,  hogy  békében  hagyták  őket. 
Az  életüket  ugyan  nem  fenyegette  semmiféle  vesze- 
delem, —  lovas  ember  nem  öl  asszonyt,  de  az  apá- 
czák  fiataljaival  megeshetett  volna,  hogy  rabságba 
viszik  őket. 

A  bakonyi  portyázok  időben  elérték  a  Marc^al 
partján  táborozó  derékhadat.  Alpár  vezér  azután 
n\cgfúvatta  a  kürtöket  és  átkelve  a  vizén,  útnak  indí- 
totta seregét  Mosony  felé.  A  csapatjai  már  akkor 
megszaporodtak  a  hansági  besenyő  határőrökkel. 
Ezek  ugyan  mindeddig  példás  templomjárók  hiré- 
ben  állottak  és  nagyrészben  már  falvakban  is  laktak, 
de  mikor  nemrégiben  hirét  vették,  hogy  Thonuzóba 
fia  dúl  a  szomszédban,  iziben  tajtékot  hányt  a  be- 
senyővérük és  kikívánkoztak  megint  a  pusztára. 
A  hansági  besenyők  egyébként  is  kemény  harczosok 
voltak,  ők  télen-nyáron  szakadatlanul  tülekedtek  a 
német  határőrökkel,  de  mostanában  már  pogány  szi- 
lajság  dolgában  is  versenyeztek  az  aranyhaddal  meg 
a  fekete  besenyőkkel. 

Alpár  úr  megtudta  Ekése  diáktól,  hogy  Ángyika 
a  német  kezén  van.  Düh  és  keserűség  fogta  el  a 
hír  hallatára,  de  azért  egy  szempillantásig  sem  gon- 
dolt arra,  hogy  letérjen  az  útjáról.  Ha  ezen  fordult 
volna  az  élete,   akkor  sem  térhetett  volna  le,  mivel 


időközben  már  megkapta  Vata  úr  üzenetét,  hogy  a 
Hanságban  lesz  a  döntő  mérkőzés  a  nemzeti  hadak 
és  a  királyfiak  között. 

A  négy  magyar  sereg  közül,  a  mely  akkoriban 
nyeregben  ült,  Alpárénak  az  volt  a  kötelessége,  hogy 
elzárja  az  ország  napnyugati  kapuját  a  futó  idege- 
nek elől  és  hogy  szemmel  tartsa  a  német  szomszé- 
dot. Ha  ki  nem  volt  gyík,  nem  is  surranhatott  át  a 
Fertő  ér  a  Duna  között  portyázó  besenyők  őrlán- 
czán.  Vatáék  jól  tudták,  hogy  a  hány  újhitü  ép  bőrrel 
kijut  az  országból,  annyi  bosszútól  lihegő  vádlójuk 
lesz  a  császár  udvarán.  Német  Henrik  úr  pedig 
egyébként  is  túlsókat  törődött  Magyarországgal,  a 
mely  fölött  hűbérúri  jogokat  követelt  magának. 
A  másik  sereg  volt  a  Vatáé,  a  nemzet  hadnagyáé. 
ö  kiverte  már  komáromi  táborából  Péter  királyt  és 
most  Inssan  a  határ  felé  szorította.  András  herczeg, 
a  nemzeti  párt  fejedelemjelöltje,  azalatt  Fehérvár 
fele  nyomult  orosz  és  lengyel  zsoldosaival,  hogy 
hatalmába  kerítse  a  székes  várost.  A  kisebbik 
Arpádfi,  a  nyakas  pogány  Levente,  már  napokkal 
azelőtt  megszállotta  a  Csepelszigetet,  hogy  a  még 
egyre  szállingózó  alföldi  és  erdélyi  urakkal  szapo- 
rítsa a  seregét. 

Alpár  táborba  szállott  Mosony  alatt  és  várta 
Vatáék  érkezését,  miközben  sűrűn  portyáztatott  a 
határon.  Itt  hírül  vette  azt  is,  hogy  napokkal  azelőtt 
több  ezer  német  vitéz  leereszkedett  a  Dunán  és 
csatlakozott  Péter  királyhoz. 

Három  r.apig  áztak  már  a  táborozó  besenyők  a 
szakadatlanul  permetező  őszi  esőben,  ekkor  végül 
föloukkantak  Vata  előreküldött  fürkészői  a  szem- 
határon. A  kopjásaik  tiszai  urak  voltak;  meg  lehe- 
tett őket  ismerni  czifra  szűrükről  meg  a  piros  lobo- 
gós kopjájukrul.  Kis  idő  múlva  jobbról  is,  balról  is 
a  rónán  végtelen  hosszú  libasorban  haladó  lovasok 
jelentek  meg.  Csendesen  poroszkáltak,  vállukra  ve- 
tett kopjával,  a  subájukba  burkolódzva  és  az  örökös 
esőt  szidva.  Az  előhadtól  megtudta  Alpár,  hogy  a 
király  serege  a  körülötte  rajzó  magyar  hadakkal  vagy 
két  órányi  távolságban  követi  őket. 

A  tiszai  urak  egyébként  veszett  kedvükben  vol- 
tak és  teli  torokkal  szidták  Vata  urat,  hogy  nem 
akar  megütközni  Péter  királylyal.  Napok  óta  vonul- 
tak már  így,  minden  oldalról  körülfogva  a  királyt, 
szakadatlanul  farkasszemet  nézve  a  vasasaival,  a 
nélkül  hogy  egymásba  kaptak  volna.  Éjnek  idején 
ugyan  szakadatlanul  nyilazták-riogatták  a  kereszté- 
nyeket, de  Vata  úr  kemény  parancsba  adta,  hogy 
leütteti  mindenkinek  a  fejét,  a  ki  mcgvérzi  a  kardját. 
Valahányszor  egy-egy  német  csapat  nekirontott, 
Vatáék  a  fürge  paripáikon  úgy  szétfutottak,  mint 
polyva  a  szél  elől.  A  tiszaiak  attól  féltek,  hogy 
velenczés  Péter  ilyenformán  átsiklik  a  határon  és 
mivel  egyébként  is  híres  véresszájú  nemzetség  vol- 
tak, azzal  vádolták  a  hadnagyukat,  hogy  nem  ért  a 
hadi  mesterséghez  és  hogy  eladta  őket  a  németnek. 
Alpár  nyeregbe  ült  a  főemberei  vei  és  eléje  sietett 

Vaíának.  A  hadnagyát  egy  domb  tetején  találta,  a 
honnan  elszórtan  vonuló  seregeit  szemlélte.  A  min- 
dig jókedvű   nagyúr  nevetve  fogott  kezett  Alpárral. 

—  Pax  tecum,  szent  kanonokom!  Jól  imádkoztál, 
mert  ihol  ni,  kétheti  eső  után  végre  csak  derül  az  ég. 

A  szürke  felhők  közül  tényleg  sápadt  fénysáv  ve- 
rődött le  a  csillogó  fegyverzetű   lovasok   csapatjára. 

E  pillanatban  vágtató  lovasok  érkeztek,  a  kik  hí- 
rül hozták  Vatának,  hogy  a  király  már  tábort  veret 
éjszakára. 

A  vezér  nem  lepődött  meg  ezen. 

—  Kurtákat  lép  a  német,  fogytán  már  a  léleg- 
zete. 

A  szeme  megint  az  eget  járta. 

—  Ha  holnap  süt  a  nap,  —  szólt,  —  akkor  bele- 
kapunk a  német  véknyába,  mint  komondor  a  sün- 
disznóéba. 

Hogy  a  vezér  eddigelé  oly  gondosan  kerülte  a 
döntő  csatát,  annak  több  oka  is  volt.  Mindenek  előtt 
ki  akarta  fárasztani  a  keresztényeket,  azután  meg 
akarta  erősíteni  a  maga  seregét  a  besenyőkkel.  De 
egyébként  sem  akart  esős  időben  verekedni,  mivel 
akkor  nem  vehette  volna  sok  hasznukat  az  íjasainak. 
A  keleti  íjasoknál,  a  lovas  vadászoknál,  máig  sem 
ismer  különb  fegyvernemet  a  világ.  Ha  a  volgai 
taktikával  harczoltak,  soha  semmiféle  nyugat-európai 
hadsereg  nem  bírt  velők.  Ehhez  a  harczmodorhoz 
azonban  alapos  iskolázás,  vas  fegyelmezettség,  szí- 
vós kitartás  és  —  szép  idő  kellett.  Az  ilyen  seregek 

egyik  főerőssége  a  gyors  mozgásban  nyilvánult.  Ezért 
nem  is  kedvelték  a  nehéz  vasgúnyát  és  pajzst  se 
viseltek.  (Éppen  csak  a  főemberek  viseltek  ilyet,  a 
kik  maguk  nem  nyilaztak;  de  ők  is  inkább  a  dísz 
kedvéért.)  Kopjarohamra  nem  szívesen  vitte  volna 
vitézeit  Vata  úr  a  fülig  vasba  pólyált  németek  ellen. 
A  kopjaharczot  mindig  a  csatadöntés  pillanatára  tar- 
togatták, mikor  már  megingott  az  ellenség  ember- 
bástyája. 

Az  akkori  magyar  hadak  és  a  nyugati  seregek 
harczi  modora  között  nagy  volt  a  különbség,  vala- 
mint a  két  népfaj  jelleme  között  is  nagy  volt  a  kü- 
lönbség. A  keresztény  urak  a  személyes  virtust 
mindennél  többre  becsülték.  Ok  bizonyos  együgyű 
szertartások  között  félmázsányi  vasat  csatoltak  a  tes- 
tükre, azután  a  Jézus  nevét  kiáltva,  vak  dühvel  neki- 
mentek az  ellenségnek.  A  Volga  partjáról  jött  nem- 
zetek, ha  háborúba  indultak,  viszont  mindent  alá- 
rendeltek a  siker  érdekének.  Ók  egységesen  iskolá- 
zott nemzeti  hadseregben  küzdöttek,  egységes  ve- 
zérlet alatt.  Náluk  művészetté  nemesedett  a  töme- 
ges emberölés  mestersége.  A  keresztények,  a  kiket 
gyakran  csaltak  tőrbe  és  győztek  le  fölényes  tudá- 
sukkal, nagy  megvetéssel  beszéltek  a  pogányok 
lovagiatlan  harczmodoráról,  de  végül  is  tanultak 
tőlük. 


Hcrczeg   F.  :  Pogányok.  ,  r 

IV. 

Alkonyatkor  Omodc  após  fölkantározta  Belze- 
bubot. 

—  Hová  mégy  ?  kérdezte  Marót,  a  ki  Bozdur- 
gánnal  és  Ekésével  együtt  sátoros  társa  volt  az 
öregnek. 

—  Megnéztem   a   németet,  —  válaszolt    Omodé. 
Marót    és    Bozdurgán    ekkor    szintén    nyeregbe 

ültek.  Ekése  azonban  nem  akart  velük  menni.  Azt 
mondta,  hogy  ő  nem  szereti  nézni  az  eleven  néme- 
tet; neki  már  olyan  a  természete. 

A  lovasok  ügetve  áthaladtak  a  borsi  kabarok  tá- 
borán. Egyik  boros  szekér  előtt  tót  dudással  mulat- 
tak a  kabar  legények. 

Hogy  kiértek  az  alacsony,  fehér  nemezsátrak  vá- 
rosából, az  erdélyi  kopjások  egy  vágtató  csapatja 
került  eléjük.  A  Gyulafiak  hadaiból  való  emberek 
voltak,  a  kiket  Vata  úr  rendelt  ki,  hogy  éjfélig  nyi- 
lazva csiripeljenek  a  németen.  Éjféltől  hajnalig  majd 
a  somogyiak  lármáznak  az  ellenség  tábora  körül, 
hogy  meg  ne  pihenjen  valahogyan  az  ellenség. 

A  szakadatlan  nyíleső,  a  melyet  a  magyarok  a 
király  táborára  hullattak,  sok  kárt  tett  paripában, 
igavonóban,  de  a  kárnál  is  nagyobb  volt  az  erkölcsi 
hatása.  Az  éjjel-nappal  örökösen  hulló  nyilak,  a  me- 
lyek úgy  koppantak  a  szekerekre,  mint  a  gyér  jég- 
eső, állandó  rettegésben  tartották  az  ellenséget. 
Éjnek  idején  sokan  a  keresztények  közül  a  szekerek 

alá  vetették  magukat,  vagy  gödröt  ástak  maguknak 
a  földbe,  a  melyet  pajzszsal  takartak  le,  hogy  biz- 
tosságban legyenek.  Az  örökös  félelem  elcsigázta 
őket,  sokakat  valósággal  kétségbe  ejtett  és  nem  egy- 
nek eszét  vette  közülök. 

Jó  félórai  ügetés  után  Omodéék  végre  meglátták 
az  ellenséges  tábort  a  távoli  halmokon.  Éjszakára 
mindig  szekérvárat  csinált  a  király,  a  melyet  gyalo- 
gosan őriztek  a  vitézei.  Nappal  két  oszlopban  men- 
tek a  vértes  lovasai,  közre  fogva  a  szekereket  az 
asszonyokkal,  a  menekülő  papokkal  és  a  pogány 
rabokkal.  Eleintén,  hogy  útra  keltek  Komáromból, 
Vatáék  gyakran  el  tudtak  csalni  a  főseregtől  egy-egy 
kisebb  csapatot,  a  melyet  aztán  hamarosan  körül- 
fogtak és  halomra  nyilaztak.  Egy-két  nap  múlva 
azonban  az  ellenség  már  kitanulta  a  mesterségüket. 
Most  már  nem  vették  többet  kergetőbe  a  magyar 
portyázókat,  hanem  zárt  sorokban  haladtak  a  határ 
felé.  Ha  azt  hitték,  hogy  meg  fogják  őket  támadni, 
körbe  állottak  és  a  vágtató  pogányok  felé  fordítot- 
ták kopjáikat.  Ilyenkor  az  egész  seregük  olyan  volt 
mint  a  sündisznó,  mikor  a  kopó  ellen  védekezik. 

A  három  ozimbora,  Omodé  vezérlete  alatt,  egye- 
nesen nekivágott  a  tábornak.  Mikor  már  vagy  há- 
romszáz lépésnyire  megközelítették,  Omodé  megállí- 
totta a  paripáját. 

—  Ahol  ni  a  német  1 

Marót  és  Bozdurgán  kiváncsian  nézték  a  vas- 
süveges embereket,  a  kik  háromszögletű  pajzszsal  a 

hátukon  és  nyárssal  a  vállukon,  jártak  az  óriás  nagy 
szekerek  között.  Azután  egyszerre  dühbe  jöttek 
mind  a  hárman. 

—  Német,  német !  —  kurjantotta  Omodé,  —  hol- 
nap bocskorszíjat  vágok  a  bőrödből ! 

A  németeknek  föltűnt  az  Omodé  fura  alakja ; 
egyikük,  egy  tömzsi  suhancxz,  kukorékolni  kezdett,  a 
többi  meg  nevetett,  de  azért  nem  jöttek  elő  sze- 
kereik közül. 

A  három  czimbora  aztán  kerülgetni  kezdte  a  tá- 
bort, hátha  akadna  még  valami  látnivaló.  Egyszerre 
megakadt  a  szemük  egy  lovasemberen,  a  ki  egypár 
nyíllövésnyire  a  szekerektől,  magánosan  állott  egy 
dombon.  Talpig  vasdrótba  öltöztetett,  hatalmas  ter- 
metű ember  volt.  Olyan  mozdulatlanul  állott,  mint  a 
kőből  faragott  bálványkép.  Szemmelláthatólag  a  tá- 
voli rónán  vonuló  magyar  seregeket  figyelte. 

—  Ezt  megugraszszuk !  —  kiáltotta  Omodé. 

Mind  a  hárman  vágtatásra  ösztökélték  a  paripáju- 
kat, hogy  a  német  és  a  tábor  közé  furakodjanak  és 
mind  a  hármuk  szemében  fölcsillant  a  vadászláz 
tüze.  A  német  azonban  idejében  megneszelte  őket 
és  megindult  a  szekerek  felé. 

—  Ejnye,  de  hórihorgas  nagy  sováb,  —  csudál- 
kozott  Bozdurgán,  —  kitelnék  belőle  egy  ember 
meg  egy  kutya. 

A  lovag  már  csak  kétszáz  lépésnyire  volt  a  tábor- 
tól. Ekkor  megállította  a  csődörét  és  farkasszemet 
nézett  az  üldözőivel.  Ezek  is  megállottak   egy  gye- 

reknyfllövésnyire  tőle.  Omodé  szeretett  volna  vele 
szóba  ereszkedni,  de  mivel  mm  tudott  németül,  azt 
tette,  hogy  kihívóan  és  harcziasan  a  szeme  közé 
nyerített.  A  vitéz  ekkor  megsarkantyúzta  a  csődörét 
és  a  hóna  alá  fogva  a  rengeteg  nagy  kopjáját,  egye- 
nesen nekik  vágtatott.  Már  szinte  elérte  őket,  mikor 
a  három  fürge  magyar  paripa  úgy  szétlibbent,  mint 
verébcsapat  a  kakas  előtt. 

—  No  nézd  a  bivalyt!  —  elméskedett  Omodé,  — 
még  kárt  tesz  az  emberben ! 

—  Bozdurgán,  —  lihegte  Marót,  —  ha  szeretsz, 
lőjj  egy  nyilat  a  pofájába ! 

A  német  megelégelte  a  próbát  és  a  tábor  felé 
vágtatott.  A  czimborák  nyomon  követték.  Bozdurgán 
nagy  sebbel-lobbal  két  nyilat  is  lőtt  a  lapocskája 
felé,  de  bizony  azok  lepattantak  a  vasingéről. 

Omodé  egészen  közel  férkőzött  a  lovag  mellé, 
miközben  leoldotta  kapájáról  a  pányvát.  Ugy  gon- 
dolta, hogy  jó  volna,  ha  a  nyakáka  vethetné.  Aztán 
egyszerre  nagyot  káromkodott  meglepetésében,  mert 
megismerte  a  vitézben  Diterik  urat,  a  német  ispánt. 
Most  már  azt  is  tudta  Omodé,  hogy  Ángyika  leány- 
asszony ott  van  a  német  táborban. 

Nyílvessző  süvöltött  el  az  öreg  füle  mellett.  Egyik 
szekér  tetejéről  lődözték  őket. 

—  Vissza,  legények!  —  kiáltotta  Omodé.  — 
Bolond,  a  kit  megmar  a  döglődő  kutya. 

A  magyar  tábor  felé  vették  az  útjukat.  Omodé 
siettette   a  czimboráit,   mert  égett  a  vágytól,  hogy 

Alpár  vezérrel  közölje  azt  a  föltevést,  hogy  Ángyika 
a  német  táborban  van. 

Időközben  egészen  bealkonyodott.  A  nyugati  ég- 
boltozaton kékes-vörös  tűzben  lángolt  az  ég.  A  pusz- 
tán nagy  csöndesség  honolt.  Ekkor  a  tábor  felől 
vontatott,  bús  ének  hallatszott.  A  döntő  csatára  ké- 
szülő kereszténység  az  esti  zsolozsmát  énekelte. 
A  szent  ének  rettenetes  hangzavarba  fúlt :  vad  rikol- 
tozás  és  hörgés  hallatszott  a  szekérvárból.  Omodéék 
csak  másnap  tudták  meg,  hogy  mit  jelentett  a  félel- 
metes zaj :  Péter  király  parancsára  a  németek  le- 
szúrták összes  pogány  rabjaikat. 

A  három  lovas  egy  domb  tetején  állott  és  onnan 
nézett  vissza  a  német  táborra.  A  messzi  éjszakából 
vágtató  hadak  dobogása  hallatszott.  A  fekete  égbol- 
tozaton fehér  tűzfonalak  futottak  keresztül-kasul, 
lassú,  hosszú  ívben. 

—  Gyújtó  nyilakkal  lövik  a  tábort,  —  mondta 
Omodé. 


Hajnaltól  délig  megint  zárt  sorokban  vonultak  to- 
vább a  királyi  hadak.  Időközben  zsombékos  talajra 
értek,  —  a  Fertő  régi  öntésére,  —  a  hol  vízcsapá- 
sok és  cserjés  partok  nehezítették  meg  az  útjokat. 
Itt  egyszerre  csatarendbe  sorakozott  pogányok  nagy 
tömegével  találták  magukat  szemben.  A  németek 
közül  azok,  a  kik  már  ismerték  a  magyar  hr.di  szo- 
kást, biztosra  vették,  hogy  elérkezett  a  döntés  órája. 
A  magyar  hadnagyok,  ha  rajtuk  állott,  legszíveseb- 
ben az  ilyen  hepc-hupás  területen  verekedtek,  a 
mely  megszakította  az  ellenség  hadsorár. 

A  királyi  vérteseknek  éppen  csak  annyi  idejük 
maradt,  hogy  összesorakozzanak,  a  mikor  az  ellen- 
ség már  megrohanta  őket,  gyorsan  mint  a  forgószél. 
A  kopjások  előtt  kabar  íjasok  vágtattak,  elszórt  raj- 
vonalban.  A  kabarok  nyílzáport  zúdítottak  a  németre, 
aztán  jobbra-balra  elkanyarodva  elkotródtak,  helyet 
engedve  a  nyomukban  rohanó  kopj  ásóknak. 

A  támadók  irtóztató  ordítással  csaptak  a  királyiakra, 
de  alighogy  összeértek   a   fegyvereik,    már  megfor- 

dúltak  megint  és  elszállottak,  mint  a  füstfelhő.  A  lo- 
vagok egy  serege  üldözőbe  vette  őket,  de  csak  egy- 
két nyíllövésnyire  ;  tudták  a  német  urak,  hogy  biztos 
vesztükbe  rohannak,  ha  elszakadnak  a  derékhadtól. 
Ugyanekkor  nagy  rikoltozás  támadt  az  utóhadban. 
Mialatt  a  lovagok  a  kopjásokkal  tülekedtek,  az  ellen- 
ség egy  másik  csapatja  megrohanta  a  szekereket, 
feldöntött  néhányat  a  nehéz  alkotmányok  közül,  le- 
szúrta a  szekereseket  és  elhajtotta  az  igavonók  egy 
részét. 

Most  elszórtan  vágtató  pogány  csapatok  közeled- 
tek a  királyiak  felé.  Mikor  lőtávolságba  értek,  su- 
gáralakban szétoszlottak,  majd  hosszú  rajvonalban 
szembe  állottak  a  némettel.  Megkezdték  a  nyílazást. 
A  német  szolgák  gyöngén  és  rosszul  viszonozták  a 
magyarok  nyíl  záporát  és  a  lovagok  ekkor  kopja- 
támadással  kergették  meg  az  alkalmatlankodókat.  Az 
íjas  sereg  két  csapatba  szakadva  elinalt,  a  hátuk  mö- 
gött azonban  újabb  íjas  raj  állott,  a  mely  sűrű  nyila- 
zásával  visszaszorította  a  németeket.  Ezek  az  íjasok 
valamennyien  Aba  hajdani  seregéből  való  kabarok 
voltak,  az  ország  legügyesebb  ijasai, 

Alpár  besenyőinek  addig  nem  volt  részük  a  csatá- 
ban. Okét  Vata  hadnagy  már  korrán  reggel  kiküldte 
lesbe,  A  surbánok,  jó  messzire  az  első  összecsapás 
helyétől,  alacsony  dombláncz  mögött  vesztegeltek ; 
a  vezér  maga  és  főemberei  nyeregből  szállottak  és 
ellepték  a  domb  tetejét,  a  honnan  végig  nézhették 
az  ütközetet. 

Az  íjas  csata  eltartott  késő  délutánig ;  addig  nem 
volt  se  hossza  se  vége  a  cseles  futásnak  és  egymás 
kerülgetésének;  még  nézni  is  fárasztó  volt.  Időköz- 
ben a  tülekedő  hadak  mind  előbbre  hömpölyögtek 
9  zsombékos  rónán,  és  mind  jobban  közeledtek  a 
lesbe  állított  besenyőkhöz. 

A  nap  már  mélyen  járt  az  égen,  mikor  újabb 
kopjarohamot  intéztek  a  királyiak  ellen.  Ezúttal  a 
tiszai  hadak  voltak  a  támadók ;  messziről  meg  lehe- 
tett őket  ismerni  a  kopjájukon  virító  apró  piros 
lobogókról.  A  tiszaiaknak  az  volt  a  föladatuk,  hogy 
színlelt  támadásukkal  és  gyors  megfutamod ásukkal 
megint  előbbre  csalják  a  németet  az  oldallesek  irá- 
nyába. Ok  azonban  nem  születtek  arra,  hogy  enge- 
delmeskedjenek és  miközben  egymással  versenyezve, 
szilajon  nekirugtattak  az  ellenségnek,  ordítozva  fo- 
gadkoztak, hogy  nem  hátrálnak  meg,  hanem  vagy 
letiporják  a  németet,  vagy  ott  vesznek  mind 
egy  emberig.  Mikor  az  első  soraik  kopjahegyre 
kapták  az  ellenséget,  akarva  se  hátrálhattak  volna 
már,  mivel  az  utóhad  nem  tágított,  hanem  dühös 
türelmetlenséggel  szorította  őket. 

Az  összeütközés  rettenetes  volt.  A  fölnyársalt 
emberek  és  paripák  halmazán  át  vad  hujrá  kiáltással 
újabb  és  újabb  lovasok  rohantak  a  németek  kopja- 
crdejébe.  A  borzalmas  torlódásban  némelyek  a  tiszaiak 
közül  áttörtek  és  átbuktak  a  pánczélosok  sorfalain. 
Ezeket  azonban  a  királyi  baltások  hamarosan  agyon- 
verdesték.  A  kinek   csak  a  lovát  nyársalták  föl,  az 

talpra  ugrott  és  gyalogszerrel  folytatta  az  eszeveszett 
dulakodást,  a  míg  szét  nem  zúzta  a  rárohanó  vérte- 
sek tömege.  A  támadás  ereje  megtörött  a  német 
lovagok  vasfalán,  mint  a  hullám  a  kőgáton.  A  meg- 
bomlott sereg  egyideig  ott  kavargott-örvénylett  még 
az  ellenség  előtt,  aztán  megfutott  vad  rendetlenség- 
ben. A  vérszemet  kapott  lovagok  pedig  diadalmas 
ordítozással  üldözték  őket. 

Vata  vezér  egy  távoli  dombról  nézte,  hogyan  ka- 
szabolja vitézeit  a  német.  Az  arc<za  sápadt  volt,  de 
azért  meg  se  mozdult  a  helyéről.  A  körülötte  álló 
főurak,  bár  mindannyian  reszkettek  a  harczi  láztól, 
nem  mertek  hozzá  szólani. 

Most  egyszerre  vérvörös  lett  a  vezér  zxoiz,  a 
szeme  megcsillant. 

—  Szólj  a  besenyőnek  ;  —  mondta  a  mögötte  álló 
kürtösnek. 

A  nagy  kürt  megszólalt:  a  Thonuzóba  riadóját 
zúgatva. 

Kis  ideig  élesen  fülelt  a  vezér,  aztán  elégedetten 
mosolygott,  mikor  a  távolból,  a  besenyő  domb  felől, 
meghallotta  a  választ. 

Mikor  a  futó  tiszaiak  elhaladtak  a  domb  alatt,  a 
besenyők  régen  nyeregben  ültek  már.  Rettenetes, 
gyötrő  türelmetlenséggel,  a  harczi  vágytól  remegve 
és  lihegve  várták  a  jeladást.  Az  emberek  csodálato- 
san megváltoztak.  A  szemük  égett,  az  ajkuk  vonag- 
lott, az  arczuk  pedig  szögletessé  torzult.  A  fiatal 
mének,  a  hogy   megérezték   a   vér   szagát,  toporzé- 

kolva  hánykolódtak  a  lovasaik  alatt.  Az  ember-  és 
állatseregben,  a  mely  a  dombok  tetején  vesztegelt, 
óriás  lenyűgözött  erő  és  tűz  lappangott.  Egy  hely- 
ben állottak  és  a  talaj  mégis  döngött,  remegett  alat- 
tuk, a  fegyverek  pedig  szakadatlanul  csörögtek, 
mintha  azokat  is  rázná  a  harczi  láz. 

Most  megzúgott  a  kürt . . .  Alpár  vezér  kirántotta 
a  kardját  és  egy  izzó,  mámoros  pillantást  vetett  a 
legényeire. 

—  Bissanyé  —  huj ! 

A  féktelen  szilajság,  az  őrjöngő  vérszomj,  a  mely 
a  besenyőket  minden  idők  legvadabb  harczosaivá 
avatta,  megcsattant,  mint  a  menydörgés,  megindult, 
mint  a  forgószél  és  gyújtott,  mint  a  villám. 

Bissanyé  —  huj  1  a  csatakiáltásuk. 

Nem  istent  szólítanak,  hanem  a  maguk  nevét  kiált- 
ják. A  saját  nevük  hallása  fölforralja  a  vérüket,  má- 
morosokká teszi  őket.  Fölséges  vad  harczizene  ne- 
kik ez  a  név,  a  melynek  hangjainál  meghalni  gyö- 
nyörűség. Évszázadok  vér-  és  tűztengerén  átgázolt 
ősök  végzetes  öröksége  a  nevük.  A  csengése  isteni 
büszkeséggel,  ördögi  daczczal  és  édes,  gyilkos  szo- 
morúsággal tölti  el  a  besenyő  szívét.  Mintha  csak 
sejtené,  hogy  a  neve  lesz  nemzetének  végzete,  mert 
ellenségeket  fog  neki  támasztani  mindenhol,  míg  a 
gyűlölet,  a  bosszú  és  a  rettegés  halomra  nem  nyi- 
lazta az  utolsó  besenyő  nemzetséget. 

A  surbánok  rohamát  a  szügyébe  kapta  a  királyi 
sereg.  Az  üldözés   dühében    már  előbb  megbomlott 

a  keresztények  hadi  rendje  és  a  besenyők  előreszá- 
guldozó lovasai  tíz  helyen  is  befurakodtak  a  vertes 
sereg  rétegeibe,  mint  a  villa  fokai  a  szénába.  Az 
irtóztató  lökés  az  egész  német  sereget  megingatta 
és  elterelte  útjából  ;  keresztények  és  pogányok  egy- 
máshoz szorulva  vágtattak  tovább,  egyetlen  sereggé 
gomolyodva.  Rettenetes  torlódás  támadt.  Egész  so- 
rokat fölemeltek  a  földről  és  a  paripák  egymás  há- 
tára kapaszkodtak.  A  nagy  közelség  miatt  a  vitézek 
nem  használhatták  a  kopját,  hanem  karddal,  csákány- 
nyal és  késsel  harczoltak.  A  németek  tudták,  hogy 
végzetük  immár  beteljesült.  Ha  a  pogány  egyszer 
áttörte  a  vértesek  sorfalát  és  az  ellensége  testéhez 
férkőzött,  akkor  semmiféle  emberi  hatalom  nem  bír 
vele  többet.  A  lovagok  a  halálra  szánt  ember  dühös 
kétségbeesésével  viaskodtak.  Jézus  és  a  Szankt  Jürg 
nevét  kiáltva.  (Így  nevezték  ők  Szent  Györgyöt.) 
A  kiáltásukat  azonban  túlharsogta  a  pogányok  csata- 
kiáltása, mint  a  fuldokló  ember  hörgését  a  háborgó 
tenger  zúgása.  A  hatalmas  csontú,  szőke  lovagok 
oldalához  sovány,  barna  démonok  tapadtak,  a  kik 
kígyóhajlékonysággal  tértek  ki  a  német  pallós  rette- 
netes csapásai  alól  és  mesés  fürgeséggel  vágtak 
vissza.  A  harczoló  besenyő,  ha  őrjöngévé  tette  is  a 
vérszomj,  ösztönből  számító  volt,  mint  a  farkas,  a 
mely  mindig  az  ellensége  torkának  ugrik. 

A  csata  izzó  forgószele  egy  szempillantásra  Péter 
király  közelébe  sodorta  Alpár  vezért.  A  harczosok 
tömegéből   fölbukkant    a   király   feje,  a  melyet  meg 

lehetett  ismerni  az  aozélsüvcgét  ékesítő  aranylevelü 
kis  koronáról.  Göndörszakállu,  barna  arc^a  izzadt 
volt,  a  fekete  nagy  szeme  pedig  vérben  forgott. 
A  velenczés  dühös  elszántsággal  forgatta  kardját. 

Alpán  rákiáltott,  nevén  szólítva  Pétert,  de  a  gaz- 
dátlan paripák  egy  megvadult  csapatja  szétválasztotta 
és  kétfelé  dobta  őket. 

Aztán  egyszerre  egy  óriás  termetű  német  oldalán 
találta  magát  a  besenyő  vezér.  A  mint  összemérték 
a  kardjukat,  tüstént  megismerték  egymást:  a  lovag 
Diterik  volt,  a  német  ispán.  A  mi  aztán  történt, 
arra  csak  homályosan  tudott  visszaemlékezni  Alpár. 
Egy  irtóztató  erejű  vágást  kapott  a  feje  búbjára ;  a 
vágás  átlyukasztotta  a  sisakját  és  vérbe  borította  az 
arczát.  Aztán  olyasminek  kellett  történnie,  hogy 
eltörött  a  saját  kardja,  mivel  eldobta  magától  és  hogy 
a  dákosával,  a  pánczéltörő  pengéjével,  a  melyet  ki- 
rántott a  nyerge  alul,  hasba  szúrta  Diteriket. 

Egy  ideig  még  egymás  mellett  vágtattak,  farkas- 
szemet nézve.  A  lovag  krétafehér  arazczal,  üvegesedő 
szemmel  nézte  Alpárt,  miközben  különös,  zavart 
mosoly  jelent  meg  az  arczán.  A  mosolyával  talán 
azt  akarta  mutatni,  hogy  nem  fél  a  haláltól.  Egy- 
szerre lefordult  a  lováról  és  örökre  eUünt  a  vezér 
szeme  elől. 

A  csr.ta  véget  ért;  de  tovább  folyt  még  a  hajtó- 
vadászat.  Vata  úr  pihent  serege,  a  melyet  külön  e 
czélra  tartogatott,  kegyetlen  szívóssággal  üldözte  a 
menekülőket,  szétverve,  letiporva  egyes  csapataikat. 

kopófalka  módjára  fölverve  a  bokrokat  és  átkutatva 
a  zsombékot. 

Mire  beesteledett,  összefogdosták  már  az  összes 
gazdátlan  paripákat  is.  A  ködös  rónaság  ekkor  meg- 
népesedett hallottan  járó,  bukdácsoló  emberekkel. 
Ezek  mezítelenre  vetkőztették  az  elesetteket  és  bőr- 
zsákokban összegyűjtötték  a  levágott  emberfrjckct. 
A  koponyákat  később  fáklyafény  mellett  halomra 
rakták  a  hadnagyok  előtt,  a  csizmájukkal  összerug- 
dosva a  szanaszét  gurulókat. 

Mikor  fölhangzott  a  takarodó,  Alpárnak  egyszerre 
eszébe  jutott  Ángyika.  Megsarkantyúzta  a  fáradt 
paripáját  és  főembereivel  a  német  szekér-tábor  felé 
vágtatott.  A  tábor  előtt  nagy  csapatban  állottak  a 
böszörményi  kereskedők,  a  kik  meg  akarták  venni  a 
katonáktól  a  prédát.  Senki  sem  tudta,  honnét  vették 
magukat  ilyen  nagy  számmal,  de  minden  ütközet 
után  pontosan  megjöttek,  mint  a  keselyük.  A  tábort 
maga  Vata  úr  tartotta  megszállva.  Az  elesett  ellen- 
ség fegyverzetét  és  egyéb  holmiját  kedvére  prédál- 
hatta a  legénység,  de  a  tábor  és  vele  a  király  kincse 
rendes  osztás  alá  került. 

Vata  úr  a  szekerek  között  állott  és  a  főembereivel 
beszélgetett.  Az  imént  hozták  neki  hírül,  hogy  Péter 
király  egy  lovascsapattal  egérutat  vett  és  a  Rábcza 
felé  menekült.  A  hadnagy  a  pihent  paripákat  várta 
csak,  hogy  aztán  maga  vegye  kergetőbe  a  velcnczést. 

Köröskörül  sok  véres  halott  feküdt,  a  király  kísé- 
retéből való    újhitü   papok ;  a  bujdosó   táltos,  a  ki  a 

döntés  pillanatában  váratlanul  megjelent  a  táborban, 
mind  leszuratta  őket.  Az  öreg  most  elgondolkozva 
nézte  a  hullasort. 

—  Csudáért  imádkoztak  az  istenükhöz,— mondta, — 
pedig  bizony  mondom,  csuda  csak  egy  van :  a  férfi 
bátorsága ! 

Vata  úr  megismerte  Alpárt,  bár  annak  egész 
arczát  elborította  a  vér  és  kezet  nyújtott  neki. 

—  Ihol  a  Thonuzóba  fia!  —  mondta. 

Ennél  külömb  magasztal  ást  nem  tudott  neki  mon- 
dani. És  újból  megszólalt  a  hadnagy. 

— •  Mi  urak  elvégeztük  magunk  között,  hogy 
megtiszteljük  Thonuzóba  fiát  és  szabad  választást 
engedünk  neki  a  zsákmányból,  mielőtt  még  osztást 
tennénk.  Nézz  körül,  Alpár,  és  a  mit  megkíván  a 
szemed,  azt  vitesd  a  sátradba. 

Előttük  sok  arany-ezüstholmi,  ékes  fegyver  és 
drága  kelme  feküdt  rakáson.  A  kincsek  mellett  pedig 
nagy  csapatban  állottak,  ültek  arabasszonyok,  fiatalok, 
vének,  szepegő  falkába  bújva. 

Alpár  végigfuttatta  rajtuk  a  szemét,  de  azt,  a  kit 
keresett,  nem  találta  meg  köztük.  Ekkor  megpillan- 
totta Ekését,  a  regőst,  a  ki  ott  állott  a  bámészkodó 
emberek  között.  Az  igricz  megértette  ura  pillantását 
és  rámutatott  a  kezével  egy  feketeruhás  nőre ;  a  nő 
egy  bőrzsákon  ült,  egészen  magába  süppedve,  a 
fejét  a  térdére  hajtva. 

—  Zsákmányrészemül  ezt  választom !  —  mondta 
Alpár. 

Vata  úr  elmosolyodott  egy  kissé : 

—  Akkor  hát  vitesd  a  sátradba. 
Ekése  megérintette  a  leány  karját. 

—  Kövess,  leányasszony,  elvezetlek  a  gazdád 
sátrába. 

Zenóbja  lassan  fölemelkedett  és  félénken  körül- 
nézett. Mikor  pedig  a  lobogó  fáklyafény  mellett 
meglátta  az  embert,  a  kinek  a  sátrában  ezentúl  ra- 
boskodnia kellend,  rémülten  elsikoltotta  magát,  a 
következő  pillanatban  meg  ájultan  összerogyott. 

Alpár  külseje  e  pillanatban  valóban  félelmetes 
volt.  Egész  arczát  vastagon  elborította  a  megaludt 
vér;  a  sötét  ábrázatából  csak  a  szeme  golyója  vilá- 
gított ki  fehéren.  Nem  is  volt  hasonlatos  ember- 
hez. Ilyen  lehetett  az  indus  regék  tigrisfejü  démonja, 
a  mely  éjnek  idején  az  őserdőből  belopódzik  a 
falvakba,  hogy  álmukban  megfojtsa  az  embereket. 

A  háború  véget  ért.  A  hadak  haza  takarodtak. 

A  Duna  lombos  partján  hangos  kedvű  lovas- 
csapat vonult  keletnek.  Vagy  húszan  lehettek  Alpár 
cselédjei,  vezetékparipákkal  és  málhás'  lovakkal. 
Velük  volt  Omodé  apó  is,  Ekése  deák,  Bozdurgán 
és  Marót. 

A  legények  széles  kedvének  valami  különös  oka 
volt.  A  mosonyi  csata  után  Omodéék  a  nádasban 
egy  törött  tengelyű  királyi  szekeret  leltek,  a  mely 
teli  volt  boros  tömlőkkel.  Omodé  ekkor  esküt  vőn 
a  cselédektől,  hogy  leletükről  senkinek  sem  szóla- 
nak,  hanem  maguk  iszszák  meg  titokban  az  egészet. 
Ezt  az  esküjöket  hivcn  meg  is  tartották.  Induláskor 
még  négy  ló  is  alig  tudta  utánok  hozni  a  nedves 
lombbal  letakart  tömlőket,  de  ma  már  kettő  is  elbírta 
a  leapadt  maradékot.  Két  nappal  ezelőtt  Omodé 
após  egy  tót  dudást  is  fogott  valahol ;  azt  lóra  ül- 
tették és  magukkal  vitték.  A  tót  egy  napig  szakadat- 
lanul muzsikált  nekik,  de  aztán  megelégelte  a  mulat- 
ságot  é«  a  rákövetkező  éjjel   kereket  oldott.  Azóta 

Ekése  tartotta  őket  nótával.  Hogy  a  kedvében  járjanak, 
hatalmas  német  csődört  adtak  alája,  a  rongyos  bőr- 
zekéje fölé  pedig  piros  bársonyköpönyeget  akasz- 
tottak, a  melyet  a  csatatéren  szedett  föl  valamelyikük. 
Omodé  is  nagy  módba  került.  Az  öreg  vont  arany 
misemondó  ruhában  ült  lován,  a  fején  ezüstszarvu 
német  sisakot  viselt,  a  lova  pedig  elül-hátul  meg 
volt  rakva  mindenféle  czifra  prédaholmival.  A  többi 
legények  is  furcsán  kiöltöztek,  a  paripája  pedig 
mindeniknek  föl  volt  bokrétázva.  Olyan  volt  az 
útjok  az  őszi  verőfényben  fürdő  parton,  mintha  a 
szüret  istenének  papjai  tartanának  duhaj  körme- 
netet. 

Alpár  vezér  seregét  a  szerdár  hadnagyságára 
bízta  és  előreküldte  Levente  herczeg  csepel-szigeti 
táborába.  A  legényeit  a  sebesültekkel  és  a  prédát 
szállító  szekerekkel  onnan  haza  akarta  meneszteni, 
ő  maga  a  kisebbik  Arpádfi  társaságban  Székesfehér- 
várra akart  vonulni,  hogy  részt  vegyen  az  országos 
gyűlésben  és  hogy  megszerezze  a  besenyőknek  a 
marosi  ispánság  területét,  a  melyet  Vatáék  Ígértek 
neki  Levente  úr  nevében. 

Egyelőre  úgy  látszott,  hogy  a  vezér  útja  nem 
igen  sietős.  0  maga  sajkán  utazott  a  Dunán  és  nap- 
közben nem  is  igen  látta  a  cselédjeit.  Alkonyatkor 
azonban,  mikor  Zcnóbia  számára  hálósátrat  kellett 
verni  a  parton,  mindig  előkerült  a  legénység  józa- 
nabbik  része. 

A  sajka  kormánylapátját  Alpár  fogta,  az  evezőket 

pedig  két  óriás  termetű,  hansági  révész  forgatta. 
A  két  vízi  ember  meglepően  hasonlított  egymáshoz. 
Mindakettőnek  bozontos  hód-arcza  és  kicsi,  sárga 
szeme  volt. 

A  sajkában  hímes  szőnyeggel  letakart  széna- 
ágyra dőlve,  pihent  a  vezér  rabnője,  Zenóbia.  A  lá- 
bánál és  az  ölében  vízi  virágok  hevertek;  ernyőnek 
nagy  lapulevelet  szorongatott  a  kezében.  A  leány 
álmatag  volt;  az  arcza  halovány,  szinte  áttetsző, 
mint  a  pillangó  szárnya,  a  melynek  hímporát  lemosta 
az  őszi  köd. 

Most  fölnyitotta  a  szemét. 

Az  egyik  hódember  eres,  földszínű  keze  a  partra 
mutatott.  Künn  a  kéklő  messzeségben,  magányos  nagy 
tölgyfa  alatt,  fekete  bölény  állott.  A  nagy  távolság- 
ban az  öreg  bika  akkorának  látszott  csak,  mint  a 
kis  kutya.  Most  elbömbölte  magát,  —  a  mi  úgy 
hangzott  a  messzeségből,  mint  az  éjjeli  bogár  zú- 
gása, —  aztán  elvetette  magát  és  eltűnt  a  bokrok 
közt. 

Hirtelen  borzongás  futotta  át  Zenóbia  tagjait, 
mikor  a  sajka  lombos  bolthajtás  alá  ért.  A  parton 
halkan  visszhangzott  az  evező  csapása. 

Fehér,  lilaszinü,  sárga  nagy  virágok  tarkáltak  a 
holt  folyóágban.  Valamennyien  fonnyadtak,  bágyad- 
tak és  álmosak.  Bűnös  asszonyok,  a  kik  a  halálos 
Ítéletüket  várják  és  közbe  a  mesés  boldogságról 
álmodoznak,  a  mely  a  vesztüket  okozta.  A  nyári 
éjszakák  illatos  mámorára  emlékeznek   vissza,  a   vad 

lánozra,  a  melyet  a  déli  széllel  jártak,  a  tüzes  csó- 
kokra, melyeket  a  napsugárral  váltottak.  Dér-pallo- 
sával közeledik  már  a  bakó  .  , .  Yknn  pedig,  a  parton 
9^epürózsabokrok  állanak.  Teli  vannak  csipkebo- 
gyókkal, a  melyek  pirosak,  fanyarak  és  daczosak, 
mint  a  szűzleány  szája.  Az  okos  szüzek  odafenn  is 
hallják  a  bakó  közeledő  lépteit.  Keserűség  fogja 
el  ekkor  a  szívüket  és  bús  irigységgel  nézik  a  hó- 
bortos asszonyvirágokat,  a  kik  oly  szívesen  halnak 
meg. 

A  nagy  fényesség  elkápráztatta  Zenóbia  szemét. 
Minden  aranysárga  volt  körülötte:  a  víz,  a  parti 
erdő,  az  égboltozat.  A  közeli  halál  gondolata,  külö- 
nös, fájdalmas  szín-mámorba  ejtette  a  világot.  Az  ég 
szenvedélyesen  lángolt  és  ragyogott ;  mélységében 
bárányfelhők  ölelkeztek  össze  hosszú  nászmenetbcn. 
Az  erdő  mégegyszcr  utoljára,  szép  akart  lenni  és 
magára  vette  bíboros  és  aranyos  köntösét.  Az  ökör- 
nyálas levegőben  fűszeres  illatár  úszott,  a  termékeny- 
ség és  az  erjedés  illata. 

Az  őszi  mámor  megszállotta  Zenóbia  szívét  is, 
A  szíve  megdobbant,  a  vérpiros  szája  pedig  meg- 
remegett, a  mint  Alpár  szemébe  nézett.  Nem  is 
bírta  el  ifjú  ura  pillantását.  Elszédült,  lehunyta  a 
szemét.  De  aztán  megint  csak  ránézett,  rettegve  és 
mégis  kíváncsian,  a  hogy  a  gyermek  a  mélységet  nézi. 

Nyitott  szemmel  azt  álmodta,  hogy  ő  az  Osz 
mátkája,  a  sajkája  pedig  virágos  koporsó,  a  melyet 
csendesen  úsztat  az  aranyfolyó.  Nemsokára  elérnek 

a  titokzatos  szigethez,  a  hol  sárga  oszlopos  templom 
emelkedik.  Ott  van  a  Boldog  Halál  oltára.  A  merre 
most  megy,  néma  csodálkozással  néznek  utána  a  fák, 
a  bokvok.  Összebújnak,  egymás  fölé  ágaskodnak, 
rámutatnak  a  lombos  kezükkel :  Ott  viszik,  ott  az  ősz 
király  mátkáját! 

A  leány  szeme  most  egyszerre  megakadt  egy  kis 
fán,  a  melyet  a  vénasszonyok  nyara  telehintett  fehér 
virággal.  Az  elkésett  virágzásnak  ez  a  bájos  és 
reménytelen  csodája,  a  melyet  soha  sem  követhet 
gyümölcs,  csak  hervadás,  —  elragadta  Zenóbiát. 
Tapsolt  a  kezével  és  fölkaczagott,  —  Alpár  ekkor 
úgy  érezte,  mintha  fehér  gyöngyeső  hullana  a  szí- 
vére, —  de  aztán  egyszerre  sírásba  csapott  át  a 
nevetése.  Maga  sem  tudta,  hogy  miért,  de  úgy  el- 
szorult a  szíve,  hogy  sírnia  kellett. 

Mikor  a  nap  letűnt  a  parti  fák  mögött,  halálos 
levertség  vett  erőt  a  természeten.  Fakó  lett  az  ég, 
fakó  a  föld  és  a  víz.  Bús  szellő  borzongatta  meg  a 
Duna  tükrét  és  ekkor  fakó  lett  Zenóbia  arcza  is. 
Fölemelte  a  két  kezét,  hogy  elmondja  esti  imáját. 
Mikor  elvégezte,  hirtelen  a  kiábrándulás  keserűsége 
árasztotta  el  a  szívét  és  magában  feleselni  kezdett 
az  egek  urával  : 

—  Istenem,  Atyám,  mit  műveltél  velem?  Eg)' 
császár  unokájából  egy  barbár  ágyasává  tettél. 

Alpár  talán  megsejtette,  hogy  mi  jár  a  leán) 
eszében.  A  vállára  tette  a  kezét. 

—  Hová  lett  az  én  gerliczém  kaczagó  kedve  ? 

A  leány  nem  válaszolt,  csak  nézett  rá  a  szomorú 
nagy  madárszemével. 

—  Asszonynyá  teszlek  a  vezéri  sátramban,  — 
szólt  halkan  a  vezér. 

Zenóbia  kétségbeesetten  tördelte  a  kezét. 

—  Hogyan  lehetnék  asszonyod  ?  Hogyan  ?  Hát  a 
testem,  a  lelkem  nem  a  Boldogasszonyé? 

Rettegve  gondolt  a  Boldogasszonyra,  nem  az 
enyhe,  jóságos  anyára,  hanem  a  görög  monostor 
rideg  szűzére,  a  ki  aranytrónuson  ül  és  tűzhalállal 
sújtja  szolgálóit,  ha  megszegik  a  fogadalmukat. 

Alpár  a  part  felé  terelte  a  sajkát.  A  vezér  szolgái 
odakünn  már  tüzet  raktak  és  sátrat  vertek  éjsza- 
kára. 

Zenóbia  odatelepedett  a  tűz  mellé  és  sokáig  a 
lángok  felé  tartotta  fázó  kis  kezét.  A  tenyerén  át 
édes  melegség  húzódott  a  tagjaiba  és  mikor  később 
fölemelkedett  megint,  az  arc^a  már  rózsás  volt,  a 
szeme  pedig  csillogott. 

Meleg  subával  a  vállán  kiállott  aztán  a  partra  és 
hosszan  elnézte  a  csillagos  eget.  A  hulló  csillagok 
egész  szikrázó  rajokban  szántották  a  sötét  égbolto- 
zatot. Azok  megunták  odafenn  a  hideg  egyformasá- 
got és  minden  csillag-dicsőségüket  odaadták  egy 
pillanatnyi  fellángolásért.  Kigyúlt  szemmel,  mámoros 
sietséggel,  egymást  megelőzve,  ledobták  magukat  a 
fekete  mélységbe.  A  tüzes  nyom  a  melyet  maguk 
után  hagytak,  olyan  volt,  mint  az  éjszakában  elhangzó 
örömsikoltás. 

—  Hullnak!  Hullnak!  —  susogta  Zcnóbia  és  ki- 
nyújtotta a  két  karját  és  megdörzsölte  a  szemét. 

ót  is  valami  s-^ilaj  és  édes  szomorúság  fogta  el. 
Ha  csillag  lett  volna,  ő  is  beledobta  volna  magát  a 
mélységbe,  hogy  sikoltva  és  lángolva  beleolvadjon  a 
fekete  semmiségbe. 

Már  jó  későre  járt  az  idő,  mikor  a  fák  alatt  járó 
fegyveres  őrök  halk  lantpengetést  hallottak  az  asz- 
szonyi  sátorból.  A  vezér  rabnője  énekelt.  Valami 
idegen  dal  volt,  oly  bús  és  édes,  a  mellett  oly  tüzes 
és  epedő,  mint  a  párját  szólongató   fülemile   éneke. 


Yll. 

—  Ma  éjjel  a  Levente  táborában  hálunk,  — 
mondta  Alpár. 

Késő  délután  volt,  mikor  elhaladtak  a  megyeri 
rév  alatt. 

A  révészlegények  a  parton  ültek  és  beszélgettek. 
A  sajka  a  folyam  közepén  evezett  ugyan,  de  azért  a 
révészek  hangja  jól  elhallatszott  oda.  A  víz  tükre 
visszaverte  és  továbbadta  a  szavukat,  a  mely  oly 
erősen  kongott,  mint  valami  alvilági  szózat. 

Alpár  egyszerre  fölriadt.  Mi  volt  az? 

Gellért  püspök  neve  hangzott  a  vízen  át .  .  . 

Gellért  püspök ! 

A  neve  úgy  kongott  a  széles  folyam  fölött,  mint 
a  harai\g  zúgása  ...  A  vezér  arcza  elsötétedett,  a 
szája  eltorzult .  .  .  Nem,  nem  I  Nem  akar  tudni  róla  ! 

Semmit  sem  akar  hallani  a  papról,  a  ki  maga  volt  a 
jóság  és  a  gyöngédség  és  a  ki  mégis  oly  csodálatos, 
érthetetlen  hatalommal  uralkodott  az  emberek  fö- 
lött . . .  Ha  szembe  jött  volna  vele  akkor,  mikor 
karddal  a  kezében  a  támadó  serege  élén  vágtatott : 
talán  kiejtette  volna  kezéből  a  fegyvert .  .  .  Csak 
ilyen  rettenetes  jóság  ne  volna  világon ! 

Mélyen  belemártotta  a  lapátot  a  vfzbe  és  hatal- 
mas lendítéssel  előre  lökte  a  sajkát.  A  hanságiak 
szintén  szaporábban  kezdték  forgatni  az  evezőket 
és  a  csónak  sebesebben  szántotta  a  vizet.  Az  eről- 
ködéstől lihegve,  dühös  sietséggel  érték  cl  a  budai 
romváros  tájékát.  A  rég  letűnt,  ismeretlen  nemzet 
kihűlt  fészke  mellett  látszik  Buda  alacsony  pa- 
lánkfala. 

Már  bealkonyodott,  mikor  a  pesti  sziklahegyhez 
értek.  A  folyam  fölé  emelkedő  meredek  kőszirt  tö- 
vébe egypár  faviskó  volt  tapasztva ;  szemben  vele  a 
baloldali  parton  áll  a  kis  Pest  városa.  A  Duna  part- 
ján tere  van  a  városnak:  oda  rúg  ki  az  újhitűek 
temploma. 

Alpár  abbahagyta  az  evezést  és  csudálkozva  for- 
dult a  templom  felé. 

A  harangok  ünnepiesen  zúgtak,  a  kongásukat 
túlharsogta  ezer  emberi  hang  ájtatos  éneke.  A  po- 
gánynyá  lett  ország  szívében  szabadon  és  diadalmasan 
zeng  az  új  hit  szent  himnusza  I  A  templom  nyitott 
ajtaján  és  ablakain  át  szelid  fényözön  árad  ki  a  sötét 
éjszakába.   Az  ajtón  át   látni  lehet,  hogy  odabenn  a 

fényben  fürdő,  aranyruhás  nentcs  alakok  járnak- 
kelnek.  Künn  pedig,  a  sötét  téren,  ezer  ember  tér- 
depel, arczczal  a  templom  felé  fordulva.  A  testtartá- 
sukon is  látszik,  hogy  ugyan  egy  rajongó  és  lelkesült 
érzés  óriás  súlya  alatt  roskadoznak  valamennyien. 

—  ó  van  odabenn !  —  mormogta  Alpár. 

És  egyszerre  babonás  félelem  fogta  el.  Attól 
félt,  hogy  Gellért  püspök  ki  fog  lépni  a  templomból, 
száraz  lábbal  végig  megy  a  vízen  és  szeliden  moso- 
lyogva megszólítja  az  ő  kedves  ifjú  kanonokát,  mint 
szokta  régen  . .  .  Csak  ilyen  rettenetes  szelidség  ne 
volna  a  világon  !  Tovább  !  Tovább  ! 

A  fényt  elnyelte  az  éjszaka.  Az  ének  elnémult. 
Már  csak  a  hideg,  fekete  folyó  örvénylése  hallat- 
szott. A  sajka  künn  járt  megint  a  puszta,  lapos  par- 
tok közt. 

Most  betértek  a  csepeli  ágba  .  .  . 

Egyszerre  vontatott,  panaszos  kiáltás  ütötte  meg 
a  fülüket. 

A  vezér  szívén  egy  nagy,  többé  jóvá  nem  tehető 
szerencsétlenség  sejtelme  nyilait  át. 

—  Bissányé  —  huj ! 

Egy  lovas  fekete  alakja  ugratott  a  vízbe. 

—  Ki  vagy?  —  kérdezte  a  vezér. 

—  Hurtoba  szolgád  vagyok!  —  kiáltotta  a  lovas. 
Az  öreg  szerdár  volt. 

—  Hurtoba,  hol  a  seregem?  —  kérdezte  Alpár. 

—  Vagy  ötszázan  várnak  a  herc7-eg  táborában  I 

—  És  a  többiek,  Hurtoba  ? 

—  A  többiek  a  Dunán  úsztatnak,  nagyuram,  és  a 
pesti  hegy  tövében  hevernek,  halomra  ölve. 

—  Mi  történt,  Hurtoba?  Beszélj,  ha  kedves  az 
életed ! 

—  Utálom  az  életemet  nagyuram,  de  azért  enge- 
delmeskedem a  parancsodnak.  Hiszen  csak  azért 
maradtam  életben,  hogy  beszámoljak  a  vezéremnek. 

—  Mi  történt  a  seregemmel  ? 

—  Parancsod  szerint  Mosonyból  Csepel  felé  ve- 
zettem a  sereget,  mindig  a  Duna  mellett  lovagolva  . .  . 
Három  nappal  ezelőtt  a  pesti  sziklahegy  alá  értünk, 
itt  hozzánk  csatlakozott  a  bujdosó  nagy  táltos  és 
akkor  virradt  ránk  a  szomorúság  napja  ...  A  fürké- 
szőink  hírül  hozták,  hogy  közeledik  András  herczeg 
hada  ...  A  hegy  tövében  egész  sereg  újhitüvel  ta- 
lálkoztunk, a  kik  zászló  és  feszület  alatt  az  Arpádfi 
elé  vonultak.  Sok  papi  ember  haladt  az  élükön, 
köztük  a  marosvári  püspök,  Gellért  és  még  három 
főpap,  a  kiket  Bődnek,  Beszterédnek  és  Benetának 
szólítottak  .  .  .  Mikor  a  nagy  táltos  megpillantotta  az 
újhitüeket,  tajtékot  hányt  a  szája  és  nekik  ugrasztotta 
a  legényeimet,  a  kik  aztán  ölni  kezdték  őket  .  .  . 
Hiszen  András  és  Levente  hercí^egek  nevében  pa- 
rancsolták nekünk,  hogy  öljük  meg  az  újhitüeket. 

: —  És  Gellért  püspök?  —  kérdezte  Alpár. 

—  ót  is  megölték  a  többivel  együtt.  Csak  az  egy 
Beneta  tudott  elmenekülni. 

A  vezér  lehajtotta  a  fejét ..  . 

—  óh  jaj,    uram,  jó  Gellért  uram !   Azt  mondtad 


egykoron  :  szőlőt  akarsz  szedni  a  besenyő  csipkcbo- 
korról.  És  íme,  mégis  csak  megvérezett  a  tüskéje! 
Az  öreg  Hurtoba  tovább  beszélt: 

—  Sok  vitézt  láttam  meghalni,  de  bátrabban  még 
egyikük  sem  nézett  a  halál  szemébe,  mint  az  a  pap. 
Az  ember  azt  hihette  volna,  örül  a  halálának.  Nyája- 
san mosolygott,  mikor  már  sok  sebből  vérzett  és 
megáldott  bennünket  a  kereszt  jelével.  A  legényeim 
föl  dühödtek  ezen  és  fölczipelték  a  hegy  tetejére,  ott 
találtak  egy  kis  talyigát,  arra  rákötötték,  és  úgy  lök- 
ték le  a  mélységbe.  Most  a  pesti  templomban  fekszik 
a  holtteste  és  az  emberek  mind  a  csudájára  járnak. . . 

—  És  a  seregem?  —  kérdezte  sötét  arczczal 
AJpár. 

—  Mialatt  a  legényeink  az  újhitüekkel  végeztek, 
megjött  András  herczeg  a  seregével.  A  mint  észre- 
vette, hogy  milyen  munkában  vagyunk,  tüstént  meg- 
fúvatta a  kürtöket  és  rajtunk  ütött.  Váratlanul  ért 
minket  a  támadás,  a  legények  szanaszét  kalandoztak 
a  vidéken,  nagy  részük  nyeregből  is  szált  .  .  .  Nem 
is  volt  csata,  inkább  mészárlás  volt.  Rongygyá  téptek 
bennünket,  halomra  tiportak,  a  Dunába  hajtottak 
bennünket .  . .  Mikor  már  véres  volt  a  torkunk,  akkor 
se  tudtuk  még,  hogy  mi  a  bajunk.  Hiszen  mi  András 
úrért  ontottuk  a  vérünket,  az  ő  parancsára  pusztítot- 
tuk az  újhitüeket  és  most  kereszttel  a  kezében  ütött 
rajtunk  és  halomra  vágatott  bennünket.  Az  öreg 
táltos  is  ott  veszett  az  orosz  szekerezek  alatt  .  .  . 

A  szerdár  elhallgatott,   Alpár   mellét  pedig  mély 


hörgés  remegtette  meg.  Az  a  rettenés  érzése  volt, 
mintha  egy  óriás  kődarab  hengerednék  a  szívére. 
És  ettől  a  tehertől  egészen  nem  is  szabadult  meg 
többet  életében. 

—  A  mely  félelemtől  féltem,  az  jőve  ráml  — 
mormogta  az  írás  szavaival  a  pogány  vezér. 

—  Miután  összeszedtem  a  seregem  maradékát,  — 
folytatta  beszámolóját  a  szerdár,  —  elvezettem  őket 
Levente  herczeg  táborába.  Magam  pedig  idefeküd- 
tem a  lesbe,  mert  tudtam,  hogy  erre  kell  jönnöd  és 
most  már  két  napja,  hogy  várlak.  Ha  pedig  úgy 
találod  nagyuram,  hogy  bűnös  vagyok :  hát  ott  a 
kardod  és  itt  a  nyakami 

—  Vezess  Levente  táborába  1  —  szólt  Alpár. 

Az  öreg  Angyikára  tekintett,  majd  halkabban 
mondta : 

—  ót  nem  viheted  oda,  nagyuram.  Levente  úr 
kemény  vezér  és  hogy  neszét  vette  az  urak  dorbé- 
zolásainak,  parancsba  adta,  hogy  le  kell  öletni  minden 
asszonyt,  a  ki  belép  a  táborba.  A  borukat  is  mind  a 
Dunába  öntetté  és  a  sok  czifra  holmit,  a  melyet  a 
németen  nyertek,  máglyába  rakatta.  A  herczeg  esküt 
tett,  hogy  nem  oldja  le  előbb  a  kardját,  mígnem  látja 
rajta  áruló  fivérének  vérét  és  most  már  csak  kettő- 
töket várja  Vata  úrral,  hogy  útnak  indítsa  a  seregeit. 

Időközben  megjelentek  a  parton  a  vezér  sátoros 
szolgái  is.  Ekésével  és  Omodéval.  Alpár  kiválogatott 
a  csapatból  négy  legényt,  aztán  magához  intette 
Ekését. 

—  Tüstént  útra  kelsz  és  elviszed  Angyikát  a  begei 
besenyő  berénybe.  Úgy  viszed  oda,  mint  Alpár  vezér 
asszonyát.  A  fejével  felel  érte  minden  besenyő ! 

—  Értem,  uram  1  —  válaszolt  Ekése. 
A  vezér  partra  ugrott. 

—  Vezess  Levente  táborába !  —  mondta  a  szcr- 
dárnak. 

—  Alpár,  ne  hagyj  el  I  —  szólt  halkan   Zenóbia 
Alpár  azonban  nem  válaszolt,  hanem  nyeregbe  ült. 

—  Alpár,  ne  hagyj  el  1  —  kiáltotta  Zenóbia  má- 
sodszor is. 

A  vezér  megsarkantyúzta  a  paripáját  és  elvágtatott 
kopjásaival  ...  Ki  törődnék  egy  asszony  kiáltásával, 
mikor  ezer  férfi  halálhörgésével  van  tele  a  füle? 
7vlár  messzire  járt,  mikor  a  sötét  éjszakából  megint 
a  fülébe  csengett  a  kétségbeesett,  elhaló  kiáltás: 

—  Alpár,  ne  hagyj  el  I 


vili. 

A  hold  már  jó  magasan  járt  a  soroksári  part  fölött, 
mikor  Hurtoba  megállította  a  csapatot  és  csöndre 
intette  a  legénységet. 

Távoli  dobogás  és  lónyerítés  hallatszott  az  éj- 
szakából. 

Az  előre  szalasztott  vigyázók  azzal  tértek  meg,  hogy 
a  tiszai  urakegy  raja  jár  előttük  a  parton.  Úgy  lehet, 
hogy  Vata  hadnagy  vagy  valami  más  főember  vezeti 
őket,   mivel  sok  szolga  és  vezetékparipa  van  velük. 

Alpár  vezér  ekkor  megfúvatta  a  kürtöket  és  a 
tiszaiak  tülköléssel  váiaszoltak.  Mikor  összeért  a  két 
csapat,  valóban  Vata  úr  fogadta  őket  néhány  fáklyás 
ember  közepette. 

Kezet  fogtak  és  a  besenyő  vezér  észrevette,  hogy 
a  hadnagy  feje  be  van  kötözve.  Pedig  úgy  emléke- 
zett, hogy  a  mosonyi  csatában  nem  nyert  sebet  Vata. 
A  ruhája  is  rongyos  volt  és  véres,  a  mi  különösnek 
tetszett  Alpár  előtt,  mivel  tudta,  hogy  a  bcllusi 
nagyúr  igen  kedveli  a  hadi  pompát. 

—  Honnan  jösz,  bátyám?  —  kérdezte  az  ifjú. 

- —  Székesfehérváron  mulattam,  —  adta  vissza  a 
hadnagy. 

—  Beszéltél  András  úrral  az  ország  dolgáról  ? 

—  Beszéltem  vele. 

—  És  mit  válaszolt? 

Vata  ekkor  a  bekötözött  fejére  mutatott  és  így  szólt: 

—  Ihol  a  király  válasza  a  koponyámra  írva. 

—  Miért  nevezed  királynak  Szár  László  fiát?  — 
kérdezte  megdöbbenve  a  besenyő. 

—  Azzá  koronáztatta  magát  Fehérváron.  Későn 
érkeztem,  de  azért  mondhatom:  czifra  lakodalom 
volt.  Püspök  tette  a  fejére  István  koronáját,  az  új- 
donsült magyar  király  aztán  megcsókolta  a  feszületet 
és  megesküdött,  hogy  engedelmes  szolgája  lészen  a 
szentegyháznak. 

Ezeket  a  rettenetes  dolgokat  mind  csendes  gú- 
nyolódás hangján  beszélte  el  Vata. 

—  És  a  nép?  —  kérdezte  Alpár.  —  A  nép? 

A  nemrégiben  még  bálványozott  népvezér  ekkor 
egy  megvető  mozdulatot  tett  a  kezével. 

—  A  nép?  A  király  ezüstpénzt  szóratott  a  nép- 
nek és  a  nép  azt  kiáltotta:  Kyrie  eleison ! 

Jókora  szünet  támadt.  Vata  később  száraz  hangon 
folytatta : 

—  Mikor  én  Fehérvárra  értem,  már  vége  volt  a 
lakzinak  ...  Az  utczán  találkoztam  össze  a  királylyal 
és  ekkor  megfogtam  paripájának  kantárát  és  így 
szóltam  hozzá :  Eb  az  anyád,    András,    áruló   vagy ! 

A  nagyúr  nem  válaszolt  maga,  csak  intett  az  oro- 
szainak és  azok  szekcrczével  verték  a  fejünkbe  a 
király  válaszát.  Gyalogszerrel  voltunk,  ünneplő  kön- 
tösben, így  hát  könnyen  erőt  vettek  rajtunk  .  .  . 
Közbe  megrohanták  a  város  előtt  táborozó  serege- 
met is.  A  legényeimet  a  boros  tömlők  mellett  érték 
és  úgy  öldösték  halomra.  Sok  jó  emberünk  veszett 
oda.  Magam  és  cselédeim  karddal  vágtunk  magunk- 
nak utat  a  városon  keresztül  és  szökve  menekültünk. 

—  Hogy  leszünk  most,  uram?  —  kérdezte  Alpár. 
Vata  vállat  vont. 

—  Azt  sajnálom  csak,  hogy  velcnczés  Péternek 
kitolattam  a  két  szemét.  Mosonytól  Zámorig  ker- 
gettem —  jó  lovon  járt  a  király !  —  ott  beszorítottam 
egy  német  udvarházba  .  .  .  Harmadfél  napig  védte 
magát,  oly  derekasan,  akár  a  vadkan,  akkor  mégis 
erőt  vettem  rajta  és  kitolattam  a  két  szemét.  De 
lelkemre  mondom:  ha  még  egyszer  összetalálko- 
zom a  vak  emberrel,  meg  fogom  követni  .  .  .  Meg 
én !  Eczetkirály  volt,  de  András  méregkirály . . . 
Vaczkoron  bürköt  cseréltünk;  gyíkon  kígyót.  Péter 
újhitü  és  térdet  hajt  a  német  előtt;  András  dene- 
vérhitü  és  térdet  hajtana  a  lovam  előtt  is,  ha 
koronát  nyerne  rajta.  Ha  annyi  szeme  volna,  mint 
a  páva  farkának  és  ha  kitolatnám  valamennyit :  akkor 
is  nagy  méltatlanság  esett  a  Péter  két  szemén. 

—  Hogy  leszünk  most,  uram?  —  Kérdezte  újból 
Alpár. 

Vata  kevélyen  fölemelte  a  fejét. 


—  Ha  konczát  megettük,  levét  is  hörpöljük.  Há- 
ború kell?  Legyen  háború!  Van  még  éplábu  csikó 
a  pusztán  .  .  .  Ráeresztjük  a  fehérvári  kigyóra  a  mi 
csepeli  sárkányunkat ;  a  furfangos  Andrásra  a  tüzet- 
okádó Leventét . . .  Levente  igaz  Árpádvér :  kemény, 
éles  és  tiszta,  akár  az  aczélpenge  .  .  .  Andrásnak 
csak  nyaka  van,  mint  minden  Arpádfinak,  de  Leven- 
tének nyak-nyaka . . .  Tudod,  mit  művelünk  ma  éjjel  ? 
A  pajzsunkra  emeljük  Leventét,  ő  legyen  Magyar- 
ország fejedelme! 

Vata  ezt  már  harsogó  hangon  mondta  és  a  körü- 
lötte lovagló  urak  helyeslően  zúgtak. 

Időközben  elérték  már  Taksony  tájékát.  Ott  lom- 
bosodni kezdett  a  partvidék.  Csakhamar  ingoványos 
erdőbe  jutottak  a  lovasok.  Hatalmas,  gumós,  hajlott 
fatörzsek  között  kanyargott  az  ösvény. 

Alpár  szívét  is,  de  a  többi  úrét  is  bizonyos  áhítat- 
tal töltötte  el  a  gondolat,  hogy  nemsokára  szemtül- 
szembe  fognak  állani  Leventével,  a  világhírű  családnak 
talán  legkeményebbik  ivadékával.  Mert  nemcsak  a 
magyarság,  hanem  ősidőktől  fogva  minden  keleti  lovas 
nemzetség  nagy,  szinte  babonás  tisztelettel  viselkedett 
Álmos  legendás  eredetű  családja  iránt.  A  Volgától 
a  Lajta  vizéig  mindenki  tudta,  hogy  ez  az  uralkodásra 
termett  fajta  testileg  is,  lelkileg  is  úgy  különbözik 
minden  más  emberfiától,  mint  a  magában  járó  nemes 
ragadozó  a  legelő  csordától.  Az  embere  mind  komor, 
ravasz  és  erős,  akár  az  oroszlán  ;  valamennyi  örökölte 
őseinek  félelmetes  akaraterejét,  a  mely  jóban,  rossz- 

ban  egyaránt  csudákra  képes.  Azt  beszélik  róluk, 
hogy  nem  tudnak  se  nevetni,  se  sírni.  Az  asszonyaik- 
ról pedig  azt  danolták  a  regősök,  hogy  ölyvek  a 
csókák  közt :  merészebbek,  színesebbek,  tüzesebbek 
minden  egyéb  asszonyembernél. 

Alpár  most  egyszerre  megállította  a  paripáját  és 
megragadta  Vata  karját. 

—  Látod,  uram  ?  Látod  ? 

Benn,  az  erdő  méhében,  a  végtelennek  tetsző 
messziségben,  csillag  világított  erős  fehér  fénynycl. 

—  Hallod,  uram?  Hallod? 

Ének  hallatszott  az  éjszakából  .  .  .  Ezer  ember 
éneke  .  .  .  Nem  is  ének  volt  az,  inkább  valami  két- 
ségbeejtően szomorú  vonyítás.  A  fekete  reményte- 
lenség, az  őrjöngő  fájdalom  gyászos  dala.  Mintha 
ezer  farkasszuka  gyászolna  a  kölyke  véres  teteme 
fölött. 

—  Halotti  tort  ülnek,  —  suttogta  Vata. 

—  Vájjon  kit  temetnek  így?  —  kérdezte  Alpár 
megborzadva. 

—  Nem  tudom.  De  ha  maga  az  öreg  Isten  halt 
volna  meg:  az  erdő  lakói  őt  sem  gyászolhatnák 
különben  .  .  . 

A  két  pogány  vezért,  a  ki  máskülönben  hiréből 
ismerte  csak  a  félelmet,  hideg  futotta  végig.  Egyikük 
sem  merte  megsarkantyúzni  a  paripáját.  A  lovaik 
ólomlábon  haladtak  előre,  de  így  is  elég  jókor  el- 
érték a  szörnyű  gyász  helyét. 

Nagy  tisztást  találtak  az  erdő  közepén.  A  tisztáson 

égett  a  halottas  máglya,  oly  óriás  faalkotmány,  a 
minőt  talán  Attilla  király  temetése  óta  sem  építet- 
tek még.  A  máglya  körül  helyezkedett  el  a  gyászoló 
család :  több  ezer  ember.  Vének  és  ifjak,  fényes 
ruhás  főemberek  és  rongyos  szegény  emberek,  de 
harczosok  valamennyien.  Ott  ültek  és  állottak  a  lo- 
bogó máglya  körül,  fantasztikus  csoportokban.  Sokan 
összeölelkeztek  közülök,  mint  a  testvérek  apjuk 
temetésén  ;  nagy  fájdalmában  némelyik  a  szonr.szédja 
vállára  hajtotta  a  fejét;  egyesek  a  gyöpön  fetreng- 
tek. Az  egész  erdő  zengett,  zokogott,  hörgött,  és 
vívódott. 

Yata  nyeregből  szállott  és  megszólított  egy  vén 
embert. 

—  Kit  temettek  itt? 

Az  öreg  feléje  fordította  üveges  szemét,  de  nem 
válaszolt,  csak  bólongatott  a  fehér  fejével. 

Vata  úr  ekkor  utat  tört  magának  a  tömegen  ke- 
resztül és  a  máglyához  lépett. 

Leszúrt  csataparipája  mellett,  fényes  fegyverzetű, 
hosszú  termetű  ifjú  feküdt  a  tűzben.  A  felcsapó 
lángok  még  nem  érintették  a  tetemet,  de  körülölel- 
ték és  tüzes  harangot  formáltak  fölötte. 

A  mint  Vata  úr  meglátta  az  ifjú  halott  arczát,  olyan 
rekedt  üvöltést  hallatott,  mint  a  gazdáját  sirató 
komondor,  azután  kihúzta  övéből  a  kését,  kivágta 
tulajdon  bal  halántékáról  a  hajfürtöt  és  beledobta  a 
tűzbe. 

Alpár  is  odalépett  a  máglyához. 

Életében  sohasem  látta  még  a  vitézt,  most  mégis 
tüstént  megismerte.  Vonásai  oly  szilárdak,  mintha 
vasból  kovácsolták  volna.  Az  orra  erősen  hajlott,  a 
száján  és  a  homlokán  a  fölséges  nyugalom,  az  isteni 
gőg  kifejezése  ül.  A  koponyája  kerek  és  hatalmas, 
mint  a  tigrisé.  A  tagjai  hosszúak,  mint  Árpád  minden 
ivadékáé.  Inas  barna  kezének  dermedt  ujjai  erősen 
fogják  a  vezéri  buzogányt.  Kezén  a  köröm  íves  és 
hegyes,  mint  a  sas  körme  ...  A  máglyán  fekve  is 
uralkodik  még  a  körülötte  csoportosuló  tömeg  fölött. 

Alpár  kihúzta  gyöngyös  hüvelyéből  a  kését,  hogy 
fürtöt  vágjon  a  hajából  .  .  . 

Vége,  mindennek  vége !  Magyar  rónák,  magyar 
puszták,  teljetek  be  könynyel  és  gyászszal,  mert 
Leventével  együtt  meghalt  a  magyarok  Öreg  Istene 
is.  Levente  volt  az  utolsó  Árpád,  a  ki  áldozott  neki 
a  dombokon.  Ezentúl  senki  sem  áldoz  már  neki, 
nem  is  lesz  a  szabad  urak  Istene,  csak  a  bujdosó 
koldusoké,  a  kik  suttogva  emlegetik  nevét  az  erdők 
nyirkos  homályában  ...  És  meghalt  az  ősi  magyar- 
ság is.  Soha  sem  lesz  többet  szabad  a  magyar,  mert 
sorsát  nem  a  tulajdon  akaratával  fogja  intézni,  hanem 
oltárok  előtt  térdepelve  és  a  népek  tanácsában 
furfangoskodva  fogja  kikönyörögni.  Véget  ért  a  külön 
magyar  isten,  a  külön  magyar  világ  pompás  álma :  a 
magyar  most  már  együtt  legel  és  együtt  tülekedik  a 
nép-nyájak  közös  Jegelőjén.  Vége  !  mindennek  végei 
Hiába  építettek  hát  hegyet  holttestekből,  hogy  meg- 
ostromolják az  eget  és  megállítsák  útjában  a  napot : 

az  idő  mindenható  Ichellete  visszavetette  őket  a  föld 
porába,  a  honnan  föltámadtak.  Hiába  való  volt  a 
pogányság  elszánt  ostroma :  útjokat  állotta  a  kor, 
mint  az  egekig  érő  vasbástya.  Mindennek  vége ! 

A  mint  Alpár  elgondolkozva  nézte  a  máglya  tüzét, 
egyszerre  különös  világosság  támadt  a  lelkében.  És 
ekkor  megértette,  hogy  az  ő  háborujok  elejétől  fogva 
reménytelen  volt.  A  pogányság  elvesztette  a  csatáját 
már   akkor,   mikor   még  csak   kantározott.  Mert  ők 
azért  fegyverkeztek,  hogy  testeket  öljenek ;  a  hatal- 
mas  ellenség  azonban   nem   a  testekben,   hanem  a 
lelkekben  lakozik.  Az  erős  hit  ellen  nem  lehet  kop- 
jával harczolni,  csak  még  erősebb  hittel.  Nekik  pedig 
nincsen  hitük.  O  maga  is,  de  bizonyára  Vata  is  régen 
nem  tudtak   már  hinni   a  táltosok  és  javasemberek 
együgyű  babonáiban  ;  tetették  magukat,  mintha  hin- 
nének, erőlködtek  is,  hogy  higyjenek,  de  hinni  nem 
tudtak.   Óh,   a   fekete  papok  jó   munkát  végeztek ! 
Ha  nem  is  tudtak  új  hitet  önteni   minden  szívbe,  a 
régit  ki  tudták  ölni  mindenikből.  Vata  maga  sem  volt 
már  ó-hitü,  csak  lázadó  volt  az  új  hit  zsarnokságával 
szemben.  A  hadnagyok  közül  a  legpogányabbak  is 
így  okoskodtak:    Ha   Árpád   fejedelem   a   pokolba 
jutott,  jussak  oda   magam   is !  —  A  szivük   mélyén 
nem  tagadták   meg  az  új  Isten  hatalmát,  de  fölzen- 
dültek ellene,  mivel    féktelen   szabadságszeretetöket 
sértette  annak  gyámkodása  és  korlátlan  hatalma.  És 
sokan  a  zendülők   közül   titokban    meg   voltak   róla 
győződve,   hogy  a  túlvilágon  el  fognak  kárhozni   és 

így  mártírjai  lesznek  a  szabadságszeretetüknek*  ók 
voltak  az  igaz  magyarok,  a  kik  a  szabadságukat 
többre  tartották  az  üdvösségüknél  és  a  hazájukat 
jobban  szerették  a  mennyországnál.  A  daczos  el- 
szántságukban is,  a  titkos  félelmükben  is  ott  lappan- 
gott azonban  az  új  hit.  Nem,  ők  nem  voltak  már 
igazi  pogányok.  Az  apáik  azok  voltak.  Pompás,  erős 
állatokként  kalandozták  be  a  pusztákat,  hittek  az 
életben,  önmagáért  élték  az  életet  és  sohasem  kér- 
dezték, hogy  mi  lesz  aztán?  Az  ifjak  szivében  azonban 
már  kikelt  a  halál  magva,  a  melyet  a  fekete  papok 
vetettek  el  nagy  buzgóan  és  azóta  nem  is  volt  már 
igazi  élet  az  élet.  Mindig  ott  lappangott  bennük  a 
kérdés:  Mi  lesz  aztán?  Ez  a  rettenetes  kérdés  most 
is  átvillámlott  a  leikükön,  mikor  az  utolsó  pogány- 
fejedelem  máglyája  előtt  állottak.  Némelyek  azt 
vallották,  hogy  semmise  lesz ;  mások  hitték,  hogy 
lesz  valami.  És  mindakét  lehetőség  a  nyakát  szegte 
a  pogány  önhittségüknek.  A  fekete  papok  valami 
rettenetes  mesterségre  tanították  meg  a  nemzetet : 
megtanították  gondolkozni.  A  boldog  állatból  em- 
ber lett  és  a  ki  ember,  az  szenved,  mert  gondol- 
kozik. 

AJpár  valami  fájdalmas  szédülést  érzett.  Azt  a 
szédülést,  a  melyet  a  boldog  öntudatlanság  évezredes 
ködéből  előbotorkáló  ember  érezhetett,  mikor  első 
ízben  fölismerte  életének  korlátait.  Ettől  a  szédülés- 
től nincs  többé  szabadulás :  sírjáig  fogja  elkísérni 
az  utolsó  férfit. 


—  Vata  uram,  mi  lesz  most?  —  kérdezte  halkan 
a  besenyő. 

A  hadnagy  a  paripája  sörényére  tette  a  kezét. 

—  Most  már  semmi  se  lesz.  Hazamegyek  a  pusz- 
támra, zabot  vetek  és  csikót  nevelek.  Te  meg  eredj 
vissza  a  marosvári  káptalanba  és  folytasd  a  zsolozs- 
mázást  ott,  a  hol  abba  hagytad.  Szivesen  látnak  majd 
a  fekete  papok,  mert  hiszen  az  ő  istenük  megbecsüli 
a  megtért  báránykákat. 

Mikor  ezt  mondta,  az  arcza  eltorzult.  A  nemzet 
hadnagy  aztán  szivének  mérhetetlen  keserűségével 
lóra  vetette  magát  és  elvágtatott  a  fekete  éjszakában, 
a  nélkül,  hogy  isrenhozzádot  mondott  volna  egynek 
is  a  volt  fegyvertársa!  közül. 


IX. 

Mindenki  azt  hitte,  hogy  a  pogány  zivatar  tom- 
bolása meg  fogja  semmisíteni  az  újhit  ifjú  vetését.  És 
ime,  most  kitűnt,  hogy  a  véres  felhőszakadás  a  javára 
szolgált.  A  lelki  vetés  bujábban  és  izmosabban  virí- 
tott most,  mint  annak  előtte  bármikor. 

A  papok  nem  hiába  voltak  a  halál  evangyéli urnának 
hirdetői :  a  győzelmet,  a  melyet  n<ím  tudtak  kivívni 
életükben,  azt  kivívták  a  halálukkal.  És  az  természe- 
tes is,  mert  az  életük  nem  lehetett  tökéletes,  de  a 
haláluk  az  volt. 

Különösen  a  Gellért  úr  halála  rettenetes  veresége 
volt  a  pogányság  ügyének.  Az  ő  halála  talán  több 
pogányt  győzött  le,  mint  egész  élete.  Levetve  gyönge 
porhüvelyét,  a  szelleme  óriássá  növekedve  állott  a 
fellegek  fölött,  a  túlvilág  szószékén,  és  az  ige,  a  melyet 
gyönge  szóval,  idegen  nyelven  hirdetett  egykoron, 
most  mennydörögve  visszhangzott  az  egész  ország- 
ban. A  nemzet  pedig  térdre  roskadt  előtte. 

A   mosonyi    csata   után   azt   mondta   Vata:  Nincs 

már  keresztény  az  országban !  Egyszerre  kitűnt, 
hogy  alig  is  volt  már  pogányság  az  országban.  Csak 
elvadult  enr.berek  voltak,  a  kiknek  eszüket  vette  a 
király  zsarnoksága  és  az  idegenek  elbizakodottsága 
fölött  érzett  haragjuk.  Hirtelen  kijózanodtak  véres 
mámorukból  és  megrettenve  tapasztalták,  hogy  hová 
ragadtatták  magukat. 

Itt  is,  ott  is  előkerültek  rejtekhelyükből  a  bujdosó 
papok.  A  hol  megjelentek,  ott  szenvedélyes  örömmel 
fogadta  őket  a  nép.  Bűnbánóan  borultak  a  lábuk 
elé,  könyekkel  és  csókokkal  árasztották  el,  diadallal 
vitték  őket  vissza  a  falvakba. 

A  papok  pedig,  a  kik  nemrégiben  még  zsarnokai 
voltak  a  népnek,  megemlékeztek  róla,  hogy  ők  a 
Krisztus  szolgái.  Mindent  megbocsátottak.  Még  ők, 
a  bujdosás  szenvedéseitől  elfonnyadt  emberek,  vi- 
gasztalgatták, bátorítgatták  bivalyerejü  gyilkosaikat, 
a  kik  nem  tudtak,  nem  mertek  hinni  a  bűnbocsánat- 
ban. Saját  nagylelkűségüktől  elérzékenyülten  meg- 
áldották azokat,  a  kik  egypár  nappal  azelőtt  a  vér- 
szomjtól őrjöngve,  halálra  keresték  őket.  A  sugárzó 
jóságuk  lefegyverezte  a  Icgnyakasabbakat  is.  Ez  csoda 
volt  és  az  istenétől  elszakadt  nemzet  kétségbeesetten 
kereste  az  ég  jeladását. 

A  nemzet  lobbanékony  szívét  újabb  mámor  szál- 
lotta meg :  a  bűnbánat  mámora.  Országszerte  jelek 
történtek,  a  melyek  még  fokozták  az  általános  el- 
ragadtatást. Gellért  úr  teteme  ott  feküdt  még  a 
Boldogasszony  ó-pesti  templomában,  de  már  a  vége- 

ken  is  beszélték,  hogy  minő  csudákat  művel.  A  hány 
vak  és  nyavalyás  ember  megcsókolta  a  kifolyt  vérét, 
az  látóvá  és  éppé  lett.  Egy  pogány  ember  henczegve 
mutogatta  czimboráinak  a  haj  fürtöt,  a  melyet  a  tar- 
solyában őrzött,  hogy  ez  attól  a  borotvált  képütői 
való,  a  ki  az  országot  ki  akarta  forgatni  ősi  hitéből  — 
és  hirtelen  őrjöngés  szállotta  meg,  marczangolni 
kezdte  öntestét,  majd  szörnyet  halt. 

Csongrádon  vagy  egy  órával  naplemente  után 
tüzes  csudát  láttak  a  fekete  égboltozaton ;  olyan 
formája  volt,  mint  a  Krisztus  töviskoronájának.  A  sza- 
lankamáni  révészek  pedig,  a  kik  a  vérengzés  napjaiban 
a  futó  újhitüeket  a  Dunába  fullasztották,  most  éjnek 
idején  hangos  imádkozást  hallottak  a  vizből,  a  mitől 
úgy  megriadtak,  hogy  világgá  bujdostak. 

A  véres  zivatar  elmúlt.  Az  égboltozat  kitisztult. 
Csak  egy  elkésett  fekete  felhőfoszlány  sietett  még 
délnek :  az  Alpár  tépett  besenyő  serege. 

A  hányszor  megütközött  az  ellenséggel,  mindig 
felülkerekedett  és  most  mégis  megfogyatkozva,  meg- 
törötten  vonult  haza  az  aranyhad,  mint  egykor  a 
gyászmagyarok.  Útjukba  sűrűn  találkoztak  vezeklő 
csapatokkal,  a  melyek  énekszóval  zarándokoltak  egy- 
egy  vértanú  pap  sírjához. 

A  falvakban  is  mindenütt  egyházi  ének  fogadta  a 
sereget.  A  bűnbánó  emberek  csudálatosan  nekibáto- 
rodtak. Szeged  tájékán  egy  feketecsuhás  sovány  em- 
ber meg  éppen  elállotta  a  besenyők  útját.  A  fekete 
ember  egymagában  volt  és  feszületet  tartott  a  kezében. 

—  Alázkodjatok  meg  a  Jézus  előtti  —  kiáltotta 
hangos  szóval. 

Láthatólag  egyike  volt  azoknak  a  papoknak,  a 
kiket  a  nagy  vérontás  idejében  elbujtattak  és  meg- 
mentettek jólelkű  híveik.  Meglehet  azonban,  hogy 
utólag  némi  irigységet  érzett  társai  iránt,  a  kik  a 
vértanúság  árán  elnyerték  már  az  örök  üdvösséget 
és  most  hasonló  dicsőségre  és  lelki  haszonra  töre- 
kedett. A  besenyők  azonban  —  miért,  miért  nem  — 
mogorván  elkerültek  mellette,  a  nélkül,  hogy  egyikük 
is  ráemelte  volna  a  kezét.  Ezt  később  mint  csodát 
emlegették  a  szegedi  halászok. 

Alpár  serege  a  kcnezsnai  révnél  p.tkelt  a  Tiszán. 
Sűrű  ködben  léptek  Ajtony  régi  birodalmának  ingo- 
ványos földjére,  miközben  egyre  szólt  az  útmesterek 
tülke.  Később,  mikor  ritkulni  kezdett  a  pára,  keresztül- 
tűzött rajta  a  nap  és  a  besenyők  vakító,  ezüstfehéren 
hullámzó  fellegtengerben  találtak  magukat.  Az  elő- 
had  ekkor  idegen  lovasokkal  találkozott  össze,  a  kik 
fantasztikus  óriásokká  nyúlva,  Csaba  vezér  szellem- 
hadaként  rajzottak  a  ködben 

A  surbánok  eleintén  azt  hitték,  hogy  Vak  Becs 
báránykái  akarják  útjokat  állani  és  a  tegezük  után 
kapkodtak.  Csakhamar  kitudódott  azonban,  hogy  a 
kopjások  Seruzád  tábori  őrségéből  való  kerülők. 
A  pusztai  asszony  hírét  vette  már  a  vezér  érkezésé- 
nek és  eléje  szalasztott  néhány  hírhozó  lovast. 

A  sereg  nemsokára  elérte  az  oroszlámosi  monos- 
tort, a  melyet  Csanád  úr  építtetett,  az  Ajtony  vezér 

fölött   nyert   nagy   győzelme   emlékére.    Holta  után 
oda  is  temették  az   ispánt,  a  monostor  templomába. 

A  monostor  helyén  most  kormos  romhalmaz  me- 
redt a  párás  levegőbe.  A  romok  fölött  nagy  holló- 
csapat kerengett. 

Az  aranyhad  rövid  pihenőt  tartott  és  Alpár  oda- 
terelte a  paripáját  a  dombra  és  egy  futó  pillantást 
vetett  a  templom  düledező  falai  közé.  Odabenn 
még  vékony  füstsávot  eresztettek  &  gerendák,  annak 
jeléül,  hogy  a  dúlás  egész  újkeletü.  A  széthányt 
pernye  között  néhány  elszenesedett  emberi  holttest 
is  feküdt.  Az  elmúlt  hetekben  százával  látta  Alpár 
az  ily  tetemeket.  Valamennyi  egyforma  volt,  fekete 
és  alaktalan  és  valamennyi  a  melle  fölé  görbítette  a  ^tfew.. 
csonka  két  karját. 

Hogy  délnek  fordulva,  meggázolták  a  Harangod 
vizét,  előkerült  a  begei  tábor  őrnagya  is.  O  beszá- 
molt a  vezérnek  mindennel,  a  mi  a  távolléte  alatt 
történt.  Nagy  újságként  említette,  hogy  Tyrák  khán, 
a  havasföldi  és  etelközi  nagybesenyők  királya,  köve- 
teket küldött  a  begei  táborba.  A  követek,  mivel  nem 
találták  még  ott  Alpár  vezért,  elvonultak  a  karáni 
völgybe,  a  fekete  besenyők  táborába,  de  Ígéretet  tet- 
tek, hogy  visszajönnek  megint.  A  követségük  czéljáról 
azonban  mit  sem  szóltak. 

Az  őrnagy  aztán  elmondta,  hogy  Seruzád  asszony 
két  nappal  ezelőtt  fölperzselte  az  oroszlámosi  mo- 
nostort. Ezzel  megfizetett  a  csanádi  várnagynak, 
Vak  Becsnek,  a  ki  a  réten  leüttetett  néhány  kóborló 

határőrt.  A  monostor  templomában,  mikor  csóvát 
vetettek  bele,  marosvári  búcsúsok  voltak  éppen. 
Nagyobbrészt  asszonyok  voltak  és  Taszilló  úr,  a 
káptalanbeli  prépost  volt  a  vezetőjük.  Azok  mind 
egy  szálig  benn  égtek  a  templomban.  A  pusztai 
asszony  végül  még  Vak  Becs  bosszantására  feltörette 
Csanád  úr  kriptáját  és  az  ispán  tetemét  kihányatta 
az  út  szélére. 

Mialatt  a  vezér  ezeket  hallgatta,  egyre  a  tábori 
csapat  kürtösének  paripáját  nézte.  A  ló  homlokán, 
talán  nem  is  annyira  gúnyképpen,  mint  inkább  a 
czifraság  kedveért,  kékzománczos  kis  kereszt  függött. 

Alpár  egyszerre  odaszól  a  kürtösnek : 

—  Mi  a  neved  fiam? 

—  Ompud  fia  Katapán  vagyok,  nagyuram,  —  szólt 
a  legény  boldog  meglepetéstől  kipiruló  arczczal. 

—  Miféle  kereszt  az  a  fakód  homlokán  ?  Hon- 
nan szerezted  ? 

—  Tegnap  kaptam  a  czimborámtól,  Fancsaltól. 
Egy  pitykés  övet  adtam  érte. 

—  Hát  Fancsal  honnan  szerezte? 

—  Azt  nem  tudom,  nagyuram.  De  majd  meg- 
tudom tőle  a  táborban. 

—  Add  ide,  megveszem. 

A  vezér  a  kezébe  vette  a  kis  keresztet  .  .  .  Ilyen- 
féle ékességet  viselt  a  keblén  Zenóbia  ...  A  ruhája 
alatt  viselte,  mint  szerencsehozó  klenódiumot ;  senki 
sem  láthatta,  csak  Alpár  ismerte  . .  .  ilyenféle  volt  — 
vagy  ez  volt? 


270 

újból  megnézte.  Egyik  helyén  leolvadt  róla  a  kék 
zománcz,  mintha  tűzben  feküdt  volna  .  .  .  Arany- 
liliom, hol  nyilik  most  bús  virágod?  Aranylant,  hol 
szól  most  édes  pengésed  ?  —  A  leány  testének  és 
lelkének  idegenszerű  finomsága,  a  melyet  sohasem 
tudott  megérteni  és  mely  fájó  epedéssel  és  elégedet- 
lenséggel töltötte  el  akkor  is,  mikor  a  karjaiban 
tartotta:  most  egyszerre  megint  a  hatalmába  kerí- 
tette minden  érzékét. 

A  vezér  magához  intette  a  tábori  őrt. 

—  Egy  rabasszonyt  küldtem  a  táborba  .  .  . 

—  Nem  láttuk,  nagyuram. 

—  Ekesivel  küldtem,  érted?  A  lantos  diákkal  . . . 

—  Ekése  megfordult  a  berényben,  de  egyedül 
járt.  Rabasszonyról  nem  beszélt.  A  lantos  most  nincs 
a  táborban  .  .  . 

Valaki  azt  mondta,  hogy  Ekése  egy  másik  legény- 
nycl  a  begei  nádasba  vette  magát.  Ott  viskót  építettek 
maguknak.  A  kerülők  gyakran  látják  őket. 

Alpár  vadul  nézett  körül  .  .  . 

Ti  besenyők,  ti  magyarok,  ha  baja  esett  a  leány- 
nak, vérrel,  haj !  vérrel  áztatom  a  pusztát ! 

Hogy  elérték  a  begei  nagy  nádast,  újabb  tábori 
őrök  csatlakoztak  hozzájuk.  Ezek  közt  volt  ama 
Fancsal  is,  a  kitől  a  kürtös  a  kis  keresztet  kapta. 

—  Nagyuram,  —  jelentette  Ompud  fia  Katapán,  — 
most  már  tudom,  honnan  került  a  kék  kereszt.  Az 
oroszlámosi  prédából  került. 

Alpár  intett  a  legénynek,  hogy  hallgasson.  Szólni 

nem  mert.  Attól  félt,  hogy  valami  rettenetes,  ember- 
telen hang  törne  ki  a  melléből.  A  szeme  az  eget 
járta.  A  köd  már  akkor  fölszállott.  Az  égboltozat 
szürke  volt,  csak  egy  helyen  világított  valami  vakítóan 
fehér  folt.  Égi  szemnek  is  nézhette  volna  az  ember 
a  fényfoltot,  mely  hidegen  tekintett  alá  a  végtelen 
magasságból. 

Szive  nagy  félelmében  a  pogány  vezér  imádkozni 
kezdett. 

—  Jézus  Krisztus,  hozzád  fohászkodom!  Te  tudsz 
csodát  tenni,  hát  tégy  csodát.  Tedd  meg  nem  történtté 
azt,  a  mi  megtörtént.  Itt  vagyok,  láss  a  szívembe! 
Vesd  ki  belőle  mindazt,  a  mi  nem  kedves  előtted. 
Ne  viaskodj  velem.  Uram,  ne  viaskodj,  hiszen  te 
Isten  vagy,  énnekem  pedig  nincs  erőm,  nincs  akara- 
tom. Te  is.  Boldogasszony,  íe  is,  Gellért  úr,  ti  mind 
könyörüljetek  rajtami 

Akkor  kiáltozás  hallatszott  a  nádasból ;  két  ron- 
gyos ember  szaladt  a  csapathoz  és  térdre  vetette 
magát  Alpár  előtt.  Ekése  volt  az  egyik. 

—  A  pusztai  asszony  az  oka  mindennek,  —  kiál- 
totta, a  zokogástól  fuldokolva. 

—  Beszélj !   —   rivalt  rá  rekedt  hangon  a  vezér. 

—  Parancsod  szerint  utaztunk,  nagyuram  .  .  .  El- 
értük Csongorádot,  a  nélkül,  hogy  valami  bajunk 
esett  volna  .  .  . 

—  Róla  beszélj ! 

—  Csongorádon  aztán  nagy  nyugtalanság  veit  erőt 
a    leányasszony    szívén  .  .  .  Sírva    kért    bennünket. 


hogy  ne  vigyük  a  besenyő  berénybe,  inkább  vigyük 
Csanádvárába,  mert  nagyon  fél  a  pusztai  asszony- 
tól ..  .  Bátorítottam,  a  mennyire  tőlem  tellett,  de 
Csongorádtól  kezdve  nem  volt  többé  nyugta.  És 
minél  inkább  közeledtünk  a  berény  felé,  annál  na- 
gyobb lett  a  rettegése. 

—  Beszélj !  Beszélj ! 

—  Kenezsnánál  átkeltünk  a  Tiszán  és  ekkor 
szerencsétlenségünkre  összetalálkoztunk  Vak  Becs 
portyázóival  .  . .  Lehettek  vagy  ötvenen  és  a  várnagy 
maga  vezette  őket  .  .  .  Talán  mégis  egérutat  vehet- 
tünk volna  a  nádasban,  ha  Ang^ika  leányasszony 
segítségért  nem  kiáltoz  .  .  .  Megismerte  a  várnagyot 
és  azt  kiáltotta:  Becs  uram,  ments  meg  a  pusztai 
asszonytól  I  A  báránykák  hajtani  kezdtek  bennünket 
és  a  Harangod  partján  el  is  fogtak  közülünk  hármat 
és  Ángyika  is  a  kezükbe  esett.  Másodmagammal  a 
vízbe  bukva  menekültem.  A  három  pajtásunkat  le- 
ütötte Vak  Becs ;  nagyon  feldühítette  a  nyíl,  a  melyet 
futásközben  a  c^ombjába  lőttünk.  A  leányasszonyt 
pedig  magával  vitte  a  várba  .  .  .  Azóta,  nagyuram, 
a  megmenekült  pajtásommal  ketten  mindig  ott  ólál- 
kodtunk a  várkapu  körül,  mivel  nem  felejtettük  el, 
hogy  a  fejünkkel  felelünk  neked  Ángyikáért.  Ugy 
gondoltuk,  hogy  valami  szerencsés  véletlen  mégcgy- 
szcr  a  kezünkbe  adhatná  a  rableányodat.  .  .  .  Két 
nappal  ezelőtt  úgy  látszott,  hogy  a  szerencse  a  ke- 
zünkre akar  járni.  A  városból  búcsúsok  indultak  az 
oroszlámosi  monostorba.  A  búcsujárókat  ama  Taszilló 


úr  vezette  .  .  .  Úgy  hallottam  ma  egy  várbeli  ember- 
től, hogy  a  prépost  Gellért  úrral  álmodott,  a  ki  azt 
mondta  neki,  hegy  a  pogányzendülés  véget  fog  érni, 
mihelyt  harmincz  olyan  hívő,  a  ki  tiszta  a  vérontás- 
tól, harmincz  imádságot  mond  Csanád  úr  sírján. 
A  búcsúsok  tehát  nagyobbrészt  asszonyemberek  vol- 
tak; azok  tiszták  a  vérontástól.  Fegyveresek  nem  is 
kisérték  őket,  mivel  Taszilló  úr  azt  mondta,  hogy  a 
püspök  parancsára  nem  kopjával,  hanem  Krisztus 
nevével  kell  a  hitetlenek  ellen  védekezni. 

—  Róla  beszélj  1 

—  Ángyika  is  a  búcsúsok  közt  volt  ...  Jól  láttam, 
alig  tíz  lépésnyire  haladt  el  a  zsombék  mellett,  a 
melyben  meglapultam . . .  Fekete  köntös  volt  rajta  . . . 
Míg  én  a  búcsusokat  vigyáztam,  addig  a  czimborám 
levágtatott  a  berénybe,  hogy  hírt  vigyen  Seruzád 
asszonynak.  A  főasszony  tüstént  kantároztatott,  maga 
is  nyeregbe  ült  és  száz  kopjást  hozott  ki  magával . . . 
Soha  még  oly  indulatosnak  nem  láttam  Seruzádot, 
mint  akkor!  Mindjárt  döngetni  kezdte  a  monostor 
kapuját,  a  görög  papok  azonban  eltorlaszolták  magu- 
kat, az  ablakból  ránk  nyilaztak  és  egyre  kongatták 
a  harangjukat,  ha  netán  meghallanák  őket  a  város- 
ban ...  A  főasszony  ekkor  tajtékzó  dühében  kiadta 
a  parancsot,  hogy  csóvát  kell  vetni  a  monostor 
tetejére  .  .  .  Még  sohasem  láttam  olyan  szilajnak  az 
asszonyt,  mint  akkor  .  .  .  Hiába  könyörögtem  neki, 
még  a  támadás  előtt,  hogy  lessük  meg  a  búcsúsok 
hazatérését,  künn  a  réten  könnyűszerrel  erőt  vehet- 

nénk  az  asszonyokon :  Seruzád  annyit  se  törődött 
velem,  n\int  a  lova  patkója  alatt  vergődő  féreggel . . . 
A  tető  szikrát  fogott,  majd  lánggal  égett  .  .  .  Nagy 
tűz  volt,  nagy  tűz  ...  A  búcsúsok  ekkor  mind  a 
templomba  vonultak  és  áhítatos  énekkel  készültek  a 
halálukra  .  .  . 

- —  Mind  oda  égtek?  —  kérdezte  tompa  hangon 
a  vezér. 

—  Mind  1  Az  énekük  csak  akkor  némult  el,  mikor 
a  tető  nagy  robajjal  rájuk  szakadt  .  .  .  Ennyiben  van 
a  dolog  nagyuram.  Itt  térdepelünk  ketten,  én  meg 
a  czimborám.  Ha  ügy  tetszik  neked,  Alpár  uram, 
üttesd  le  mindkettőnk  fejét. 

Elfonnyadt  az  aranyliliom.  Elnémult  az  aranylant. 
Örökre  .  .  . 

Alpár  arczán  nem  látszott  semmi  különös  válto- 
zás. Egy  borús  pillantást  vetett  csak  a  ködös  ég- 
boltozat felé. 

A  mi  fájdalom  volt  a  lelkében,  az  mind  gyilkos 
gyűlöletté  változott  át,  mikor  nyeregből  szállott  a 
pusztai  asszony  sátra  előtt.  Az  öreg  szerdár  aggódva 
követte  az  urát. 

Odabenn  a  lombárd  leány  fogadta  őket,  mély 
meghajlással. 

—  Látni  akarom  az  asszonyt,  —  szólt  a  vezér. 

—  Most  nem  lehet,  nagyuram,  a  főasszony  öl- 
tözteti magát,  - —  mosolyogta  Rozvita. 

—  Nem  a  rongyait  akarom  látni,  hanem  az  arczát. 

Rozvita  rémülten  hátrált  meg  a  férfiak  előtt. 
Ekkor  megsuhant  az  ajtó  szőnyege  és  Scruzád  a 
terembe  lépett. 

—  Ihol  vagyok]  Mit  parancsol  az  én  uram?  — 
kérdezte  nyugodtan. 

Egy  selyemgyapjas,  fehér  juhbőr  volt  minden 
ruhája.  A  bőrt  a  karcsú  teste  köré  csavarta  és  szíjjal 
fűzte  ossza  a  keble  alatt.  Az  érczfényü  haja  ki  volt 
bontva.  A  barna  válla,  a  karja  mezítelen  volt,  a  lába 
is  térdig.  A  két  karját  szétterjesztve,  a  fejét  föl- 
emelve állott  meg  a  vezér  előtt.  Tisztán  és  egysze- 
rűen, mint  a  pusztai  állat,  a  melynek  nincs  semmi 
titkolnivalója  sem  a  testén,  sem  a  lelkén. 

—  Mit  parancsol  az  én  uram  ? 

—  Miért  dúltad  föl  a  monostort?  —  kérdezte 
Alpár. 

Az  asszony  ajkán  könnyű  mosoly  futott  végig. 

—  Nem  a  vezér  tanított  rá,  hogy  dúljuk  a  temp- 
lomokat, hogy  öljük  az  újhitüeket? 

Alpár  mellét  fájdalmas  hörgés  remegtette  meg. 
Könnyű  Neki,  odafenn!  Még  kard  se  kell  Neki, 
hogy  harczoljon :  tulajdon  kardjával  vágja  szívén  a 
pogányt. 

A  asszony,  mintha  megbánta  volna  már  az  ala- 
koskodást. Közelebb  lépett  a  vezérhez  és  fogva 
tartotta,  szinte  magához  kapcsolta  annak  tekintetét. 
Az  arcza  vörös  lett,  az  ajka  megremegett,  a  mint  a 
fojtott  indulattól  fátyolos  hangon  mondta : 

—  Jól  tudod,  Alpár,  hogy  miért  tettem  .  .  . 

Förtelmes  és  mégis  remek  látvány  volt  az  asszony, 
a  ki  fölforgatva  a  természet  rendjét,  gyilkos  tusában 
legyőzte  vetélytársát  és  most  követelve  állott  a  férfi 
előtt. 

A  vezér  undorodva  hátat  fordított  Seruzádnak, 
majd  odaszólt  a  szerdárnak: 

—  Ezt  a  szukát  kergesd  ki  a  táboromból ! 

Az  öreg  Hurtoba  is  megdöbbent  a  rettenetes 
szavak  hallatára. 

A  pusztai  asszony  egy  szempillantásig  szédülve, 
lehunyt  szemmel  állott  Alpár  előtt.  De  csak  egy 
szempillantásig.  A  mi  izzó  vágyakozás  volt  a  szívé- 
ben, az  íziben  haraggá  változott. 

Nem  volt  már  asszony,  csak  halálosan  megsebzett 
vadállat.  A  puszta  minden  szilajsága  lángolt,  tajték- 
zott, tombolt  a  vérében  .  .  . 

Egyéb  fegyverek  között  két  kurta  nyclü  vadász- 
gerely függött  a  sátor  falán.  Seruzád  vérben  forgó 
szeme  megakadt  a  fegyvereken  és  ekkor  metsző 
vércsesikoltással  rájuk  csapott  és  lekapta  a  falról. 
Az  egyik  gerelyt  villámgyorsan  és  szilaj  erővel  dobta 
Alpár  felé.  A  szerdár  egy  ösztönszerű  mozdulattal 
közbe  vetette  magát  és  a  halálos  dobás  őt  érte. 
Az  öreg,  vassal  a  torkában,  hörögve  elvágódott  a 
szőnyegen,  a  melyet  párologva  borított  el  a  fekete 
vére.  A  következő  pillanatban  az  asszony  már  eltűnt 
a  sátorból. 

Odakünn  rikoltozás   és   lódobogás   hallatszott  .  .  - 

Seruzád  asszony  megjelent  a  sátor  előtt,  «gy  pár- 


'77 

duczszökéssel  föntcrmctt  Alpár  csataparipáján,  a 
melyet  kantáron  fogva  jártatott  az  egyik  :se]éd  és 
úgy,  mint  volt,  kibontott  hajjal,  félig  mezítelenül,  ma- 
gasra emelve  a  gerelyt,  elvágtatott  a  pusztába. 

A  kivül  állók  hallották  a  kiáltását:  Én  Keán 
király  leánya  vagyok! 

Senki  sem  követte  és  senki  sem  beszélt  róla  töb- 
bet a  berényben. 


Az  ég  szürke,  a  föld  fakó,  a  víz  fekete.  A  puszta 
óriás  ravatal,  a  melyre  kiterítették  a  meghalt  nyarat. 
A  párás  levegőégen  beláthatatlan  hollórajok  érkez- 
nek a  temetésére.  Éjnek  idején  pedig  már  hangzik  a 
nádasokban  a  farkasok  sirató  éneke.  Olyan  bús  ősz 
volt,  mintha  nem  is  akarna  többet  kitavaszodni  soha. 
És  az  ősz  kietlen  szürkeségében  ott  ült  a  besenyők 
megfogyott  nemzete,  reménytelenül  vívódva,  mint  a 
fagyott  szárnyú  túzok. 

Hogy  leesett  az  első  dér,  újból  megjelentek  a 
begei  berényben  a  nagybesenyő  követek,  a  kiket 
Tyrák  khán  küldött. 

Ketten  jöttek  a  havasalföldi  urak;  sok  szolga  és 
paripa  kisérte  őket.  A  megjelenésükkel  és  az  idegen- 
szerű viselkedésükkel  jókora  feltűnést  keltettek  a 
táborban. 

A  főemberük  hiúzképü  aggastyán  volt.  övig  érő 
rőt  szakált  viselt ;  a  bozontos  vörös  szemöldöke  alatt 
furcsán  hunyorgatta  a  sárga  macskaszemét.  Lehetett 

már  vagy  nyolcízvan  esztendős,  lépni  alig  is  tudott 
már,  de  ha  nyeregbe  ültették,  úgy  megragadt  ott, 
mint  a  kulancs  az  őzbak  nyakán.  A  társa  sötétképü 
óriás  volt.  A  bőre  olyan  barna,  hogy  szerecsennek 
is  nézhette  volna  az  ember;  a  kezét,  a  nyakát,  sőt 
még  a  pofacsontját  is  fölverte  a  fekete  szőr.  A  míg 
a  táborban  volt,  senki  sem  hallotta  a  szavát.  Az  ifjú- 
ról azt  beszélték,  hogy  a  khán  legerősebb  legénye, 
az  öregről  pedig,  hogy  legfurfangosabb  embere. 
Való  igaz,  hogy  az  öreg  úgy  le  tudta  beszélni  lábáról 
a  haramvári  ispánt,  hogy  az  beeresztette  őket  a  hatá- 
ron, sőt  még   fegyveres   szolgákat  is  adott  melléjük. 

A  nagybesenyők,  a  kiket  csak  crudelissimi  bissani 
név  alatt  emlegettek  az  akkori  íródeákok.  Havas- 
földet bírták  és  Etelközt.  Ha  összefogtak  a  nemzet- 
ségeik, akkor  százezer  lovas  embert  is  hadba  tudtak 
küldeni,  köztük  a  világ  leggyorsabb  paripáju  és  leg- 
szilajabb ijasait.  A  magyarságnak  atyjafiai  és  ősi 
vándorútjain  rettegett  ellenségei  voltak.  A  magyarok 
honfoglalását  megelőző  idők  ködét  a  besenyőkkel 
vívott  irtóháboruk  tűzfénye  világítja  meg. 

Ha  a  besenyő  nemzetségek  béke  idején  is  enge- 
delmeskedni tudtak  volna  a  közös  fejedelmüknek, 
akkor  úgy  lehet,  hogy  keleti  Európának  ma  más 
volna  az  arczulatja.  A  nemzeti  fegyelemtartás  tehet- 
sége azonban  nem  adatott  meg  nekik,  még  akkora 
mértékben  sem,  mint  magyar  testvéreiknek.  Egy-egy 
nagy  khánjuk  ugyan  ideig-óráig  rendbe  tudta  őket 
szedni,    mihelyt  azonban  megszűnt  a  fejedelem  sze- 

mélyének  varázshatalma:  a  forróvérű  nemzetségek 
tüstént  egymásnak  estek  megint,  pihent  erővel,  mint 
az  öklelő  kosok.  A  birodalmuk  tüzes  katlan  volt,  a 
mely  örökké  forrongott  és  hányta  a  véres  tajtékot. 
Utasember  nem  is  igen  merészkedett  közéjük.  A  vé- 
res villongások  szorították  rá  annak  idején  Thonuzóba 
surbán  raját  is,  hogy  kiszakadjon  a  megbomlott 
besenyő  kaptárból  és  átszálljon  a  magyar  határ- 
hegyeken. 

A  követek  most  megjelentek  Alpár  sátrában.  Mi- 
után a  szokásos  ajándékokkal  együtt  átadták  az  ifjú 
vezérnek  a  khán  apai  üdvözletét,  az  öregebbik 
közülök  virágos  és  mézédes  keleti  nyelven  elmondta 
Tyrák  úr  üzenetét. 

A  khán  az  összes  nagy  besenyő  nemzetségek  élén 
rajta  készült  ütni  a  konstantinápolyi  császáron  és 
vállalkozásának  meg  akarta  nyerni  Alpár  kardját  is. 
Talán  nem  is  annyira  a  kardjára  volt  szüksége,  mint 
inkább  a  lelkesítő  fényre,  a  mely  ma  is  beragyogta 
még  a  nagy  Thonuzóba  nemzetségének  nevét. 

A  khán  nagy  vállalkozásának,  mint  majd  minden 
besenyőháborunak,  megint  csak  valami  személyes 
sértés  volt  az  indító  oka.  Egy  Kegen  nevű  besenyő 
vezér  megtagadta  Tyrák  úrnak  az  engedelmességet 
és  a  sátornépével  görög  földre  futott.  A  császár  nem 
hogy  kiadta  volna  a  lázadót  urának,  hanem  még  nagy 
tisztességgel  is  fogadta  és  földet  osztott  a  népének. 
Tyrák  úr  ezen  igen  fölháborodott  és  megüzente  a 
császárnak,  hogy  jövő  tavaszszal  meg  fogja  látogatni 

Konstantinápolyban,  hogy  számon  kérje  tőle  a  sér- 
tést. Nyolczvanezer  embert  akart  nyeregbe  ültetni 
és  bízott  magában,  hogy  a  görög  iga  alatt  görnyedő 
bolgárokat  és  szerbeket  föllázítva,  meg  fogja  venni 
a  császári  város  erős  falait. 

A  nagy  khán  zsoldos  kötést  ajánlott  Alpárnak, 
pontosan  megszabva,  hogy  minő  rangot  szánt  neki 
a  szövetséges  seregekben  és  hogy  mennyi  részt 
enged  neki  a  közös  prédából. 

A  követek  egy  heti  gondolkozás!  időt  adtak  a 
vezérnek. 

Alpár  magára  maradt  sátrában  az  ajándékokkal. 
Tyrák  úr  aranylánczot,  ezüst  ivókürtöt,  kaukázusi 
kardot,  perzsa  csótárt  és  egy  vég  görög  szövésű 
selymet  küldött  neki. 

Alikor  a  vezér  a  kezével  végigsimított  a  selymen, 
a  mely  úgy  csillogott,  mint  a  folyó  tűz,  valami  édes, 
ismerős  illat  ütötte  meg  az  orrát . . .  Ilyen  különös  illat 
áradt  ki  Ángyika  köntöseiből  is !  A  konstantinápolyi 
illat  az,  a  melyről  az  ifjú  vezér  azt  képzelte,  hogy 
állandóan  ott  lebeg  a  márványpaloták  és  a  császári 
kertek  fölött.  Újból  és  újból  megsimogatta  a  selymet, 
a  mely  csillogott,  sistergett  és  illatozott,  mint  a  távoli 
csudaváros  izgató  szimbóluma.  És  ekkor  ugyanaz  a 
szenvedélyes,  forró  vágyakozás  fogta  el,  melyet  egy- 
szer már  érzett  a  Temes  partján,  mikor  Zenóbia  a 
városok  városáról  beszélt  neki.  Haj,  arany  Bizánca: ! 

Alpár  kinézett  a  sátor  nyitott  ajtaján.  A  kopár 
puszta    fölött,    a    vigasztalan    szürke    égen    felhőrés 

támadt,  a  melyet  aranyos  és  biboros  fénynyel  vilá- 
gított meg  a  hunyó  nap.  És  a  távoli  felhőrésben 
megjelent  a  csudaváros  képe,  úgy,  a  hogy  az  if^u 
barbár  elképzelte  ...  Az  ezertornyu  tündérvár  már- 
ványfalait kék  habok  mossák,  fantasztikus  aranyku- 
polái belefúródnak  a  bíboros  égboltozatba ...  Bűvös 
régi  álmok,  gyermekkori  vágyak  emléke  borzongatták 
meg  a  vezér  szívét,  mint  egy  aranyosé igésü,  édes 
női  hang  éneke. 

A  nomádok  fiában  egyszerre  fölébred  az  ősi 
vándorösztön.  A  titokzatos,  el  lentál  Ihatatlan  vágy, 
a  mely  ősiit  előcsalta  a  kelet  messzi  pusztaságaiból, 
most  bontogatni  kezdi  a  szárnyait  és  a  szívébe  üti 
saskarmait  ...  El  innen,  a  szomorúság  és  a  halál 
fakó  pusztájáról.  El  az  ismeretlen,  ezüstködös  mesz- 
sziségbe  I  Túl  a  nagy  folyón,  túl  a  nagy  hegyen,  túl 
sok  országon  van  a  nap  városa,  Konstantinápoly. 
Konstantinápoly  az  élet,  a  boldogság.  A  távolból 
int,  mint  egy  idegenszerüen  szép,  ingerlő  asszony 
és  tüzes,  mámorító,  gyilkos  ölelésre  nyújtja  karjait 
a  hódító  felé. 

A  vezér  szinte  beleszédült  a  gondolatba,  hogy  a 
márványfalak  mögött  meg  fogja  találni  üdítő  kútját 
a  mézédes,  szivárványfényü,  aranyzengésü  boldog- 
ságnak, a  melynek  egy  cseppjét  megismerte  már 
Zenóbia  ajká.i. 

Másnap  történt,  hogy  újabb  követség  jelentkezett 
a  besenyő  berényben.  Ezek  Marosvár  felől  jöttek 
és  a  Boldogasszony  dicséretét  zengve,  hangos  ének- 

szóval  vonultak  be  a  táborba.  A  követek  ketten 
voltak:  Valter,  a  csanádi  káptalan  énekes  mestere 
és  Fülöp  atya,  a  benc^és  papok  fejedelme. 

Az  áhítatos  elragadtatás  ama  napjaiban  csodálato- 
san nekibátorodtak  az  egyházi  emberek.  Gellért  úr 
példaadása  oly  hatással  volt  rájuk,  hogy  most  már  a 
fehérmájuak  közülök  is  kevésbe  vették  a  földi  éle- 
tüket, így  eshetett,  hogy  a  két  jámbor  öreg  feszü- 
lettel a  kezében  bemerészkedett  a  sárkányfészekbe. 

Fülöp  és  Valter  azért  jöttek,  hogy  megtérésre  és 
engedelmességre  intsék  a  hitehagyott  Márton  kano- 
nokot. Ugy  okoskodtak,  hogy  vagy  sikerül  a  jámbor 
vállalkozásuk,  vagy  sem.  Ha  sikerül,  akkor  tetemes 
földi  dicsőséget  és  mennybéli  jutalmat  nyernek  rajta. 
Ha  azonban  rajtavesztenek,  akkor  rövid  úton  el- 
nyerik a  legnagyobbat,  amit  a  hívő  ember  elérhet : 
a  szent  martiromság  tündöklő  koronáját. 

A  pusztai  kerülők  elfogták  a  két  öreget  már  a 
Harangod  partján  és  egyenesen  a  vezér  elé  vezették 
őket.  Fülöp  úr  szívét  ekkor  nagy  félelem  szállotta 
meg ;  az  arcza  elfehéredett,  a  foga  pedig  vaczogott. 
Valter  mester  nem  ijedt  meg.  Mikor  azonban  az 
egykor  hőn  szeretett  kanonok  elé  lépett  és  meglátta, 
hogy  Márton  ifjú  feje  immár  hófehér,  oly  fájdalom 
nyilait  a  szívébe,  hogy  hangosan  elsírta  magát. 

—  Jaj,  Márton  kanonok,  —  szólt  az  öreg,  — 
miféle  viszontlátás  ez  a  miénk?  íme,  fiam,  a  te 
kedves  fejed  megőszült  a  bűnben. 

—  Csak  a  fele  őszült  meg  a  bűnben,  —  válaszolt 

keserű  mosolylyal  Alpár,  —  a  másik  fele  beleőszült 
még  az  erénybe. 

—  A  Krisztus  öt  sebérc  kérlek,  kedves  fiam  Már- 
ton, szólj  és  felelj :  boldog  most  a  te  életed  folyása  ? 

—  Nem  boldog,  uram,  valamint  akkor  sem  volt 
az,  mikor  még  köztetek  éltem. 

—  Istentel enségben  élsz,  kedves  fiam  és  az  Ur 
meg  fog  érte  verni. 

—  Hogyan  ver  az  Ur?  —  kérdezte  Alpár, 

—  Ráteszi  a  kezét  arra,  a  mi  neked  legkedvesebb. 

—  Akkor  nem  verhet  meg,  mert  a  mi  kedves  volt 
előttem,  arra  már  rátette  a  kezét.  Ügy  tett  velem 
az  Úr,  mint  a  haragos  király :  megölte  minden  túszo- 
mat és  most  már  nincsen  hatalma  fölöttem. 

—  A  Krisztus  szent  nevére  kérlek,  Márton,  szólj 
és  felelj :  nem  hiszesz  az  örök  tűzben  és  nem  utálod 
a  poklot? 

—  Ha  hinnék  benne,  jó  uram,  akkor  sem  utál- 
nám, mert  ott  vagyon  édesapámnak,  a  nagy  Tho- 
nuzóbának  lakóhelye. 

—  Jaj,  fiam  Márton,  miért  olyan  kemény  a  te 
szived,  hogy  nem  olvad  föl  a  szeretet  melegétől  ? 
És  miért  van  iszap  a  te  füledben,  hogy  nem  veszi 
be  az  igazság  igéjét? 

—  Ha  kemény  a  szívem :  az  Ur  formálta  azzá. 
Ha  süket  a  fülem:  az  Ur  rakta  belé  az  iszapot. 
Kérlek,  Valter  uram,  szólj  és  felelj  :  Miért  tette  ezt 
velem  az  Ur?  És  ha  megtette,  miért  perelsz  velem, 
miért  nem  ő  véle? 

Az  öregek  megrettentek  e  szörnyű  káromlás  hal- 
latára. Valter  nem  is  nyitotta  ki  többet  a  száját,  he- 
lyette megszólalt  azonban  Fülöp  atya,  a  kiben  volt 
némi  világi  furfang  is. 

—  Kedves  fiam,  Márton,  kérlek,  légy  irgalmas 
önmagad  iránt,  fúdd  meg,  hogy  pusztító  zivatar 
gyülekszik  a  fejed  fölött.  A  szentegyház  kardhordói 
kimondták  immár  fölötted  és  néped  fölött  az  Íté- 
letet. Becs  uram  toborzói  az  országot  járják,  a  kevci 
és  a  harami  várispánok  már  fenik  rád  a  kardjukat. 
A  te  néped  megfogyatkozott  és  elvesztette  bátor- 
ságát. Ha  elérkezett  a  nap,  bizony  egy  embered 
sem  kerüli  el  romlását. 

Alpár  elmosolyodott. 

—  És  miképpen  szabadulhatnék  a  veszedelem- 
ből ?  —  kérdezte. 

—  Ha  minden  népeddel  egyetemben  visszatérnél 
a  szentegyház  ölébe,  a  hajatok  szála  se  görbülne 
meg. 

—  íme,  —  mondta  Alpár,  —  ti  hamis  sáfárjai 
vagytok  r^z  Úrnak.  Ide  küldött  titeket,  hogy  meg- 
vegyétek a  hitemet.  Ti  pedig  elvinnétek  neki  a  félel- 
memet, mondván:  Ihol  Alpár  vezér  hitel  Az  Ur 
előtt  azonban  nem  illő  a  hazugság.  Hogyan,  ti  pa- 
pok? Alpár  leütötte  Isten  tíz  házának  tornyát,  ki- 
oltotta száz  papjának  életét  és  nem  félt.  Most  ve- 
szedelem kerülgeti  az  ő  szegényes  házát,  veszedelem 
az  ő  nyomorult  életét,  azért  most  féljen?  Mondom 
nektek :  az  Úrnak  nem  kell  az  ilyen   bűnbánat.    Ha 

igaz  Isten,  akkor  férfiakkal  akarja  magát  im adtatni 
és  nem  ebekkel.  Mondtam  és  nem  beszélek  többet. 
Az  öregek  elszomorodva  néztek  össze.  Márton 
kanonok  nem  értette  már  a  nyelvüket  és  ők  nem 
értették  az  övét.  ók  a  monostori  iskolák  nyelvén 
szóltak  hozzá,  ő  pedig  a   puszta   nyelvén  válaszolt. 

XI. 

Vak  Becs,  a  ki  az  oroszlámosi  dúlás  óta  egyre 
farkasszemet  nézett  a  begei  pogánynyal,  napok 
óta  tudta  már,  hogy  készül  valami  a  berényben. 
Egyszer  aztán  azzal  jöttek  meg  a  kerülői,  hogy  nincs 
többé  tábor  a  pusztán.  A  surbánokban  megint  föl- 
ébredt a  régi  vándormadár-természetük.  Fölszede- 
lődzködtek,  elröppentek.  Sietve  mentek,  hogy  ki- 
érjenek Havasalföldre,  mielőtt  még  lehull  az  első 
hó.  A  téli  szállásaikat  meg  a  fölös  takarmányukat 
fölégették,  minden  egyebet  elhordták  a  szekereiken. 
Mást  sem  igen  hagytak  itt,  csak  sok  elszórt  sírdom- 
bot az  erek  partján.  Hogy  valamikor  bejöttek  az  or- 
szágba, senki  sem  örült  nekik.  Most  pedig,  hogy 
elvonultak,  senki  sem  siratta  őket. 

Egypár  napra  a  kevei  nagyerdőbe  vették  magu- 
kat, ott  éjjel-nappal  csattogott  a  baltájuk,  aztán  rá- 
ereszkedtek a  Dunára.  Kéve-  és  Haramvárak  bás- 
tyáin összeszaladt  a  nép  csudát  nézni,  mikor  a  víz 
hátán  megjelent  a  hatalmas  szálfákból  rótt  tutajok 
hosszú  raja.  Az  öreg  folyó  megelevenedett  a  nép- 
vándorlás egy  késői  foszlányától.  Messziről  tekintve. 

az  ember  úszó  sündisznóknak  nézhette  volna  a  tal- 
pakat, úgy  nyüzsgött  rajtuk  a  sok  kopja.  A  szekere- 
ket és  a  megbékózott  lovakat  a  tutajok  közepén 
hozták.  A  hosszú,  nehéz  lapátokba  belekapaszkodott 
öt-hat  nekivetkőzött  legény,  összegörnyedve  és  ha- 
talmas erőlködéssel  megint  kinyújtva  barna  testét. 
A  vezér-tutaj  tülökszóval  beszélt  a  többihez  és  a 
közbenesők  tovább  adták  a  jelt  az  utóhadnak,  föl- 
verve a  parti  hegyek  visszhangját. 

A  merre  jártak,  a  parti  emberek  haragosan  vicsor- 
gatták rájuk  a  fogukat,  de  beléjük  kapni  senki  sem  mert. 

Mikor  a  hegyek  közé  értek  és  már  elhagyták  a 
Duna  közepén  álló  magános  sziklát,  mely  úgy  nyúlik 
ki  a  vízből,  mint  a  fuldokló  óriás  ökle,  Alpár  úr 
partra  küldte  a  legényeit,  hogy  fogjanak  halászem- 
bereket, a  kik  ismerik  a  járást  a  vízen.  A  lomha 
tutajok  egyszerre  nekiindulf.k,  sebesen  és  könnyen, 
mint  a  vágtató  paripák.  A  dunai  szellők  pedig  zúgva 
köszöntötték  az  aranyhadat. 

Itt  is,  ott  is,  a  hegyek  között  vízmosásos  szakadá- 
sokba tapasztott  nyomorúságos  kis  falvak  lapultak 
meg.  Karóval,  tüskével,  mindenféle  lim-lommal  fur- 
csán körülbástyázott  kalóz-fészek.  Egy-egy  barlang 
száját  is  elpalánkolták  ;  úgy  megbújtak  ott  az  embe- 
rek, mint  a  parti  fecskék.  A  jobbik  parton  lakó  em- 
berek a  tutajok  közeledtére  mind  a  fejükbe  nyom- 
ták a  vassüvegjüket,  a  hónuk  alá  kapták  a  kurta 
nyársukat,  aztán  gyorsan  elinaltak  az  erdőben  levő 
búvóhelyeikre.  A  parton  csak  a  fekete  nagy  kutyák 

maradtak,  azok  mérgesen  ugatták  a  tutajosokat.  Mi- 
kor elvonult  a  raj,  a  parti  emberek  apró  lélekvesz- 
tőkre  kaptak  és  izgatottan  föl-alá  eveztek  a  Dunán. 

Harmadnapra  meredek  sziklapartok  közé  jutottak 
a  besenyők.  A  sziklák  fölött  nagy  rajokban  kereng- 
tek az  aranyfejű  sasok,  a  minek  az  aranyhad  igen 
megörült,  lévén  ez  a  nemzetük  kedves  madara. 

A  jobboldali  parton  hosszú  mesgye  volt  a  kőbe 
vésve.  A  nagybesenyő  követek  közül  az  öregebbik, 
a  vörösember,  a  ki  sokat  kitapasztalt  már  életében, 
elmagyarázta  Alpárnak,  hogy  az  utat  valami  régi 
építő  népek  vájták.  Azok  mindig  csak  ástak  és  épí- 
tettek, lévén  a  természetük  olyan,  mind  a  hódé  és 
úgy  kell  lenni,  hogy  a  víz  alatt  is  tudtak  járni,  kü- 
lönben nem  rakhatták  volna  a  Duna  fenekére  a  to- 
ronynyi  kőpilléreket,  a  melyek  ma  is  láthatók  egy 
napi  járásnyira  innen.  Besenyőország  és  a  bolgár 
part  között.  Vég-Orsova  várához  közel  valami  ba- 
bonás írás  is  maradt  utánuk  a  parti  kövön. 

Az  öreg  vitéz  azután  egy  omlásra  mutatott  a  par- 
ton. Messziről  azt  hitték  a  besenyők,  hogy  kőomlás, 
de  közelebbről  úgy  látták,  hogy  csupa  emberi  csont. 
A  vízmosásban,  a  mely  a  hegyhátról  a  Dunáig  le- 
húzódott, ezerszámra  hevertek  a  korhadozó  vázak. 
Olyan  furcsa  kép  volt,  mintha  a  sok  csontember 
mind  lerészegedett  volna  és  most  dulakodva  hem- 
pergetné  le  egymást  a  lejtőn.  Lenn,  a  parton,  ha- 
lomra gyűltek  a  koponyák.  Negyven  esztendeig 
tartó  gyilkos  háború  után  a  Baziliosz  görög  császár 

ott  fönn  a  nyergen  bekerítette  és  halomrf  öJette  az 
utolsó  bolgár  hadsereget,  Angyika  császári  nagyapja 
ezért  kapta  a  Bulgaroktonosz,  a  Bolgárölő  nevet. 
Az  elesett  vitézek  a  holtuk  után  sem  nyugodhattak 
még.  A  Duna  magának  követelte  őket  és  az  esővíz 
évtizedek  óta  dolgozott  rajta,  hogy  a  csontokat  le- 
csúsztassa a  völgybe,  mint  kavicsát  a  patak. 

A  fekete  követ,  a  kinek  eddigelé  még  senki  sem 
hallotta  a  hangját,  most  váratlanul  megszólalt.  A  csont- 
omlást nézte,  miközben  a  sötét  arcza  fölvidult,  ke- 
ményvágásu  ajkán  pedig  elégedett  mosoly  jelent  meg. 

—  Derék  munka  volt !  —  mondta  röfögő  mély 
torokhangon. 

A  tutajok  aztán  átvágtak  megint  a  baloldali  part- 
hoz, mikor  is  Omodé  após,  a  ki  Ekésével  együtt  ott 
volt  a  vezér  cselédei  közt,  batyuba  kötözgette  a  ke- 
vés holmiját  és  kantározni  kezdte  Belzebubot. 

—  Nagyuram,  —  mondta,  —  én  most  elmennék. 

—  Elhagysz,  öreg?  —  kérdezte  Alpár. 

—  Elhagylak,  uram.  Rajtam  az  öregség  és  a  ki- 
nek nincs  körme,  az  ne  kapaszkodjék.  Sokat  száll- 
tam életemben,  sok  tollamat  elhullattam  már  és  Kon- 
stantinápolyig nem  bír  el  a  szárnyam.  Bizony  uram, 
ég  az  én  házam,  ha  nem  látszik  is  füstje.  Vissza- 
megyek hát  a  monostorba,  ott  majd  lebőjtölöm  a 
bűneimet.  Nem  rossz  májú  ember  Fülöp  úr,  tudom, 
hogy  egy-kettőre  föloldoz  megint.  Hiszen  énértem 
js  meghalt  a  Jézus. 

Az   öreg   azzal   odament  Ekéséhez,  hogy  elkérje 

tőle  a  tizenkét  dénárját,  a  melyet  még  máig  sem 
adott  meg  neki  az  igricz.  Ekése  azt  mondta,  hogy 
van  egy  ember  a  negyedik  tutajon,  az  adósa  neki ; 
ha  megfizeti  a  tartozását  Veg-Orsován,  akkor  ő  is 
megfizet  Omodénak.  Az  öreg  ekkor  nem  szólt  töb- 
bet a  lantoshoz,  hanem  megkérte  a  vezért,  hogy 
tétesse  partra.  Sajkán  vitték  ki.  Belzebub  meg  úgy 
úszott  utánuk.  O módéval  együtt  partra  szállott  Köz- 
vita is,  Seruzád  leánya,  a  kit  a  vezér  szabaddá  tett. 
Az  öreg  elvállalta,  hogy  Marosvárra  viszi  a  leányt. 
Odakünn  ketten  leültek  egy  kőre ;  Omodé  a  tenye- 
rébe támasztotta  az  állát,  Rozvita  pedig  az  ölébe 
tette  az  összekulcsolt  két  kezét  és  így  várták  meg 
hallgatagon,  míg  az  utolsó  tutaj  el  nem  vonul  előt- 
tük. Ekkor  aztán  nekivágtak  a  hegyeknek. 

Már  alkonyodni  kezdett,  mikor  az  első  tutaj  a  Duna 
nagy  fordulójához  ért.  Hirtelen  mozgolódás  támadt 
az  aranyhad  között.  Minden  szem  a  part  felé  fordult. 

A  víz  fölé  hajló  meredek  kőszál  ormán,  mint  szo- 
bor a  kőtalpán,  lovas  alak  állott.  Oly  mozdulatlan 
volt,  hogy  bátran  faragott  bálványképnek  nézhette 
volna  az  ember.  A  hiuzszemű  surbánok  először  a 
paripáját  ismerték  meg,  csak  aztán  a  lovasát. 

A  lovas  Seruzád  asszony  volt.  Láthatólag  magába 
volt  merülve  és  oly  mereven  nézte  az  örvénylő  vi- 
zet, mint  a  nádi  sas.  Ruhája  most  is  csak  a  csípő- 
jére szíjazott  juhbőre  volt;  a  kibontott  haja  fekete 
sörényként  folyt  végig  a  vállán ;  kezében  a  gerelyt 
tartotta.  A  bokáján  aranyboglár  fénylett ;    azt   nem 

veszthette  el,  mivel  oda  volt  kovácsolva.  A  nélkülö- 
zések hatása  és  az  őszi  idő  nyoma  csak  annyiban 
látszott  meg  rajta,  hogy  a  tagjai  egyenletesen  meg- 
barnultak, a  sűrű  haja  pedig  összekuszálódott.  De 
ez  csak  növelte  délczeg  és  sugár  alakjának  vad  szép- 
ségét. Előrehajtott  hosszú,  erős  nyakának  és  domború 
mellének  nemes  körvonalai  élesen  rajzolódtak  le  a  sá- 
padt égboltozaton.  Amint  ott  állott,  retteneteseiha- 
gyottságában, ősanyja  volt  a  férfi  igája  alul  kiszabadult 
nőnek,  a  büszke,  de  boldogtalan  asszonyembernek. 

A  vezér-tutaj  most  a  szikla  alá  ért.  Az  evezősök  ek- 
kor lassabban  forgatták  a  hosszú  lapátokat  és  minden 
szem  az  ifjú  vezér  tekintetét  kereste.  Valami  parancsot 
vártak  tőle.  Alpár  azonban  néma  és  mozdulatlan  ma- 
radt. Ott  állott  a  tutaj  orrán,  a  köpenyegébe  burko- 
lódzott és  szomorúan  nézte  az   égen  úszó  felhőket. 

S  a  mint  a  távolodó  tutaj  fantasztikus  körvonalai 
assanként  elenyésztek  az  esti  ködben,  Seruzád  szép 
arczán  —  életében  talán  először  —  megolvadt  a 
szilajság  és  a  gőg  kifejezése  ;  a  zavar  és  a  bátorta- 
lanság nőies,  puha  vonása  jelent  meg  rajta. 

Vég-Orsova  közelében  gyakori  lónyerítésre  let- 
tek figyelmesek  a  surbánok.  A  parton  egy  gazdátlan 
paripa  bolyongott.  Néha  belegázolt  a  vízbe,  mintha 
megakarná  úszni  a  Dunát,  néha  meg  úgy  nekiiramo- 
dott az  útnak,  hogy  a  kő  szikrázott  a  patkója  alatt.  A  be- 
senyő paripák  a  tutajokról   nyerítve  szólongatták. 

Az  utolsó  tutajon  két  legény  ekkor  megoldotta  a 
sajkát  és  partra  evezett.  Ott  könnyű  szerrel  elfogták 

a  paripát.  A  Seruzád  hátasa  volt.  A  szügye  és  a 
lába  teli  volt  véres  horzsolásokkal  és  zúzódásokkal ; 
meglátszott  rajta,  hogy  nagy  magasságból  zuhant 
alá.  A  legények  a  tutajra  vitték  a  lovat,  a  lovasáról 
azonban  nem  esett  szó  közöttük. 

Sem  magyar,  sem  besenyő  ember  nem  tudta  meg, 
hogy  mi  lett  a  sorsa  Kean  király  leányának. 

Az  orsovai  kis  földvár  mögött  már  a  nagy  bese- 
nyők birodalma  kezdődik.  A  part  tüskés  volt  a  sok 
kopjától.  Nagy  lovascsapat  várta  ott  a  híres  Thonu- 
zóba  fiát.  Pompás,  szilaj  és  félelmetes  harcízosok : 
a  nagybesenyők. 

Az  égboltozat  ekkor  piros  tűzfényben  úszott,  de 
a  Duna  völgyére  már  ráborult  az  esti  homály. 

Ekése  ott  ült  az  if^u  vezér  lábánál  és  halkan  pen- 
gette a  hegedűjét.  Valami  ősrégi,  a  honvágy  szo- 
morú bájával  telt  magyar  éneket  pengetett. 

A  nagy  tutaj  oly  lassan  és  búsan  úszott  partnak, 
mint  egy  óriás  fekete  ravatal,  a  mely  egy  isten  holt- 
testét hozza.  Egy  istenét,  a  ki  a  napfényes  keleten 
született  és  a  kit  megölt  a  napnyugat  alkonya. 


.9' 


Jegyzet.  Némely  gyér  adatunk  van  még  e  történetben 
szereplő  emberek  további   sorsáról   is. 

Ilyen  a  régi  följegyzés,  a  mely  a  Szent  Gellért  erek- 
lyéinek csodás  hatásáról  szól.  öt  csoda  emlékét  hagyták 
ránk  a  későbbi  korból.  Az  első  kevés  idővel  azután  tör- 
tént, hogy  az  ereklyéket  elhelyezték  a  csanádi  Boldog- 
asszony templomában.  Egy  asszonyt,  -  mondja  a  kró- 
nika, —  a  ki  egykor  Ajtony  felesége  volt,  «tóbb  pedig 
Becs  ispán  neje  lőn,  igen  nagymértékű  hideglelés  lepte 
meg.  Elment  Szent  Gellért  sírjához  és  a  szokásos  föJ- 
ajánlás  után  megcsókolta  a  szentnek  teveszőr-palástját  és 
elhagyta  őt  a   makacs   betegség. 

Ebből  megtudjuk,  hogy  András  király  Vak  Becset  tette 
meg  csanádi  ispánnak  és  hogy  Zenóbía  édesanyja  érett 
korában   harmadszor  is   férjhez   ment. 

Más  forrásból  azt  is  tudjuk,  hogy  az  aranyhad  elvo- 
nulásával nem  apadt  ki  Thonuzóba  vére  Magyarországon. 
Szó  van  írásokban  Urkundról  vagy  örköndről,  a  ki  fia 
volt  a  besenyő  vezérnek  és  ősapja  a  Tomaj-nemzetség- 
nek.  Aipár  öcscse  sokkal  fiatalabb  volt  még  a  pogány- 
zendűlés  korában,  semhogy  valamelyes  szerepe  lehetett 
volna  a  küzdelmekben.  Később  azonban  nevezetes  főem- 
berré  lett  és  buzgó  újhitűnek  mutatta  magát.  A  Tomaj- 
nemzetség  hajtásai  egyébként  ma  is  virágzanank  még 
Magyarországon. 

Vata  úrról  tudjuk,  hogy  sohasem  békült  meg  az  új 
renddel.  Holtáig  pogánymódon  élt  a  borsodi  birtokán, 
Hamukő  és  Áldozókő  tájékán.  András  király,  bár  könnyű 
szerrel  megtehette  volna,  sohasem  háborgatta  a  nyakas 
urat. 

És  Alpár?  Az  ő  sorsa  összeforrt  a  nagybesenyőkéve], 
a  neve  pedig  végleg  elmerült  a  nagy  háborúk  viharos 
hullámaiba.i. 

Tyrák  khán  nyolczvanezer  lovasa  csak  két  esztendő 
múlva  —  1 048  tavaszán  —  úsztatott  át  a  Dunán.  A  harcz 
sokáig  dühöngött  a  besenyők  és  a  görögök  között  A  há- 
ború történetéből  csak  kevés  maradt  ránk.  Annyi  bizo- 
nyos, hogy  a  besenyők  befészkelték  magukat  a  Szófia  és 
Nis  közti  kopár  pusztába,  a  hol  évekig  tartották  magu- 
kat. Később  az  Oszma  folyó  partján  táboroznak  és  ekkor 
egymásután  három  görög  hadsereget  tesznek  semmivé. 
A  lázadó  Kegen  vezér,  a  háború  tulajdonképpeni  okozója, 
ekkor  már  megint  Tyrák  khán  oldalán  harczoL  Az  grany- 
szarvat  azonban  egyikük  sem  látta  meg  soha.  Ha  csak 
nem  mint  rab  .  ,  . 

Az  1065-iki  esztendő  a  besenyő  nemzet  véres  alko- 
nyának esztendeje.  A  Djneszter  felől  rájuk  törtek  rette- 
netes testvéreik,  a  kunok,  a  kik  magukat  úzoknak  nevez- 
ték. A  bizanczi  diplomáczia  mesterfogása  volt,  hogy  rá 
tudta  uszítani  a  besenyő  tigrisre  a  kún  oroszlánt.  Még 
egyszer  vakítóan  föllángolt  ekkor  a  besenyők  szilaj  harczi 
kedve,  fényével  bevilágítva  évszázadok  krónikáit,  de  a 
borzalmas  erőkifejtés  tüzében  elégett  a  nemzetük.  A  fér- 
fiasság szülőhazájából  kipattant  ifjú  kunság  rohama  szét- 
zúzta őket.  Ezentúl  már  nincs  besenyő  nemzet.  A  kunok 
azután  a  görögök  ellen  fordultak  és  hatvanezer  lovassal 
elárasztották  a  császári  tartományokat,  meg  Hellászt  is. 
Konstantinápolyig  ők  sem  jutottak. 

Majdnem  négyszáz  esztendőnek  kellett  eltelnie,  míg 
egy  másik  rokon  nemzet  hódítóként  bevonult  az  arany- 
kapun. 


TARTALOM, 

Lap 
HERCZEG  FERENCZ.  lrr«  JHiktxdth  Tiálmán  V 

POGÁNYOK  -     -  -     -        -  -     —  ' 

Első  könyv    _     —  ,_.„.„_„_-_       3 

Második  könyv        „..___„-_.  74 

Harmadik  könyv  __     _     ~     —     —  ~    '  46 

Negyedik  köi-.yv     _     ~_     _     ...      _     _     —  20  > 


KÉPJEGYZÉK. 

Up 
I.  Herczeg  Ferencz  arczképe  _.,__„____.  II 
1.   A  bes:nyők  nyílsebesen  rcpüJtek  a  síkságon  _     —  35 

3.  Uram,  nézd,  az   Ete-ménes  ! ,_.    ..„,__     ~     „77 

4.  A  kanonok  levágta  Seruzád   haját—     _     _     _„     _        106 

5.  Három  papi   ember  és  egy  fegyveres  vitéz   .-,.     _„     ._    1 38 

6.  Egy  kéz  nehezedett  a  Márton  vállára        ...,     _     154 

7.  —  Nem  akarom       —     —     _     _™-_-_i56 

8.  Csatarendbe   sorakoztak     ._     _     ^     _     _        169 

9.  Omode  künn   fiit  a  Maros  partján    _..     __     _     _     175 

10.  A  nagy  kürt  megszólalt    .„     __._.__„___       134 

11.  Bissanyé  —  huj!     .__«_._„__„___  135 

12.  Az   igricz  rámutatott  egy  feketeruhás  nőre      —     —        139 

1 3.  Hosszan  elnézte  a  csillagos  eget       __.___„.  140 

14.  Mit  parancsol   az  én   uram?   _ —     —        175 

1 5.  Omode  és   Rozvita  .._     _      —     —     —   189 


köt. 55 


Magyar  regényírók 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


